
În urmă cu treisprezece ani, Lucy Sheridan a trecut 
printr-o experiență bizară: abia ajunsese la cea mai 
grozavă petrecere din Summer River, orăşelul unde îşi 
petrecea vacanţa, că Mason Flercher, un băiat ceva mai 
mare ca ea, dar mult mai matur, a obligat-o să se 
întoarcă acasă. A doua zi, mătuşa ei a condus-o la 
aeroport, interzicându-i s-o mai viziteze. 

Acum, după ce mătuşa ei şi-a pierdut viaţa într-un 
accident de mașină, Lucy află că în noaptea aceea 
Mason a salvat-o de la o soartă cruntă. Pe de altă parte, 
organizatorul petrecerii fatidice, Tristan Brinker, a 
dispărut, iar corpul nu i-a fost găsit. 

Multe s-au schimbat în toţi anii aceștia. Lucy a devenit 
expertă în gencalogie judiciară, iar Mason a înființat 
o firmă specializată în soluţionarea crimelor clasate 
cu autor necunoscut. Regăsirea celor doi este marcată 
de o înlănțuire rapidă a evenimentelor, de la găsirea 
unui cadavru în șemineu la acutizarea luptei pentru 
putere în sânul familiei Colfax, cea mai bogată din 
zonă. Lucy se trezește ameninţată din toare părțile, 
astfel că Mason va trebui să joace încă o dată rolul 
de înger păzitor. 


Amanda Quick are în palmares numeroase premii 
literare, cărțile sale vânzându-se până în prezent 
în peste 35 de milioane de exemplare! 

- Cine te-a făcut îngerul meu păzitor? întrebă Lucy 
Sheridan. 

Era ofticată; foarte, foarte ofticată. Dar, în acelaşi 
timp, emoţionată. Se afla singură cu Mason Fletcher în 
mașină, pe un drum îngust, în lumina lunii. Ar fi tre- 
buit să fie cea mai romantică noapte din viaţa ei - genul 
de lucruri din care sunt zămislite visurile adolescenților. 
Mason stricase însă totul ameninţând-o ca pe un copil 
pe care nu-l duce capul să se adăpostească de ploaie. 

Se cufundă adânc în scaunul din dreapta al camio- 
netei, cu un picior sprijinit de bord şi cu mâinile strâns 
încrucişate la piept. 

- Nu mai sunt îngerul păzitor al cuiva, zise Mason 
fără să-și ia ochii de la drum. Îţi fac un serviciu în seara 
asta. 

- Fie că-mi place, fie că nu. Ar trebui să fiu recunos- 
cătoare? 

- Mica petrecere a lui Brinker n-o să se sfârșească 
bine. Pileală, droguri și o mulţime de puşti minori. Nu 
vrei să fii acolo când dau buzna polițaii. 

Siguranța lui calmă, ca de gheaţă, era de-a dreptul 
enervantă. Nimeni nu i-ar fi dat nouăsprezece ani, doar 
cu trei ani mai mare decât ea, îşi zise. Realităţile vieţii 
de adolescent făceau ca asta să fie, desigur, o prăpastie de 
netrecut. După cum ar fi spus mătuşa Sara, pentru el 
nu era decât o minoră din cauza căreia risca să ajungă 
la pușcărie dacă mergea prea departe. Dar era mai rău 
de atât. Mason nu avea numai nouăsprezece ani, ci avea 
nouăsprezece ani şi mergea spre treizeci. Potrivit mătuşii 
Sara, ochii lui erau cei ai unui suflet bătrân. Bine, Sara 
obişnuia să descrie oamenii în moduri ciudate. Ea și 
partenera ei de afaceri, Mary, erau pasionate de chestii 
precum meditaţia, iluminarea şi trăirea clipei. Totuși, 

în vorbele Sarei referitoare la Mason exista un sâmbure 
de adevăr, se gândi Lucy. El era deja bărbat aşa cum nici 
unul dintre băieții de la petrecere nu avea să fie vreoda- 
tă. li făcea pe toți să pară elevi de şcoală generală. 

Mason începea să i se pară mai adult decât oricare 
dintre adulţii pe care îi cunoștea, inclusiv părinții ei. 
Când aceștia se despărțiseră, cu trei ani în urmă, toa- 
tă lumea îi felicitase pentru divorţul civilizat. Dar nici 
una dintre cunoștințele lor nu ştia ce trăise Lucy, o puş- 
toaică de treisprezece ani care se ascundea în camera 
ei în timp ce așa-zişii adulți se certau folosind grenade 
verbale încărcate cu acuzaţii şi replici pline de sarcasm. 
Dacă divorţul care urmase trebuia să fie un exemplu de 
comportament civilizat, cuvântul „civilizat“ avea nevoie 
de o nouă definiţie. 

Mason, pe de altă parte, părea un adult în toată 
puterea cuvântului, poate chiar la modul exagerat. În 
urmă cu doi ani se mutase în Summer River împreună 
cu unchiul său şi cu fratele mai mic. Mason lucra cu 
normă întreagă la un magazin de bricolaj şi, în plus, 
muncea la renovarea unei case vechi. În vara aceea se 
ocupa singur de creşterea fratelui său, pentru că unchiul 
lui era plecat pe front. Un lucru era al naibii de clar: 
Mason lua viaţa Foarte în Serios. Lucy se întreba ce fă- 
cea el ca să se distreze, presupunând că înţelegea acest 
concept. Ba chiar conducea ca un adult, sau cel puțin aşa 
cum ar fi trebuit să conducă un adult, își spuse ea mo- 
rocănoasă. Felul în care se purta cu camioneta învechită 
a unchiului era elocvent. Schimba vitezele cu mişcări 
line, competente, nu accelera brusc pe porțiunile drepte 
de drum, nu aborda curbele prea rapid şi nu depăşea 
viteza legală nici în ruptul capului. Ar fi trebuit să fie 
plictisitor, dar nu era. O făcea să se simtă pur şi simplu 
în mâini sigure. 

- Nu aveam nevoie să mă salvezi, îi spuse. Pot să am 
grijă de mine. 

Minunat. Acum chiar că suna ca o puştoaică. 

- Erai depășită în seara asta. 

- Hai, lasă-mă! Eram OK. Chiar dacă vin poliţaii la 
ferma Harper, ştim amândoi că nimeni nu va fi arestat. 
Șeriful Hobbs n-o să-i bage la puşcărie pe Tristan Brin- 
ker şi Quinn Colfax. Am auzit-o pe mătușa Sara zicând 
că şeriful n-ar face nimic care să-i supere pe taţii lor. 

- Mda, unchiul meu zice că Brinker şi Colfax au tot 
consiliul orășenesc, inclusiv şeriful, la degetul mic. Dar 
asta nu înseamnă că Hobbs n-o să-i agaţe pe câţiva dintre 
puștii din seara asta doar ca să arate că-și face treaba. . 

- Şi ce dacă? O să le dea un avertisment, atâta tot. In 
cel mai rău caz, Hobbs ar fi chemat-o pe mătuşa mea să 
mă ia şi să mă ducă acasă. 

- Tu chiar crezi că ăsta e cel mai rău caz? 

- Sigur. 

li venea să scrâșnească din dinti. 

- Ai încredere în mine, Lucy, spuse el. Nu aveai ce 
căuta la petrecerea lui Brinker. 

- Îţi dai seama probabil că mâine-dimineaţă toţi cei 
care se distrează acum la fermă o să râdă de mine pe 
la spate. i 

Mason nu răspunse. În lumina becurilor din bord, 
bărbia lui arăta ca şi cum ar fi fost sculptată în piatră. 
Pentru prima oară, Lucy simţi un impuls de curiozitate. 

- [mi ascunzi ceva, nu-i aşa? 

- Las-o baltă, mormăi el. 

- De parcă aş mai putea s-o fac acum. De unde-ai 
știut că eram la petrecerea lui Brinker în seara asta? 

- Are vreo importanţă! 

- Da. Are. 

- Am auzit zvonuri că ai putea fi acolo. Am sunat-o 
pe mătușa ta. Nu era acasă. 

- E cu Mary la San Francisco, la un târg de antichi- 
tăţi. Am lăsat un mesaj în căsuţa vocală a mătușii mele, 
dacă trebuie neapărat să ştii. 

Mason ignoră remarca. 

- Când am aflat că mătuşa ta e plecată, am decis să 
trec prin parc să văd dacă eşti acolo. M-am gândit că ţi-e 
destul de greu. 

- Pentru că eu nu sunt unul dintre copiii de ştabi? 

- Eşti prea mică să stai prin preajma lui Brinker şi a 
lui Colfax. 

- Jillian Benson e doar cu un an mai mare decât 
mine. Şi, te rog, las-o mai încet cu morala! N-o să sar în 
prăpastie doar pentru că toţi prietenii mei fac asta. 

- Jillian nu-i prietena ta. 

- Intâmplător, ea e cea care m-a invitat. 

- Da? făcu Mason pe un ton gânditor. lauzi, ce 
interesant... 

- M-a sunat mai devreme și mi-a zis că se duce la pe- 
trecerea lui Brinker, după care m-a întrebat dacă vreau 
să vin și eu. Nu e ca şi cum ai avea prea multe de făcut 
în oraşul ăsta. 

- Aşa că ai profitat de ocazie. 

- Nici chiar așa. La început am zis nu. Sunt aici 
doar în vacanţa de vară. Nu cunosc decât câțiva puști 
din zonă. Ea mi-a zis că ar fi un prilej bun să-mi fac 
noi cunoștințe. l-am spus că n-am maşină. S-a oferit să 
mă ia de acasă. 

- Foarte frumos din partea ei, nu? comentă Mason. 

- Unde vrei să ajungi? 

- Ai băut ceva înainte să apar eu acolo? 

- Doar nişte apă din sticla pe care-am adus-o cu 
mine. Şi, apropo, nu-ţi datorez nici o explicaţie. 

- Nu ai băut nimic din sticlele alea fără etichetă care 
erau în lada cu gheaţă? 

- Era un fel de energizant, mi-a zis Jillian. Brinker 
are un stoc serios la toate petrecerile de la fermă. Se pare 
că are ceva special. 

- Dar n-ai băut, nu? 

- N-aveam chef să mă îmbăt sau să mă ameţesc, da? 

N-avea nici o intenţie s-o recunoască, însă ideea de 
a consuma băutura aceea cu o nuanţă bizară o speri- 
ase de moarte. Adevărul trist era că îşi dăduse seama 
cu mult înainte să ajungă Mason că noaptea era sortită 
eșecului. Nu era făcută să trăiască periculos, să forţeze 
nota sau să meargă pe marginea prăpastiei. Toată lumea 
o considera o fată responsabilă, cu capul pe umeri, nu 
genul care intră în bucluc. Dar ăsta era doar un fel de-a 

spune că era plictisitoare şi mult prea precaută. Parcă 
fusese blestemată să rămână pentru totdeauna în afa- 
ra unei sere invizibile şi să privească de acolo oamenii 
care îndrăzneau să-și asume riscuri și să-şi trăiască viaţa 
cu adevărat. 

- De ce să te duci la cheful lui Brinker dacă n-ai vrea 
să se îmbeți sau să te droghezi? o întrebă Mason. 

Ea se foi și se lăsă şi mai adânc în scaun. 

- Voiam doar să dansez. Să mă distrez puţin. Dă-mă 
în judecată! 

- Dar nu dansai când am ajuns acolo. . 

- Pentru că n-am fost invitată, oftă ea. In sfârșit, am 
ajuns la una dintre celebrele petreceri date de Brinker, 
dar s-a dovedit că nimeni nu voia să fie cu mine. Ai avut 
dreptate, m-am băgat unde nu-mi fierbea oala, m-am 
amestecat cu cine nu trebuia, bla, bla, bla, și am fost a 
naibii de norocoasă c-ai apărut. Mulţumit? 

Mason, concentrat să vireze pe aleea lungă și îngustă 
care ducea prin livadă la casa confortabilă a Sarei, nu 
răspunse. Luminile erau aprinse înăuntru. O dubă ve- 
che, inscripționată cu Summer River Antiques, era parcată 
pe locul ei obişnuit, în față. 

-Se pare că mătuşa ta este acasă, zise el oprind 
motorul. 

- A venit mai devreme. Lucy își desfăcu centura de 
siguranţă şi deschise uşa. De obicei, ea şi Mary nu se 
întorc din călătoriile de cumpărături mai devreme 
de miezul nopţii. 

- Asta e bine, murmură el în timp ce studia ușa de 
la intrare. 

Lucy dădu să coboare din maşină, dar se opri. 

- Ce-i bine? 

- N-o să fii singură în noaptea asta. 

- La naiba, Mason! N-am nevoie de o dădacă. De fapt, 
eu fac pe dădaca pentru copiii altora. Şi sunt foarte cău- 
tată, pentru că sunt atât de cu capul pe umeri şi de respon- 
sabilă şi aşa mai departe. 

- Ştiu. Imi cer scuze! 

- O, termină cu scuzele! Nu te prinde. 

Fata sări din camionetă şi se îndreptă spre casă. 

- [mi cer scuze şi pentru astă-seară, adăugă el cu vo- 
cea mai aspră. N-am vrut să te jenez. 

- Aha. Aruncându-i o privire prin uşa deschisă a 
camionetei, Lucy adăugă: Ştii ce? Peste câțiva ani, când 
o să fiu matură, adu-mi aminte să-ți multumesc pentru 
operațiunea de salvare complet inutilă din seara asta. 
Poate când o să am treizeci sau patruzeci de ani o să fiu 
în stare să-ți apreciez intenţiile nobile. Sau nu. Ştii cum 
se spune, nici o faptă bună nu rămâne nepedepsită. 

- Da, am auzit asta. 

„La dracu'“, se gândi ea. N-avea decât să-i spună şi 
restul. 

- Te informez că ţi-ai pierdut timpul degeaba. Când 
ai venit, mă prepăteam să plec acasă. 

- Un plan discutabil. E un drum lung. i 

- Totul ar fi fost în regulă. Aveam telefonul mobil. În 
plus, suntem în Summer River, nu în oraș. Mătuşa zice 
că n-a mai fost nici o crimă aici de multă vreme. 

- Lucruri rele se întâmplă și în orașele mici, la fel ca 
oriunde altundeva, replică Mason. 

- Rahat. Acum o să-mi faci morală zicându-mi că 
fetele nu trebuie să meargă singure acasă după lăsarea 
întunericului! Se întrerupse, căci expresia de pe faţa lui 
Mason arăta că exact asta urma. Zâmbind, reluă: 
Nu te poţi abţine, nu-i așa? Eşti născut să protejezi şi să 
fii mereu la dispoziţia celor slabi. Poate-ar trebui să iei în 
calcul o carieră în poliţie. 

- Am auzit că se fac bani mai frumoşi în imobiliare. 

- Vorbesc serios. 

- De ce voiai să pleci pe jos acasă? insistă el, fără să-i 
bage în seamă tentativa de a schimba subiectul. 

- Pentru că Jillian se îmbăta, dacă vrei să ştii adevă- 
rul. Știam că nu vrea să plece. Crede că Brinker e tare. 
Toate fetele cred asta, la fel şi unii băieţi. In fine, mă te- 
meam s-o las să mă ducă acasă cu mașina. lată, întreaga 
poveste a nopţii mele nebune. Ai avut dreptate. N-ar fi 
trebuit să mă duc la fermă, chiar dacă jumătate dintre 

copiii din oraş sunt acolo. Ai făcut o faptă bună, cât 
trebuie să te mai lauzi? 

Uşa se deschise, iar în prag apăru Sara. Lampa de 
pe verandă îi lumina părul şaten, care dădea semne 
de încărunţire. La fel precum celelalte femei din fa- 
milia Sheridan, nu era o amazoană, dar statura ei de un 
metru şaizeci şi doi şi silueta minionă erau înșelătoare. 
Deceniile de yoga şi de cărat lemne de foc pentru șemi- 
neul masiv îi conferiseră umeri laţi şi un corp puternic 
și compact. 

- Bună, Mason, zise ea făcându-i cu mâna. Mersi c-ai 
adus-o pe Lucy acasă. Tocmai voiam s-o sun pe mobil să 
văd dacă are nevoie s-o iau cu mașina. 

- Pentru puţin, doamnă, răspunse Mason. Era în 
drumul meu. 

- Pe dracu’ în drumul tău! Lucy dădu să închidă uşa 
camionetei, dar ceva o făcu să ezite. Legat de chestia asta 
cu îngerul păzitor, murmură ea. 

- Ți-am spus că nu-s înger păzitor. 

Pentru prima oară se întrezări un dram de emoție în 
tonul lui. Părea iritat. 

- Mătuşa Sara se dă în vânt după chestia cu karma, 
spuse Lucy. Ştii, ce oferi, aia primeşti. 

- Stiu ce e karma. 

Vocea lui era ciudat de plată. Lucy îşi dădu seama că 
reuşise să-l insulte sugerând că nu cunoștea sensul ace- 
lui cuvânt. Chiar dacă el o făcuse de râs târând-o afară 
de la petrecere, îi părea rău că-l jienise. Toată lumea ştia 
că Mason muncea de când terminase liceul. Nu avusese 
șansa să-și continue educaţia. Mătușa Sara îi spusese că 
fratele său, Aaron, fusese cel sortit să meargă la faculta- 
te. Aaron tocmai fusese acceptat la o universitate presti- 
gioasă, foarte scumpă, iar Mason şi unchiul lui făceau 
tot ce le stătea în putere ca să se asigure că tânărul nu 
avea să rămână cu datorii după absolvire. 

- Hai să zicem, de dragul discuţiei, că mătușa mea 
are dreptate în privinţa karmei, zise Lucy. Dacă-i aşa, 
mai devreme sau mai târziu s-ar putea să ai nevoie 
de ajutor. 

- Și? 

- Te-ai întrebat vreodată cine-l salvează pe un înger 
păzitor profesionist atunci când intră în bucluc? 

Trânti uşa camionetei înainte ca el să apuce să răs- 
pundă și merse repede spre veranda unde o aştepta 
Sara. Se alesese praful și de cea mai romantică noapte 
din viaţa ei. 

Mason o urmări cu privirea pe Lucy în timp ce aceas- 
ta își salută mătușa şi intră în casă. Așteptă până când 
uşa se închise în urma celor două, apoi porni maşina şi 
se îndreptă spre ieşirea din livadă. 

„Te-ai întrebat vreodată cine-l salvează pe un înger 
păzitor profesionist atunci când intră în bucluc?“ 

Lucy se înșela. Nu era un înger păzitor. Nu făcuse 
decât ceea ce trebuia atunci când o scosese afară de la 
petrecerea lui Brinker. Cum mătuşa era plecată, nu avu- 
sese pe nimeni care să aibă grijă de ea. Era prea naivă 
şi prea inocentă ca să recunoască diavolul atunci când 
era deghizat. Pentru că, dacă zvonurile erau adevărate, 
Brinker chiar era o creatură malefică. 

Îşi notă în minte să discute cu Sara Sheridan de di- 
mineaţă. Trebuia s-o informeze ce fusese pe cale să se 
întâmple în noaptea aceea. Ar fi fost bine dacă unchiul 
Deke s-ar fi aflat în oraş. Deke i-ar fi putut explica Sa- 
rei cum stăteau lucrurile. Ea l-ar fi ascultat. Oamenii îl 
ascultau întotdeauna pe Deke. Dar el fusese din nou 
trimis pe front și nu avea să se întoarcă decât peste câte- 
va luni. Asta însemna că Mason trebuia să poarte acea 
conversație cu Sara. Împreună aveau s-o protejeze pe 
Neștiutoarea Lucy. 

Când ajunse la drumul principal se îndreptă spre lo- 
cul petrecerii. Vechea fermă Harper fusese abandonată 
cu ani în urmă. Păşunile pe care păscuseră odată vaci- 
le reveniseră naturii. Nimeni nu mai locuise de zeci de 
ani în casa dărăpănată. Tristan Brinker rechiziţionase 

în vara aceea hambarul pentru chefurile sale. Puștii din 
zonă erau atraşi de el ca moliile de flacără. Și întotdeau- 
na, alături de acesta se afla Quinn Colfax. Împreună, 
ei domneau peste adolescenţii din Summer River. 

Petrecerea era încă în toi, dar maşina sport de primă 
clasă a lui Brinker nu se zărea printre vehiculele aflate în 
jurul hambarului. Nici SUV-ul nou-nouţ al lui Quinn 
Colfax. Erau amândoi prea isteţi ca să-și lase mașinile 
uşor de identificat în văzul oricui se întâmpla să treacă 
pe lângă fermă. Era adevărat că taţii lor bogaţi aveau să-i 
scoată pe cauţiune dacă era cazul, însă Warner Colfax 
şi Jeffrey Brinker n-ar fi fost încântați să afle că fiii lor 
se lăsaseră prinşi. 

Tristan şi Quinn sosiseră recent în oraș, dar își câști- 
gaseră statutul de staruri rock cu drepturi depline. Taţii 
lor erau parteneri într-un fond mutual. și desfășurau 
afacerile în Silicon Valley, dar, ca mulţi alți antreprenori 
de succes din Bay Area, le plăcea să-şi petreacă weeken- 
durile în ţinutul podgoriilor. Fiind businessmeni price- 
puţi, se prinseseră repede că Summer River avea să fie 
următoarea vedetă a viticulturii. 

În nordul Californiei se cultiva viță-de-vie de mai 
bine de o sută de ani. Afacerile luaseră avânt în ultimele 
decenii și acaparaseră vechile livezi de meri şi peri, pășu- 
nile şi fermele de lactate. Acum venise rândul ținutului 
Summer River. Primele vii fuseseră plantate la poale- 
le dealurilor din afara oraşelor. În scurt timp aveau să 
răsară vinării în toată valea. Peste câţiva ani, orășelul 
adormit Summer River avea să se transforme probabil 
într-o localitate cu buticuri de lux, la fel ca Healdsburg, 
Sebastopol, Napa şi alte aşezări din regiune. 

Valorile proprietăţilor începuseră deja să urce. Ma- 
son luase acest lucru în calcul când îl convinsese pe 
Deke să se apuce de renovarea casei pentru a acoperi 
o parte din taxele piperate de la facultatea pretenţi- 
oasă a lui Aaron. La terminarea lucrărilor, imobilul 
avea să valoreze aproape dublu faţă de preţul cu care-l 
cumpăraseră. 

Trecu de virajul care ducea la hambar și o luă pe dru- 
mul lăturalnic, nemarcat şi neasfaltat, care mergea pa- 
ralel cu râul. Nu îi luă mult până să găsească cele două 
vehicule într-un pâlc de copaci. Probabil că avea să dure- 
ze o vreme până la întoarcerea lui Brinker şi Colfax, dar 
Mason era pregătit să aștepte oricât era necesar. 

Trase camioneta în spatele mașinii sport şi a 
SUV-ului, blocând cărarea înspre drum, apoi cobori 
pe mal. De unde stătea nu putea vedea hambarul, dar 
auzea sunetele înfundate ale muzicii date la maximum. 
Urmări câteva momente luna plină ce dansa pe apă. 
Suprafaţa râului părea să se mişte cu încetinitorul, dar 
unduirile cu aspect apatic erau înșelătoare. Râul Sum- 
mer era adânc în unele zone, iar curenţii erau puternici. 
Ín fiecare an apăreau știri despre oameni care se avânta- 
seră să-l traverseze și fuseseră luaţi de ape. În urmă cu câ- 
teva luni avusese loc şi un accident de maşină pe River 
Road. Vehiculul căzuse de pe stâncă la Lookout Point şi 
aterizase în apa repede. Şoferul nu supravieţuise. 

„Poate-ar trebui să iei în calcul o carieră în poliţie.“ 

Adevărul era că Mason nu-și petrecuse niciodată 
prea mult timp reflectând la propriul viitor. De la moar- 
tea părinţilor săi fusese prea ocupat să pună câte un pi- 
cior în faţa celuilalt și să respecte instrucțiunile pe care 
i le dăduse tatăl lui pe patul de moarte. 

„Ai grijă de fratele tău! Rămâneţi împreună!“ 

In curând Aaron avea să fie la facultate, croindu-şi 
un viitor luminos pe picioarele lui, îşi zise Mason. Poate 
că era timpul să se gândească la ce naiba voia să facă de 
fapt cu propria viaţă. Dar mai întâi trebuia să aibă grijă 
de Lucy. 

Semnul că petrecerea lui Brinker se terminase sosi 
când muzica tăcu brusc. Probabil că trecuse cineva cu 
maşina pe lângă vechea fermă şi făcuse plângere la poli- 
ţie. Ofiţerul Hobbs fusese nevoit să trimită câţiva agenţi 
ca să pună lucrurile la punct. Lucy avusese dreptate, era 
foarte puţin probabil să fie cineva arestat. Copiii aveau 
să se risipească. Câţiva dintre cei mai lenți poate că ur- 
mau să dea declaraţii, dar asta avea să fie tot. 

Sunetul paşilor îi întrerupse gândurile. Se întoarse şi 
văzu lumina a două lanterne. O clipă mai târziu, Tristan 
Brinker şi Quinn Colfax îşi făcură apariţia în luminiş. 
Fugiră spre vehiculele lor, cu respiraţia întretăiată şi în- 
cercând să-şi acopere râsul. Amândoi ţineau cu câte o 
mână o ladă frigorifică mare. 

- Ai văzut moaca polițaiului când toanta aia de blon- 
dă i-a oferit o sticlă de delicatesă? zise Brinker râzând. 
Arăta de parcă mai avea puţin şi exploda. 

- Crezi că ne-a văzut! întrebă Quinn neliniștit. 

- Cui îi pasă? El ştie c-am fost aici, dar nu poate dove- 
di că au fost droguri. Brinker încetini ca să-și pescuiască 
din buzunar cheile, apoi spuse: Nici n-o să încerce. Şi-a 
făcut treaba. A pus capăt petrecerii. Mă întreb cine-a 
făcut plângere de data asta. 

- Probabil niște fermieri care-au trecut pe-acolo, 
sugeră Quinn. 

- Ce-aş vrea de fapt să ştiu este cum dracu’ a aflat Flet- 
cher că Lucy Sheridan era la petrecerea din seara asta. 

- Contează!? 

- Mda, contează. Nu-mi place ideea că ticălosul ăla se 
bagă în treburile mele. 

- Las-o baltă, zise Quinn. Nu vrei să te pui cu Mason 
Fletcher. 

- De ce nu? E doar un tip care lucrează la un maga- 
zin de bricolaj. 

- Hai, petrecerea s-a terminat! Hai să mergem acasă 
şi să uităm de Fletcher! 

Mason îşi puse ochelarii de soare şi ieşi din umbră. 
Sprijinindu-se de aripa din faţă a mașinii sport, spuse: 

- Mai întâi vorbim despre Lucy. 

Quinn Împietri. 

- Fletcher? Ce cauţi aici? 

Brinker se opri şi el brusc şi îndreptă lanterna spre 
Mason. Ochelarii de soare îşi făceau treaba pentru care 
fuseseră proiectați, protejându-i vederea. 

- Dă-te de pe maşina mea, mârâi Brinker. Vopseaua-i 
făcută la comandă. O s-o zgârii! 

Mason îl ignoră. 

- Dac-o mai iei la ochi pe Lucy Sheridan n-o să te 
mai întorci la colegiu pentru semestrul de toamnă. 

- Nu ştiu despre ce vorbeşti, zise Brinker. Acuma 
gata, pleacă de la maşina mea! 

Quinn era evident nervos. 

- Ne ameninţi? 

- Ceva de genul ăsta, spuse Mason. 

- Cine-a vorbit? întrebă Brinker, cu vocea răgușită 
din cauza furiei. 

- N-are importanţă, răspunse Mason. Tot ce trebuie 
să ştii este că sunt la curent cu planurile voastre. 

- Ce se întâmplă aici? bolborosi Quinn năuc. 

- Cine-a vorbit? ţipă Brinker, în ciuda eforturilor vizi- 
bile de a se controla. Nu contează. O să aflu eu, şi când 
voi afla... 

- Da? replică Mason. Şi ce vrei mai exact să faci? 

- Dă-te din calea mea, se răsti Brinker cu vocea în- 
tretăiată de furie. Altfel o să-ți pară rău c-ai venit aici în 
seara asta. Ai înţeles? 

- Te-am auzit, spuse Mason liniştit. Acum e rândul 
tău să m-asculți pe mine. Nu te mai apropia de Lucy 
Sheridan. Dacă păţeşte ceva, o să presupun că tu eşti 
responsabil. Mă-nţelegi, Brinker? 

Răbdarea lui Brinker ajunsese la capăt. Dădu drumul 
lăzii frigorifice, ridică cel mai apropiat obiect bont - o 
piatră —, îşi lăsă capul în jos şi atacă. 

- Hei, ţipă Quinn. Nu, Tristan, eşti nebun? 

ason rămase imobil, apoi, în ultima clipă, se feri 
cu o mișcare foarte rapidă, astfel că Brinker se izbi de 
maşină. Se auzi un scrâşnet ascuţit, metalic, în timp ce 
piatra făcu o crestătură în vopseaua la comandă. Tână- 
rul se clătină înapoi câţiva paşi. 

Mason trecu pe lângă el, se întoarse şi, privind îna- 
poi, rosti clar: 

- Nu te apropia de Lucy Sheridan. 

Continuă să meargă cu spatele la Brinker și Quinn. 
Din păcate, nici unul dintre ei nu mușcă momeala, aşa 
că urcă în camionetă şi porni spre casă, la vechea colibă 
de lângă râu. 

Îl găsi pe Aaron dormind pe canapea. Compute- 
rul nou şi scump pe care Mason şi Deke i-l dăduseră 
de ziua lui era încă pornit. Pe ecran erau câteva linii de 
programare. Mason încuie uşa din faţă şi verifică feres- 
trele. Era un ritual nocturn, unul pe care îl urma cu 
religiozitate din noaptea în care ofițerul de poliţie îi 
spusese că părinţii lui fuseseră implicaţi într-un accident 
de maşină. 

Aşternu o pătură peste Aaron şi urcă treptele spre 
camera lui. Dădu drumul la computerul vechi, pe care-l 
luase de pe un site de licitaţii online, apoi, urmând un 
alt ritual nocturn, verifică dacă mai erau bani în contul 
familiei şi că nu erau facturi noi de achitat. Mulţumit 
că electricitatea şi telefoanele erau asigurate pentru încă 
o lună, îi scrise un e-mail unchiului său cu un scurt re- 
zumat al întâmplărilor din acea seară, exprimându-și 
opinia că totul era sub control. 

Îşi dădu hainele jos până la lenjerie, puse telefonul 
mobil pe noptieră, stinse luminile şi se băgă în pat. Cu 
mâinile îndoite sub cap, privi contemplativ pe geam, 
către noaptea luminată de lună. li spusese lui Deke că 
putea gestiona situaţia, dar adevărul era că încă nu fă- 
cuse un plan. În mod clar, avea nevoie de unul. Tristan 
Brinker nu era doar un ticălos bogat și răsfăţat, ci un 
psihopat dezlănţuit. Mai devreme sau mai târziu avea 
să explodeze. Mason nu știa prea multe despre psiho- 
logie, dar nu avea nici cea mai mică problemă să recu- 
noască întruchiparea umană a unui animal de pradă. 
De asemenea, intuiţia îi spunea că fusese important să-l 
distragă pe Brinker de la ţinta lui iniţială. Era destul 
de sigur că reuşise, temporar cel puţin, dar asta nu în- 
semna că Lucy şi celelalte fete din Summer River erau 
în siguranţă. 

Primul lucru pe care-l avea de făcut dimineaţă era să 
discute cu mătușa lui Lucy şi să-i explice cât de pericu- 
loasă fusese situaţia. In plus, trebuia s-o ducă pe Lucy 
departe de acolo cât mai curând posibil. Apoi trebuia să 
scape cumva de Brinker. Era foarte sigur că nenorocitul 
nu avea să se oprească. 

A doua zi, Brinker fu văzut ieşind din oraş în mași- 
na nouă şi strălucitoare pe care i-o dăduse tatăl lui. Nu 
mai fu văzut niciodată. După câteva zile apăru zvonul că 
fusese victima unei tranzacții cu droguri care mersese 
prost. Corpul lui nu fu găsit niciodată. 


capitolul 3 


Treisprezece ani mai târziu 
Vantage Harbor, California 


Lucy tocmai era pe cale să ia prima înghiţitură din 
vinul alb la care poftea de mult când o zări pe Văduva 
Indurerată coborând treptele ce duceau în local. Ali- 
cia Gatley se strecură fără nici un efort prin mulțimea 
zgomotoasă formată din funcţionari care se adunaseră 
în barul foarte popular la ora de vârf. Era genul de fe- 
meie după care bărbaţii - şi nu numai ei - întorceau 
capul când intra undeva. De la costumul comod, croit 
pe comandă, şi pantofii cu toc, până la unghiile mani- 
chiurate și cocul atrăgător, era o blondă clasică în stil 
Alfred Hitchcock. Nici operaţia scumpă la sâni nu era 
mai prejos, îşi zise Lucy. Dar în seara aceea baracuda 
de dincolo de fațada strălucitoare nu făcea eforturi să 
se ascundă. 

- O, Doamne, şopti Hannah Carter. Nu-i a bună. 

- Exact ce ne lipsea ca să încheiem o zi de coșmar, 
adăugă Ella Merrick. 

- A venit aici pentru tine, Lucy, o avertiză Han- 
nah. Dă vina pe tine pentru ce s-a întâmplat în sala de 
judecată. 

- Pe bune? făcu Lucy. 

Ella îi aruncă o privire plină de compasiune. 

- N-ai fost decât mesagerul. 

- Ştim cu toţii ce păţesc mesagerii, spuse Lucy luând 
o înghiţitură de vin ca să se întărească. l-am spus şefului 
că o să ne facă probleme. 

- Se pare că ai avut dreptate, replică Hannah. 

- Recunosc, am sperat să nu mai fiu în oraș când se 
va prinde că eu sunt responsabilă de dezastrul ei finan- 
ciar, zise Lucy. 

Nu avea deloc chef să se întoarcă dimineaţă la Sum- 
mer River, dar în acel moment, dată fiind situaţia, ar fi 
preferat să fie oriunde în altă parte. Măcar nu era singu- 
ră, se gândi. Hannah şi Ella, cele mai bune prietene ale 
ei, nu aveau s-o abandoneze. 

Hannah o studie pe Alicia cu o expresie meditativă. 

- Mă întreb cum a aflat că tu ai descoperit că răposa- 
tul mai avea o familie în Canada. 

- Cine ştie? spuse Lucy. Presupun că a ciripit cineva 
din birou. Doar ceea ce facem la Brookhouse nu e se- 
cret de stat. 

- Probabil că Indurerata şi-a fluturat genele alea fal- 
se spre unul dintre investigatorii din echipă, iar tipul 
a căzut imediat pe spate și i-a spus tot ce voia să ştie, 
opină Ella. 

- O posibilitate demnă de luat în calcul, fu de 
acord Lucy. 

Ea era cea care o poreclise pe cea de-a doua doamnă 
Gatley Indurerata. Era un tribut adus evidentului talent 
actoricesc al Aliciei. Numele prinsese, iar acum tot de- 
partamentul de genealogie judiciară de la Brookhouse 
îl folosea la adresa ei. 

Alicia se apropia rapid. Chipul ei spoit cu atenţie era 
mâzgălit de furie. Rafala poc-poc-poc a tocurilor cui pe 
podeaua de lemn era atât de ascuţită, încât Lucy se miră 
că nu ieșeau scântei. 

- Țineţi-vă bine, le spuse prietenelor ei. Aduceţi-vă 
aminte, suntem niște profesioniste. 

- Asta înseamnă că n-o putem pune la pământ când 
începe să te înjure și să-ţi arunce vinul în faţă? întrebă 
Hannah. Eram curioasă. 

- Da, exact asta înseamnă, răspunse Lucy. Reprezen- 
tăm Brookhouse Research. Comportamentul nostru se 
reflectă asupra firmei. 

- Dar asta elimină toată plăcerea serii, bombăni 
Ella. 

- N-o să fie aşa de rău, spuse Lucy. E şucărită, așa că 
s-ar putea să mă înjure puțin, dar n-o să-mi arunce vinul 
în față. Nu se potrivește cu stilul Grace Kelly pe care-l 
arborează. 

_- Am veşti pentru tine, zise Ella fără să-și ia ochii de 
la Indurerată. Stilul Grace Kelly s-a dus. Arată mai mult 
a Creatura din Laguna Neagră. Inainte să ajungă aici, 
aș vrea să fac un mic pariu. Pe cinci dolari că e atât de 
furioasă, încât o să încerce s-o pocnească pe Lucy. 

- Eu zic că o să arunce cu vin, anunţă Hannah. Este 
mai dramatic. 

- S-a făcut, spuse Ella. 

- Terminaţi, le certă Lucy. N-o să se facă de râs în 
faţa atâtor oameni. 

Alicia ajunse la separeu și o aţinti pe Lucy cu o pri- 
vire demonică. 

- E vina ta că totul a mers prost! Nu aveai nici un 
drept să te amesteci în viaţa mea, ticăloaso! Cine naiba 
te crezi? 

-Nu mi-am făcut decât meseria, doamnă Gatley, 
răspunse Lucy. Aşa cum cred că știți, Brookhouse Re- 
search a fost angajată de avocaţii care se ocupă de averea 
soțului dumneavoastră. Asigurarea este în favoarea co- 
piilor lui. 

- Bernie nu mi-a spus niciodată despre vreun copil. 
Sunt sigură că n-a avut nici unul. Ai căutat niște amărâţi 
din Canada și i-ai mituit ca să pretindă că sunt moşteni- 
torii de mult pierduţi ai lui Bernie. Recunoaște! 

- Îmi pare rău, doamnă Gatley. Bernard Gatley a 
avut trei copii, două fete şi un băiat, cu o altă femeie. 
Sunt principalii moştenitori ai averii. 

- Dacă acei aşa-zişi moştenitori există, lucru de care 
mă îndoiesc foarte tare, sunt nelegitimi. 

- Legea nu face excepţii, spuse Lucy răbdătoare. Co- 
piii unui bărbat sunt moștenitorii lui indiferent dacă a 
fost sau nu însurat cu mama lor. Dar nici măcar asta nu 
e o problemă în cazul de faţă, deoarece domnul Gatley 

chiar a fost căsătorit cu mama celor trei moştenitori ai 
săi, care sunt acum adulți și au şi ei copii. 

- Nu poţi dovedi, zise Alicia cu vocea piţigăiată. 

- Tocmai asta este, doamnă Gatley, Brookhouse 
Research a oferit dovezi amănunțite că moştenitorii 
soțului dumneavoastră au tot dreptul la o porţiune din 
averea tatălui lor. 

- O porţiune? Vocea Aliciei se ridică cu un ton până 
la pragul stridenţei. Ei primesc cele mai bune proprie- 
tăţi şi toate acțiunile și obligaţiunile. 

- L-aţi auzit pe judecător. Cealaltă familie a domnu- 
lui Gatley are toate drepturile la partea sa din avere. 

- Nu e ca și cum nu aţi fi primit o bucată foarte fru- 
moasă, interveni Ella cu un surâs nevinovat. 

Alicia se întoarse spre ea. 

- Nu primesc decât o fracțiune din ce trebuia să pri- 
mesc. Bernie mi-a promis că totul îmi va reveni mie. 
De ce dracului credeţi că m-am măritat cu el? 

Urmă o pauză scurtă, tensionată. Lucy deveni conști- 
entă de tăcerea care se instalase în bar. 

- Chiar nu cred că vreţi să discutaţi asemenea lucruri 
personale aici, zise ea foarte încet. 

-Nu-mi spune mie ce să fac, ticăloaso! scrâșni 
Alicia. Dacă Bernie chiar a avut copii, de ce n-au venit 
la înmormântare? 

- Cei trei oameni pe care i-am găsit în Canada aveau 
vârste fragede când s-au despărțit părinţii lor, explică 
Lucy. Au pierdut urma tatălui lor în urmă cu mulţi ani. 
Realitatea e că el s-a îndepărtat de familie la un moment 
dat și nu a mai privit înapoi. Ei au crezut că murise. 

- Ceea ce s-a şi întâmplat, punctă Ella veselă. 

- Mi-am sacrificat doi ani din viață măritându-mă cu 
boşorogul ăla. Şi ce primesc? Câteva mii de dolari amă- 
râţi? Şi totul e numai din vina ta! 

Observând că Lucy, Ella și Hannah ţineau strâns 
picioarele paharelor cu vin, Alicia se răsuci, apucă un 
pahar plin cu bere de pe masa de alături şi îi azvârli con- 
ţinutul direct în faţa lui Lucy. Inainte ca oricare dintre 
ele să reacționeze, își croi furtunos drum înapoi prin 

mulțimea de clienţi fascinaţi, deschise violent uşa cu 
geamuri şi dispăru în soarele după-amiezii târzii. 

Lucy oftă şi începu să-şi șteargă faţa cu un şerveţel. 
Ella şi Hannah îi oferiră șerveţelele lor. Bărbatul al cărui 
pahar cu bere fusese confiscat pentru momentul drama- 
tic îi adresă o privire spăsită. 

- [mi pare rău. Nu mi-am dat seama ce vrea să facă 
decât când era prea târziu. 

- Nu-i vina dumneavoastră, îl linişti Lucy. 

- O clientă nemulțumită? întrebă el. Apropo, nume- 
le meu e Carl. 

- Nu era clientă, răspunse Ella. 

- Doar o pierde-vară amărâtă, explică Hannah. 

- Vă deranjează dacă vă întreb cu ce vă ocupați? 

- Lucrăm pentru o firmă de detectivi particulari, zise 
Lucy. Brookhouse Research. 

- Mişto. Femei detectivi particulari? exclamă Carl 
plin de interes. Purtaţi și arme? 

- Nu, răspunse Lucy cu fermitate. Domnul și doam- 
na Brookhouse sunt detectivii licenţiaţi ai firmei. 
Noi trei lucrăm pentru departamentul de genealogie 
judiciară. 

Carl fu în mod evident dezamăgit, dar făcu un efort 
să ascundă asta. 

- Şi ce fel de investigaţii necesită genealogia legală? 

- Vorbind la modul general, cea mai mare parte din 
munca noastră se bazează pe cererile avocaţilor care se 
ocupă de moșteniri, spuse Hannah. Dăm de moşteni- 
tori dispăruţi sau necunoscuţi și îi informăm cu privire 
la patrimoniul care le revine. 

- Şi uneori viceversa, adăugă Ella. Oameni care 
se cred moştenitori vin la noi ca să ne ceară să găsim 
dovezi. 

- Am priceput, zise bărbatul pocnind din degete. 
Sunteţi vânătoare de moşteniri. 

- Descrierea slujbei acoperă un teritoriu foarte mare, 
spuse Lucy. 

Precaută, îşi menţinuse tonul calm şi profesional. 
Multă lume nu știa că această căutare a moștenitorilor 

pierduţi era o afacere, iar celor informaţi li se părea 
mai degrabă un aspect neatrăgător al muncii de de- 
tectiv particular. Incontestabil, existau și unii care 
operau în umbră în acest domeniu. Lucrau la limita 
legii, sperând să dea lovitura atunci când găseau moş- 
tenitorii unei averi de multe milioane care nu ştiau de 
norocul care dăduse peste ei. Scopul era să-i convingă 
pe respectivii să semneze un contract prin care inves- 
tigatorul primea un procent din avere în schimbul 
dezvăluirii informaţiilor esenţiale. Dar Brookhouse Re- 
search se mândrea că rămânea în zona respectabilă a 
acestei afaceri. 

- Se pare c-am câștigat pariul, zise Hannah. 

-De unde până unde? întrebă Ella. Indurerata a 
asaltat-o pe Lucy, exact așa cum am prezis. 

- Da, dar n-a pălmuit-o. 

- Dar nici nu i-a aruncat cu vin în faţă, insistă Ella. 
A folosit bere de la masa de alături. 

- Un detaliu tehnic, declară Hannah. 

Ella zâmbi triumfătoare. 

- După cum bine ştiu cei din breasla noastră, deta- 
liile tehnice fac de multe ori diferenţa, replică ea întin- 
zând mâna cu palma în sus. Cred că îmi datorezi cinci 
dolari. i 

- Mă scuzati, interveni Lucy. În timp ce voi două vă 
certați cu privire la pariu, eu o să mă duc acasă să ter- 
min de împachetat. 

Ospătarul se grăhi spre ele cu un şervet curat de 
la bar. 

- Patronul spune că nu trebuie să achitaţi nimic pen- 
tru vin. 

- Mulţumim. Lucy luă şervetul şi şterse petele de 
bere de pe sacoul taiorului pe care îl purta. Cred că o să 
decontez chitanta de la curătătorie. 

- Chiar ar trebui să faci asta, o încurajă Ella. 

Hannah dădu din cap aprobator. 

- Absolut. 


Chelnerul se apropie şi își cobori vocea. 

-Vă deranjează dacă vă întreb ce aţi făcut de-ați 
enervat-o aşa de tare pe femeia aceea? 

- Mă tem că e confidenţial, spuse Lucy. 

Bărbatul dădu din cap părând a înţelege. 

- Crede că vă vedeţi cu tipul ei, aşa-i? 

Şocată, Lucy se opri din ştersul mânecii. 

- E ridicol! De ce s-ar implica două femei inteligente 
într-o dispută pentru un bărbat? 

- E de domeniul secolului trecut, preciză Hannah. 

- Ceea ce s-a întâmplat în urmă cu câteva minute a 
fost o chestiune mult mai serioasă, explică Ella. 

- Am înţeles, răspunse chelnerul luminându-se la 
faţă. Are legătură cu banii. 

- Mulţi bani, spuse Lucy. 

Carl râse. 

- la să încerc să ghicesc. Voi trei nu sunteţi genul de 
tipe romantice, nu! 

- În meseria asta te blazezi destul de repede, admise 
Lucy. După o vreme îţi dai seama că toată lumea are o 
ordine de zi, dar în capul listei tuturor se află una din 
două posibile priorități. 

- Da? întrebă Carl, părând nerăbdător să afle. Care-s 
alea? 

- Banii sau răzbunarea, răspunse Lucy. E uimitor cât 
de des merg mână în mână. 

- Uau! Carl era uimit de profunzimea acestor vorbe. 
E tare, foarte tare. 

- Nu, spuse Lucy. E în firea omului, spuse ea, după 
care se ridică. Acum, vă rog să mă scuzaţi, mă duc acasă. 

- În ultima vreme aţi mai găsit ceva moștenitori pier- 
duţi!? strigă Carl după ea. 

- Să ştii că da. Lucy îşi ridică bareta genţii pe umăr şi 
se îndreptă spre ușă, adăugând din prag: Pe mine. 


capitolul 4 


Mason Fletcher se rezemă de tejghea ţinând în mână 
o cheie franceză. Se uita la Lucy cu un interes combinat 

cu un strop de dezaprobare rece. Ea găsea combinația 
enervantă şi sâcâitoare. 

Adevărata problemă era aceea că Mason arăta chiar 
mai bine acum decât în urmă cu treisprezece ani, când 
jucase un rol principal în imaginaţia ei de adolescentă 
înfierbântată. Când intrase în Magazinul de Bricolaj 
Fletcher, înlemnise cu respiraţia tăiată. 

„Te căutam.“ 

Câinele cât un lup care ieșise de după tejghea ca s-o 
inspecteze o privea cu o expresie extrem de asemănătoa- 
re cu a lui Mason. Animalul nu doar că era de mărimea 
unui lup, dar și arăta ca unul. Un lup bătrân, se gândi 
ea. Era puţin cărunt în jurul botului. Ochii fiarei nu 
aveau culoarea standard, maro-închis, asociată cu cele 
mai multe rase de câini, ci erau de o nuanţă deconcer- 
tantă de căprui-auriu, un pic prea aproape de culoarea 
ochilor lui Mason. 

-El este Joe, zise Mason arătând cu capul spre 
patruped. 

Lucy se uită în jos la Joe şi întinse mâna. 

- Bună ziua, Joe. 

Câinele o scrută o clipă, apoi, trăgând concluzia 
că nu reprezenta nici un pericol, nici o pradă, îi adul- 
mecă degetele. Satisfăcut, se aşeză în fund. Când ea îl 
scărpină cu blândeţe în spatele urechilor, Joe pufni și îi 
linse mâna. i 

-Te place, declară Mason. În general ignoră oamenii. 

- Sunt încântată, desigur, că nu vrea să-mi sfâşie 
gâtul. 

- Nu s-a mai repezit la gâtul cuiva de cel puţin o săp- 
tămână. Mason azvârli cheia în aer şi o prinse cu o miş- 
care abia vizibilă din încheietura mâinii, de parcă n-ar 
fi făcut nici un efort. În cele din urmă spuse: Am auzit 
că ai venit să faci curăţenie în casa mătușii tale şi s-o 
scoţi la vânzare. 

- Asta-i planul. 

Ea se opri din scărpinatul urechilor lui Joe și își în- 
dreptă spatele. Era hotărâtă să rămână la fel de impa- 
sibilă ca şi Mason. Nu era uşor. Incă se lupta să treacă 

peste șocul revederii. Se aşteptase să-l zărească pe un- 
chiul său în spatele tejghelei când intrase în magazinul 
de bricolaj. 

Se gândise că ar fi putut da peste Mason cât timp era 
în Summer River, dar alungase din minte această posi- 
bilitate. Potrivit ultimelor noutăţi primite de la Sara în 
urmă cu şase luni, Mason era la Washington, unde el şi 
fratele său aveau o afacere de consultanţă în domeniul 
securităţii, foarte scumpă şi foarte sofisticată. 

- Cât timp vei fi pe-aici? se interesă el. 

Lucy, neputându-și reprima un zâmbet, se uită de- 
monstrativ la ceas. 

- Mai puţin de trei minute, și conversaţia aduce deja 
cu un interogatoriu. Privind în urmă, s-ar putea să fi 
făcut o greşeală când te-am sfătuit să te gândeşti la o 
carieră în poliţie. 

- Tu ai sugerat. Eu am fost cel care a decis. 

Ce naiba voia să spună? se întrebă ea. Dintr-odată 
avu O vagă senzaţie că știa, exact acel sentiment pe care 
îl trăia când se apropia de găsirea unui moștenitor pier- 
dut. Mason Fletcher păţise ceva. Ar fi pus pariu pe mulți 
bani că avea legătură cu cariera lui. Şi, pentru că era Ma- 
son Fletcher, își asuma întreaga responsabilitate pentru 
decizia care-l adusese pe acel drum. Nu se schimbase. 
Era genul de om care își asuma întotdeauna responsabi- 
lităţi - chiar şi pentru lucruri care, tehnic vorbind, nu 
erau în sarcina lui. 

Căută un subiect neutru de conversație. 

- Mă bucur să văd că magazinul de bricolaj a supra- 
vieţuit. Când l-a cumpărat unchiul tău? 

- La câteva luni după ce s-a retras. 

- E singurul magazin din cartier care a mai rămas 
din vremea când obișnuiam să vin în vizită la mătușa 
Sara. Oraşul s-a schimbat destul de mult. 

Majoritatea prăvăliilor vechi, tradiţionale, de pe 
Main Street fuseseră înlocuite cu magazine moderne şi 
cu restaurante elegante. Magazinul de bricolaj Fletcher - 
mărginit de o parte de o cramă şi de cealaltă de o galerie 
de artă - era un anacronism încăpățânat. 

Mason o surprinse cu un zâmbet crispat. 

- Bine ai venit în Summer River, orașul-simbol pen- 
tru Ţinutul Vinului. Dar, în caz că te întrebi, vechiul 
Summer River e încă aici, dincolo de suprafaţă. 

- Adică? 

- Adică e tot un orăşel. Ştirile circulă repede. 

Lucy dădu din cap aprobator. 

- Așa ai aflat că eram aici. 

- Multă lume ştie că ești aici. 

- E un avertisment? îl întrebă ea ridicând dintr-o 
sprânceană. 

- Poate. Faptul că eşti singura moștenitoare a Sarei a 
tulburat apele. 

- Da, ştiu. 

Mai bine de o lună ignorase telefoanele primite de 
la avocaţi şi de la agenţii imobiliari în timp ce se gândea 
cum să se ocupe de moștenire. 

- De-asta te-am întrebat cât intenţionezi să stai, zise 
Mason. 

- Răspunsul la întrebarea ta este că nu știu cât o să 
fiu în oraş. Hotărâtă să nu-l lase s-o intimideze, adăugă: 
Probabil câteva săptămâni. Trebuie să mă ocup de îm- 
pachetarea şi mutarea lucrurilor mătușii, după care să 
pregătesc casa pentru vânzare. 

- Ar trebui să se vândă repede. E un exemplu foarte 
frumos al stilului Craftsman’, iar unul dintre avantajele 
modernizării prin care a trecut Summer River e acela că 
valoarea proprietăţilor a crescut foarte mult. Cei care 
caută o casă de vacanţă în Ţinutul Vinului adoră genul 
acesta de arhitectură. Dar adevărata valoare este dată 
de teren. 

- De bătrâna livadă? 

- E pământ pentru vii de primă clasă. Valorează o 
grămadă de bani. Orice miliardar din Silicon Valley 
vrea să-și facă o cramă şi să-şi pună numele pe etichetă. 
E simbolul perfect al statutului social. 


1 Stil arhitectural american din secolul al XIX-lea, concretizare a 
mișcării artistice Arts & Crafts (n.red.) 

- Am observat că majoritatea livezilor şi fermelor au 
dispărut. 

- Dispar de câţiva ani. Mă mir că nu ştiai asta. Dar 
n-ai venit niciodată în vizită la Sara după ce ai plecat, 
acum treisprezece ani, nu-i așa! 

Comentariul plin de reproş o lovi ca o găleată cu 
apă rece. 

- Bine, asta răspunde la o întrebare, replică ea 
furioasă. 

- Ce anume! 

- Stiam că oraşul s-a schimbat, dar când am intrat aici 
mă întrebam dacă tu te-ai schimbat. Evident, răspunsul 
este nu. Încă mai ai obiceiul de a trage concluzii pripite, 
de a presupune ce e mai rău şi de a ţine morală. 

El reflectă un moment, apoi îşi lăsă capul într-o 
parte. 

- Ştii ce? Ai dreptate. Poate că m-am grăbit să trag 
concluzii. Așadar, de ce nu ai venit să-ţi vizitezi mătuşa 
în ultimii treisprezece ani? 

- De ce eşti aşa de sigur că n-am fost aici? 

- Deke mi-a spus că nu te-ai întors niciodată. 

- Unchiul tău a vrut să spună că mi-am ignorat mă- 
tuşa toţi anii ăștia? 

- N-a făcut decât să comenteze că nu te-ai întors, atâ- 
ta tot. Încă o dată, Mason aruncă în sus, cu lejeritate, 
cheia de oţel și o prinse cu o mișcare fluidă, după care 
continuă: A zis că nu te-ai întors niciodată după vara 
aceea în care te-am enervat răpindu-te de la petrecerea 
din parcul fermei Harper. 

Asta o blocă. 

- Vechea fermă Harper este acum parc? 

-Oraşul a preluat-o acum câţiva ani. larbă, mese 
pentru picnic, un teren de fotbal, loc de joacă, zone 
pentru câini. N-ai mai recunoaște locul. 

- Înţeleg. Întâmplător, unchiul tău are dreptate. Asta 
e prima oară când m-am întors în Summer River după 


acea noapte. 
- De ce? 

Cu un zâmbet senin, Lucy îi transmise din priviri ce 
credea despre această întrebare. 

- Ştii că nu-i treaba ta, nu-i aşa? 

- Eram doar curios. 

În urmă cu treisprezece ani toată lumea zicea că nu 
vrei să te pui cu Mason Fletcher. Nimic nu se schim- 
base, cu excepția faptului că el era acum aşa cum își 
imaginase Lucy că va fi, dar mai mult decât atât. De 
parcă ar fi fost călit în foc precum oţelul unei săbii 
străvechi. Totul la el se întărise, devenise mai puternic, 
mai neîndurător. Liniile ascuţite și unghiurile chipului 
se înăspriseră. Timpul îi adăugase nişte muşchi atrăgă- 
tori, solizi, şi îi conferise aerul încrezător al unui bărbat 
care ştie exact ce vrea, care ştie ce va tolera şi unde va 
trage linie. 

Anii îi mai dăduseră şi altceva: aura rară, invizibilă, 
a unei puteri lăuntrice calme, semnul distinctiv al unui 
bărbat stăpân pe sine. Părea însă foarte obosit. Lucy 
avea sentimentul că învățase ceea ce orice înger păzitor 
profesionist trebuia să înveţe - că nu puteai salva pe 
toată lumea. Pentru un bărbat atât de hotărât și de ferm 
ca el, trebuie să fi fost o lecţie foarte dură. 

În ciuda iritării, simţea că se înmoaie. Era greu să 
rămână supărată pe un om a cărui menire era să facă 
ceea ce trebuia făcut când șansele erau mici. Mason nu 
se putea abţine, îşi spuse ea. Era aşa cum era, şi probabil 
că nici o forță de pe suprafaţa planetei nu ar fi putut 
schimba asta. 

- Of, pentru numele lui Dumnezeu, zise ea în cele 
din urmă. Ca să lămurim lucrurile, mătușa Sara n-a vrut 
ca eu să mă întorc aici după vara aceea. De fapt, n-a vrut 
pe nimeni din familie aici, în Summer River. Noi i-am 
respectat dorinţele. Şi chiar dacă nu îţi datorez nici o 
explicaţie, te asigur că am văzut-o des. Ea și Mary mă 
vizitau de câteva ori pe an. Sara ştia că vacanţele îmi 
păreau stresante, așa că se asigura că le petrece cu mine. 
După ce au vândut prăvălia de antichităţi, le-am însoţit 
în câteva croaziere. Te asigur că Sara n-a fost nicidecum 
neglijată. Luând o gură de aer, Lucy urmă: Am iubit-o. 

Şi am iubit-o și pe Mary, pentru că o iubea pe Sara, iar 
Sara o iubea pe ea. lată! Mulţumit? 

Mason avu politeţea să lase impresia că îşi cerea 
scuze. 

- N-am vrut să bat vreun apropo că ţi-ai fi neglijat 
mătuşa. 

Ea mimă un zâmbet luminos. 

- Sigur că ai vrut. 

- Ştiu că dinamica unei familii poate fi complicată, 
zise el cu maxilarele încleștate. 

- Nu mai spune. Mai ales când o priveşti din afară. 

Mason expiră uşor. 

- Bine, ai spus ce-aveai de spus. Mi-a plăcut de Sara. 
Şi de Mary. Mi-a părut rău să aud că au fost amân- 
două omorâte. 

- Mulţumesc, răspunse Lucy. Ezită, întrebându-se 
dacă era prea devreme să ceară detalii, dar peste o clipă 
îşi luă inima în dinţi: Ai auzit probabil că a fost un ac- 
cident de mașină. 

- Da. Intotdeauna e un şoc. Aaron şi cu mine ne-am 
pierdut părinţii într-un accident de maşină. 

- Ştiu. Imi pare rău. 

- A trecut mult de atunci. 

- Asta nu înseamnă că nu s-a întâmplat şi că n-a lăsat 
răni adânci. Rănile trec, dacă ești norocos, dar rămân 
întotdeauna cicatrice. 

Părea că acea observaţie simplă îl luase pe nepregăti- 
te. Lucy avu sentimentul că el nu ştia cum să răspundă. 

- Da, admise Mason într-un final. Rămân întotdeau- 
na cicatrice. 

Ea strânse baretele genţii negre pe care o ţinea pe 
umăr. 

- Erai în oraş când mătușa mea şi Mary?... 

- Nu, am ajuns acum două săptămâni. Mi-am luat 
liber de la muncă. De ce? 

- Așa. Eram curioasă. 

Lucy se simţi puţin dezamăgită. Dacă Mason ar fi 
fost în oraş la momentul accidentului, probabil că ar 
fi pus întrebările care trebuiau puse. Doar fusese poliţist. 

Dar nu se aflase în Summer River când Sara şi Mary 
muriseră. Nu știa mai multe decât ea. 

- Sara mi-a spus că tu şi fratele tău aveţi o firmă de 
consultanţă în DC. 

El păru surprins la început, apoi amuzat. 

- Sara te ţinea la curent cu ce făceam eu? 

- Unchiul tău îi povestea despre voi. Zâmbind, Lucy 
adăugă: Din câte spunea Sara, bătrânul nu-şi mai încă- 
pea în piele de mândrie. 

- Deke şi cu mine am știut dintotdeauna că Aaron 
va face ceva care va schimba lumea. Avea rezultate ex- 
cepţionale la matematică şi informatică. 

- Impresionant. Ce faceţi tu şi Aaron mai exact? 

El îi adresă ceea ce se voia a fi un zâmbet fermecător 
de consultant. 

- Oferim consultanţă. 

- Mda, am înţeles asta. Şi, ca să ştii, zâmbetul sunt- 
consultant-și-sunt-aici-ca-să-ajut are nevoie de o oarecare 
îmbunătăţire. 

- O să mă străduiesc, promise el, dintr-odată serios. 

- Nu glumeam. Cui îi dai consultanţă? 

- Suntem specializaţi în închiderea cazurilor rămase 
deschise. Clienţii noştri sunt, în mare parte, departa- 
mente de poliţie din orăşelele cărora le lipsesc experi- 
enţa, tehnologia şi puterea de muncă pentru a rezolva 
dosarele importante care au rămas în suspensie. 

- Mergi pe teren ca să investighezi? 

- Uneori. Dar atuul nostru este un program de 
computer pe care l-am botezat Alice. Aaron l-a creat 
ca să putem identifica şabloanele din cazurile vechi. 
Dacă găsim un șablon, avem o şansă să dăm de urma 
răufăcătorilor. 

- Sună interesant. 

- Nu mai sunt poliţist, sunt consultant, zise el cu ră- 
ceală. Nu am parte de multă acţiune. 

Probabil că nu minţea, se gândi Lucy. Dar nici nu-i 
spunea întregul adevăr. 

-Cu ce te pot ajuta astăzi! continuă Mason. Presu- 
pun că ai venit aici ca să iei o parte din lucruri pentru a 
goli casa mătușii tale. 

„Uau. Parcă am dat de un zid“, bombăni Lucy în 
sinea ei. Cu siguranţă, tipul voia să schimbe subiectul. 

- De fapt, am oprit să-i cer unchiului tău sfatul des- 
pre firmele de construcţii de aici. Nu știam pe cine să 
întreb. Ştiu că Sara avea încredere în Deke când venea 
vorba de genul ăsta de lucruri. 

- Pot să-i cer niște nume când se întoarce. Ce fel de 
schimbări vrei să faci? 

- Cea mai importantă e bucătăria. E învechită rău. 
Tata zice că dacă o renovez va crește valoarea casei cu 
câteva mii de dolari. 

- Are dreptate. Tatăl tău mai e profesor? 

- Da. Este șeful catedrei de sociologie de la faculta- 
tea lui. 

- Şi mama ta? 

- Încă predă psihologie. 

Mason puse cheia pe tejghea. 

- Amândoi părinţii tăi s-au recăsătorit, nu-i aşa? 

- Da, spuse Lucy. Acum, în legătură cu firma. Am 
un buget limitat. 

- Aşa. Mason întinse mâna după o coală de hârtie, o 
trase aproape şi luă un pix. Bine, vrei pe cineva care poa- 
te renova bucătăria fără să cheltuieşti o avere. Altceva? 

- Exteriorul trebuie vopsit. 

- Asta e o altă lucrare majoră. Mason notă ceva, apoi 
ridică privirea. Începe să se adune o sumă mare. Nu 
sunt sigur că merită, ca să fiu sincer. 

- Dar toată lumea zice că astea sunt lucrurile care 
trebuie făcute dacă vrei să obţii un preţ bun. 

- E adevărat, dar pe aici pământul e mai valoros de- 
cât imobilele. Totuşi, vechile locuinţe în stil Craftsman 
merg bine, şi se găsesc întotdeauna oameni care să caute 
case de vacanţă. Voiam să spun doar că nu e cazul să 
arunci mulţi bani pe renovări. 

- Ar mai fi o îmbunătăţire pe care aş aduce-o 
sufrageriei. 

- Adică? 

- Vreau să renovez şemineul în forma lui originală. 
Era chiar foarte frumos. 

- Mi-l amintesc. Avea nişte intarsii superbe în piatră. 
Nu se mai găsesc asemenea piese. 

- Din păcate, mătușa Sara a acoperit toată partea din 
faţă cu gresie. 

- Ah. Mă întreb oare de ce. 

- Nu sunt sigură. Nu mi-a spus niciodată, aşa că ieri, 
când am intrat în casă, am rămas surprinsă să văd ce-a 
făcut. Ţin minte că se plângea din când în când. Zicea 
că șemineul absorbea aproape la fel de multă căldură pe 
cât producea. Dar îi plăcea să stea seara în faţa focului 
ŞI să citească. 

- Probabil că se săturase să spargă lemne. N-o con- 
damn deloc. 

- Nu, dar îmi doresc să nu fi făcut aşa o treabă de 
mântuială prin montarea gresiei. Şemineul original ar fi 
fost un atu important la vânzare. Acum e un dezavantaj 
colosal. E primul lucru pe care-l vezi când intri în casă, 
şi arată oribil. Probabil că a făcut singură asta. 

- S-a apucat să meşterească de capul ei? 

- Da. Mai mult, mi se pare periculos. Aș putea dă- 
râma plăcile cu un ciocan, dar mi-e teamă să nu stric 
şemineul original. 

- Să sperăm că improvizaţia ei nu l-a afectat. Ştii ce, 
hai că trec eu după muncă să mă uit puţin la el. O să 
încerc să aduc nişte unelte cu mine. Dacă reuşesc să scot 
plăcile alea te-aş scuti de cheltuirea unor bani. 

Oferta o lăsă cu gura căscată. În plus, dintr-un motiv 
inexplicabil, pulsul îi crescu. li luă câteva secunde să se 
adune. 

- E foarte frumos din partea ta, spuse, dintr-odată 
precaută. 

- Nici o problemă. Oricum nu aveam altceva de fă- 
cut în seara asta. 

- Înţeleg. 

li zâmbi glacial. Era mereu bine să ştii unde te situai 
pe lista priorităţilor unui bărbat. 

- Ce-ar fi să trec pe la cinci şi jumătate! o întrebă el, 
fără să-i observe răceala. Este OK pentru tine? 

„Ora de cocteil. Interesant.“ Incercă, dar nu reuşi să 
estompeze valul de nerăbdare care se ridică în ea. 

- E foarte bine. Oricum nu aveam altceva de făcut 
în seara asta. 

- Au! Cred că n-am dat dovadă de prea multă 
diplomaţie. 

- Din câte-mi amintesc, întotdeauna ai avut un stil 
direct de comunicare. 

- Mda, fosta mea soţie obișnuia să se plângă mereu 
de asta. 

Lucy simţi căldura ridicândur-i-se în obraji. 

- Sara mi-a spus că mariajul tău n-a mers. 

z Nu. 

Incă o rană, îşi spuse ea. Nu era lovit rău, dar fusese 
în mod clar atins. Probabil se învinovăţea pentru eşecul 
în căsnicie. Tipic lui Mason. Cel puţin fusese destul de 
curajos să încerce. Ea încă ezita să facă saltul. 

- Îmi pare rău, spuse din nou. 

- Am auzit că ai anulat o logodnă acum ceva timp. 

- Da. 

- Îmi pare rău. 

Lucy zâmbi. 

- Se pare că folosim cam mult expresia asta. 

- Priveşte partea bună: căsnicia mea eșuată şi logod- 
na ta eșuată ne-au făcut să avem ceva în comun. 

- Două relaţii eşuate ar trebui să fie ceva pozitiv? 

- Mă ştii, am fost dintotdeauna genul care vede par- 
tea plină a paharului. 

- Doamne, nu aşa mi te aduc aminte. Întotdeauna 
mi-ai părut genul care pune răul înainte de toate. 

În ochii lui apăru o expresie greu de descifrat. 

- lar eu mi te-am imaginat mereu o visătoare. 

Ea strâmbă din nas. 

- Nu-mi aminti. Erai convins că aveam nevoie de ci- 
neva care să aibă grijă de mine şi să se asigure că nu 
intru în bucluc. 

Mason ezită, evident simțind o capcană. 

- Nu neapărat. 

- Ba da. 

- Mă rog, la naiba, ştiam că o să revenim la noaptea 
în care te-am scos de la fermă. Te pricepi de minune să 
porţi pică. 

- Prostii, pufni ea. Nu port pică. 

- Mda, sigur. N-o să-mi mulţumeșşti niciodată pentru 
ce-am făcut în noaptea aia, nu-i așa? 

- Probabil că nu. Lucy se întoarse pe călcâie și se 
îndreptă spre uşă. Mă duc acum. Trebuie să fac nişte 
cumpărături. 

- Ne vedem la cinci jumate, îi strigă el din urmă. 

Ea se opri în prag. 

- Era să uit, am nevoie de becuri. Multe. Jumătate 
dintre becurile din casa Sarei sunt arse. 

- Avem o ofertă bogată de becuri. Vrei din cele 
economice! 

- Ce vreau de fapt sunt becuri foarte, foarte lumi- 
noase. Jur că vechitura aia este la fel de întunecată ca 
O peşteră. 

- Se pare că ai nevoie de halogen, cel puţin pentru 
aplice. Mason ieşi de după tejghea şi o conduse spre 
un panou cu becuri. Adăugă nonșalant: O să iau niște 
mâncare în drum spre tine diseară. 

Avea de gând să ajungă la ora de cocteil, iar acum 
îi promitea și cina. Cumva, micuțul ei proiect de re- 
novare tocmai fusese transformat într-o întâlnire cu 
Mason Fletcher. 

Impietri, asemenea unei căprioare în faţa farurilor. 
Erau împreună de cincisprezece minute, iar Mason deja 
preluase controlul. Pe de altă parte, o atrăgea ideea de a 
avea pe cineva alături la căderea serii. În ajun descope- 
rise că nu-i plăcea să fie singură acolo. O deranja ceva 
la atmosfera aceea, dar nu-şi dădea seama ce. Poate că 
o înduioșau numeroasele obiecte rămase de la Sara, 
sau poate pur şi simplu o stresa bezna provocată de 
lipsa becurilor. 

Oricum, nu-l putea lăsa pe Mason să rămână la 
cârmă. Era bine intenţionat, dar trebuia să-l dea puţin 
deoparte. Pentru binele lui, desigur. 

- Nu lua mâncare de pe drum, îi zise. Am deja pla- 
nuri pentru cină. 

- Da? făcu el întristat. 

- Da, spuse ea zâmbind. Plănuiam să cinez acasă, şi, 
din moment ce o să fii drăguţ să dai jos plăcile acelea 
pentru mine, o să cumpăr suficient somon pentru doi. 

- Super, exclamă el fără să stea pe gânduri. Mersi. 

Părea încântat, se gândi Lucy. Foarte încântat. Ca și 
cum tocmai ar fi câştigat la loterie. Se simţea la rândul 
ei ciudat de energizată. Ce făcuse? 

- OK, deci, ne vedem la cinci şi jumătate. Adu-ţi 
sculele! 

- Nu plec niciodată de acasă fără ele. 

După o scurtă ezitare, tânăra femeie hotărî că, ţinând 
seama de favoarea pe care i-o făcea el, putea cel puţin să 
fie politicoasă. 

- Mersi. 

El o surprinse cu un zâmbet şmecheresc. 

- Pentru că te ajut cu șemineul, sau pentru că te-am 
salvat de la petrecerea de la ferma Harper acum treispre- 
zece ani! 

- Pentru că te-ai oferit să ajuţi cu şemineul, de- 
sigur, replică ea uimită. Nu-mi amintesc să fi fost sal- 
vată de la o petrecere. Ce-mi amintesc este că am fost 
din cale-afară de umilită. Dar, hei, a trecut mult timp 
de atunci. Te-am iertat, pentru că ştiam de pe atunci 
că nu te poţi abţine. In felul tău stângaci, încercai să 
mă protejezi. 

- Stângaci, ei! Vrei cumva să spui că nu mă pricep 
să comunic! 

- Nu, vreau să spun că nu ai scăpat de obiceiul de a 
prelua controlul. Dar e OK, pentru că şi eu am reputa- 
ţia de a face asta din când în când. Acum, dacă nu te 
superi, aş vrea să-mi iau becurile şi să plec. Mă aşteaptă 
o mulţime de treburi. 

- Ce mărimi ai nevoie? 

Ea scoase lista pe care o făcuse şi i-o arătă. La final, 
Mason calculă suma finală, îi trecu cardul prin aparat şi 
îi dădu punea plină cu becuri. 

- Mersi, ne vedem mai târziu, spuse ea, după care 
porni spre ușă. 

- Nu schimba nici un bec pentru care ai nevoie de 
scară, o sfătui Mason. Nu până ajung eu acolo. E prea 
periculos. Oamenii cad de pe scară mereu. Mă ocup eu 
de tavan şi de aplice diseară. 

Lucy zâmbi, clătină din cap şi continuă să meargă. Pe 
bune, tipul nu ştia când să se oprească! 

Se opri cu mâna pe clanţă și privi înapoi. 

- Ai auzit probabil că nu am moştenit numai casa şi 
terenul Sarei. 

- Am auzit. Printr-o ciudăţenie din testamentul Sarei 
și al lui Mary, ai primit acţiunile lui Mary în compania 
fratelui ei. Se vorbeşte în oraş. 

- Bănuiam că aşa e. E greu să nu observi privirile 
curioase. 

- Nu sunt un guru în materie de finanţe, dar chiar 
şi eu pot spune că ar fi probabil în interesul tău să vinzi 
acţiunile acelea familiei Colfax cât de repede posibil. 

- Asta-mi spun şi părinţii mei. Se pare că nu va fi 
uşor. Doi avocaţi diferiţi, care reprezintă diverşi membri 
ai familiei Colfax, mi-au trimis o mulţime de e-mailuri 
și mi-au lăsat mesaje pe telefon în ultima lună. 

- Colfax Inc. este unul dintre puţinele lucruri care 
nu s-au schimbat în ultimii treisprezece ani, remarcă 
Mason. Încă este o companie de familie, ţinută din 
scurt, iar potrivit unchiului Deke trece acum prin- 
tr-un scandal. Ceva ce are de-a face cu o propunere 
de fuziune. 

- Da, asta am înţeles şi eu din mesajele avocaţilor. 

- Nu vrei să te amesteci în situaţia asta, Lucy. Ştii ce 
se spune despre disputele de familie. 

- Aşa-i. Sunt cele mai rele. 

Mason își putea da seama din tonul ei rece și din 
poziţia hotărâtă a umerilor foarte frumoşi că nu avea 
să-i asculte sfatul financiar. Întrebarea era, de ce nu? 
Evident, era același sfat pe care i-l dăduseră părinţii 
ei. Putea să facă o avere dacă vindea acţiunile fami- 
liei Colfax. Dar ea nu avea de gând s-o facă - oricum, 
nu imediat. 

Aşteptă până când uşa se închise în spatele ei, apoi 
se apropie de vitrina din faţa magazinului. Joe veni 
după el şi i se aşeză la picioare. O urmăriră împreună 
pe Lucy, care îşi puse o pereche de ochelari de soare şi 
merse grăbită spre o maşină mică, compactă, gri-metali- 
zat, parcată pe stradă. 

Mason trase adânc aer în piept și expiră uşor. Ceva 
din el, care fusese în comă în ultimele luni, se trezise 
brusc în clipa în care Lucy deschisese ușa prăvăliei. 

- Ei, ce să faci? îi zise lui Joe. Acum a crescut. Arată 
bine, nu-i aşa? 

Câinele lovi cu coada în podea de câteva ori şi îşi 
concentră atenţia asupra a două ciori care se distrau fe- 
rindu-se de maşinile de pe stradă. 

Lucy arăta mai mult decât bine, se gândi Mason. 
Arăta exact aşa cum - până în acel moment - el nu 
știuse că trebuia să arate o femeie. 

Partea ciudată era că până la apariţia ei nici mă- 
car nu-și dăduse seama că fusese un somnambul încă 
de pe vremea cazului Gilbert Porter. Își reaminti că 
exista un termen pentru o asemenea reacţie intensă. 
Se numea atracţie sexuală şi era o forță a naturii, pre- 
cum fulgerul sau focul, şi la fel de periculoasă. Şi to- 
tuşi nu-și putea aduce aminte când simţise ultima oară 
ceva atât de puternic. Ce ştia sigur era că, în confrun- 
tarea cu forțele naturii, un om avea numai două opţi- 
uni: fie alerga la adăpost, fie dădea piept cu furtuna, 
ignorând riscurile. 

El nu avea de gând să fugă. 

Afară, pe stradă, ciorile abandonaseră joaca de-a feri- 
tul maşinilor şi zburaseră în căutarea unei alte surse de 
distracţie. Joe căscă, se ridică în picioare şi porni spre 
locul lui favorit, în spatele tejghelei. 

Mason nu-și luă ochii de la Lucy. Nu voia să-şi ia 
ochii de la ea. 

Cu o zi în urmă, când auzise că se întorsese în oraş, 
descoperise că era curios să vadă cum evoluase. Dar nu 
se aşteptase la senzaţia de încântare, puternică aseme- 
nea unei lovituri în plex, care-l lovise când o văzuse pen- 
tru prima oară. 

Fusese surprins de aerul ei încrezător și de sofisti- 
carea profesională. Se dusese naibii presupunerea că 
va călca pe urmele mătuşii ei şi că va deveni o femeie 
cu flori în păr care mânca alimente organice, medita și 
practica yoga. 

In schimb, atitudinea ei dădea de înţeles că avuse- 
se câteva experienţe dure de când plecase din Summer 
River. Nu mai era fetişcana dulce, singuratică și prea 
naivă care putea fi uşor de prostit de un sociopat în 
devenire ca Brinker. Lucy cea adultă avea gheare. 

Gheare şi niște bani de cheltuit pe haine şi pe câte- 
va accesorii discrete, dar care păreau scumpe. Puloverul 
gri, pantalonii negri și cerceii mici, aurii, din urechi. 
Părul castaniu era tuns cu precizie într-o coafură stilată, 
mergând până la linia maxilarului, care-i încadra chipul 
expresiv şi privirea inteligentă. 

O urmări deschizând uşa mașinii şi strecurându-se 
în spatele volanului. Era ceva sexy la felul în care se miş- 
ca. Poate că învățase asta de la yoga. 

Işi dădu seama că nu era singurul care o privea. Cli- 
enţii de la terasa cafenelei Sunrise erau şi ei atenţi. li 
recunoscu pe doi dintre ei, de pe vremuri: Nolan Kelly, 
proprietarul de la Kelly Real Estate, și Jillian Benson, 
acum doamna Jillian Colfax. 

Jillian nu se schimbase mult din vara în care Tris- 
tan Brinker îi ademenea pe adolescenţii din zonă. 
Îşi arăta originea de fostă majoretă care descoperise 
pe propria piele că atunci când te măriţi pentru bani 

munceşti pentru fiecare sfanţ. Viaţa în clanul Colfax se 
dovedise, probabil, mult mai dificilă decât anticipase. 
Dar cel puţin ea și Quinn Colfax erau încă împreu- 
nă, își spuse Mason. El era cel de a cărui căsnicie se 
alesese praful. 

Jillian ridică o mână ca să capteze atenţia lui Lucy, 
zâmbind vioaie şi strigând un salut. Cuvintele erau es- 
tompate din cauza uşii magazinului, dar lui Mason i se 
păru că sunau a: „Lucy! Lucy Sheridan! Eu sunt, Jillian. 
Am auzit că eşti în oraș. Vino la noi la un latte!“ 

Lucy nu dădu nici un semn că o zărise sau că o auzi- 
se, deşi cafeneaua era peste drum. Închise ușa maşinii şi 
demară de lângă bordură. 

- Bine jucat, Lucy, zise Mason cu voce tare. Chiar ai 
învăţat câte ceva. 

Nerăbdarea trosni în interiorul lui la gândul serii ce 
se apropia. Urmări mașinuţa sprintenă până ce dădu 
colțul şi dispăru. 

Rămase acolo o vreme gândindu-se la perspectivele 
pentru noaptea aceea. Apoi îşi aminti de şemineul zidit 
și începu să facă o listă în minte cu uneltele de care avea 
nevoie. 

Nolan Kelly își termină latte-ul și se ridică în picioa- 
re, apoi traversă strada şi deschise ușa de la Fletcher 
Hardware. 

- Bună, Mason, spuse el cu un zâmbet cald şi des- 
tins. Cum merge treaba? 

In urmă cu treisprezece ani, Nolan avea deja toate 
atributele care îl predestinau unei cariere în vânzări. 
Roşcat, cu ochi albaştri şi prietenos, cu o personalitate 
energică, încă emana aerul de seriozitate şi onestitate 
care îi făcuse părinţii să-i acorde toată încrederea în 
timp ce copiii lor cumpărau de la el droguri şi băutură. 
Singurul lucru care se schimbase, îşi spuse Mason, era 
că acum Nolan vindea proprietăţi imobiliare. 

Joe ieşi de după tejghea ca să se uite la vizitator, dar 
nu păru impresionat. Plictisit, se întoarse la locul lui. 

- Totu-i bine, răspunse Mason. Spune-mi, cu ce te 
pot ajuta? 

- Era Lucy Sheridan. Tocmai am văzut-o ieşind de 
aici, nu-i aşa? Am auzit că-i în oraş. 

- Şi? 

- Mi s-a părut co recunosc. S-a schimbat. Cine-ar fi 
crezut că va ajunge să arate așa de bine? A fost aici în 
vara în care a dispărut Brinker. Mai ştii! 

Mason nu spuse nimic. Descoperise cu mult timp 
în urmă că vechea șmecherie cu polițistul care rămâ- 
ne tăcut chiar funcţiona foarte bine în viaţa reală. 
Era uimitor cum oamenii încearcă să umple spaţiul 
într-o conversaţie, în special cei vorbăreţi din fire pre- 
cum Kelly. 

- A moștenit casa mătuşii ei, știi? continuă Nolan. 
Mi-ar plăcea să discut cu ea despre vânzare. l-am trimis 
câteva e-mailuri şi am încercat s-o sun, dar n-am primit 
nici un răspuns. 

Lucy nu-i răspunsese la e-mailuri sau la apeluri, ba 
mai mult, în urmă cu câteva minute se prefăcuse că nu-l 
zărise, chiar dacă el stătea chiar peste drum. Nu era ne- 
voie să fii detectiv ca să-ţi dai seama că nu era interesată 
de o discuţie cu Kelly. Cel puţin, nu încă. 

- Cred că e încă în doliu, zise Mason întorcându-se 
la tejghea. 

- Sigur, sigur, e de înţeles. Casa are nevoie de nişte 
lucrări, dar e o proprietate bună, iar bătrâna livadă valo- 
rează mult. Pot să-i obțin un preţ foarte bun, se împăună 
Nolan. Mă duc până la ea să văd dacă o prind. 

- Nu te obosi. A spus că se duce la cumpărături. 

- În cazul ăsta, o să trec mai târziu, după-amiază sau 
la începutul serii. 

- Mi-a spus că are planuri în seara asta. 

- Cum să aibă planuri? se încruntă Nolan. Abia s-a 
întors în oraș, ieri. 

- Părea ceva personal. Nu cred că va aprecia ca un 
agent imobiliar să-i bată la uşă diseară. Dacă aş fi în 
locul tău, aş aștepta până mâine ca s-o abordez. 

In ochii lui Nolan, de un albastru limpede, licări o 
privire speculativă. 

- Ce făcea aici? 

- E un magazin de bricolaj. l-am vândut nişte becuri. 
Ce crezi că făcea? 

Maxilarele lui Nolan se încleştară, dar îşi dădu sea- 
ma că nu avea să primească mai multe informaţii. 

- Ne vedem mai târziu, spuse el. 

Nu trânti uşa când ieși, însă ceva la felul în care o 
închise sugeră că i-ar fi plăcut s-o trântească. 

Proprietarul magazinului îl urmări traversând strada 
până la Jillian Colfax. Nolan se așeză la masă şi vorbi 
scurt cu Jillian, care nu păru deloc încântată. 

„Interesant“, se gândi Mason. 

Ce avea casa aceea veche şi frumoasă de o făcea să 
se simtă atât de nelalocul ei? Nu era numai obscuri- 
tatea generală, își spuse Lucy. Acest lucru avea să fie 
rectificat curând, cu becurile noi pe care le luase de la 
Flercher Hardware. 

Lăsă jos punga de cumpărături şi pachetul cu șase 
cutii de bere, apoi așeză becurile pe masa de lemn plină 
de crestături din mijlocul bucătăriei, căutând acel ceva 
care o deranja. Îşi amintea că locuinţa fusese călduroasă 
și primitoare, însă acum părea rece. Adevărat, era târziu, 
însă locul părea mai sumbru decât şi-l amintea. 

Pereţii cu lambriuri, perdelele, podeaua şi mobila 
grea şi veche păruseră întotdeauna de atmosferă, dar 
într-un mod plăcut. Acum, casa cu două etaje era plină 
de umbre. Nu era sigură că becurile noi aveau să ajute 
prea mult. 

Pe de altă parte, în timpul vieţii Sarei locuinţa reflec- 
tase personalitatea ei luminoasă, pozitivă și spirituală. 
Acum nu mai era decât o casă veche. „Căreia îi era dor 
de proprietara ei“, îşi zise Lucy. 

-Şi mie mi-e dor de ea, spuse cu glas tare în acea 
linişte. Ă 

Mobilul începu dintr-odată să sune. Îl scoase din 
geantă şi aruncă o privire la ecran. Serviciul foarte scump 

de întâlniri online în care era înregistrată îi găsise încă o 
lipeală. Tot ce trebuia să facă era să se conecteze pentru 
mai multe informaţii. Domnul Aproape Perfect aștepta 
undeva, acolo, în eter. 

Sterse mesajul şi dădu drumul telefonului înapoi 
în geantă. 

Puse în frigider verzele chinezeşti, somonul proaspăt, 
vinul alb şi alte câteva lucruri, inclusiv un triunghi de 
brânză excelentă de la un fermier local. În urmă cu trei- 
sprezece ani oferta de brânză disponibilă în Summer Ri- 
ver se limita la raioanele supermarketurilor de pe Main 
Street. În după-amiaza aceea zărise două prăvălii ce 
propuneau o varietate uluitoare de brânzeturi cu nume 
exotice, multe făcute în zonele din împrejurimi. 

Când puse pâinea franţuzească crocantă pe blat 
îi atrase atenţia pachetul cu sticle maronii. Aveau eti- 
chete design, dar conţineau bere, fără nici o îndoială. 
Ce fusese în capul ei? Ea nu bea bere. Nu ştia dacă Ma- 
son bea, dar avea bănuiala că el avea să prefere berea 
în locul vinului alb. Tipii virili beau bere, nu-i așa! Sau 
poate whisky. Nu era sigură, pentru că nu întâlnise prea 
mulți tipi virili. Majoritatea cunoștințelor ei de treizeci 
şi ceva de ani erau încă niște băieţi care aşteptau să 
se maturizeze. 

Poate că ar fi trebuit să cumpere o sticlă cu whisky 
în loc de bere. 

- Eşti o proastă, Lucy. Poate că nu-i o idee bună să te 
încurci cu Mason Fletcher. 

Dar nu avea de gând să se încurce cu el. Dacă tot se 
oferise să o scutească de nişte bani scoțând plăcile care 
blocau şemineul, putea măcar să-i ofere un pahar cu 
vin şi ceva de mâncare. Asta nu constituia o întâlnire. 
O adevărată întâlnire ar fi fost să bea cafea sau altceva 
cu unul dintre potenţialii parteneri pe care serviciul de 
matrimoniale i-i găsise în ultimele trei luni. 

- Bine că ţi-ai dat seama de asta, mormăi ea. Ai vor- 
bit de parcă ai avea o adevărată fobie faţă de relaţiile 
stabile. Doctoriţa Preston ar fi mândră. 

Şase săptămâni de terapie cognitivă o învăţaseră 
multe despre ea însăși. 

Își făcu de lucru apucându-se să pună în ordine cu- 
tiile cu becuri. 

- Ce dracu’ vrei să spui, ai o întâlnire? vru să ştie 
Deke. Am încercat să te conving să ieşi cu o femeie - 
orice femeie - de când ai aterizat pe treptele mele în 
urmă cu două săptămâni. Ai spus mereu că n-ai chef. 
M-am gândit că eşti deprimat sau ceva. 

- Sau ceva, zise Mason fără a se opri din aşezarea 
rolelor de bandă adezivă pe un raft. 

-lar acum, anunţi din senin că ai în sfârșit o 
întâlnire? 

- Respiră, Deke. Nu hiperventila din cauza mea. 
Treci peste asta. 

- Nu fi aşa sigur de asta, pufni bătrânul. E un şoc, 
îți spun. 

Era greu de crezut că exista ceva - nici chiar Apoca- 
lipsa - care să-l şocheze pe Deke Fletcher, se gândi Ma- 
son. Dacă era cineva care ieșea neşifonat din încăierări, 
acesta era unchiul său. Şi avusese parte de ele din plin 
la viaţa lui. Şi nu stătuse deoparte. 

Deke Fletcher avusese trei soţii până să renunţe la 
ideea mariajului. Toate cele trei femei intentaseră divorţ 
pe motiv de diferenţe ireconciliabile. Mason bănuia că 
termenul era o poleială politicoasă pentru adevăr: nici 
una nu putuse face faţă vieţii solicitante de soţie a unui 
militar care alegea întotdeauna frontul în locul inimii 
sau al casei. 

In copilărie, Mason şi Aaron avuseseră un contact 
limitat. Fuseseră vag conștienți că el petrecea mult 
timp în străinătate, luptând în războaie peste mări şi 
țări. Erau mândri de unchiul Deke, care reprezenta o 
figură impozantă în imaginaţia lor vie. Dar mare parte 
din ceea ce știau despre el provenea din conversațiile 

părinţilor lor, la care trăseseră cu urechea. Mama lor se 
plângea că Deke bea prea mult şi că era afemeiat, așa 
că nu era de mirare că nu putea păstra nici o căsnicie. 
Tatăl lor zicea că Deke suferea probabil de o formă de 
stres posttraumatic. 

Din când în când, Deke surprindea pe toată lumea 
apărând de Ziua Recunoștinței sau de Anul Nou, iar 
când Mason împlinise zece ani el şi Aaron își petrecu- 
seră două săptămâni memorabile cu unchiul în timp ce 
părinţii lor plecaseră într-o croazieră. 

Deke îi dusese pe Mason şi pe Aaron în excursie cu 
cortul şi îi învățase să pescuiască. Nu băuse mult, o bere 
seara sau un pahar cu whisky noaptea târziu și atâta tot, 
aşa că Mason nu-și putuse da seama dacă avea o proble- 
mă cu alcoolul. Şi nici nu adusese o femeie cu el, aşa că 
era greu de spus dacă era sau nu afemeiat. 

Accidentul de maşină, provocat de un şofer beat, 
schimbase totul. Mason avea treisprezece ani la vremea 
aceea; Aaron, unsprezece. Rebecca Fletcher murise pe 
loc. Jack Fletcher supravieţuise îndeajuns ca să ajungă 
la spital - destul ca să-şi ia rămas-bun de la fiii lui şi să-i 
dea lui Mason ordinele. „Să ai grijă de Aaron. Rămâneţi 
împreună, indiferent ce se întâmplă.“ 

Autorităţile îi dăduseră pe băieţi în plasament cât 
timp le căutau cea mai apropiată rudă. Toată lumea 
găsise o scuză. Părinţii Rebeccăi explicaseră că locuiau 
într-o comunitate de pensionari şi nu puteau aduce co- 
pii mici. Părinţii lui Jack divorțaseră şi se recăsătoriseră 
cu câţiva ani înainte. Nici unul dintre ei nu voia s-o ia 
de la capăt cu doi băieţi mici. O mătuşă de-a Rebeccăi 
refuzase pe motiv că nu se înţelesese niciodată bine cu 
sora ei şi, în plus, era o mamă singură care trebuia să-şi 
crească singură cei doi copii. Un unchi făcuse la fel pen- 
tru că se recăsătorise recent, iar proaspăta lui soţie nu voia 
să aibă de-a face cu odraslele altcuiva. 

Pe scurt, toţi își exprimaseră compasiunea; toţi susţi- 
nuseră că voiau să păstreze contactul cu Mason şi Aaron; 
toţi expuseseră un motiv logic pentru care nu puteau 

să-și asume responsabilitatea de a crește doi băieţi. Şi 
așa rămăsese Deke. 

Nimeni, cu atât mai puțin Mason şi Aaron, nu se 
așteptase ca el să facă un pas în față şi să ia sarcina 
pe umerii săi. Până la urmă, avea cea mai bună scuză 
dintre toate. Era singur şi era trimis frecvent în zone 
de război. Şi cu siguranţă nimeni nu credea că avea 
stofă de tată, ba din contră. Impresia generală era că 
urma să aibă o influență negativă asupra celor doi 
puşti sensibili. 

La acel moment, Mason înţelesese foarte clar că el 
şi Aaron se îndreptau vertiginos către sistemul de plasa- 
ment. Dacă acest lucru se întâmpla, era foarte probabil 
să fie despărțiți. Nu avea să-şi mai ducă la îndeplinire 
misiunea de a-şi proteja fratele. 

Tocmai făcea planuri de a dispărea pe străzi cu 
Aaron când Deke Fletcher se întorsese de pe câmpul 
de luptă. Cei doi băieți stăteau în biroul asistentei so- 
ciale, o femeie foarte cumsecade şi foarte drăguță, când 
un SUV gri, strălucitor, intrase în parcare. Nici Mason, 
nici Aaron nu aveau să uite vreodată chipul lui Deke în 
momentul în care pătrunsese în vieţile lor. Era sigur că 
nici asistenta foarte cumsecade şi foarte drăguță nu avea 
să-l uite. 

Deke era îmbrăcat civil în ziua aceea, dar era de 
ajuns o privire să-ți dai seama că era un militar greu în- 
cercat. Se citea în înfăţişarea sa ţeapănă, chipul proaspăt 
ras, frizura scurtată la ceafă şi tâmple, cămașa la dungă, 
bocancii lustruiţi, ochelarii mari de soare şi atitudinea 
nu-vrei-să-te-pui-cu-mine. Când trecuse pragul biroului, 
puștii se holbaseră la el, deopotrivă uluiţi şi încântați. 
Mason își dăduse seama în acel moment că unchiul 
Deke venise să-i salveze. Deke aruncase o privire către 
nepoţii lui şi dăduse din cap, evident mulţumit de ceea 
ce vedea. 

- Să mergem acasă, zisese el. 

Asistenta socială foarte cumsecade şi foarte drăgu- 
tă îl măsurase din cap până-n picioare, îi pusese câteva 
întrebări, apoi zâmbise. Şi ea fusese mulţumită de ceea 

ce vedea. Nu toţi cei din birou, inclusiv şeful femeii, 
fuseseră de aceeași părere. Urmaseră niște conversații 
aprinse în spatele uşilor închise, dar asistenta socială tri- 
umfase. Trecuse prin formalităţi cu o viteză extraordina- 
ră — era o luptătoare de un alt fel, își spuse Mason. 

Apoi Deke îi dusese acasă. „Acasă“ însemnase, timp 
de câţiva ani, o serie de baze militare. Unchiul nu mai 
plecase pe front, însă rămăsese în armată. Se mutaseră 
de mai multe ori, însă nici unul dintre ei nu avusese o 
problemă cu asta. Se aveau unul pe altul. 

În final ajunseseră la Summer River. Deke plecase 
pe front pentru ultima dată în vara în care Mason împli- 
nise nouăsprezece ani. Toată lumea ştia de ce. Familia 
avea nevoie de bani. Trei divorțuri șterseseră puţinul pe 
care Deke reuşise să-l pună deoparte, iar Aaron trebuia 
să meargă la facultate. 

Traiul cu unchiul îi dăduse lui Mason șansa de a des- 
coperi adevărul. Pe lângă cele câteva beri sau un pahar 
cu whisky seara, lui Deke îi plăceau femeile. Dar atât cu 
băutura, cât şi cu femeile se purta cu respect. Și îi învă- 
tase pe Mason şi pe Aaron să facă la fel. Mason trăsese 
concluzia că Deke nu era nici alcoolic, nici afemeiat. 
Dar era destul de sigur că Deke avusese un alt secret. 
Fusese un pic prea dependent de război. Insă renunţase 
la această dependenţă pentru a prelua o nouă sarcină: 
aceea de a-și creşte nepoţii. 

După ultima misiune, menită să ajute la plata edu- 
caţiei lui Aaron, atârnase uniforma definitiv în cui. 
Cumpărase vechiul magazin de bricolaj şi începuse un 
alt fel de viaţă. Din câte îşi dădea seama Mason, unchiul 
lui era fericit. Fie vechea dependenţă pierise, fie Deke 
se schimbase. 

-Cu cine te vezi diseară? Mai bine-mi spui tu, de- 
oarece ştim amândoi că mâine dimineaţă va afla 
tot oraşul. 

- Nu-i nici un secret. O să trec pe la vechea casă a 
Sarei Sheridan. 

Deke era șocat. 

- Ai o întâlnire cu micuța Lucy? 

- Nu mai e micuță. 

- A luat puţin în greutate, nu? chicoti bătrânul. Vor- 
bind la modul general, asta-i o chestie bună la o femeie. 

Mason îl privi încruntat. 

- Am vrut să spun că nu mai e o puștoaică. Însă e tot 
mică. Într-un fel. Dar acum e matură. 

- Mda, am auzit că aşa se întâmplă, rânji Deke. Te-ai 
mișcat repede. Abia ieri s-a întors în oraş. Cum naiba ai 
reușit să obţii o întâlnire aşa repede? 

- Vrea să facă niște reparaţii înainte să scoată casa la 
vânzare. Prioritatea e să renoveze șemineul din camera 
din faţă. Zice că mătuşa ei l-a blocat cu o grămadă de 
gresie pentru că nu era eficient. l-am spus lui Lucy 
că o să mă uit să văd dacă pot face treaba şi s-o scutesc 
de nişte bani. Apropo, o să aibă nevoie de numele unui 
antreprenor de încredere. 

- Stai aşa, vrei să spui că dărâmarea unor plăci vechi 
de gresie e o întâlnire? 

- Mă duc la ea pe la cinci şi jumătate. Îi fac un favor, 
iar ea O să se revanşeze pregătind cina. Tu cum îi spui? 

Deke se gândi puţin, apoi zâmbi uşor. 

- Ai putea s-o numești întâlnire. 

- Așa mi s-a părut şi mie. Dacă tot eşti aici, te las să 
închizi singur, spuse Mason scoțând cheile din buzunar. 
Trebuie să mă întorc la colibă ca să mă spăl. 

- Nu folosi toată apa caldă. Nu uita că şi eu am o în- 
tâlnire în seara asta. Becky şi cu mine mergem să jucăm 
biliard şi să dansăm la Hank. 

- Tu ai o partidă de biliard, iar eu mă duc să de- 
montez gresie. Suntem ditamai golanii, nu? râse Mason 
clătinând din cap. 

- Înţelesul cuvântului „golan“ se schimbă pe măsură 
ce îmbătrâneşti. 

- Încep să observ asta. 


capitolul 8 


- Ce părere ai? întrebă Lucy după ce sorbi din paha- 
rul de vin alb. 

- Ai avut dreptate, răspunse Mason. Cine a făcut 
asta a fost un amator de mâna-ntâi. 

- Descrierea i se potriveşte perfect mătuşii Sara. 
A avut multe talente, dar reparaţiile din casă nu s-au 
numărat printre ele. 

Stăteau în faţa şemineului îmbrăcat în plăci de gre- 
sie. Cu puţin timp înainte, Mason înlocuise ultimul bec 
ars din aplicele la care ea nu ajunsese. După ce exami- 
nase scara instabilă din dulapul din hol, Lucy trebuise 
să-i dea dreptate în privinţa pericolelor pe care le repre- 
zentau scările. 

Luminile erau aprinse la primul etaj, dar casa i se 
părea la fel de întunecată. Cea mai sumbră era camera 
din faţă, în care se afla șemineul rece. Lucrurile aveau să 
se schimbe când reușea să facă focul în el. 

Mason luă o gură de bere, se aplecă şi împunse o pla- 
că de gresie cu dalta. O parte din liant se prefăcu într-un 
praf fin. Se îndreptă şi puse berea pe măsuţă. 

- Liantul e în stare foarte proastă. Probabil că aș pu- 
tea da asta jos cu mâinile goale. 

- Mă întreb de ce nu a chemat un profesionist care 
să monteze gresia, oftă Lucy. 

Mason studie plăcile aranjate neglijent cu expresia 
unui doctor care supraveghează un pacient pe moarte. 

- Noi, cei din domeniul bricolajului, vedem chestii 
de genul ăsta tot timpul. Oamenii insistă să facă treaba 
singuri ca să scutească nişte bani. Drept urmare, ajung 
să cheltuiască mai mult pentru a repara treaba de mân- 
tuială decât ar fi dat pe proiect dacă ar fi fost făcut bine 
de la început. 

Lucy zâmbi. 

- Din fericire, eu îmi pot permite o cină. Cât crezi că 
va dura să scoţi gresia? 

- Puțin... poate câteva ore de la cap la coadă. O să 
mă mișc încet ca să nu stric şemineul original. 

- Câteva ore, zise ea uitându-se la ceas. Nu vrei 
să luăm cina şi apoi să atacăm gresia? 

- Bună idee. 

Mason arăta foarte vesel. Nu, nu vesel, mai degrabă 
nerăbdător. O citea în privirea lui. 

Nu era decât o cină. De ce oare se simţea fâstâcită? 

- Cum îţi sună somon la tigaie? îl întrebă. 

- Minunat! 

- Hai cu mine! 

Trecu prin bolta care despărţea sufrageria de holul 
din față şi intră într-o bucătărie de modă veche. Mason 
o urmă îndeaproape. 

- Pot face și eu ceva? se oferi el. 

- Poţi pune masa. Farfuriile sunt în dulapul cu uşi 
din sticlă din faţă. Argintăria e în sertarul de lângă 
frigider. 

El se apucă de treabă părând foarte mulţumit. 

- Nolan Kelly a venit să mă vadă după ce ai plecat 
din magazin. 

- Da? Lucy deschise frigiderul ca să scoată somonul 
pe care îl marinase în ulei de măsline, suc de lămâie și 
sos de soia. L-am văzut stând la terasa cafenelei. 

- Am bănuit. Era cu Jillian Colfax. 

- Da, am văzut-o şi pe ea. 

Mason rupse o bucată de pâine şi muşcă lacom. 

- Am bănuit. Mătuşa ta ţi-a spus că Jillian s-a măritat 
cu Quinn Colfax? 

- A zis ceva. Nu-i de mirare. 

- Nu. Ea a ţintit întotdeauna premiul cel mare. lar 
premiul cel mare în Summer River era fiul lui Warner 
Colfax. 

- De cât timp sunt căsătoriţi? 

- Deke zice că au făcut nunta la un an sau doi după 
ce au absolvit facultatea. 

- Mă mir că n-au copii. 

- Nu cred că lucrurile merg așa cum a sperat Jillian, 
zise Mason în timp ce împăturea un şerveţel cu precizia 
unui artist origami. 

Lucy puse lângă aragaz strecurătoarea plină cu varză 
chinezească spălată. 


- Adică? 

- Din câte spune Deke, toată lumea a crezut că, în 
momentul în care Warner Colfax îşi face cramă aici, 
în vale, îi va preda conducerea Colfax Inc. fiului său. 

- Şi nu s-a întâmplat aşa? 

- Nu. Se spune că bătrânul a adus un director gene- 
ral din afară. 

- Probabil că a fost dureros pentru Quinn. 

- Probabil. 

Mason ajustă mânerele cuţitului și lingurii astfel în- 
cât acestea să fie perfect aliniate cu marginea de jos a 
șervețelului împăturit. Peste câteva clipe adăugă: Quinn 
a rămas să se ocupe de marketing la cramă. 

- Jillian n-are cum să fie încântată. Poate asta explică 
de ce nu au copii. 

- Poate. Mason aşeză furculiţa cu mare grijă, apoi 
rosti: Colfax a cumpărat acțiunile partenerului său din 
societatea Colfax & Brinker, ştii asta, nu? 

- Da. Mătuşa Sara zicea că Brinker a fost aşa de dis- 
trus de moartea fiului său, încât şi-a pierdut interesul 
pentru Colfax & Brinker. Şi-a vândut jumătatea lui Col- 
fax şi câteva luni mai târziu a murit din cauza unui atac 
de inimă. 

- Primul lucru pe care La făcut Warner Colfax după 
ce a cumpărat partea de la asociatul său a fost să schim- 
be numele companiei în Colfax Inc. Asta ar trebui să-ţi 
spună ceva. 

- Voia ca lumea să ştie că firma era numai a lui, re- 
plică ea zâmbind. 

- Normal. Primul lucru pe care L-a făcut Deke când 
a cumpărat magazinul de bricolaj a fost să-i schimbe nu- 
mele. Aaron şi cu mine i-am zis firmei noastre de con- 
sultanţă Fletcher Consulting. 

- Am priceput. Ce mă surprinde este că Warner 
Colfax a trecut peste fiul lui când a venit vorba să aleagă 
un director general. 

- După toate probabilitățile, Quinn nu a dovedit că 
ar avea stofă de director. 

- Crezi că Jillian o să-l părăsească? 

- Habar n-am, răspunse Mason în timp ce aşeza un 
pahar. Dar am o bănuială că, înainte de a lua o hotă- 
râre, va aştepta ca fuziunea să se încheie într-un fel sau 
altul. Prea mulţi bani sunt la mijloc. Deke zice că fir- 
ma este structurată în așa fel încât soțiile, cum e Jillian, 
să dețină o parte incontrolabilă de acţiuni, pe care le 
pierd însă la divorț. Așa a fost cu prima soţie a lui War- 
ner Colfax, mama lui Quinn. Warner i-a dat papucii 
pentru o femeie care are jumătate din vârsta lui. Fosta 
doamnă Colfax probabil că s-a ales cu un aranjament 
frumos, dar a trebuit să renunţe la acţiunile ei în corpo- 
raţie. Mason făcu o pauză ca să dea mai multă greutate 
cuvintelor ce urmau: Ideea e că toate acțiunile rămân 
în familia Colfax. 

Lucy privi pe geam la lumina serii care pierea în 
bătrâna livadă. 

- lar acum regula a fost încălcată pentru că am moş- 
tenit acțiunile lui Mary Colfax. 

- Da. 

Mason tăcu. Ea se întoarse şi îl văzu privind-o cu o 
expresie serioasă. 

- Ce-i? 

- Am vorbit serios mai devreme, Lucy. Nu vrei să te 
bagi în mijlocul dihoniei de la Colfax. 

- Mersi pentru sfat, zise ea pe un ton protocolar. 

- Dar n-o să mă asculți. Vrei să-mi explici de ce? 

- Incă nu. Încă mă gândesc la asta. 

- Atunci hai să vorbim despre altceva! Ce-o să faci cu 
Nolan Kelly? E interesat de vânzarea acestui loc şi n-o să 
te lase în pace. 

- Ştiu. 

- Avea de gând să treacă pe aici în după-amiaza asta. 

- Da? făcu Lucy, care întorcea peștele în tigaie. 

- l-am spus că eşti la cumpărături. Apoi a zis că trece 
pe seară. L-am informat că ai alte planuri. 

Ea împietri cu mâna întinsă spre sticla cu ulei de 
măsline. 

- Da? 

- Da. M-am gândit să te scap de el. 

Se întoarse hotărâtă spre Mason, cu o mână sprijini- 
tă de dulapul vechi. 

- Poftim? 

- Ştii că o să te preseze să scoţi casa la vânzare prin 
firma lui. 

- Aşa că ţi-ai luat libertatea de a-l informa că sunt 
ocupată după-amiaza şi seara? 

- Sigur. De ce nu? Tu ai spus că nu vrei să discuţi 
încă despre proprietate. 

- Ţi-ai asumat să-l înștiinţezi că sunt indisponibilă. 

Mason se încruntă şi își luă o expresie gravă. 

- Pari supărată. 

- Deranjată. Enervată. Dar, din fericire pentru tine, 
încă nu sunt supărată. Nu maai văzut niciodată supăra- 
tă, şi probabil că-i mai bine așa. Hai totuşi să lămurim 
ceva! Nu eşti secretarul meu. Acum sunt fată mare. Pot 
să mă ocup de treburile mele. N-am nevoie de nimeni 
care să-mi programeze viaţa şi întâlnirile cât timp sunt 
în oraş. Ne-am înţeles? 

Mason reuşi să arate deopotrivă ofensat şi uimit. 

- Incercam să-ţi fac o favoare. 

-Când o să vreau o favoare de la tine o să ţi-o cer. 
Ai înţeles? 

- Fără favoruri, spuse el ridicând mâna cu palma în 
afară. Nici o problemă. 

Minunat. Acum probabil că îl rănise. Sau nu. Era 
greu de spus când venea vorba de Mason Fletcher. 
In cele din urmă, Lucy zâmbi. 

- Mă bucur că ne-am înţeles. Acum poţi termina cu 
aşezarea mesel. 

- Prea bine, doamnă, spuse el ceremonios, în- 
cheindu-şi misiunea cu eficienţa și priceperea care-l 
caracterizau. 

Amintirile din noaptea în care o condusese acasă de 
la petrecerea lui Brinker o năpădiră pe Lucy. Atunci, 
Mason dovedise o stăpânire de sine perfectă şi o fer- 
mitate care nu admitea drept la replică. Mătuşa Sara 
îi spusese: „Intr-o bună zi, tânărul acesta fie va învăţa să 
se îndoaie, fie se va rupe“. 

Până în acel moment nu părea că Mason se îndoise 
prea mult, şi în mod cert nu se rupsese, dar în privi- 
rea lui se observau umbre. Nu aveau la origine depresia 
sau disperarea, se gândi Lucy, ci mai degrabă un fel de 
istovire amestecată cu resemnare, ca şi cum şi-ar fi petre- 
cut ultimii ani căutând un lucru pe care şi-l dorea sau 
de care avea nevoie, iar acum începea să accepte ideea 
că nu-l va găsi. 

- Ce te-a făcut să te întorci în Summer River? vru ea 
să ştie. E ceva legat de muncă sau personal? 

El o privi de dincolo de masă. 

- Ai zis că n-ai nevoie de un secretar care să-ţi organi- 
zeze viaţa. Ei bine, eu n-am nevoie de consilier. 

- Bine, spuse ea roşind. Scuze. Puse varza chinezeas- 
că în tigaie, alături de somon, apoi reluă: Am câteva 
nedumeriri legate de noaptea în care a fost cheful lui 
Brinker. Pot să te întreb? 

- Întreabă. 

- Niciodată n-am crezut povestea cum că m-ai luat 
de acolo pentru că ai crezut că nu mă voi descurca în 
mulțimea de petrecăreți. 

- N-a fost o poveste. 

- Chiar ai crezut c-o să mă fac pulbere? Poate că 
aveam șaisprezece ani, dar nu mă interesau băutura sau 
drogurile. 

- Mătușa ta nu ţi-a spus niciodată adevărul, nu? 

- Cred că nu, din moment ce mi-a turnat aceleași 
gogoşi: că eram prea mică, n-aveam ce căuta acolo, bla, 
bla, bla. 

Mason luă berea și se propti cu umărul de frigider. 

- Bine, ar fi cazul să afli cum au stat lucrurile. In 
seara petrecerii am auzit un zvon că Brinker plănuia să 
te facă ţinta lui. 

- Poftim? exclamă Lucy şocată. Nu înţeleg. 

- Care parte din cuvântul „ţintă“ n-o înţelegi! Voia 
să te drogheze, să te violeze, să înregistreze violul şi să 
posteze imaginile online. 


Un înger păzitor 57 


- O, Doamne! Se rezemă de dulap şi îi apucă margi- 
nile cu degetele ambelor mâini, încremenind ca lovită 
de trăsnet. Ai ştiut asta? 

- Nu era decât un zvon, dar mi-am spus că nu merita 
să risc. Prin urmare, când n-am dat de mătuşa ta am 
pornit să te caut. 

- Toţi puştii din oraş ştiau c-o să fiu ţinta lui Brinker 
în noaptea aia! întrebă ea cu glas ascuţit. 

- Mă îndoiesc. Brinker îşi ținea ascunse secretele. 
Dar i-a spus unei persoane. 

- Cui? 

- Lui Jillian. 

- Jillian, repetă Lucy năucită. Pe atunci nici nu cre- 
deam că mă știa. Era regina balului şi membră de frunte 
a trupei de majorete. Eu nu eram decât o puștoaică ve- 
nită în vacanţă la mătușa ei. 

- Ştia cine ești, crede-mă. 

Lucy se încruntă gânditoare. 

- Pentru că îl voia pe Brinker, iar Brinker mă voia 
pe mine. 

-Ceva de genul ăsta. Brinker obținea absolut tot 
ce voia. 

- De ce mă voia pe mine? Nu eram genul lui. Jillian 
era genul lui. 

- Pentru Brinker nu era decât un joc oribil. Era 
sociopat. Dacă ar fi trăit, probabil că ar fi devenit un 
violator în serie sau poate chiar un ucigaș în serie. 
Cine poate şti? Tu reprezentai tot ce el nu fusese vreo- 
dată, o puștoaică încântătoare și pură. Așa că voia să 
te distrugă. 

Tânăra femeie trase adânc aer în piept. 

- E foarte... profund din partea ta. 

- Înveţi câte ceva despre natura umană când te ocupi 
cu căutarea răufăcătorilor. 

- Da, cred că aşa e. Dintr-odată, mirosul de varză 
chinezească şi somon îi invadă nările. Apucă o mănuşșă 
de bucătărie, se răsuci şi luă tigaia de pe flacără. Pentru 
o clipă rămase nemișcată, uitându-se la conţinutul ei. 

Ai avut dreptate, murmură ea în cele din urmă. Îţi dato- 
rez mulţumiri pentru că m-ai salvat în noaptea aia. 

-Nu. 

- Ba da. Intâlnindu-i privirea, Lucy spuse ferm: Dacă 
Brinker ar fi reuşit, aș fi fost traumatizată pe vecie. Via- 
ţa mea ar fi luat-o probabil într-o cu totul altă direcţie, 
și mai mult ca sigur nu ar fi fost una bună. Așa că... 
mulțumesc. 


capitolul 9 


Aşezată comod pe canapea, Lucy îl urmărea pe Ma- 
son desprinzând peretele de gresie care bloca faţada ma- 
relui șemineu. Îşi dădu seama că îi plăcea să-l privească 
indiferent ce făcea - conducând, aruncând o cheie în 
aer, aşezând masa, dezlipind bucăţi de gresie. Pur şi sim- 
plu îi plăcea să se uite la el. 

Era ciudat gândul că nimic nu se schimbase de când 
Mason o condusese la ușă în noaptea petrecerii, cu trei- 
sprezece ani în urmă. Asta nu însemna că-i fusese dor de 
el în toată acea perioadă. Avea o viaţă împlinită şi satis- 
făcătoare, dacă nu punea la socoteală dragostea ratată. 
Avea o carieră interesantă și plină de provocări. Avea 
prieteni buni. 

Ideea era că nu suferise de singurătate după ce ple- 
case din Summer River şi nu plânsese după Mason Flet- 
cher. Când se gândise la el, o făcuse cu un amestec de 
amuzament şi compasiune pentru puștoaica de şaispre- 
zece ani îndrăgostită de un bărbat mai în vârstă, inacce- 
sibil, bărbat care, după cum știa acum, o salvase de un 
sociopat feroce. 

Pe scurt, Mason Fletcher reprezentase o amintire 
prețioasă din adolescenţa ei, dar în mod clar nu fusese 
obsedată de el. Acum era femeie în toată firea, aşa că 
nu-l mai privea ca o adolescentă timidă îndrăgostită 
de un băiat mai mare. Acum îl vedea ca pe un egal. 
Diferența de vârstă dintre ei nu mai era un obstacol. 

În plus, îl găsea și mai fascinant decât i se păruse în 
urmă cu atâţia ani. 

- Cât ai de gând să stai în Summer River? îl întrebă. 

Mason lovi cu un ciocănel în capătul dălții până ce 
placa de gresie se desprinse. Ţinând-o cu grijă, o puse 
peste celelalte. 

- Depinde, zise el. 

Lucy se dădu bătută. Mason avea să vorbească numai 
când se simţea pregătit, şi asta putea să nu se întâmple 
niciodată. 

- Ştii, nu mi-ar fi trecut prin cap că o să lucrezi 
într-un magazin de bricolaj. 

- De ce nu? Imi place să vând unelte. Uneltele sunt 
reale. Ciocane, fierăstraie, burghie, şurubelniţe... sunt 
folositoare. Dacă stai să te gândești, civilizația, aşa cum 
o ştim noi, depinde de astfel de lucruri. 

-Nu m-am gândit la şurubelniţe şi la ciocane din 
perspectiva asta, dar înţeleg ce vrei să spui. Mie întot- 
deauna mi s-a părut că obiectele sanitare sunt baza civi- 
lizaţiei. E motivul pentru care n-am fost niciodată atrasă 
de camping. 

- Nu poți monta o toaletă sau un duş fără unelte. 

- Bine zis. 

- Ce s-a întâmplat cu logodna ta? 

Intrebarea o prinse pe picior greşit. 

-S-a destrămat după un an, când l-am prins în pat 
cu secretara, spuse ea peste câteva clipe 

Îşi dori să-şi fi ţinut gura de îndată ce cuvintele îi 
ieşiră de pe buze. 

- Ai fost logodită aproape un an? Mason se uita la ea 
cu o expresie gravă. Asta ar fi trebuit să-ţi dea de gândit 
că nu era ceva în regulă. 

- De unde şi până unde? replică ea adoptând un ton 
mai rece. Multe logodne durează un an sau mai mult. 
O logodnă prelungită le dă ocazia partenerilor să se asi- 
gure că sunt potriviţi. 

Mason nu păru convins. 

- După mine, dacă îţi trebuie un an să te decizi dacă 
vrei sau nu să faci pasul, ceva lipsește. 

- Da, mă rog, se pare că în cazul logodnei mele ceva 
a lipsit. 

- Ce? se interesă el în timp ce desprindea încă o 
placă de gresie. 

- Eu. 

- Adică? întrebă Mason ridicând din sprâncene. 

- Am probleme cu angajamentele, după cum spune 
psiholoaga mea. Are legătură cu divorţul alor mei, cu 
toată trambalarea de colo-colo, prinsă între doi părinți 
care se certau. Și cu faptul că nu mi-a plăcut de al doilea 
soţ al mamei mele sau de a doua soţie a tatălui meu. 
Cum nici ei nu mă plăceau pe mine, lucrurile nu-s de- 
loc simple. 

El zâmbi. 

- Pe bune? 

- Pe bune, replică ea imitându-i zâmbetul. 

- Şi ai un plan? 

- Sigur. M-am decis să abordez științific găsirea unui 
partener. M-am înregistrat pe un site onorabil şi foar- 
te scump pentru lipeli. Am avut treizeci de întâlniri în 
ultimele luni. Toate erau partide excelente, cel puţin 
conform algoritmului computerului. 

- Dar? 

Lucy expiră încet. 

- Dar încă mai am nenorocitele de probleme cu 
angajamentul. Și tu? Ai făcut vreun progres pe planul 
relațiilor de când ai divorțat? 

- Păi, cred că încă mai am probleme de comunicare, 
zise el aşezând încă o placă de gresie în teanc. Dar în sea- 
ra asta am luat cina cu o femeie foarte interesantă care 
are probleme cu angajamentul, aşa că lucrurile merg în 
direcția corectă. 

- Ai dreptate, râse ea. Chiar ești genul care vede ju- 
mătatea plină a paharului. 

- Ţi-e dor de fostul logodnic? 

- Nu, răspunse Lucy cu sinceritate. Adevărul este că 
m-am simţit ușurată când s-a terminat totul. Ţie îţi e dor 
de fosta soţie? 

- Nu. Şi eu m-am simţit uşurat când am venit într-o 
zi acasă şi am descoperit că plecase. Însemna că puteam 
să renunţ la încercările de a mă schimba. Din fericire, a 
plecat înainte ca Fletcher Consulting să intre pe profit. 

Indepărtă ultima bucată de gresie, studie o clipă 
rama din lemn și zidăria, apoi întinse mâna după o altă 
unealtă. Câteva minute mai târziu, scoase la iveală des- 
chiderea întunecată a șemineului. 

- Se pare că e ceva înăuntru. 

Lucy se aplecă în faţă, încercând să vadă despre ce 
era vorba. Putea întrezări o formă mare, inegală. 

- De ce naiba mătușa Sara... 

- Ai o lanternă? o întrebă Mason. Dacă nu, pot adu- 
ce una din camionetă. 

- Sara ţinea una în bucătărie. Mă duc s-o aduc. 

- Cred că o să am nevoie şi de un şervet curat, 

Lucy sări în picioare şi se duse în bucătărie. Când 
se întoarse, Mason îşi înfăşură mâna în şervet și scoase 
vătraiul care fusese proptit în şemineu. 

- Ce este? 

- Nu sunt sigur încă, dar am senzaţia că n-o să fie 
bine. 

El puse vătraiul deoparte şi, luând lanterna, îndrep- 
tă raza de lumină spre deschizătură. Lucy se mută mai 
aproape ca să se uite în străfundurile căminului. 

- Pare a fi un exemplar dintr-un ziar vechi, spuse ea. 
E sigilat într-un sac de plastic. 

- Uită-te mai bine. 

Un fior rece îi îngheţă sângele în vene. 

- E un sac de gunoi! Nu-mi spune că Sara a îndesat 
gunoi în șemineu înainte să-l acopere cu gresie. Ar fi 
prea ciudat. 

- Sacii de gunoi nu au fermoar, zise Mason. E un sac 
pentru cadavre. 

- O, Doamne! Lucy se dădu înapoi din reflex. Nu-mi 
vine să cred! 

Mason folosi din nou şervetul ca să întindă mâna şi 
să tragă sacul în care se afla ziarul. 

- E un ziar din San Francisco, remarcă ea. Se uită la 
dată şi făcu socoteala. O, la naiba! A fost publicat în au- 
gust, în urmă cu treisprezece ani. E vara în care Brinker 
era în oraş. Cineva a încercuit titlul: „Violatorul în Serie 
loveşte din nou“. 

Mason întoarse sacul ca să vadă dacă mai conți- 
nea ceva. 

- E un permis de conducere aici. 

Lucy se holba la fotografia unui tânăr chipeș. Era 
blond, cu ochi albaştri, cu un zâmbet charismatic care 
provoca fiori. 

- Tristan Brinker, spuse ea. 

- L-a omorât din cauza a ce plănuia să-mi facă, nu-i 
așa! murmură Lucy. 

- Sunt încă multe întrebări fără răspuns, dar da, cred 
că scenariul ăsta e cel mai plauzibil, spuse Mason. 

O privi cu colțul ochiului în timp ce scoase două 
sticle cu apă din frigider. Probabil că avea nevoie de 
ceva mai tare decât apa, dar refuzase un alt pahar cu 
vin. Nu-şi putea da seama cum făcea față șocului desco- 
peririi. Părea surprinzător de calmă - poate „sumbră“ 
era un cuvânt mai bun. Totuși, era posibil să fie pur şi 
simplu epuizată. Fusese o noapte foarte lungă, şi încă 
nu se terminase. 

Se întorseseră în bucătărie, unde Lucy se prăbuşise 
întrun scaun. Era miezul nopţii. Şeriful Whitaker şi cei 
doi ofiţeri care îl însoţiseră plecaseră în sfârşit după ce 
făcuseră o mulțime de poze şi sigilaseră în pungi câteva 
probe din molozul din şemineu. Sacul pentru cadavre, 
neplăcut de flasc, fusese încărcat într-o ambulanţă şi 
dus departe în noapte. 

Poliţiştii întinseseră o bandă galbenă de-a curmezi- 
şul uşii ce dădea în sufragerie. Whitaker o avertizase pe 
Lucy să nu facă focul în şemineul proaspăt descoperit. 
Ea îl asigurase pe un ton tăios că nici nu-i trecea prin 

minte așa ceva. Oricum, șemineul trebuia mai întâi cu- 
răţat în profunzime şi inspectat. 

- Doamne, oftă ea clătinând din cap. Draga mea 
mătuşică, ce practica yoga, medita în fiecare zi şi avea 
o dietă strict vegană, organică, la omorât pe fiul şi 
moștenitorul unuia dintre cei mai bogaţi oameni din 
California de Nord şi i-a îndesat corpul în șemineu. 
Este incredibil! 

- Mai sunt încă îndoieli cu privire la identitatea ca- 
davrului, îi reaminti Mason. Procesul de descompunere 
a început acum treisprezece ani. 

- Cine altcineva poate fi? Data din ziar, potriveala cu 
dispariţia lui Brinker în acea vară, permisul de conduce- 
re... toate piesele de puzzle se îmbină. 

- Nu te pot contrazice. 

Ultimele cuvinte ale lui Whitaker fuseseră exact cele 
la care se aşteptase Mason: „Vreau să veniţi amândoi la 
secție dimineaţă. Am nevoie de declarații“. 

Se aşeză la masă, deschise sticlele de apă Summer 
Springs și puse una în faţa lui Lucy. Tânăra femeie o 
privi de parcă n-ar mai fi văzut niciodată aşa ceva, apoi 
o luă şi bău cu înghiţituri mici. 

- Se pare că din greşeală am închis singurul caz nere- 
zolvat din istoria Summer River, spuse ea. 

- Niciodată nu poţi şti peste ce dai când te apuci să 
renovezi de unul singur. 

Ea clipi şi se încruntă. 

- Probabil că asta e o remarcă foarte neavenită. 

- Probabil. 

- Şi atunci de ce-mi vine să râd? 

- Nu-ti face griji, e o reacţie nervoasă. 

- O, înţeleg. După o pauză, Lucy adăugă: Mătușa 
Sara ar fi râs. 

- Dacă ar fi fost oricine altcineva în afară de Brinker, 
nu aș fi făcut o remarcă neavenită, zise el. Aşa însă, ca 
să-ți spun adevărul, e o uşurare să descopăr că a fost sigi- 
lat în şemineul Sarei în tot acest timp. Era un monstru. 
Presupunând că mătușa ta a încercat să ne spună ceva 
lăsând ziarul lângă cadavru, Brinker a fost Violatorul 

în Serie. Oricum, e bine de ştiut că nu s-a plimbat liber 
prin lume săvârşind nişte fapte abominabile în ultimii 
treisprezece ani. 

- Corect. Lucy ridică sticla cu apă ca pentru un toast. 
Pentru mătușa Sara. 

- Pentru mătuşa Sara, repetă Mason ridicând și el 
sticla. 

- Gândeşte-te, dacă aş fi vândut casa în starea în care 
era, cumpărătorul ar fi avut un şoc serios când ar fi scos 
gresia, cugetă Lucy. Pentru că, mai devreme sau mai târ- 
ziu, cineva ar fi deschis şemineul. 

- Da. 

Tânăra femeie se cutremură. 

- Nu-i de mirare că n-am putut dormi noaptea 
trecută. 

- Vrei să spui că fantoma lui Brinker bântuie pe aici, 
prin casă? o întrebă el lăsându-se pe spătar. 

- Nu, sigur că nu, dar locul ăsta mi s-a părut foarte 
ciudat azi-noapte. Am simţit energia aceea ca de gheaţă 
pe care o percep oamenii când traversează cimitire sau 
câmpuri de luptă. 

- Oamenii percep această energie doar când ştiu că 
traversează un cimitir sau un câmp de luptă. Imaginaţia 
nu trebuie subestimată. 

Ea îi aruncă rapid o privire chiorâşă, apoi strâmbă 
din nas. 
= — Lasă motivele insomniei mele de noaptea trecută. 
Intrebarea e cum a putut mătuşa Sara să doarmă în casa 
asta ştiind că în şemineu era un cadavru pe care chiar 
ea l-a pus acolo? 

- Poate că o ajutau exerciţiile de meditaţie şi de yoga, 
zise el ridicând din umeri. Poate că o înzestraseră cu 
o abilitate zen de a ignora cadavrul din şemineu. Sau 
poate că se simţea împăcată cu asta pentru că i se pă- 
rea justificată uciderea lui Brinker. Şi pe bună dreptate, 
după părerea mea. 

- Mă întreb dacă i-a spus lui Mary. 

- Nu vom afla niciodată. In situaţii ca aceea cu care 
se confrunta mătuşa ta, cea mai deşteaptă mișcare este 

să se urmeze Regula celor Trei Î. Am bănuiala că Sara s-a 
prins de asta de una singură. 

- Care-i Regula celor Trei P îl întrebă ea nedumerită. 

- Impuşcă, Ingroapă, Inchide gura. 

Lucy răsuci sticla cu apă între palme. 

- Da. Înţeleg ce spui. Mă îndoiesc totuşi că mătuşa 
Sara l-a împușcat pe Brinker. Nu era de acord cu armele 
și nu avea una. Probabil a folosit altă metodă. 

- Cred că legiștii vor ajunge la concluzia că Brinker a 
fost omorât cu una sau mai multe lovituri în craniu. 

- Vătraiul? 

- Aha. Mason bău puţină apă, după care continuă: 
Erau niște chestii lipite de capătul lui. 

- Chestii? 

- Păr, cred. 

Lucy oftă. 

- Păi, descoperirea din seara asta explică de ce Sara 
și Mary au început să se plimbe mult mai mult după 
vara cu pricina. Şi mai explică de ce nu voia ca eu să vin 
în Summer River ca s-o vizitez. Din punctul de vedere 
al karmei, n-ar fi fost deloc bine să mă invite să stau în 
casă cu un mort. 

- Imi cer scuze, din nou, pentru că m-am grăbit să 
trag concluzia că ai ignorat-o în ultimii treisprezece ani. 

- Scuzele sunt acceptate, răspunse ea cu un zâmbet 
ușor. Ai dreptate, însă rămân multe întrebări. Prima ca- 
re-mi vine în minte este de ce să ascunzi cadavrul aici, 
în casă? 

- Ai o idee mai bună pentru a te asigura că nu va fi 
găsit şi supus unei autopsii? Ascultă-mă pe mine, este 
greu să ascunzi un cadavru. În timp, acestea au un fel 
aparte de a ieși la iveală. Sunt aduse la mal. Sunt dezgro- 
pate de ploi torențiale. Constructorii dau peste ele când 
încep să sape fundaţii pe terenuri nefolosite înainte. 

- Înţeleg ce spui, spuse Lucy cutremurându-se. Nu-i 
de mirare că n-a mai făcut reparaţii majore. 

- Ar fi fost prea riscant. Orice meseriaş cât de cât pri- 
ceput ar fi devenit curios de îndată ce vedea şemineul și 
s-ar fi oferit să-i dea numele unui specialist în montarea 

gresiei. La refuzul Sarei, meseriaşul s-ar fi întrebat de ce 
nu voia să-l repare. 

Lucy căzu pe gânduri. Peste câteva clipe rosti: 

-Tu ai fost vreodată suspect în dispariţia lui 
Brinker? 

- La acea vreme, teoria principală a fost că Brinker 
şi-a găsit sfârșitul în cursul unei tranzacţii cu droguri, 
însă tatăl lui nu a vrut s-o accepte cu nici un chip. Da- 
că-ți aminteşti, Hobbs era şeful poliţiei pe atunci, iar 
Brinker senior îi făcea zile fripte. Mulţi oameni te-au 
văzut plecând cu mine de la petrecere în noaptea ace- 
ea şi cel puţin o persoană, Quinn Colfax, ştia că eram 
la cuțite cu Brinker. Așa că, da, Hobbs a venit și a 
pus întrebări. 

- Și? 

- Mulțumită mătușii tale, am putut să-i spun lui 
Hobbs adevărul adevărat: habar n-aveam ce se întâm- 
plase cu Brinker. Hobbs nu dispunea de nici o probă 
care să-mi infirme declaraţia. l-am dezvăluit ce intenţio- 
na Brinker să-ţi facă în noaptea aceea, fără să am însă 
vreo dovadă. Hobbs ştia cum ar fi reacţionat tatăl lui 
Brinker la o asemenea acuzaţie, aşa că mă îndoiesc că 
i-a spus vreodată. 

- Hobbs a vorbit cu Jillian? 

- Sigur. A vorbit cu ea, cu Quinn Colfax, cu Nolan 
Kelly şi cu alţi oameni din anturajul lui Brinker. Toţi 
au negat că ar fi ştiut despre planul de a te droga şi de 
a te viola. 

- Inclusiv Jillian? 

Mason termină apa și puse sticla deoparte. 

- Inclusiv Jillian. 

- A minţit. 

- Da. 

Lucy îl privi cu atenţie. 

- Ai zis că erai la cuțite cu Brinker. Spune-mi, ce s-a 
întâmplat? 

- După ce te-am condus acasă în noaptea aceea, 
m-am dus la fermă şi am așteptat ca petrecerea să se ter- 
mine. N-a durat mult, pentru că a sunat cineva şi a făcut 

o plângere. Am avut o discuţie cu Brinker... i-am spus să 
nu se mai apropie de tine. A vrut să mă lovească, dar s-a 
izbit de aripa mașinii lui. 

- Înţeleg. 

- Quinn Colfax a asistat la altercaţie. 

- Ar fi trebuit să-mi dau seama, spuse Lucy clătinând 
din cap. Îngerul meu păzitor nu putea renunţa. Pe lângă 
faptul că i-ai dat ocazia lui Brinker să-şi zgârie maşina, ai 
formulat cumva, întâmplător, şi niște ameninţări? 

- Mai degrabă niște promisiuni. l-am explicat că dacă 
păţești ceva o să aibă de-a face cu mine. 

- Te-a luat în serios. Tânăra femeie rămase tăcută o 
clipă în timp ce absorbea informaţia. Dintr-odată, înţe- 
legerea îi întunecă privirea. Ai crezut că dacă îl ameninţi 
te va lua pe tine în vizor. Că va fi obsedat de furie pen- 
tru că ai îndrăznit să-i stai în cale. 

- Am vrut să-i distrag atenţia. 

- Te-ai oferit intenţionat drept ţintă. Ce naiba ai cre- 
zut că se va întâmpla? 

Mason o urmări în tăcere în timp ce Lucy punea 
lucrurile cap la cap. Se crispă, dându-și seama că nu știa 
la ce reacţie să se aştepte. 

- Doamne! şopti ea într-un târziu. Intenţionai să-l 
omori dacă venea după tine. 

Mason lăsă afirmaţia să clocotească în atmosfera ten- 
sionată. Nu mai era nimic de spus. 

Lucy trase adânc aer în piept şi expiră uşor. 

- Am nevoie de o clipă. 

El rămase tăcut, așteptând verdictul. În urmă cu trei- 
sprezece ani fusese dispus să treacă linia, și nu se schim- 
base prea mult. Nu putea pretinde că era prea diferit de 
tânărul de nouăsprezece ani care fusese în vara aceea. 
In aceleași circumstanţe ar fi procedat la fel. 


- Nu știu ce să spun în afară de mulțumesc, zise ea 
într-un târziu. Şi sunt foarte, foarte bucuroasă că n-a tre- 
buit s-o faci. 

Nu era reacţia la care se așteptase, îşi dădu seama 
Mason. Pe de altă parte, nu ştiuse la ce să se aştepte. 

- Nu vreau mulțumirile tale, începu el. 

- Aveai doar nouăsprezece ani. Ar fi fost o povară 
uriașă pentru tine. Mătușa Sara a înţeles asta. Şi a ştiut 
că Brinker era un monstru şi o ameninţare pentru noi 
amândoi. Ştia că nu se putea duce la poliţie, pentru că 
Hobbs nici n-ar fi băgat-o în seamă. I-a venit de hac lui 
Brinker ca tu să nu trebuiască s-o faci. 

Mason privi la banda întinsă de-a lungul intrării în 
sufragerie. 

- Pari foarte sigură de ceea ce s-a petrecut în mintea 
Sarei în acel moment. 

- Oamenii spun că semăn mult cu ea, să ştii. 

- Da? 

- O, nu în latura excentrică, hippy, new age. Dar în 
sinea mea o înţeleg mai bine decât oricine altcineva din 
familie. De asemenea, ea m-a înțeles pe mine. Nu e de 
mirare că pot să-mi imaginez cum îi funcționa mintea. 

- Înţeleg, zise Mason dând din cap aprobator. 

Tăcerea se lăsă între ei. 

- L-ai căutat? întrebă Lucy dintr-odată. 

- Pe Brinker? O, da, din când în când, de-a lungul 
anilor. După ce Aaron a pus la punct softul am introdus 
tot ce știam despre Brinker. Conform rezultatului oferit 
de Alice, este foarte mare probabilitatea ca el să fi fost 
omorât în vara în care a dispărut. 

- Păi, se pare că acea concluzie este corectă. 

- A mai indicat o probabilitate de optzeci şi nouă 
la sută ca Brinker să fi fost omorât de cineva care îl cu- 
noştea, dintr-un motiv personal. Nu a fost victima unui 
incident din cursul unei tranzacții cu droguri. 

- O presupunere rezonabilă. Brinker era prea deştept 
să se lase prins într-un astfel de scenariu. 

- Da. 

Relatarea despre softul cu aptitudini detectivistice îi 
stârni tinerei femei curiozitatea profesională. 

- Alice a oferit şi o listă cu posibili suspecți? 

- Am introdus toate numele celor care se învârteau 
în cercul lui Brinker în vara aceea. Softul a indicat un 
singur suspect credibil. 

Lucy tresări. 

- Tu? 

- Eu. 

- Pfui! Bine că Fletcher Consulting nu a fost chema- 
tă de poliţia locală să acorde asistenţă în cazul Brinker. 

- Mda, ar fi fost ciudat, încuviinţă el zâmbind. 

-Şi mătuşa Sara? A apărut și numele ei în analiza 
voastră! 

- Nu. Dar Alice a sugerat câţiva suspecți cu o proba- 
bilitate mai mică. 

- Pe cine? 

- Quinn Colfax, de exemplu. 

- Mobilul? 

- Gelozia. Quinn şi Brinker erau amândoi pe listă 
pentru moștenirea imperiului financiar clădit de taţii 
lor, dar le era clar tuturor - inclusiv lui Quinn, sunt 
sigur - că Brinker avea să fie cel ales în final. Dacă asta 
se întâmpla, mai devreme sau mai târziu Quinn avea să 
fie îndepărtat din companie. 

- Crezi? 

- Absolut. Brinker n-ar fi vrut un partener. Ar fi gă- 
sit o cale de a se descotorosi de Quinn. 

- Păi, asta nu s-a întâmplat, nu? Cine era celălalt 
suspect! 

- Nolan Kelly. 

Lucy se încruntă. 

- E greu de imaginat. 

- Nu şi dacă te gândeşti că Nolan era pe vremea ace- 
ea principalul furnizor de iarbă şi băutură din zonă. 

- A, n-am ştiut asta. De ce l-ar fi ucis pe Brinker? 

- Unde sunt droguri sunt şi arme, iar uneori oame- 
nii sfârşesc prin a fi omorâţi. Mason bău puţină apă și 
puse sticla jos, apoi adăugă: Circulau zvonuri cum că 
Brinker ar fi avut treabă cu drogurile. 

- Crezi că Nolan a fost legătura lui Brinker? 

- Pentru iarbă, probabil. Nu sunt sigur în ceea ce 
priveşte halucinogenele. Este greu să ţi-l imaginezi pe 
Nolan în postura de furnizor de înaltă clasă, cu genul de 
contacte de care e nevoie pentru a obţine marfa pe care 

Brinker o punea la dispoziţie la petreceri. Kelly mi s-a 
părut întotdeauna un mic găinar. Nu mi-l pot imagina 
riscând să fie acuzat de crimă. lar dacă a fost legătura lui 
Brinker, de ce ar fi vrut să scape de cel mai bun client 
al său? 

- Bună întrebare. 

- Apropo, Deke zice că Nolan s-a dat pe brazdă. Tot 
ce vinde în ziua de azi sunt proprietăţi imobiliare. 

- E bine de ştiut. Totuşi, cred că o să las vânzarea în 
seama altui agent, spuse Lucy cu o grimasă. Uitându-se 
la banda întinsă de-a lungul holului, oftă: Acum putem 
spune cu certitudine că toate teoriile despre dispariţia 
lui Brinker au fost greşite. Până dimineaţă toată lumea 
va afla că mătuşa Sara l-a omorât. Mă întreb cum a 
fost atunci. 

- Nu știu, dar îți pot spune un lucru: Sara a plănuit 
totul cu multă grijă, şi a făcut-o repede. 

- Ce te face să spui asta? 

- Sacul pentru cadavre. 

Lucy înghiţi cu greu. 

- Da, înţeleg ce vrei să spui. De unde face rost cineva 
de un sac pentru cadavre dacă nu lucrează în domeniul 
medical sau la poliţie? 

- De unde altundeva decât online? Probabil a plătit 
în plus pentru livrare rapidă. 

Lucy puse apa deoparte şi îşi lăsă capul în palme. 

- Un lucru e sigur. Nu pot dormi aici în noaptea 
asta. Şi nici mâine. Şi-aşa a fost rău noaptea trecută, deşi 
nu aveam habar de existența cadavrului în șemineu. 
Acum însă, ştiind că locul ăsta a fost o criptă în ultimii 
treisprezece ani, nici nu mai poate fi vorba să rămân. 
Mă duc să mă cazez la un motel. 

- E miezul nopții, o informă el uitându-se la ceas. 

- Şi? Motelurile sunt deschise douăzeci şi patru de 
ore din douăzeci și patru, nu? Nu era un han vechi în 
centru? i 

- Harvest Gold Inn. Îşi arată vârsta, dar e curat. 

- Mă duc sus să împachetez, spuse ea ridicându-se de 
pe scaun. Traversă bucătăria și ieşi în hol, unde se opri 

să-i arunce lui Mason o privire tristă: Ştii, parcă nu-mi 
vine să cred. 

- Că mătușa ta a scăpat de acuzaţiile de crimă timp 
de treisprezece ani! E uimitor, într-adevăr. 

- Dar acum e moartă, iar adevărul va ieși la iveală. 

- Şi ce dacă? Legea nu mai are ce să-i facă. 

- Nu. 

Cum Lucy continua să-l privească nemişcată, Mason 
avu o presimţire. 

- Ce-ti trece prin minte? 

Era convinsă că-i citise gândurile ca într-o carte 
deschisă. 

- Lucrezi în poliție, zise ea încet. Credeam că poliţiş- 
tilor nu le plac coincidentțele. 

- Nu, dar se întâmplă. La fel şi accidentele de mași- 
nă. Nu-mi place unde baţi. 

- Mie mi se pare că ai înţeles destul de bine. Uite 
care-i treaba, Mason. Noi, experţii în genealogie judici- 
ară, suntem foarte suspicioşi. Probabil că asta vine de 
la toţi acei moştenitori falşi care ies de după paravan 
când moare o persoană bogată. Ne face să ne punem 
întrebări. Şi ghici ce? Cunoaştem câte ceva şi despre teh- 
nicile de investigaţie. 

- Nu, rosti Mason sugerându-i că era imposibil de 
negociat. N-o să începi o anchetă referitoare la moartea 
Sarei şi a lui Mary. A fost clasificată drept accidentală. 

- În acest caz, ce rău pot face câteva întrebări? replică 
ea adresându-i un zâmbet radios. 

- La dracu”, Lucy... 

- După cum văd eu lucrurile, sunt două posibilităţi. 
În primul rând, poate există cineva care a ţinut la Brin- 
ker îndeajuns de mult încât să-l răzbune. Respectivul, 
aflând că Sara l-a omorât, a ucis-o. 

- Nu. 

- Ce te face așa de sigur? 

- Gândeşte-te puţin! Corpul lui Brinker s-a aflat în 
șemineu timp de treisprezece ani. Nimeni nu a ştiut că 
era acolo până în noaptea asta. Ai toate motivele din 
lume să crezi că Sara a luat cu ea secretul în mormânt. 

De aceea, nu poţi afirma că, după atâta vreme, cine- 
va s-a gândit pe nepusă masă că mătuşa Sara era vino- 
vată de moartea lui Brinker şi, ca urmare, s-a răzbunat 
ucigând.-o. 

- De acord cu tine. 

- Excelent, spuse el răsuflând ușurat. 

- Asta înseamnă că rămâne un singur motiv: acțiuni- 
le companiei Colfax. 

- La dracu”. 

Nu avea rost să nege că banii reprezentau întotdeau- 
na un mobil important, se gândi Mason. 

- Toată lumea a bănuit că acţiunile acelea vor ajun- 
ge la Quinn după moartea lui Mary. Mary i-a făcut 
pe toţi să creadă asta. Era sora lui Warner, dar a avut 
întotdeauna o slăbiciune pentru nepotul ei, Quinn. 
La un moment dat însă, fără să spună cuiva, şi-a schim- 
bat testamentul și i-a lăsat acţiunile Sarei, care, la rândul 
ei, mi le-a lăsat mie. 

- Conform acestei teorii, Mary a fost ţinta acciden- 
tului înscenat. 

- Da. Sara a fost o pagubă colaterală, spuse Lucy abia 
stăpânindu-și lacrimile. 

- Lucy... 

- Cobor în câteva minute, îi aruncă ea de pe trepte. 

- La dracu”, bombăni Mason din nou. 

Dar de data aceasta o spuse pentru sine. Pentru că 
citea semnele. Lucy urma să înceapă să pună întrebări şi 
nu avea cum s-o oprească. Singurul lucru pe care-l putea 
face era să-i păzească spatele. 


capitolul 11 


În dimineaţa următoare, Lucy stătea la o masă de la 
Becky's Garden, cafeneaua încântătoare de lângă Har- 
vest Gold Inn, sorbind dintr-o cană cu ceai verde bio şi 
ronțăind o felie de pâine prăjită garantată drept bio 
și coaptă în zonă, când îşi auzi numele. 

- Lucy! Lucy Sheridan. M-am gândit eu că tu ești 
când te-am văzut ieri ieşind din magazinul de unelte. 

Nu era nici o îndoială că vocea aparținea unei foste 
majorete - veselă, vivace și îndrăzneață. Lucy îşi îndrep- 
tă privirea spre ușă şi o văzu pe Jillian Colfax strecu- 
rându-se către ea printre mese. Jillian nu se schimbase 
mult în treisprezece ani. Părul ei blond era mai scurt 
acum. Îl purta într-o coafură stil bob, până la umeri, nu 
în coadă de cal. O parte din strălucirea tipică tinereţii 
fusese înlocuită de un luciu scump obţinut la cabinetul 
de cosmetică, şi părea că se mai îngrăşase. Dar era încă 
o femeie remarcabil de frumoasă. Avea să arate bine şi 
la nouăzeci de ani, căci dispunea de toate datele pentru 
așa ceva. 

In plus, era îmbrăcată foarte bine. Exemplifica per- 
fect moda pe care o remarcase Lucy în zonă - un stil le- 
jer, menit să indice că purtătoarea obişnuia să trudească 
la vie, dar obţinut cu mare cheltuială. 

In realitate, la vie trudeau aceiaşi imigranţi care cu- 
legeau toate recoltele pe Coasta de Vest. Lucy bănuia că 
foarte puţini purtau jeanși de firmă, cămăși de mătase 
și sandale Prada. De asemenea, ar fi pariat că își lăsau 
inelele cu diamante şi smaralde acasă. 

Jillian ajunse la masă şi se aşeză fără să aştepte o 
invitație. Ă 

- E minunat să te revăd! Îţi vine să crezi că au trecut 
treisprezece ani? 

- Nici o problemă, spuse Lucy. 

Puse jos creionul pe care-l folosise ca să ia notițe pe 
o bucată de hârtie galbenă. Jillian păru puţin năucită de 
răspuns, dar asta nu-i diminuă avântul. 

-Ce repede trece timpul! Arăţi fabulos, apropo. 
Te-ai schimbat mult. La început nici nu eram sigură că 
tu ești când te-am văzut ieri. Îmi place coafura. Te prin- 
de bine. 

- Mă bucur că ești de acord, zise Lucy pe cel mai poli- 
ticos ton posibil, după care îşi mai turnă niște ceai. 

Jillian încercă o altă abordare. 


74 Amanda Quick 


-Îmi pare foarte rău pentru împrejurările care te-au 
adus la Summer River. Am fost cu toții șocați când am 
aflat de accidentul de maşină. Mătuşa ta a fost stâlpul 
comunităţii. Toată lumea o plăcea. Ştiu că aţi fost apro- 
piate... cel puţin pe vremuri, când erai adolescentă. 

- Am iubit-o, răspunse Lucy punând ceainicul jos. 
Am ţinut foarte mult și la Mary. 

- Ştiu. O să le simțim lipsa amândurora. 

- Da? 

- Sigur că da. Buzele pline ale lui Jillian se strânse- 
ră uşor, iar privirea ei pierdu câteva grade de căldură 
și câteva carate de strălucire. După cum am spus, am 
fost cu toţii foarte șocați. Dar toată lumea ştie că bucata 
din drumul vechi către coastă este foarte periculoasă. 
Nu ştiu de ce au luat-o pe acolo. 

- Întotdeauna o luau pe Manzanita Road când se 
duceau pe coastă. Era un loc familiar. Le plăcea să se 
oprească pentru un picnic în apropierea comunităţii 
unde se cunoscuseră. Era un fel de ritual săptămânal 
pentru ele. 

- Da, mă rog, trebuie să spun că lovitura cea mare a 
venit dimineaţă, când Quinn şi cu mine am auzit că tu 
și Mason Fletcher aţi găsit cadavrul lui Tristan Brinker 
în şemineul din casa Sarei. Absolut incredibil! 

- A fost destul de surprinzător. 

- Atâţia ani toată lumea s-a întrebat ce se alesese 
de el. 

Femeia atrăgătoare, între două vârste, care o întâmpi- 
nase pe Jillian în cafenea cu puţin timp în urmă străbă- 
tea localul cu un aer hotărât. Pe nume Becky Springer, 
era proprietara cafenelei. Becky era o femeie robustă, 
bine făcută, înzestrată cu o personalitate puternică şi 
cu energia efervescentă de care era nevoie pentru a con- 
duce o asemenea afacere. Se opri la masa la care erau 
așezate Lucy și Jillian. 

- Cafea, Jillian? zise ea afișând un zâmbet politicos 
care nu i se citea şi în ochi. 

Jillian își ridică iritată privirea. 

- Bună, Becky. Da, cafea, te rog! 

- Mă întorc imediat, zise Becky. 

Sunase aproape ca un avertisment. Lucy îşi ascunse 
un zâmbet. Citind printre rânduri, putea presupune că 
Becky nu era o mare fană a lui Jillian Colfax. 

Imediat ce proprietara localului se îndepărtă, Jillian 
se aplecă peste masă și îşi cobori vocea. 

- Ai idee de ce mătuşa ta l-ar fi omorât pe Brinker? 

Era o urmă de neliniște în vocea ei, şi la o privi- 
re atentă i se putea distinge încordarea din ochi, se 
gândi Lucy. 

- Nu știm sigur că a făcut-o, replică ea calmă. Mai 
mult, încă nu știm că este vorba de rămășițele lui 
Brinker. 

- Dar se spune că alături de cadavru se găseau per- 
misul de conducere al lui Brinker şi un ziar ce trata su- 
biectul Violatorului în Serie care teroriza campusurile 
facultăţilor în vara aceea. 

- Am văzut permisul de conducere şi ziarul, dar sunt 
sigură că autorităţile o să vrea să facă niște investigații 
înainte să închidă cazul. 

- El este, decretă Jillian. El trebuie să fie. Asta expli- 
că de ce a dispărut dintr-odată. Nu cred că va fi o an- 
chetă extinsă. Singura rudă apropiată a lui Brinker era 
tatăl lui, Jeffrey, care a murit la câteva luni după ce i-a 
dispărut fiul. Nu mai e nimeni care să forţeze redeschi- 
derea cazului. 

- Da? Crisparea formă riduri în colţurile gurii şi ale 
ochilor lui Jillian. Nu-mi spune că vrei ca poliţia să se 
apuce de întrebat în stânga și-n dreapta. Totul ar deveni 
mult mai complicat. 

Era pe jumătate comandă, pe jumătate rugăminte. 

- Defineşte „complicat“, îi ceru Lucy. 

- Ştii foarte bine la ce mă refer. Nu vrei să scormo- 
neşti trecutul. 

- Ce e de scormonit? 

- Brinker i-a rănit pe unii - poate mai mulţi decât 
știm, în cazul în care chiar a fost Violatorul în Serie. 
Victimele lui n-o să-ți mulţumească pentru că scoţi sche- 
letele din dulap, ascultă-mă pe mine! 

- Nu-l cunoșteam prea bine pe Tristan Brinker. 
Singura dată când m-am apropiat de el a fost în noap- 
tea ultimei lui petreceri, la ferma Harper. Ții minte! 
Tu m-ai invitat acolo. 

Jillian roşi uşor, iar expresia din privirea ei deveni 
mai gravă, însă nu lăsă să se vadă vreo urmă că men- 
ţionarea petrecerii îi stârnea amintiri neplăcute sau 
remușcări. Probabil pentru că nu era cazul, își spuse 
Lucy. În mintea lui Jillian, evenimentele din acea seară 
îndepărtată însemnau, fără îndoială, distracţie şi jocuri 
adolescentine. 

- Ce-mi amintesc despre ultima petrecere a lui Brin- 
ker este că tu ai plecat devreme cu Mason Fletcher, 
zise Jillian. 

- Da. 

Lucy făcu o însemnare pe hârtia galbenă, sub ochii 
neliniştiți ai celeilalte. 

- Ce faci? 

- lau câteva notițe. Am multe de făcut cât sunt aici 
în oraş. 

- Cât stai în Summer River! 

-Nu am nici cea mai vagă idee. Intenţionasem să 
pregătesc casa pentru vânzare în vreo două săptămâni, 
dar ai dreptate, o investigaţie pentru crimă poate com- 
plica lucrurile. De ce întrebi? 

- Știu că nu-i un moment bun să discut despre 
afaceri, dar trebuie să ştii că firma Colfax Inc. este în 
toiul unei negocieri foarte importante. Sunt foarte 
mulți bani în joc. 

- Am auzit ceva despre o posibilă fuziune. 

- Da. Raintree Assets l-a abordat pe Colfax cu o ofer- 
tă toarte lucrativă. Quinn şi cu mine am aflat de curând 
că, datorită unei chichiţe din testamentul lui Mary Col- 
fax, tu ai moștenit partea ei de acțiuni la Colfax Inc. 

- N-a fost nici o chichiţă, ripostă Lucy. Mary era 
o femeie de afaceri foarte versată. În schimbul sumei 
mari pe care a investit-o în Colfax Inc. la începuturi, a 
insistat să aibă control deplin asupra acţiunilor ei. A ales 
să i le lase Sarei, care, la rândul ei, mi le-a lăsat mie. 

- Toate acțiunile trebuie să rămână în familie. War- 
ner ţinea morţiș la asta. 

- A făcut o excepţie când el și Brinker au fondat 
compania. Avea nevoie de banii lui Mary, aşa că i-a 
acceptat condiţiile. Totul este foarte legal, te asigur. Şi 
bătut în cuie. Mary şi Sara își gestionau afacerile prin 
intermediul unui fond fiduciar. Ştii cum spun avocaţii: 
testamentele sunt mereu încălcate, dar contractele fidu- 
ciare sunt aproape imposibil de anulat. Sunt de acord. 
De-a lungul carierei am văzut o mulțime de exemple în 
acest sens. 

Jillian îşi întinse pe masă degetele cu manichiură 
perfectă și spuse pe un ton confidenţial: 

- Din câte zice Quinn, nu aşa trebuiau să meargă 
lucrurile. 

- Nuti pot spune de câte ori aud asta în meseria 
mea, râse Lucy. 

Jillian se lăsă pe spătar. Pe chipul ei se citeau furia și 
nedumerirea. 

- Cu ce te ocupi, mai exact? 

- Sunt expert în genealogie judiciară. 

- Ce naiba e asta? 

- Dau de urma moştenitorilor pierduţi şi le fac legă- 
tura cu rudele lor. 

- Nu ştiam că există o asemenea profesie. 

- Nu eşti prima care mi-o spune. 

În ochii lui Jillian licări suspiciunea. 

- Ştiai că urma să moştenești acţiunile Colfax? 

_ A fost o surpriză totală Ştiam că sunt moștenitoa- 
rea Sarei, desigur, dar n-am bănuit niciodată că ea era 
parte la succesiunea lui Mary. 

- La fel ca toată lumea din univers, fir-ar, răbufni 
Jillian. 

Becky Springer alese acel moment ca să se apropie 
de masă cu o cafetieră din porțelan decorată cu flori 
galbene, din care umplu ceaşca lui Jillian. 

Două umbre prelungi apărură în cafeneaua lumi- 
noasă. Becky se uită peste umăr. 

- O, uite, făcu ea simulând o ușoară surpriză. Doi 
întârziaţi la micul dejun. Ar fi cazul să mai pun de-o 
cafea. 

Jillian, care stătea cu spatele la ușă, nu întoarse capul 
ca să vadă cine venise. Era limpede că puţin îi păsa. Nu 
o preocupau decât Lucy şi acţiunile de la Colfax Inc. 

Lucy urmări fascinată cum Mason şi Deke păşeau 
prin labirintul de mese și scaune delicate. Nu era sin- 
gura, de altfel. Cu excepţia lui Jillian, toţi clienţii se 
uitau, fie pe furiş, fie cu o curiozitate vădită, la cei doi 
bărbați. În spațiul drăguţ, luminat natural, arătau ca 
doi pistolari din Vestul Sălbatic care traversau o păşu- 
ne înflorită. 

Mason părea să fi dormit bine. Umbra de barbă 
pe care ea o observase târziu în noapte dispăruse. Era 
îmbrăcat în jeanși, o cămașă de blugi și bocanci. Sara 
și Mary remarcaseră deseori că Mason semăna cu un- 
chiul lui. În urmă cu treisprezece ani, Lucy nu fusese de 
acord. În dimineaţa aceea, legătura de familie dintre cei 
doi sărea în ochi. Părul odată brunet al lui Deke deveni: 
se grizonant, dar moștenirea genetică era acolo, în ochii 
gălbui, ca de lup, în trăsăturile tăioase şi în contururile 
drepte ale celor două chipuri. 

- Ceva îmi spune că Deke și Mason vor să vi se alătu- 
re, doamnelor, zise Becky făcându-i cu ochiul lui Lucy. 
Mai aduc două cești. 

Jillian se întoarse atunci. Aruncă rapid o privire ne- 
liniştită spre Mason şi Deke, apoi îşi îndreptă din nou 
atenţia către Lucy. 

- Nu putem vorbi aici. Avem nevoie de intimitate. 

- N-am nici o problemă să pălăvrăgesc aici, răspunse 
Lucy, după care, uitându-se la Mason și Deke, afişă di- 
nadins un zâmbet luminos şi cordial. 

Cei doi salutară, iar Becky îi invită să se așeze. 

- Staţi jos, vă aduc imediat niște cafea. 

- Mersi, dulceaţă, spuse Deke. 

Când Becky trecu pe lângă el în drum spre bar. Deke 
se aplecă şi îi dădu un sărut rapid, plin de afecțiune. 

Era genul de sărut relaxat, de bună dimineaţa, pe care îl 
schimbau doi oameni care sunt iubiţi de multă vreme. 
„Ei bine, deci așa stau lucrurile“, se gândi Lucy. 

Mason, care îi observase reacţia, rânji spre ea și îi 
făcu şmecherește cu ochiul. 

Deşi nu erau foarte masivi, bărbaţii reușeau să blo- 
cheze cea mai mare parte din lumina soarelui care se 
revărsa prin ferestrele din spatele lor. 

- Măi, măi, măi, micuța Lucy Sheridan, spuse Deke. 
O mai măsură o dată pe Lucy şi zâmbi aprobator. 
Ce bine ai ajuns. Așa am şi bănuit că va fi. 

- Mă bucur să vă revăd, domnule Fletcher. 

- Îmi pare tare rău pentru Sara și Mary. 

- Mulţumesc, răspunse Lucy încet. 

- Bună dimineaţa, Lucy, zise Mason. Jillian. Vă de- 
ranjează dacă ne aşezăm? 

Jillian deschise gura să spună nu, însă Lucy interveni: 

- Vă rog! 

Fără să ezite, îşi traseră câte un scaun de la o masă 
din apropiere şi se așezară. 

Jillian părea foarte iritată, dar nu avea ce să facă. 
Până la urmă, era masa lui Lucy. 

Deke dădu din cap către Jillian într-un gest băţos, 
milităresc, care nu-i dezvăluia sentimentele. 

- Jillian. Sunt surprins să te văd aici în dimineaţa 
asta. 

-Am auzit că Lucy este în oraș, spuse Jillian, iar 
fiecare cuvânt părea tăiat din gheaţă. Avem o afacere 
particulară. 

- Așa? făcu Deke, ridicând din sprâncene în direcția 
lui Lucy. 

Ea zâmbi. 

- Credeţi-mă, nu-i nimic care să nu poată aştepta. 

Jillian tresări şi se ridică în grabă. 

- Vă rog să mă scuzaţi, am o întâlnire. Lucy, o să 
iau legătura cu tine mai târziu ca să stabilim când 
ne vedem. 

- O să fiu destul de ocupată în următoarele zile, dar 
o să-mi verific agenda ca să găsesc o fereastră. 

- S-ar putea să vrei să faci asta, rosti Jillian pe un ton 
egal. Este în joc o mare sumă de bani, și ai putea obține 
un profit frumos dacă-ţi faci timp să discutăm detaliile. 

- Sună bine. Aş vrea să discut despre câştiguri, la fel 
ca toată lumea. Dar acum sunt puţin cam ocupată. 

Jillian părea răvășită, Peste câteva clipe, când îşi reve- 
ni, păru să ia o decizie majoră. 

- Înţeleg, spuse ea zâmbind larg. Auzi, seara asta 
Quinn şi cu mine dăm o recepţie la cramă, ca să sărbă- 
torim ziua lui Warner. O să deschidem primele sticle 
din Rezerva Colfax. Experții cred că o să revoluţioneze 
lumea vinurilor. Ştiu că e foarte din scurt, dar mi-ar face 
plăcere să ni te alături. 

- Uau, un dâjă-vu, comentă Lucy surâzătoare. Mi-ai 
pregătit o surpriză şi de data asta? 

- Bună întrebare, mormăi Mason. 

Jillian rămase mască. 

- Mă tem că nu pricep gluma. 

- Ultima petrecere la care m-ai invitat nu avea să se 
termine bine pentru mine, nu-i aşa? zise Lucy. Mă între- 
bam ce mă așteaptă la asta de acum. 

- Asta a fost cu mult timp în urmă, replică Jillian pe 
un ton glacial. 

- lar Brinker e mort, completă Lucy încet. 

Mâna lui Jillian strânse breteaua genţii. 

- Da. Mă îndoiesc că e cineva care să-l plângă. 

O tăcere prelungă se lăsă la masă. Lucy știa că aştep- 
tau cu toţii reacția ei. 

- Mulţumesc pentru invitaţia la recepţie, spuse în 
cele din urmă. Dar m-aș simţi foarte aiurea să particip 
singură. Este în regulă dacă aduc pe cineva cu mine? 

Uşurarea celeilalte era vizibilă. 

- Da, desigur. Eşti mai mult decât binevenită să vii 
cu partenerul. Dar credeam că ai venit în Summer River 
de una singură. Mai e cineva cu tine? 

- Partenerul meu în seara asta va fi Mason. Presupu- 
nând că e interesat, adăugă Lucy aruncându-i bărbatu- 
lui o privire plină de reţinere. 

Mason o studia cu o expresie rece, calculată. 

- Sigur că da. N-am fost niciodată invitat la una 
dintre recepţiile stilate de la podgorii. Ar trebui să fie 
interesant. 

Jillian nu părea încântată, dar reuşi să zâmbească. 

- Bine. Atunci ne vedem diseară. La șapte şi jumăta- 
te. Tinuta vestimentară este, ca de obicei, lejeră, ca în 
Ţinutul Vinului. 

- O să-mi curăţ bocancii, anunţă Mason. 

Jillian, ignorând remarca, îşi potrivi geanta de umăr 
și păşi repede spre ușă. 

Lucy se uită la cei doi bărbaţi. 

- Lejeră ca în Ținutul Vinului? 

- Nu te uita la mine, eu n-am fost niciodată invitat la 
bairamurile lor de la vinării, chicoti Deke. 

In acel moment, Becky apăru la masă. 

- Nici eu, dar pot să-ți dau un sfat, Mason: orice-ai 
face, nu purta costum și cravată. O să ieşi în evidenţă 
ca un turist. 

- N-aş vrea să mi se întâmple asta. Când Becky plecă 
să întâmpine doi clienţi care intraseră în cafenea, Ma- 
son îi şopti lui Lucy: Din pură curiozitate, la ce dracu’ 
te-ai gândit când ai acceptat invitaţia lui Jillian? 

- M-am gândit că o reuniune la familia Colfax este 
un prilej excelent ca să pun câteva întrebări. 

- Fir-ar să fie! Mi-era teamă de asta. 

Deke păru interesat. 

- Ce fel de întrebări intenţionezi să pui? 

- Ea nu crede că accidentul de maşină în care au 
murit Sara și Mary a fost întâmplător, îi explică Mason 
răsuflând cu zgomot. 

- Măi, măi, făcu Deke meditativ. 

- La început am fost dispusă să accept verdictul, zise 
Lucy. Accidentele se întâmplă. Dar acum lucrez la o teo- 
rie potrivit căreia moartea Sarei şi cea a lui Mary au legă- 
tură cu acţiunile Colfax Inc. pe care le-am moştenit. 

- Ha! 


Deke părea intrigat. 

- Probabil că are de-a face cu întoarcerea mea la 
Summer River, continuă Lucy. Locul ăsta îmi accentu- 
ează latura sceptică. 

- Mda, şi mie, recunoscu Mason. 

- La dracu”, tu ai fost suspicios toată viaţa, bombăni 
unchiul său. 

- Şi tu la fel. Probabil e în sânge. 

- Probabil, fu de acord Deke. Se întoarse apoi spre 
Lucy. Ai vreo dovadă în sprijinul teoriei tale? 

- Trei oameni morţi, toţi având legătură, într-un fel 
sau altul, cu Colfax Inc. 

Mason îşi duse la buze ceaşca de cafea. 

- În postura de unic investigator profesionist de 
aici, mă simt obligat să subliniez din nou că una din- 
tre morţi s-a petrecut în urmă cu treisprezece ani și este 
foarte probabil să nu aibă legătură cu decesele celor 
două doamne. 

- Sunt conştientă de asta. Şi, după cum ţi-am spus, 
sunt de acord cu tine. Nu putem ignora totuși faptul că 
sunt trei morți. 

- Ai de gând să-i expui şerifului Whitaker teoria ta 
când o să discutăm cu el în dimineaţa asta? vru Mason 
să ştie. 

Tonul lui era neutru, dar în privire i se citea o curio- 
zitate profundă. 

- Nu, încă nu. O să vrea dovezi. După experienţa 
mea, poliţiştii și judecătorii preferă un lanţ frumos 
de probe. 

- După experienţa ta? întrebă Deke. 

- O mare parte din slujba mea la Brookhouse 
Research constă în adunarea unor probe solide care 
confirmă sau nu pretenţiile unui moştenitor pierdut. 
Credeţi-mă, dosarul trebuie să fie beton, pentru că de 
obicei este în joc o sumă mare. Oamenii sunt întotdeau- 
na dispuși să lupte din răsputeri în tribunal ca să pună 
mâna pe bănet. 

-Nu mă îndoiesc de asta, spuse bătrânul. Se comit 
atâtea crime pe stradă pentru câţiva dolari sau un pic 

de drog. N-ai de unde şti ce-ar face un individ pentru o 
moștenire de milioane de dolari. 

- E adevărat că nu mă ocup cu praf de puşcă sau cu 
pete de sânge, recunoscu Lucy. Dar caut documente, 
de pildă certificate de naştere, de căsătorie sau de deces, 
cu care construiesc arborele genealogic pe câteva gene- 
raţii în urmă. Fac apel la datele serviciului de imigrări, 
la cele de la recensăminte, scotocesc prin arhivele civile 
şi militare, registrele de proprietate, notariale, ale insti- 
tuţiilor fiduciare şi tot așa. Credeţi-mă, ştiu ce înseamnă 
să alcătuieşti un dosar imbatabil. 

Mason aruncă o privire spre biletul galben. Nu păru 
impresionat. 

- Şi asta o să încerci să faci aici, în Summer River? 

- Da. Lucy trase biletul mai aproape, într-un gest 
protector. În domeniul meu, întotdeauna se rezumă to- 
tul la familie. 

Deke se încruntă. 

- Ţinând cont că familia cu care ai de-a face contro- 
lează o avere, plus mare parte din ce se întâmplă aici, în 
oraş, ar fi o idee bună să-ţi păstrezi micuța teorie doar 
pentru urechile noastre, cel puţin deocamdată. 

- Nu vă faceţi griji, chiar asta intenţionez să fac. Lucy 
luă bileţelul galben şi poşeta. Acum, vă rog să mă scu- 
zați, am treabă! 

- Unde te duci? întrebă Mason. 

- Am o zi plină. Mai întâi trebuie să mă pregătesc 
pentru interviul cu şeriful Whitaker și apoi mă duc la 
cumpărături. 

- Vrei să faci cumpărături? 

- Să iau ceva de îmbrăcat pentru diseară. Nu mi-am 
adus haine elegante cu mine. Trebuie să aflu ce înseam- 
nă o vestimentaţie lejeră ca în Ținutul Vinului. Bucu- 
raţi-vă de cafea, domnilor! 

Porni cu paşi mari spre uşă, dar nu se îndepărtase 
îndeajuns ca să nu audă comentariul pe care i-l şopti 
Mason unchiului său: 

- La dracu”, treaba o să se complice. 

- Serios? zise Deke. Cred că am rămas cu nota de 
plată. 

- E imposibil să descrii stilul din Ținutul Vinului, 
anunţă Teresa Vega. Dar pe aici o recunoşti când o vezi. 
Are mai multe aspecte, mai ales când e vorba de ţinute 
de damă. Ar fi un stil elegant şi lejer - elegant-scump şi 
lejer. Vrei să arăţi ca şi cum te-ai născut să-ți duci viaţa 
în podgorie, ca şi cum familia ta se ocupă de generaţii 
întregi cu asta, 

- Ştii regula, spuse Lucy. Nu poţi da greș cu o rochiță 
neagră. Am câteva în şifonier, acasă. Păcat că n-am adus 
una cu mine. 

- Există o excepţie la fiecare regulă. Stilul lejer din 
Ținutul Vinului este tocmai excepţia de la regula rochi- 
tei negre. 

- Mă las pe mâinile tale, Teresa. 

Lucy se uită la hainele expuse cu iscusinţă în Teresa's 
Closet, un magazin plin de culoare aflat în apropierea 
hanului. Teresa o recunoscuse în clipa în care intrase pe 
ușă. Bucuria revederii fusese una sinceră, la fel și condo- 
leanţele pentru dispariţia Sarei. 

Lucy fusese surprinsă de mica explozie de căldură pe 
care o trăise când ea şi Teresa se îmbrăţişaseră. Trecuse- 
ră, până la urmă, treisprezece ani de când se văzuseră. 
Prietena ei se numea pe atunci Teresa Alvarez. În parte, 
legătura lor din acea ultimă vară se datorase faptului 
că amândouă fuseseră excluse de pe lista puștilor cool. 
Dar mai avuseseră și alte lucruri în comun. Părinţii Te- 
resei erau și ei divorțaţi. Deşi ai lui Lucy se despărțiseră 
cu trei ani înainte, încă se lupta cu urmările. Teresa îi 
putuse oferi niște sfaturi pragmatice, dintre care primul 
şi cel mai folositor fusese: „Nu-ţi irosi timpul sperând 
că ai tăi se vor împăca. E numai o fantezie pentru copii 
mici“. Al doilea lucru pe care i-l spusese se dovedise la fel 
de adevărat: „Nu te obosi să-i întrebi de ce au divorţat. 

O să-ți spună orice, numai adevărul nu“. Lucy își aminti 
că întrebase: „Care e adevărul?“ La care Teresa răspun- 
sese cu înţelepciune: „Unul dintre ei s-a săturat de căs- 
nicia asta şi a început să se culce cu altcineva“. Şi asta se 
dovedise a fi adevărat. 

In urmă cu treisprezece ani, Teresa era o adolescentă 
timidă, cu ochi mari, căprui, şi ochelari. Era obsedată 
de modă şi design și petrecea ore în şir online studi- 
ind blogurile despre ultimele tendinţe şi stiluri. Chiar 
și din mica alocaţie pe care i-o dădea mama ei greu în- 
cercată, reușea să fie cochetă. Astăzi, arăta şic fără să 
pară că făcuse un efort deosebit, exact așa cum trebuia 
să arate proprietara unui magazin de vestimentaţie din 
Ținutul Vinului. 

-In Ţinutul Vinului nu merg rochiţele negre, zise 
Teresa. Dacă apari la recepţia de la Colfax într-o rochiţă 
neagră o să ieși în evidenţă ca o turistă. 

- Încep să am impresia că ăsta nu e un lucru bun. 

- Păi, înseamnă că nu ești din zonă. Chiar dacă aşa 
e şi nu te-ai născut şi nici nu ai crescut aici, încă ai rădă- 
cini adânci în Summer River. 

- Rădăcinile acelea nu sunt în industria vinului. 
Mătușa Sara a avut o livadă de meri, mai ţii minte? 

- Şi ce dacă? Nu e ca şi cum cei din familia Colfax ar 
avea sânge de podgoreni. Banii lor vin de la un fond de 
investiţii. Toată lumea de aici ştie că viticultura e doar 
un hobby pentru Warner Colfax. 

Lucy zâmbi. 

- Nu crezi că Quinn şi Jillian sunt interesaţi să facă 
vinuri de soi, cu numele Colfax pe etichetă? 

- Bună întrebare. Nu le pasă de vin, dar le place să 
se distreze jucând rolul grangurilor din înalta societate. 
Ca a doua doamnă Warner Colfax, apropo. Ai auzit 
despre divorţ, nu? 

- Mason a pomenit despre asta. 

- Potrivit zvonurilor, Quinn a fost furios când tai- 
că-său și-a părăsit nevasta pentru o femeie mai tânără 
decât fiul lui. 

- De obicei, a doua și a treia căsătorie nu sunt pri- 
mite bine de copiii din prima căsătorie. Eu, una, pot să 
confirm. În plus, am văzut o mulțime de drame familia- 
le provocate de această dinamică. 

- Sara mi-a spus că lucrezi la o agenţie de investigaţii 
specializată în găsirea moştenitorilor pierduţi. 

Chipul Teresei se lumină de curiozitate. Pare fascinant! 

Lucy îşi aminti scena din bar când Văduva Îndurera- 
tă îi aruncase conținutul paharului cu bere în față. 

- Are unele momente bune și altele mai proaste. Ei, 
dacă iese din discuţie rochia neagră, ce sugerezi!? 

- Am câteva propuneri, şi oricare va fi perfectă disea- 
ră, zise Teresa mutându-se în capătul tejghelei. 

- Minunat! N-am venit pregătită pentru genul ăsta 
de petrecere... sau orice altfel de petrecere, dacă tot 
veni vorba. 

Teresa scoase o rochie de vară fără mâneci, până la 
genunchi, într-o nuanţă de albastru care ducea cu gân- 
dul la cerul văratic. 

- Ceva în genul ăsta, cu un pulover subţire sau un 
şal. Se face răcoare după asfinţit. 

- O să am nevoie şi de pantofi. 

- Fără tocuri. Stilul lejer din Ținutul Vinului în- 
seamnă balerini ori sandale. Petrecerile de la vinării se 
țin de obicei în locuri parţial acoperite sau pe o terasă, 
mai ales în perioada asta a anului. Trebuie să arăţi că 
eşti pregătită să dai fuga în vie sau să faci treabă în sala 
rezervoarelor în orice moment. 

- Am înţeles. Lucy aruncă o privire la inelul de pe 
mâna stângă a leresei. Sara mi-a spus că te-ai căsătorit. 

Teresa râse. 

- Doi copii, câţiva câini, o ipotecă şi un soţ... nu 
neapărat în ordinea asta, aş putea adăuga. 

- Felicitări! Mă bucur că îți merge așa de bine. 

- Mătușa ta mi-a spus că ai pus capăt logodnei, zise 
Teresa privind-o compătimitor. 

- După cum îmi aminteşte toată lumea, e mai bine 
să descoperi înainte de măritiș că lucrurile nu vor mer- 
ge, decât după. 

- Adevărat. A fost un ticălos? 

- L-am prins în pat cu alta. 

- Chiar că era un ticălos. Păi, ia-o ca pe un experi- 
ment ratat. 

- A fost o greşeală, nu un experiment. 

- Ah, făcu Teresa dând mustrător din deget. Ştii ce 
se spune, e o greşeală numai dacă nu înveți din ea. 

- Am învăţat multe. Am mers la un psiholog foarte 
costisitor vreo şase săptămâni după aceea. 

- Şi? 

- Se pare că am o problemă cu angajamentele. 

- Rahat. 

- Concluzia a fost că vina îmi aparține pentru înche- 
ierea logodnei. Incapacitatea mea de a mă angaja l-a dus 
pe ticălos în brațele altei femei. 

- Repet, rahat. Un ticălos total e un ticălos total. 
Ticăloşii totali sunt incapabili să se schimbe. Probabil 
că în sufletul tău i-ai citit caracterul şi de aceea n-ai pu- 
tut să te angajezi mai mult. Prin urmare, fie conștient, 
fie inconştient, l-ai testat; bineînțeles, suspiciunile tale 
s-au dovedit a fi corecte. 

- Uau! Lucy era impresionată. Asta este o analiză 
profundă! 

- Da, ştiu, spuse Teresa cu un zâmbet fin. Ar fi trebu- 
it să mă consulți pe mine în locul unui psiholog foarte 
scump. Ţi-aș fi vândut hainele potrivite şi te-aș fi trimis 
să cauţi un înlocuitor pentru ticălosul total. 

- Ai dreptate, râse Lucy. Când am rupt logodna 
aveam nevoie de terapie prin cumpărături, nu de consi- 
liere psihologică. Ce-a fost în capul meu? 

- Eu pot să-ți spun că gustul tău în materie de băr- 
baţi a evoluat deja. 

- Adică? 

- Mason Fletcher te duce la bal, Cenușăreaso. Ce 
poate fi mai tare de atât? 

- Nu e chiar o întâlnire, murmură Lucy. 

- Ba da, e o întâlnire, a doua, după calculele mele. 
Mason era cu tine când ai găsit cadavrul lui Brinker în 
șemineul mătușii tale, nu-i aşa? 

- Ba da, dar nu sunt sigură că găsirea unui cadavru 
constituie o întâlnire. 

- Deci întâlnirile cu Mason sunt puţin diferite de în- 
tâlnirile cu alți bărbaţi. E un lucru bun, dacă mă întrebi 
pe mine. Teresa scoase încă o rochie vaporoasă, în culo- 
rile estompate ale amurgului, și adăugă: Sunt convinşi 
că în şemineu era cadavrul lui Brinker? 

- Verdictul nu e încă final, dar nu prea există motive 
de îndoială. Dimineaţă, când Mason şi cu mine am dat 
declaraţii în faţa şerifului Whitaker, mi-am dat seama că 
pentru el lucrurile sunt clare. Cadavrul aparţine unui 
tânăr de vârsta lui Brinker, iar în acel an nu s-a anunţat 
dispariţia nici unui alt băiat în zonă. 

- E Brinker. El trebuie să fie, spuse Teresa clătinând 
din cap. E greu de imaginat că scumpa ta mătuşă a omo- 
rât pe cineva, dar, atât timp cât a făcut-o, nu-mi pare rău 
că l-a ales pe Brinker drept ţintă. În retrospectivă, a fost 
un sociopat în toată puterea cuvântului. Putea foarte 
bine să fi fost Violatorul în Serie. 

- De acord. 

- Mă întreb, totuşi, de ce-a făcut-o Sara. Crezi că el 
a atacat-o? Poate că s-a apărat şi i-a fost teamă să sune la 
poliţie pentru că tocmai îl omorâse pe băiatul lui Jeffrey 
Brinker. Brinker senior i-ar fi făcut viaţa un iad dacă ar 
fi aflat că ea era responsabilă de decesul moștenitorului 
său preţios. După el, Tristan nu putea face nimic rău. 

- S-ar putea să nu aflăm niciodată de ce-a făcut-o, 
zise Lucy. 

Nu era pregătită să divulge concluzia la care ajunsese 
împreună cu Mason în legătură cu posibilul mobil al 
Sarei - cel puţin, nu încă. 

- În tot cazul, povestea a stârnit curiozitatea celor 
din zonă, spuse Teresa. lar acum eu te îmbrac pentru 
o petrecere la Crama Colfax. Nu te supăra, dar tare aş 
vrea să ştiu cum ai primit invitaţia. 

- Jillian Colfax m-a invitat personal. 

Teresa strânse la piept rochia şi făcu ochii mari. 

- Să dea naiba! Jillian? Nu m-aș fi aşteptat. Ultima 
oară auzisem că voi două nu vă învârteaţi în aceleași 
cercuri. 

-Nu s-a schimbat absolut nimic în privinţa asta, 
replică Lucy în timp ce strângea în mână țesătura ro- 
chiei bucurându-se de senzaţia fluidă şi ușoară. Insă, 
dacă n-ai aflat, am moștenit o bucăţică frumoasă din 
Colfax Inc. 

- Tot oraşul vorbeşte numai despre asta, crede-mă. 
E foarte bine că mergi cu Mason diseară. S-ar putea 
să ai nevoie de cineva care să-ți păzească spatele, şi nu 
cunosc pe nimeni mai potrivit pentru treaba asta. Ştii 
ce s-a spus mereu despre el. 

- „Nu vrei să ai de-a face cu Mason Fletcher“, cită 
Lucy din memorie. 

- Aşa-i. Ca să ştii, cei din clanul Colfax au fost deo- 
potrivă oripilaţi și furioși când au descoperit că Mary 
i-a lăsat acţiunile Sarei şi că acele acţiuni sunt acum în 
mâinile tale. Ştii că e o mare fuziune sau achiziţie pe 
rol, nu? 

- Am auzit. Cred că-mi place rochia în culorile amur- 
gului. O să am nevoie de un şal asortat şi de încălțări, 
bineînţeles. 

- Poate ar trebui s-o asortezi cu un pistol, sugeră 
Teresa. Este ca și cum tu şi Mason v-aţi duce la O.K. 
Corral!. 

- Nu-ţi face griji, o să respect întru totul stilul lejer 
din Ţinutul Vinului. 

„Nu e o întâlnire.“ 

În timp ce o aştepta pe Lucy în holul hanului, Ma- 
son îşi repeta în gând litania care-l obsedase toată ziua. 

„Nu e o întâlnire. O însoţeşti la recepţie pentru că 
n-o poţi convinge să nu meargă și n-o poţi lăsa sub nici 

o formă să intre în arena gladiatorilor de una singură. 
Nu este o întâlnire.“ 

Semăna totuşi al naibii de mult cu o întâlnire, a 
doua cu Lucy. Un val de nerăbdare îi înfierbântase sân- 
gele, împiedicându-se să se gândească la orice altceva. 

În acel moment, ea își făcu apariţia. Părea să plu- 
tească pe trepte într-o rochiță care se oprea puţin deasu- 
pra genunchilor. Decolteul era modest. Mânecile foarte 
scurte îi dezveleau braţele frumos rotunjite. O curea 
îngustă îi scotea în evidenţă talia fină. Purta sandale cu 
toc compensat și o gentuță agăţată pe diagonală care pă- 
rea că abia putea cuprinde un telefon mobil şi un card. 
Bijuteriile ei constau într-o pereche de cercei de aur și o 
brățară delicată cu zale de aur. Pe braț purta un şal alb. 
Ținuta nu avea nimic țipător, dar, cumva, toate elemen- 
tele se îmbinau pentru a-i conferi o aură de încredere în 
propria feminitate. 

- Mda, merge, spuse Mason zâmbind. 

- Mersi. După ce făcu o piruetă graţioasă, Lucy adă- 
ugă: M-a ajutat Teresa Vega de la Teresa's Closet. Pe 
vremuri era Teresa Alvarez. Ţi-o aduci aminte? 

- Sigur. O puştoaică drăguță. Purta ochelari şi haine 
ciudate, cum ar fi bocancii şi rochiile lungi. 

- Era faza ei gotică. Acum a trecut peste asta. 

- Mai bine. Mi-e greu să-mi imaginez o combinaţie 
între stilul gotic şi cel lejer din Ţinutul Vinului. 

Lucy râse și se îndreptă repede spre uşă. 

- Putem lua maşina mea. 

Tocmai căuta cheile în poşetă când el o ajunse din 
urmă şi o prinse blând de braţ, forțând-o să se oprească 
în mijlocul holului. 

- Mersi pentru ofertă. Dar pentru că eu conduc, o să 
luăm maşina mea. 

Ea clipi, dar nu îl contrazise. Mason deschise uşa şi o 
conduse în aerul cald al serii de vară. Nerăbdarea care îl 
rosese toată ziua fu înlocuită dintr-odată de sentimentul 
profund că se afla exact unde voia să fie, cu persoana pe 
care și-o dorea. 

Descuie eleganta mașină neagră care stătea în faţa in- 
trării. Lucy se uită la el cu un amuzament nedisimulat. 

- Adică nu mergem cu camioneta! 

- Nu în seara asta. Poate cu altă ocazie. 

- Frumoasă maşină. Consultanţa în securitate pare 
să fie bine plătită. 

- Un lucru e sigur în domeniul ăsta: ai întotdeauna 
crime de rezolvat. 

- Nu e închiriată, iar Fletcher Consulting se află în 
DC. Nu-mi spune că ai traversat ţara la volan. 

- Eşti un detectiv bun. Da, am condus pe toată dis- 
tanţa asta. Am avut nevoie de timp ca să mă gândesc. 
Autostrăzile interstatale oferă ocazia perfectă pentru 
reflecţie. 

Ea îi aruncă o privire curioasă, dar nu mai puse 
întrebări. Mason deschise uşa pasagerului şi o urmări 
cum se strecura pe scaunul din faţă. Care era treaba cu 
femeile în rochiţe de vară? Se corectă. Care era treaba 
cu Lucy în rochiţă de vară? 

Care era treaba cu Lucy? 

„Of, la dracu”! M-am îndrăgostit.“ 

Şi puţin îi păsa. Astfel de seri erau rare în viaţa unui 
bărbat. Păcat că trebuia să irosească o mare parte din 
timp păzindu-i spatele cât o făcea pe detectiva. Din pă- 
cate, Lucy se juca cu focul. 

La fel şi el. 

Făcând un efort să-şi tempereze fierbinţeala, închise 
portiera cu fermitate, apoi dădu ocol maşinii şi se urcă 
la volan. 

- La ce te-ai gândit în timpul drumului până aici? 
vru ea să știe. 

- La diverse chestii. 

Porni motorul şi ieşi cu spatele din parcare, moment 
în care auzi telefonul lui Lucy. Respiră ușurat, bucuros 
de întrerupere. Avea sentimentul că, odată ce i se punea 
pata şi începea să pună întrebări, tânăra femeie nu re- 
nunţa ușor. 

Ea scoase telefonul şi se uită la ecran, apoi îl vâri la 
loc în poşetă explicând: 

- E de la agenţie. 

- De la Brookhouse Research? 

- Nu, de la agenţia matrimonială. Mă notifică ori de 
câte ori computerele lor îmi găsesc o posibilă pereche. 

Dintr-odată, el nu se mai simţi atât de bucuros de 
întrerupere. 

- Da? Îşi dădu seama că vorbea printre dinţi. Și pri- 
meşti multe notificări? 

- E a doua pe ziua de azi. 

Mason se strădui să rămână calm. 

- Până acum n-ai avut noroc? 

- Deocamdată nu s-a aprins nici un beculeț. 

- O, da, treaba cu angajamentul. 

- Da. Dar profilul meu nu arată deloc rău. Singură, 
cu studii serioase, niciodată căsătorită, fără copii în în- 
treţinere, slujbă bună, sănătate excelentă. Apropo, ches- 
tia cu slujba bună pare să fie un mare avantaj. 

- Da? 

-Se spune că femeile preferă bărbaţii care câştigă 
bine. Dar se pare că şi reciproca e adevărată. Ai fi uimit 
câţi bărbaţi caută o soţie care câştigă bine. 

„E timpul să schimbăm subiectul“, se gândi el, apoi 
o întrebă: 

- Avem un plan pentru seara asta? 

- Nu chiar. Consider petrecerea asta o misiune de 
colectare de informaţii. 

- „Informaţii“ nu e primul cuvânt care-mi vine în 
minte. Din toate punctele de vedere, cei din familia 
Colfax seamănă cu un cuib de vipere. Dacă am avea 
minte am sta deoparte. 

- Priveşte altfel. Este o ocazie de a aduna informa- 
ţii suplimentare despre dinamica familială a clanului 
Colfax. 

- Chiar crezi că unul dintre ei le-a omorât pe Sara şi 
pe Mary, nu-i așa? 

- Nu sunt absolut sigură, însă cu toţii au motive, 
iar faptul că Sara și Mary au murit chiar când a înce- 
put războiul fuziunii în familia Colfax e o coincidenţă 
prea mare. 


Un înger păzitor 93 


- Acţiunile Colfax sunt mobilul, de acord. Dar tre- 
buie să mai iei în calcul ceva: dacă e un ucigaș la mijloc, 
va fi foarte nervos. A calculat greşit. El n-avea de unde 
să ştie că acţiunile vor ajunge în mâinile tale. 

- Sau ea, spuse Lucy. 

- Ce? 

- Ai spus „el“. Şi femeile ucid, să ştii. 

- Crede-mă, sunt foarte conştient de asta, zise 
Mason strângând mai tare mâinile pe volan. Ce vreau să 
spun e că, după experienţa mea, sociopaţii violenţi care 
se simt în pericol devin foarte periculoși. 

- Ştiu, admise Lucy. Dar îi datorez asta mătușii Sara. 
Ea a făcut ce a socotit că trebuia făcut ca să mă protejeze 
în urmă cu treisprezece ani. Acum, eu trebuie să aflu 
adevărul despre acel accident de mașină. 

După o lungă tăcere, Mason răsuflă încet. 

- Înţeleg. 

- Ştiu că înţelegi, replică ea zâmbind. 

Rămase tăcută, uitându-se la drum prin parbriz. 
Emana o hotărâre neclintită, își spuse el. Nimic n-o pu- 
tea opri. Nu avea nici un rost să o contrazică. 

Străbăteau centrul oraşului, trecând pe lângă ma- 
pazinele cochete și terasele pline din piaţa umbrită 
de copaci. 

- Am făcut și eu nişte cercetări astăzi, spuse el după 
O vreme. 

- Ce fel de cercetări? 

- M-am uitat pe dosarul Violatorului în Serie. Una 
dintre teoriile de atunci a fost că Brinker nu opera 
singur. 

- Avea un complice? 

- Poate cineva pus să stea de pază. Poate cineva care 
filma violul. 

- O, la naiba! Nu m-am gândit niciodată la filmarea 
în sine. Am presupus că Brinker monta înainte camera 
ca să înregistreze violul. 

Mason schimbă vitezele pentru a lua curba spre Ri- 
ver Road. 

- Conform rapoartelor pe care le-am citit, unul din- 
tre investigatorii care s-au ocupat de caz, acum la pensie, 
găsise în câteva înregistrări indicii referitoare la pre- 
zența unei alte persoane în cameră. În cele mai multe 
cazuri, umbre. Filmele au fost şterse toate, deci nu se 
poate verifica. 

- Şi victimele? 

- Erau drogate cu un halucinogen puternic. Aminti- 
rile lor nu sunt de încredere. Dar câteva au declarat că 
mai era cineva de față. 

Lucy îşi încrucişă strâns mâinile sub sâni. 

- Brinker era mai nenorocit decât s-a crezut. Poliţiştii 
au mers pe urmele teoriei ăsteia? 

- Da, dar n-au ajuns nicăieri. După dispariţia lui 
Brinker, nu au mai apărut filme online. Cazul s-a răcit 
foarte repede. 

- Crezi că şeriful Whitaker o să-l redeschidă? 

- Nu. Violatorul în Serie opera în Bay Area, nu în 
Summer River. 

- Poate că Brinker a vrut ca eu să fiu prima victimă 
de aici. 

- Dacă-i adevărat, reprezenta o schimbare de şablon. 
Celelalte victime erau toate la facultate. Tu erai încă la 
liceu pe vremea aceea. 

- Voia fete mai tinere şi mai vulnerabile. 

- E posibil. Violatorii în serie tind să devină tot mai 
violenți, ca şi criminalii în serie. Oricum ar sta lucruri- 
le, cred că Whitaker este mulțumit cu scenariul pe care 
i l-am prezentat cu privire la moartea lui Brinker. 

- Brinker a atacat-o pe mătușa Sara. Ea s-a luptat, l-a 
omorât pe agresor şi apoi i-a ascuns trupul deoarece îi 
era teamă că va fi arestată pentru crimă. 

- Teoria asta are un punct slab. În mod clar, Sara 
nu se încadrează în profilul celorlalte victime. Whitaker 
ştie asta, dar mă îndoiesc că o să forțeze nota. N-are 
nimic de câștigat. E mai simplu să culeagă roadele de pe 
urma închiderii unui caz vechi. 

- Dar dacă a existat un complice? 

- Whitaker are cazuri mai urgente pe cap. 

- La fel şi eu, spuse Lucy. Trebuie să aflu adevărul 
referitor la accidentul suferit de Sara şi Mary. 

- Noi, zise Mason. 

- Poftim? 

- Noi trebuie să aflăm adevărul. Nu lucrezi singură. 

Lucy îl măsură gânditoare cu privirea, apoi zâmbi 
Uşor: 

- Mulţumesc. 

Crama Colfax, construită în stilul unei vile medite- 
raneene, era aşezată pe un deal împădurit și avea pri- 
velişte către podgorii şi către râu. Recepţia se ţinea în 
sala pentru degustări, un spaţiu decorat cu lambriuri 
în nuanţe calde, de la ocru la roșu-închis. Uşile vitrate 
fuseseră deschise pentru a le permite invitaţilor să iasă 
pe terasa generoasă. 

Lucy nu fu surprinsă de numărul mare al oaspeți- 
lor. Warner Colfax şi familia sa erau membri ai elitei 
din Ținutul Vinului, astfel că o invitaţie din partea lor 
reprezenta pentru cei dornici de parvenire un simbol al 
statutului social. 

Jillian, toată numai un zâmbet, îi conduse spre un 
bărbat între două vârste ce purta o cămaşă cu mâneci 
scurte făcută la comandă și pantaloni eleganţi. Stilul le- 
jer din Ţinutul Vinului, trase Lucy concluzia. 

- L-aţi cunoscut pe socrul meu? întrebă Jillian. 

Zâmbetul ei vioi nu se estompase, dar încordarea pe 
care Lucy o detectase în dimineaţa aceea părea să-i fie 
gravată definitiv în colțurile ochilor şi ale gurii. 

- Nu, răspunse Lucy. 

- Ne învârtim în cercuri diferite, adăugă Mason. 

Jillian, ignorându-i tonul sec, își croi o cărare prin 
mulțime. Warner Colfax era scund, chel şi pătrăţos, 
însă orice lipsuri de natură estetică îi erau compensate 
înzecit de mult mai tânăra, mult mai înalta şi foarte fru- 
moasa femeie de lângă el. 

- Trebuie să fie noua doamnă Colfax, zise Mason. 

- Da, replică Jillian pe un ton glacial. Ashley. 

Jillian se opri la marginea micului grup adunat 
în jurul lui Warner şi îi adresă socrului un zâmbet 
strălucitor. 

- Warner, îmi pare tare rău că vă întrerup, spuse ea 
fără urmă de regret, dar voiam să te anunţ că au sosit 
Lucy Sheridan şi Mason Fletcher. Suntem cu toţii foarte 
încântați că au putut să vină în seara asta. 

Warner se întoarse şi, pentru prima oară, Lucy îl 
văzu îndeaproape. Nu părea să fie omul de afaceri ver- 
sat, necruţător, la care se așteptase. Constată uimită că 
o întâmpina cu o căldură firească, dezarmantă. Ochii 
lui gri părură să se lumineze la vederea ei, ca şi când 
era realmente încântat s-o cunoască. Trebuia să te uiţi 
cu atenţie ca să observi evaluarea calculată care avea 
loc dincolo de aparente. Fără îndoială, Warner Colfax 
încerca să găsească o cale de a o manipula, se gândi 
tânăra femeie. 

Poate că, până la urmă, aşa arăta de fapt un om de 
afaceri versat. 

li oferi în replică un zâmbet îndelung exersat, de ge- 
nul „Felicitări, vă informez că sunteţi moștenitorul unei 
averi colosale“. 

- Lucy Sheridan, zise el. O plăcere. Expresia lui se 
adumbri când continuă: Mi-a părut atât de rău să aud 
despre moartea mătușii tale. N-am cunoscut-o bine, dar 
ne-am întâlnit de câteva ori în virtutea legăturii ei cu 
sora mea. Ea şi Mary au fost foarte apropiate, atât perso- 
nal, cât şi profesional. 

- Mulţumesc, răspunse Lucy. Vă rog să acceptaţi 
condoleanţele mele pentru moartea lui Mary. O să-mi 
fie dor de amândouă. 

- Mulţumesc. 

Cu zâmbetul cald luminându-i iarăși chipul, Warner 
îşi mută privirea calculată asupra lui Mason. 

- Nu cred că ne-am cunoscut, dar îl ştiu pe un- 
chiul tău. Mai dăm unul peste altul în oraş, din când 
în când. 

- E un oraş mic, zise Mason. 

- Cu siguranţă, chicoti Warner. Mă bucur că aţi reu- 
şit să veniți amândoi. 

Cei doi bărbați dădură mâna, apoi Warner atinse 
umărul tinerei de lângă el într-o manieră posesivă. 

- Soţia mea, Ashley. 

- Lucy. 

Prezentările o făcură pe Ashley să surâdă. Spre deo- 
sebire de soţul ei, părea destul de rezervată. Dacă treceai 
de bărbia prelungă, distinsă, şi de nasul aristocratic, pu- 
teai observa în frumoşii ei ochi machiaţi o umbră de 
nelinişte. Ashley și Jillian aveau ceva în comun, îşi zise 
Lucy. Erau amândouă încordate, poate chiar speriate. 

Dar când Ashley își îndreptă atenţia spre Mason - 
ceea ce se întâmplă aproape instantaneu -, fațada de 
gheaţă dispăru, fiind înlocuită de un farmec binevoitor. 

- Mason, ce plăcere, murmură ea. Zâmbi din nou, de 
data asta reușind s-o includă şi pe Lucy. Veniţi cu mine 
amândoi, ca să vă ofer câte un pahar din incredibila 
Rezervă a lui Warner pe care o inaugurăm în seara asta. 

O luă înainte către barul lung, din lemn perfect 
lustruit. Mason mergea chiar în spatele lui Lucy, într-o 
atitudine deopotrivă intimă și protectoare, ceea ce n-o 
deranja deloc. 

Se emoţionă ştiind că era îndeajuns de aproape ca 
s-o atingă. li plăcuse mai devreme, când o luase după 
umăr ca s-o conducă la mașină. li plăcuse mult. [i 
plăcea şi mirosul lui viril, infuzat cu o aromă subtilă 
de aftershave. 

Mason ieşea în evidenţă, cel puţin în ochii ei. Era 
adevărat că mulți dintre bărbaţii de acolo exercitau 
genul de putere care venea odată cu banii şi cu rela- 
tiile sociale și economice, dar Mason avea o altfel de 
putere. Nu era numai fizică, se gândi ea. Era genul 
de putere pe care te puteai baza la restriște. Forţa lui 
era dată de virtuţi de modă veche precum onoarea, 
curajul și hotărârea. Era genul de bărbat care își asu- 
ma întotdeauna responsabilitatea faptelor sale. Chiar 

și în adolescenţă simţise acea tărie din el. Ce era atunci 
era şi acum. 

Ştia, după felul în care unii oaspeţi îl studiau pe fu- 
riş, că mulți dintre ei înţeleseseră mesajul. Nu voiai să 
te pui cu Mason Fletcher. Câţiva îl măsurau din priviri. 
Lucy bănuia că în sinea lor se asigurau că banii şi rela- 
tiile le confereau un statut superior în încăpere, deşi 
instinctul le spunea contrariul. 

Femeile îl priveau pe Mason într-o manieră complet 
diferită. Lucy surprinse expresii care variau de la curio- 
zitate la un interes sexual abia disimulat. 

Era mult mai uşor să analizeze reacţiile altora la ve- 
derea lui Mason decât să și-o înţeleagă pe a ei. În ulti- 
mele luni întâlnise nişte bărbaţi foarte drăguți și foarte 
interesanţi. Câţiva dintre ei ar fi trebuit să-i fie pe plac, 
sau măcar ar fi trebuit să simtă un regret când relaţiile 
nu se concretizaseră. Însă de fiecare dată când încheiase 
capitolul unei întâlniri aranjate avusese un sentiment 
de ușurare, nu de tristețe. Adevărat, plânsese de câteva 
ori, dar mai mult pentru că ştia, în adâncul sufletului, 
că vina îi aparţinea ei. 

Probleme de angajament. 

În seara aceea avusese o revelaţie. Căuta un bărbat 
ca Mason. 

Poate că trebuia s-o contacteze pe doctoriţa Pres- 
ton şi s-o anunţe despre descoperirea pe care o făcuse 
în timp ce investiga o posibilă crimă. De fapt, nu era o 
idee bună, se hotări ea. În lumea lui Preston, o pacientă 
care lua în serios diverse teorii conspiraţioniste stârnea 
mai multă îngrijorare decât una suferind de fobie faţă 
de angajamente. 

Lucy zâmbi în barbă. 

- Cei? o întrebă Mason aruncându-i o privire tăioasă. 

- Nimic, şopti ea. Doar un gând trecător. Nu-i nimic. 

Ashley se opri la bar şi vorbi cu una dintre cele două 
femei de acolo. 

- Beth, vrei să torni două pahare din Rezervă pentru 
oaspeţii noştri speciali? 

Beth se întoarse. Părul ei şaten, creţ, era coafat într-o 
tunsoare scurtă care îi încadra trăsăturile bine definite. 
Privea lumea printr-o pereche de ochelari cu rame ne- 
gre. Lui Lucy i se păru că arăta familiar. 

Când Beth îl văzu pe Mason, zâmbetul ei politicos se 
transformă într-o pură expresie a încântării. 

- Hei, Mason, exclamă ea. Mă mai ştii? Beth Crosby. 
A trecut ceva vreme. Am auzit că te-ai întors în Oraș. 

- Mason zâmbi. 

- Mă bucur să te revăd. Se pare că diploma în enolo- 
gie pentru care studiai ţi-a prins bine. 

- Cu siguranţă. Sunt enologul domeniului Colfax. 

In vocea lui Beth se citea mândria. Luă o sticlă des- 
chisă şi se apropie de ei. 

- Am tot vrut să trec pe la prăvălie să te salut, dar am 
fost extrem de ocupată în ultimul timp. Arăţi grozav. 
Cum merg lucrurile? 

- Bine, răspunse Mason. O ştii pe Lucy Sheridan? 

- Bună, Lucy, spuse Beth. Zâmbind, turnă vin roșu 
în două pahare. Nu te-aş fi recunoscut. Pe vremuri 
ne-am intersectat de câteva ori prin oraş, dar cam asta 
a fost tot. 

- Îmi amintesc, zise Lucy. Mă bucur să te revăd. 

- Am cunoscut-o pe mătușa ta destul de bine. Co- 
lecţionez antichităţi din industria vinului. Sara mi-a 
găsit câteva piese minunate. Domnul Colfax mă lasă 
să afişez câteva obiecte în sala rezervoarelor. Turiştii 
adoră lucrurile vechi. Mi-a părut tare rău când am auzit 
de accident. 

- Mulţumesc, replică Lucy, întrebându-se de câte ori 
avea să mai fie pusă în postura de a primi condoleanţe. 
Felicitări pentru postul pe care l-ai obţinut! 

- Mersi, spuse Beth zâmbind mândră. N-aș fi aici 
dacă domnul Colfax nu mi-ar fi dat o şansă. M-a angajat 
de pe băncile şcolii şi mi-a îndeplinit toate solicitările 
referitoare la echipamentul de ultimă generaţie. Zice că 
întotdeauna se încrede în instinct când vine vorba de 
angajat talente. 

- Warner nu s-a înşelat în ceea ce priveşte vinifica- 
torii, interveni Ashley. Nerăbdarea i se citea în cuvin- 
te, însă zâmbetul era la locul lui. Rezerva este cea mai 
bună creaţie a lui Beth de până acum. Warner este 
convins că va aduce domeniului Colfax consacrarea în 
lumea vinului. 

- Încercaţi, îi îndemnă Beth. 

Puse sticla jos şi aşteptă cu un aer răbdător. Lucy 
ridică paharul cu picior înalt. 

- Nu sunt o cunoscătoare, avertiză ea. 

- Nici eu, zise Mason. Dar când vine vorba de bere... 

Beth râse. 

- Haideţi, încercaţi Rezerva. Ă 

Lucy urmă ascultătoare protocolul degustării. Învârti 
ușor Rezerva în pahar, inhală esenţa şi luă o înghiţitură 
de probă. Vinul era tare şi concentrat. 

- Foarte bun. 

- E încă destul de proaspăt, dar are tot ce trebuie. 
Acum e impresionant, dar să vezi peste câţiva ani! 

- Magia vinului, zise Lucy zâmbind. 

- Nu e magie, răspunse Beth. Producţia modernă de 
vin este O ştiinţă. Dacă vreţi, mi-ar plăcea să vă ofer în- 
tr-o zi un tur al cramei. 

- Mersi, sună interesant. 

Era evident că Ashley se săturase. 

- Hai să mergem pe terasă! E mai uşor să stăm de 
vorbă acolo. Aici e prea mult zgomot de fundal. 

Incă o dată, Lucy şi Mason o urmată prin mulţime. 
Pe terasa spațioasă, luminată de felinare, erau câţiva 
oameni adunaţi în grupuri mici, dar Ashley nu se opri 
să facă prezentările. Ca o rachetă ce merge drept la 
ţintă, continuă să înainteze până ce găsi un colț neo- 
cupat. În sfârşit se opri şi o fixă pe Lucy cu o privire 
pătrunzătoare. 

- După cum desigur ai aflat, descoperirea faptului 
că tu ai primit acele acţiuni la Colfax Inc. a fost un şoc 
pentru întreaga familie. 

-Şi pentru mine a fost un şoc. Dar moartea Sarei şi 
a lui Mary m-a şocat şi mai mult. 

Bărbia fermă a lui Ashley se încleștă. 

- O tragedie. Sunt nou-venită în familie, lucru pe 
care presupun că-l ştiţi. M-am măritat cu Warner acum 
mai puţin de un an. Îmi pare rău că n-am avut ocazia 
de a o cunoaşte pe mătușa ta. Nu mă dau în vânt după 
antichităţi. Am întâlnit-o pe Mary, desigur, dar numai 
la câteva ocazii. 

Un bărbat înalt ieși din umbră. 

- Şi acesta este motivul pentru care nimeni n-a ştiut 
că i-a lăsat acţiunile Sarei Sheridan. 

Observaţia fusese făcută pe ton grav şi sarcastic. 

- Cecil, exclamă Ashley părând uşurată să-l vadă. 
Dă-mi voie să te prezint lui Lucy Sheridan şi prietenului 
ei, Mason Fletcher. Lucy, Mason, el e Cecil Dillon, di- 
rectorul general de la Colfax Inc. 

- Incântat, spuse Cecil. 

Ar fi putut juca rolul de director general într-un 
film, se gândi Lucy. Era înalt, brunet, cu trăsături bine 
conturate, corp atletic şi o privire cunoscătoare, gen „ni- 
mic nu-mi scapă“. Zâmbi cu căldură spre Lucy şi îi ţinu 
degetele puțin mai mult decât era necesar. 

Când se întoarse spre Mason, expresia lui se schimbă 
într-una politicoasă, relaxată, profesională. Strângerea 
de mână dintre cei doi fu vioaie și scurtă. Doi masculi 
alfa care se măsoară din ochi, îşi zise Lucy. 

- E un lucru obişnuit să aduci pe cineva din afară 
la cârma unei afaceri de familie? întrebă ea, vrând să 
destindă atmosfera. 

Cecil îi zâmbi. 

- Multe afaceri de familie procedează la fel ca ori- 
ce altă corporație și angajează un director general din 
exterior. Uneori pentru că nimeni din familie nu este 
calificat să îşi asume responsabilităţile. Alteori, pur și 
simplu pentru că nimeni din familie nu vrea acest post. 
Dinamica personală poate fi greu de gestionat. De mul- 
te ori, e mai uşor pentru toată lumea dacă persoana care 
ia deciziile de zi cu zi nu este o rudă. 

- Pare logic. 

- Dar acum, pentru prima oară, o să fie o persoa- 
nă din exterior în consiliul de administraţie, interveni 
Ashley măsurând-o pe Lucy din priviri. Asta va schimba 
cu siguranţă dinamica familială. Ştii că este o ofertă de 
fuziune pe masă? 

- Am auzit câte ceva. 

- Profit de ocazie ca să te avertizez că familia Colfax 
este foarte divizată în ceea ce priveşte fuziunea. Se pare 
că tu deţii acţiunile hotărâtoare. 

- Hei, făcu Cecil ridicând o mână. Asta-i o petrecere 
aniversară, la care discuţiile de afaceri nu-şi au locul. Pot 
vorbi cu Lucy despre avantajele şi dezavantajele fuziunii 
cu altă ocazie. 

- Ai dreptate, spuse Ashley. Momentul nepotrivit, 
locul nepotrivit. Doar că fuziunea preocupă pe toată 
lumea de câteva săptămâni încoace. Trebuia să meargă 
totul ca pe roate, însă acum e un haos general. 

Cecil preluă iniţiativa şi îi atinse braţul cu un gest 
subtil, grăitor. O avertiza să se calmeze, îşi dădu seama 
Lucy. Încordarea lui Ashley era palpabilă. 

- Cred că am discutat destul pe tema asta, Ashley, 
spuse Cecil. Nu vrei să te duci la ceilalți oaspeţi? Ştii că 
lui Warner îi place să te aibă lângă el la astfel de eveni- 
mente. O să-i explic situaţia lui Lucy cu alt prilej. 

- Da, sigur. Ashley se adună cu un efort vizibil și îi 
oferi lui Mason un zâmbet strălucitor: Ne vedem mai 
târziu. Distracţie plăcută! 

Se întoarse repede şi dispăru în mulţime. 

- Îmi cer scuze pentru Ashley, i se adresă Cecil lui 
Lucy. Atmosfera din familie e încordată... întotdeauna 
a fost. Oferta de fuziune aduce lucrurile la suprafață. 
Moartea lui Mary şi descoperirea faptului că acţiunile 
ei au ajuns la cineva din afara clanului a adăugat un alt 
nivel de complexitate. L-a lăsat restul lui Quinn, mare 
parte sub forma proprietăţilor pe care le-a cumpărat în 
urmă cu mulți ani, când pământul din Ținutul Vinului 
era ieftin. 

- Ştii cumva ce părere avea Mary despre fuziune? în- 
trebă Mason. 

-Nu a dat niciodată multă atenţie afacerilor. Dar, 
când consiliul de administraţie era divizat într-o chesti- 
une, ea vota întotdeauna cu Quinn. În general, Quinn 
e de partea tatălui său. 

- Dar nu şi de data asta, remarcă Lucy. 

- Nu. Warner se opune fuziunii din motive senti- 
mentale. Colfax Inc. este creaţia lui, el a clădit-o de la 
temelie, însă nu-l mai interesează la modul activ. Acum, 
crama e pasiunea lui. Mă tem că fără el la vârf, este doar 
o chestiune de timp până când Colfax Inc. să intre în 
degringoladă. Intuiţia lui Warner în materie de inves- 
tiții a fost cea care a adus firmei un asemenea succes. 
Din păcate, nu e nimeni în familie care să-l înlocu- 
iască. Nimeni nu are instinctele lui. Toţi cei implicaţi 
știu asta. 

- Şi tu? întrebă Mason. 

- Eu sunt bun, răspunse Cecil ridicând dintr-un 
umăr într-un gest care-i denota încrederea deplină în 
propriile forțe. Sunt foarte bun. De aceea m-a şi pus 
Warner la conducere. Dar când vine vorba de navigarea 
pe pieţe pe termen lung, Colfax este un geniu. Trista 
realitate e că pe el nu-l mai interesează treaba asta. Fără 
el la cârmă zi de zi, motoarele se vor opri până la urmă. 
E un om încăpățânat, dar e pragmatic. Într-un final, ştiu 
că va alege soluţia optimă pentru familie. 

- Adică să accepte oferta? zise Lucy. 

- Exact. Fuziunea îi va permite lui Warner să se re- 
tragă în culmea gloriei. Legenda lui va rămâne nepătată. 
Şi toată lumea din familie, inclusiv tu, Lucy, va pleca cu 
un profit foarte frumos. Vorbim despre plăți de multe 
milioane de dolari pentru fiecare acţionar. Dar îmi în- 
calc propria regulă vorbind despre afaceri la o petrecere. 
Dacă nu te superi, aş vrea să ne vedem odată, când poţi 
tu, şi să îţi prezint datele. Astfel o să ai toate informaţiile 
înainte să te hotărăști. 

- Sigur. 

Cecil îşi scoase mobilul şi apăsă pe el de câteva ori. 

- Mâine-dimineaţă la ora zece îţi convine? 

Lucy nu se obosi să-și scoată telefonul. 

- Nu, mă tem că sunt foarte ocupată în acest mo- 
ment, spuse ea zâmbind. Cadavrul din şemineu a com- 
plicat lucrurile. 

Cecil tresări. 

- Înţeleg. Poate la sfârşitul săptămânii? Nu am un 
birou aici, în Summer River. Stau într-una dintre casele 
de oaspeţi de pe domeniu. Dar nu contează. Tot ce-mi 
trebuie e laptopul. Ashley mi-a spus că stai la Harvest 
Gold Inn, ne putem întâlni acolo. 

- Nu, zise Mason înainte ca Lucy să poată răspunde. 
N-o să aveţi intimitate acolo, o avertiză. Decât dacă vă 
vedeţi în camera ta... 

Lăsă vorbele să plutească în aer. Nu avea nici un rost 
să completeze spaţiile goale, se gândi. Nu trebuia să-i 
atragă nimeni atenţia că nu era o idee bună să se vadă 
cu Cecil în camera ei. Și se îndoia că Cecil avea nevoie 
de o morală pe tema asta. 

Acesta își drese glasul. 

- Mă gândeam că ne putem vedea la o cafea în 
centru. 

Ea îşi astâmpără iritarea și îi zâmbi larg. 

- Sună bine. O să-ţi dau un semn când o să am puţin 
timp liber ca să ne uităm peste cifre. 

Mason părea şi mai puţin încântat. Cecil, pe de altă 
parte, era clar mulţumit. 

- Perfect, zise el vârând telefonul înapoi în buzunar. 
Mi-a părut bine să te cunosc, Lucy. Dădu din cap spre 
Mason: Şi pe tine, Fletcher. 

Se întoarse și trecu prin mulțime cu lejeritate, oprin- 
du-se să pălăvrăgească ici-colo înainte de a dispărea în 
sala de degustare. 

-Să nu mai faci asta vreodată, rosti Lucy pe un ton 
aspru. 

- Ce? întrebă Mason cu ochii la uşile prin care Cecil 
Dillon tocmai dispăruse. 

- Nu te băga atunci când stabilesc întâlniri de afa- 
ceri, te rog! 

- El avea de gând să ţină întâlnirea de afaceri în dor- 
mitorul tău. 

- Mă îndoiesc de asta. Ai tras o concluzie prostească, 
recunoaşte. 

- Prostească? 

- Ah, pentru numele lui Dumnezeu! Este directorul 
general de la Colfax Inc. L-ai auzit, sunt milioane de 
dolari în joc. Vrea să mă convingă să votez fuziunea. 
Numai la asta se gândeşte. 

- De unde ştii asta? 

- Din cauza banilor, desigur. Ai încredere în mine, 
când sunt sume atât de mari în joc, la asta se gândeşte 
oricine de obicei. 

- De obicei? 

- Poftim? 

- Ai spus că, de obicei, la bani se gândeşte oricine când 
sunt sume mari în joc. Sunt şi excepţii de la regulă? 

Ea ezită, apoi ridică din umeri. 

- Uneori, oamenii pun emoţiile mai presus de pro- 
pria lăcomie. Nu se întâmplă deseori, dar se întâmplă. 
Nu și în cazul acesta, însă. 

-Ce te face să fii așa de sigură? 

- Dillon nu e un membru al familiei. Singura lui 
miză o constituie banii. Sunt sigură că fuziunea îi va 
aduce o primă considerabilă. 

- Deci nu-i pasă de nimic altceva decât de realizarea 
fuziunii. 

- Exact. Dar cred că îi pasă mult de asta. 

- Aşa că va face orice ca să te convingă fie să-i vinzi 
acţiunile înapoi lui Quinn, fie să votezi în favoarea 
fuziunii. 

-Mă descurc. Am mai fost în situaţii presante. 
Am depus mărturie în instanţă în calitate de expert şi 
m-am confruntat cu moştenitori înfuriaţi care socoteau 
că nu primiseră ce li se cuvenea din avere. Crede-mă, 
nimeni nu se înfurie mai tare decât un moştenitor care 
crede că i s-a tras ţeapă. Nu mai am şaisprezece ani. 

Mason făcu o grimasă. 

- Îmi pare rău. 

- Ştiu că nu te poţi abţine, zise ea bătându-l uşor pe 
mână. Eşti bine intenţionat. 

El se uită în jos preţ de o clipă. Când își ridică privi- 
rea, în ochii lui se putea citi un avertisment. 

-În schimbul abţinerii de la tulburarea întâlnirilor 
tale de afaceri, aș aprecia dacă nu m-ai mângâia ca pe 
un câine. 

- Da, spuse Lucy retrăgându-și iute degetele. Scuze! 
Îţi dai seama că ne cam răstim unul la altul? 

- Am observat. 

- Amândoi suntem cam încordaţi în seara asta. Ulti- 
mul lucru pe care ar trebui să-l facem e să ne certăm. 

Râsul înfundat, ironic, al unui bărbat îl întrerupse 
pe Mason chiar când voia să răspundă. Quinn Colfax 
ieși din umbra unui spalier pentru vie. 

- Asta numiţi voi ceartă? Păi nu-i nimic în compara- 
ţie cu ce se întâmplă în familia mea. N-aţi văzut dihonie 
până când n-aţi asistat la o ceartă în familia Colfax. 

Vorbele abia se desluşeau. Lucy îşi dădu seama că 
paharul cu vin din mâna lui nu era nici primul, nici al 
doilea pe care îl băuse în acea seară. Începuse devreme. 
Cu toate astea, reușea să meargă drept. 

Nu se schimbase mult în ultimii treisprezece ani, își 
zise ea. Toată lumea spunea că semăna cu mama lui, 
nu cu tatăl. Prima doamnă Colfax îl înzestrase cu un 
păr brunet, ochi căprui și un chip îngust, cu osatura 
fină, care o duse cu gândul pe Lucy la un portret de la 
începutul secolului nouăsprezece. li amintea însă și o 
altă opinie care circula despre Quinn Colfax - că nu era 
făcut pentru lumea afacerilor. 

Mason aruncă o privire spre paharul pe jumătate gol 
din mâna lui Quinn. 

- De cât timp tragi cu urechea? 

- De îndeajuns de mult ca să-i aud pe Cecil şi pe 
căţea vânzându-şi marfa, răspunse Quinn ridicând din 
umeri. Uitându-se la Lucy, adăugă: Dillon va încerca să 
parafeze afacerea cu tine cât mai curând posibil, să ştii. 

- Ai vreo problemă cu asta? Din câte mi-a zis Jillian, 
ești de acord cu oferta. 

- Să lămurim lucrurile: când Jillian vorbeşte, o face 
în numele ei, nu al meu. La fel și în cazul lui Cecil și al 
cățelei. Fiecare cu treburile noastre. 

- Şi cum arată treaba ta? se interesă Mason. 

Quinn rânji. 

- Chiar crezi c-o să-ţi spun, Fletcher? Se întoarse și 
dădu să plece, dar se opri să arunce peste umăr: Uite 
ce e, de dragul timpurilor trecute și pentru că pari să fii 
preocupat de soarta lui Lucy, o să-i dau un sfat. 

- Care-i sfatul? întrebă Lucy. 

- Vinde-ţi acţiunile către familia Colfax cât de repe- 
de poţi şi lasă Summer River în oglinda retrovizoare. 
Nu vrei să te implici în ce se întâmplă la Colfax Inc. 

- Asta-i o ameninţare? vru Mason să știe. 

- Nu, nu-i o ameninţare, oftă Quinn. Doar un sfat 
gratis. Faci ce vrei cu el. 

- Mersi, spuse Lucy. 

Quinn se uită la Mason. 

- Ştii, întotdeauna am crezut că tu ai fost cel care l-a 
trimis pe Brinker acolo unde-i era locul. Intotdeauna 
am vrut să-ți mulțumesc. lar acum se pare că ar fi trebu- 
it să-i mulțumesc Sarei Sheridan. Îmi pare rău că n-am 
făcut-o cât a fost în viaţă. 

De data aceasta, Quinn nu mai privi înapoi. 

Se lăsă un scurt moment de tăcere. Lucy puse cu 
mare grijă paharul cu vin de care abia se atinsese pe o 
măsuţă din apropiere, moment în care își dădu seama 
că degetele îi tremurau uşor. 

- Cred că mi-a ajuns distracţia de la petrecerea asta, 
murmură ea. Sunt gata de plecare. 

- Şi eu. 

Lucy încă tremura când se strecură în mașină și îşi 
prinse centura de siguranţă. Adrenalina şi nervii, se gân- 
di. Îşi împreună mâinile foarte strâns în poală și aşteptă 
ca Mason să se urce la volan și să iasă din parcare. 

- Şi lui Quinn îi era frică de Brinker, zise ea. 

- Încep să mă întreb cui nu-i era frică de el, spuse 
Mason în timp ce cotea pe River Road. 

Telefonul ei sună. Absentă, îl luă, şterse mesajul des- 
pre ultima propunere a agenţiei matrimoniale şi îl puse 
la loc în poşeta de seară, pe care o închise cu hotărâre. 

Urmă o tăcere prelungă pe scaunul șoferului. 

- Crezi că o să mai dai vreodată o şansă căsătoriei! 
întrebă Mason în cele din urmă. 

Era ceva straniu în vocea lui, îşi zise Lucy. 

- Nu ştiu. Cu cât îmbătrânesc mai mult cu atât sunt 
mai puţin dispusă să fac compromisuri. Mi s-a spus că 
devin prea pretențioasă. 

- Cine ţi-a spus asta? 

- Ultimul tip cu care m-am întâlnit. Și doctoriţa 
Preston, psihologul meu. 

- Ultima femeie cu care m-am întâlnit zicea că 
eram prea dictatorial şi că nu-mi comunicam prea bine 
emoţiile. 

Asta o făcu să râdă. 

- Parcă suntem doi rataţi, nu? 

- Avem ceva în comun, spuse el cu un zâmbet abia 
schițat. 

- E posibil să ai dreptate. 

- Mai departe: ce părere ai despre situația din cuibul 
de vipere Colfax? 

- Quinn ar putea avea o problemă cu băutura, zise ea 
după un moment de gândire. 

- Aş spune că e posibil să ai dreptate. 

- Se aştepta să ia locul tatălui său la conducerea 
companiei, dar asta nu s-a întâmplat. In schimb, War- 
ner Colfax a angajat un director general din afară care 
este foarte posibil să se culce cu a doua doamnă War- 
ner Colfax. 

- Ah, şi tu ai impresia asta? 

- E ceva în atmosferă între Dillon şi Ashley. 

- Nu este ce-aş numi o dovadă irefutabilă, îi atrase 
el atenţia. 


- Nu. 

- Dar sunt înclinat să fiu de acord cu tine. Mason 
schimbă vitezele pentru a încetini. Altceva? o întrebă 
peste câteva clipe. 

- Se pare că tabăra favorabilă fuziunii e destul de 
disperată. Dar, așa cum ţi-am spus, nu e ceva rar întâl- 
nit în aceste situaţii. Generaţia mai în vârstă constru- 
ieşte imperiul și face milioane. Tânăra generaţie vrea 
să ia banii și să fugă. Se întrerupse surprinsă când își 
dădu seama că Mason o cotise pe un drum lăturalnic. 
Unde mergem? 

- Intr-un loc unde putem vorbi. 

Mașina elegantă se strecură printre copaci, pe dru- 
mul îngust, până la o mică poiană. Farurile luminau 
râul întunecat. Mason le stinse, astfel că singura lumină 
venea de la lună. 

- Mi-am petrecut o mulţime de veri în Summer 
River când eram mică, dar nu-mi amintesc acest loc. 

- Deke l-a găsit. Ne-a adus pe Aaron și pe mine aici 
să ne înveţe cum să pescuim. 

Ea nu ştia ce să spună, aşa că se lăsă o tăcere prelun- 
gă. Cu fiecare bătaie a inimii, împărtășeau o intimitate 
tot mai profundă. Se întrebă dacă era singura care o 
simţea. 

Incerca să se gândească la o modalitate de a sparge 
tensiunea când Mason deschise portiera. 

- Hai să ieşim! Nu e frig. 

Avea dreptate, se gândi ea când cobori din maşină. 
Totuși, era răcoare. Îşi trase şalul în jurul umerilor, după 
care merseră împreună spre malul râului. 

- Despre ce voiai să vorbim? 

- Să fiu al naibii dacă ştiu! Nu sunt un bun comuni- 
cator, îţi aminteşti! 

- O, da, tot uit. Ei bine, am să-ţi dau un indiciu. Pro- 
babil că m-ai adus aici pentru că vrei să-mi dai ordine. 

- Ordine? 

- Crezi că ar trebui să le vând acţiunile celor din fa- 
milia Colfax și să renunţ la orice încercare de a afla dacă 
accidentul de mașină în care au murit Sara şi Mary a 
fost cu adevărat un accident, nu-i așa? 

Lui îi lua atât de mult să răspundă, încât ea întoarse 
în cele din urmă capul ca să-l privească. Nu putea să-i 
citească expresia în întuneric, dar simţi că ajunsese la 
o decizie. 

- Logica și bunul-simţ îmi spun că vânzarea acțiuni- 
lor și părăsirea orașului ar fi cele mai deștepte lucruri 
pe care le-ai putea face, spuse el într-un final. Dacă vei 
continua să mergi pe calea pe care eşti acum, o să-ţi faci 
niște dușmani în clanul Colfax. 

- Cred că deja am câţiva. Ce-mi pot face? 

- Nu ştiu. Asta e ceea ce mă îngrijorează. Dacă ai 
dreptate despre moartea Sarei şi a lui Mary, ai putea 
fi în pericol. 

- Chiar crezi că persoana care le-a ucis o să mă ia în 
vizor? Asta nu l-ar ajuta sau nu ar ajuta-o cu nimic. Am 
o asigurare, şi crede-mă, e ţeapănă. În profesia mea, afli 
foarte repede că un testament prost întocmit poate fi 
un dezastru pentru moștenitori. Am lăsat totul părin- 
ţilor mei. Criminalul nu poate pur și simplu să scape 
de toţi cei din familia mea, unul câte unul, în speranța 
că în cele din urmă va face rost de acţiuni. Cineva - tu, 
probabil - ar observa. 

- O, da, spuse Mason cu o voce răvăşitor de molate- 
că. Aş observa dacă ai păţi ceva. 

Lucy se cutremură din nou, dar nu de la aerul rece 
al nopţii. Jurământul lui Mason o speria, dar, pe de altă 
parte, îi dădea un sentiment ciudat de încredere. Dacă 
ar fi păţit ceva, el ar fi făcut ţăndări familia Colfax. 

- Deci, sunt relativ în siguranță, cel puţin pentru 
moment, conchise ea. 

- Poate, spuse el reticent. Dacă într-adevăr cineva le-a 
ucis pe Mary şi pe Sara, a calculat greşit. Dar asta nu 
înseamnă că nu va încerca alte tactici. 

- Cum ar fi? 

- Intimidare? O ofertă pe care nu o poţi refuza? La 
naiba, nu știu. Dar dacă le-ai vinde acţiunile ai elimina 
această problemă. 

- Acţiunile sunt singurele cărți pe care le am în joc. 

El se uita tăcut la apa luminată de lună. Frunzele 
foşneau deasupra. 

- Trebuie să fac asta, spuse Lucy în cele din urmă. 

- Ştiu. De data aceasta, părea împăcat cu inevitabi- 
lul. În locul tău aş face acelasi lucru. 

- De fapt, chiar faci acelaşi lucru, sublinie ea. În- 
tr-un fel. 

- Cred că suntem ceea ce suntem. 

- Da. Dar îmi pare rău pentru că te trag după mine 
în situaţia asta. 

Mason o cuprinse pe după umeri, o răsuci cu faţa 
spre el și o trase mai aproape. 

- Orice ai face, nu spune că îți pare rău. Am motive- 
le mele să procedez aşa. 

Ea reuşi să zâmbească misterios. 

- Ştiu. O faci pentru că nu te poţi abţine. Eşti un 
înger păzitor prin natura ta. 

- Nu, cel puţin în parte o fac pentru că vreau să ştiu 
sigur în ce împrejurări au murit Sara și Mary. Dar trebu- 
ie să clarific un lucru. 

- Care anume! 

-În cea mai mare parte fac asta datorită ţie. 

Lucy nu găsi nici un răspuns, dar nu conta, pentru 
că atunci el o sărută, lăsând-o fără cuvinte. 

Sărutul era o fantezie adolescentină devenită reali- 
tate. Şi era mai mult de atât, pentru că acum era feme- 
ie şi ştia suficient de multe despre asta ca să-l evalueze. 
Nu era sărutul din visele ei feciorelnice. Nu avea nimic 
dulce, romantic ori seducător. Acest sărut vorbea despre 
dorință masculină primară şi despre pasiune controlată 
cu înverșunare. Era genul de sărut pe care un bărbat i-l 
oferea unei femei atunci când voia să-i spună clar că 
o dorea. 

Ştia intuitiv că existau numai două răspunsuri 
posibile la un astfel de sărut: fie îl întorcea cu inte- 
res, fie îl putea întrerupe şi se întorcea la maşină. Nu 
exista cale de mijloc. Niciodată nu avea să fie, nu cu 


Mason Fletcher. 

Pentru prima dată în viaţa ei, îşi dădu seama că nu 
exista cale de mijloc nici pentru ea. Se avântă, îl cu- 
prinse cu mâinile şi îl sărută cu o foame senzuală pe care 
nu o mai cunoscuse niciodată. Adrenalina îi fierbea 
în vine. 

Când el îi eliberă buzele şi îşi îndreptă gura spre 
urechea ei, avea frisoane, abia mai putea să respire, iar 
capul i se învârtea. Se agăță de el savurându-i mireasma 
şi îi simţi corpul tare și ferm. Când îi sărută pielea caldă 
a gâtului, el expiră profund. Ar fi putut fi un oftat de 
plăcere, de predare sau de bucurie. Nu era sigură. Dar 
răsuflarea lui deveni mai aspră. 

Mason îi ridică bărbia cu degetul şi îşi apropie gura 
de a ei pentru încă un sărut intens. Ea simţea căldura 
focului care mocnea chiar sub suprafață. 

El tremură, trase aer adânc în piept şi o îndepărtă 
puţin. În lumina lunii, ochii lui erau strălucitori şi în- 
tunecaţi. Fascinată, îi atinse obrazul. Mason îşi întoarse 
capul şi o sărută în palmă. 

- Nu-mi spune că n-ai prevăzut asta, rosti el cu o voce 
aspră și răguşită. Pentru că eu sigur am făcut-o. 

- Ba da, admise ea. Dar tot m-a luat prin surprindere. 

- La fel şi pe mine. Nu credeam că aş mai putea fi 
surprins astfel. 

- Cu treisprezece ani în urmă am avut o pasiune te- 
ribilă pentru tine, îi mărturisi Lucy. Dar abia de erai 
conștient de existenţa mea. 

El îşi trecu degetele prin părul ei, dându-i-l la o parte 
de pe faţă. 

- Erai doar un copil. 

- Care avea nevoie să fie salvat. Da, știu. Dar nu mai 
sunt un copil. 

- Am băgat de seamă, murmură el trecându-și uşor 
gura peste a ei. Categoric nu mai ești un copil. Aş da 
orice să te duc în pat în seara asta, dar probabil e prea 
devreme, și nici n-avem un pat. 

Nu era o declaraţie, se gândi ea. Era o întrebare. 

- Sunt sigură că problema patului s-ar putea rezolva. 
Dar ai dreptate, e prea devreme. Se strecură ușor din 

îmbrăţişarea lui şi o luă înapoi spre mașină, adăugând: 
Ceea ce înseamnă că e vremea să plecăm. 

- Hei, puteai măcar să mă contrazici şi să-mi spui că 
nu e prea devreme, strigă el din spate. 

Ea râse, simțind dintr-odată o uşurare cum nu mai 
cunoscuse de mult. Mason, râzând şi el, o ajunse din 
urmă, îi sărută vârful nasului și deschise portiera. 

- Trebuie să-ți spun că, luând în considerare toate 
aspectele, această întâlnire s-a dovedit mult mai bună 
decât părea la începutul serii. 

- Aşa e. 

El închise ușa, dădu ocol maşinii şi se urcă la volan. 
Nu porni imediat motorul, ci rămase cu ochii la râu, 
foarte concentrat, foarte serios. 

-De unde vei ști când este momentul potrivit? 
o întrebă într-un târziu. 

Lucy zâmbi cu seninătate, încrezătoare în puterea 
feminină pe care şi-o redescoperise. 

- Nu-ţi face griji, o să-ți spun. 

Mason rânji șmechereşte și porni motorul. 

- Promite-mi că n-o să uiţi. 

- N-o să uit. 

Pe drumul de întoarcere, Mason își dădu seama că, 
în ciuda frustrării sexuale extreme, se simţea bine, mai 
bine decât se simţise vreodată. Cel puţin de câţiva ani. 
O conduse pe Lucy în holul hanului şi o privi urcând pe 
scară, apoi îşi continuă drumul până la cabană. 

Luminile erau încă aprinse. Joe, care stătea tolănit 
pe verandă, se ridică pentru a-şi întâmpina stăpânul. 

- Salut, Joe. 

Mason îl mângâie în spatele urechilor şi deschise uşa 
de la intrare. Patrupedul îl urmă în vestibul şi apoi în 
bucătărie. 

Deke era încă treaz, lenevind pe canapea. Se uita la 
un film la televizor. Mason îl auzi pe Bogart rostind, 

pe un ton familiar, ultima replică a filmului: „Louis, 
cred că acesta este începutul unei frumoase prietenii“. 

- Casablanca, din nou? 

- Cel mai bun film făcut vreodată, zise Deke ridicân- 
du-se de pe canapea. Era şi timpul să vii acasă. 

- E cam târziu să-mi spui că s-a dat stingerea. Mason 
intră în bucătărie, deschise dulapul şi luă sticla de whis- 
ky care era mereu acolo. Probabil ar fi trebuit să faci asta 
acum cincisprezece ani. 

- N-ai intrat niciodată în vreun bucluc în care să nu 
te descurci, aşa că de ce să mă deranjez să-ți dau stinge- 
rea? Deke se aşeză la masă, după care îl întrebă: Cum a 
mers în seara asta! 

- Habar n-am. Mason luă două pahare din dulap şi 
turnă puţin whisky în fiecare, apoi le puse pe masă 
și se aşeză vizavi de unchiul său. Lucy şi cu mine credem 
că în imperiul Colfax există o instabilitate reală. Avem 
o bănuială că a doua soţie a lui Warner se culcă cu di- 
rectorul general, Cecil Dillon, și se pare că, totodată, 
Quinn bea... poate prea mult. În ceea ce o privește pe 
Jillian, ai văzut-o ieri. E disperată. 

- Poate speriată. 

- Poate, zise Mason după o clipă de gândire. Un lu- 
cru e sigur: toată lumea cu un interes legitim în fuziune 
vrea ca aceasta să reușească. Toată lumea, cu excepţia lui 
Warner. El deţine cel mai mare bloc de acţiuni, dar dacă 
ceilalți şi le pun laolaltă pe ale lor, l-ar putea depăşi. 

- Numai dacă Lucy nu trece de partea lui. 

- Dacă, preciză Mason luând o gură de whisky. 

- Lucy o să aibă de furcă din ambele părți. Ar trebui 
să-şi vândă acţiunile celor din familie şi să iasă din men- 
ghină cât timp firma încă e pe profit. 

- N-o s-o facă până nu obţine nişte răspunsuri. 

Deke sorbi din pahar și expiră profund. 

__—Mă gândeam eu. Se pare că a început să-ți semene. 
Incăpăţânată ca dracu”. 

- Exact, confirmă Mason zâmbind. Chiar prea încă- 
păţânată. 

Bătrânul militar ridică din sprânceană. 

- Chiar crezi că accidentul de maşină în care au mu- 
rit Sara şi Mary ar fi putut avea o origine criminală? 

- Nu ştiu. Mason se lăsă pe spătar și mai bău pu- 
ţin whisky. Am scos dimineaţă raportul accidentului. 
Nimic nu sugerează că a fost ceva suspect. 

- Manzanita Road e un drum care nu a mai fost în- 
treținut de ani buni. ÎI folosesc mai ales șoferii și mo- 
tocicliştii cărora le place off-roadul. Dar Mary și Sara îl 
cunoşteau bine. Conduseseră pe acolo de nenumărate 
ori. Toată lumea ştia că le plăcea să se oprească pe la 
vechea tabără şi să ia o gustare. 

- Accidentul a avut loc la începutul după-amiezii. Nu 
era ceaţă. Nici un indiciu că vreuna dintre ele băuse. 

- Accidentele se întâmplă, murmură Deke, după 
care sorbi din pahar. 

- Sigur. Dar mai e ceva ce nu-mi place. 

- Ce? 

- Momentul. Mulţi bani în joc, din cauza fuziunii 
Colfax. O tensiune acută în familie. 

- Întotdeauna a fost tensiune în familie. Warner este 
un ticălos. Trebuie să recunoşti că a construit un impe- 
riu adevărat. Dar a plătit un preţ serios. 

- Şi acum, după toate aparențele, nu vrea să se ocupe 
decât de cramă. 

-Nu aş fi prea sigur de asta. Compania înseamnă 
încă enorm pentru el. 

Mason ridică din sprâncene. 

- Doar nu crezi că şi-ar ucide propria soră pentru a 
încerca să pună mâna pe acţiunile ei! 

- Mary nu era sora lui, nu de sânge, în orice caz. A 
fost sora lui vitregă. Mama ei era o văduvă cu o fetiță 
când s-a căsătorit cu tatăl lui Warner. 

- N-am ştiut asta. 

- O mulţime de oameni nu ştiu. Sau au uitat. 

- Cum ai aflat? Nu ai crescut aici. Nu ne-am mu- 
tat aici decât atunci când Aaron și cu mine eram 
adolescenţi. 

- Am informaţii de la Becky. Ea s-a născut în Sum- 
mer River. 

Mason dădu din cap. 

- Becky ţi-a mai spus şi altceva? 

- Da, şi s-ar putea dovedi interesant. Mi-a spus cum 
au ajuns la Mary acele acţiuni şi de ce sunt atât de 
importante. La împlinirea vârstei de douăzeci şi cinci 
de ani, Mary a primit o moştenire de pe urma mamei 
sale. De aici a luat Banii pentru a investi în compania 
Warner. A făcut-o cu toată convingerea, ştiind că War- 
ner avea talentul de a scoate bani din piatră seacă. Dar 
ea și Warner nu au fost niciodată apropiaţi. Pentru Mary 
a fost o investiţie profitabilă. Warner era disperat după 
infuzia de numerar, așa că i-a dat acţiunile în condiţiile 
cerute de ea. 

- Bine, asta schimbă puţin lucrurile. Ai idee de ce s-a 
rupt parteneriatul dintre Colfax şi Brinker? 

- Am auzit aceeași poveste ca toţi ceilalți. După ce 
fiul său a dispărut, Jeffrey Brinker și-a pierdut interesul 
pentru Colfax & Brinker. Avea obsesia să descopere ce 
s-a întâmplat cu Tristan. Deke îşi puse ambele mâini 
în jurul sticlei de whisky și se uită drept la Mason. 
Este normal. Aș fi făcut acelaşi lucru dacă tu sau Aaron 
ați fi dispărut. 

Mason simţi o undă de căldură care nu avea nici o 
legătură cu alcoolul. 

- Știu. Dacă tu ai fi dispărut brusc, fără nici o expli- 
caţie, Aaron și cu mine te-am fi căutat încontinuu. 

- Aşa este în familie. In orice caz, se spune că Warner 
Colfax a profitat de depresia lui Brinker şi l-a convins, 
mai mult sau mai puţin cu binişorul, să-i vândă partea 
lui. Au fost unii care au sugerat că, profitând de faptul 
că Brinker nu mai gândea limpede, Colfax nu i-a oferit 
un preţ corect. Oricum ar fi fost, tranzacţia s-a făcut. 
Câteva luni mai târziu, Brinker a murit din cauza unui 
atac de cord. 

Mason apucă paharul de whisky și se lăsă pe spate 
în scaun. 

- Chiar dacă Colfax a profitat de Brinker, răscumpă- 
rarea părţii lui însemna o mulțime de bani. 

Deke îl privi intrigat. 

- Sigur. Cei doi erau multimilionari în momentul 
în care au ajuns în Summer River. Averea lui Warner 
e mult mai mare acum. Unde vrei să ajungi cu asta? 

- Nu sunt sigur încă. Nu ştii cine au fost moştenito- 
rii lui Brinker, nu-i așa? 

- Nu. Nu am dat atenţie acestui aspect. Singurul 
lucru pe care pot să ţi-l spun este că, oricine ar fi, ei nu 
locuiesc în Summer River. S-ar fi aflat repede dacă ar fi 
fost aşa. 

- li voi spune lui Lucy să urmărească banii din ave- 
rea lui Brinker. Asta e domeniul ei de expertiză. 

- Ce crezi că vei obţine de aici? 

- N-am nici o idee. 

- Ah, făcu Deke gânditor. Aşa lucrezi de obicei la 
cazurile nerezolvate? 

Mason înghiţi o gură de whisky şi puse jos paharul. 

- Cam așa. Pun întrebări... scotocesc peste tot... până 
aflu nişte răspunsuri. 

- Îţi trebuie simţul orientării. 

- După experienţa mea, în general nu poţi da greș 
dacă iei urma banilor. Acum treisprezece ani, o sumă 
imensă a trecut dintr-o mână în alta. Ar fi interesant de 
știut cine a luat-o. Şi cine nu. 

Deke îl scrută cu o privire pătrunzătoare. 

- Ai putea să deschizi o cutie cu viermi. 

- Sau nu. E clar însă că, într-un fel sau altul, Lucy va 
deschide cutia. Nu vreau să o facă singură. 

- N-ar fi o idee bună. 

Mai băură puţin în tăcere. 

- Am găsit ceva interesant în vechile fişiere despre 
Violatorul în Serie, spuse Mason după un timp. Cel pu- 
ţin unul dintre investigatori era de părere că a existat o 
a doua persoană implicată în atacuri, probabil cel care 
a filmat. 

- Ticălosul. Dacă e adevărat, e încă liber. 

- Poate fi o femeie. 

- Greu de imaginat că o femeie ar putea ajuta la co- 
miterea unor asemenea atrocități. 

- Știm prea bine că ambele sexe sunt capabile de cru- 
zime şi violenţă. 

- Da. Deke îşi trecu degetele prin părul tuns scurt. 
Privirea i se întunecă din cauza amintirilor. Știu, spuse 
el după câteva clipe. Dar chiar şi după tot ce-am văzut în 
viața mea, nu pot să nu fiu şocat atunci când o femeie 
săvârşeşte niște fapte cumplite. 

- Ai crescut într-o altfel de lume. 

- Poate. Crezi că, dacă a existat un complice, ar pu- 
tea fi încă aici, în oraș! 

- E posibil. Şi asta e ceea ce mă îngrijorează cu adevă- 
rat. În cazul în care al doilea răufăcător este încă aici, va 
fi speriat acum că trupul lui Brinker a fost găsit, laolaltă 
cu unele dovezi potrivit cărora el a fost Violatorul în 
Serie. La naiba, chiar dacă a plecat din Spring River, 
o să afle curând despre descoperirea cadavrului şi o să 
înceapă să transpire. 

Deke ridică din sprâncene. 

- Pentru că există șansa ca acest caz să fie redeschis? 

- Da, deşi nu mi se pare foarte probabil. Whitaker 
nu are nici un interes să o facă. Adevărata problemă o 
reprezintă Lucy. Dacă există un complice şi ea se apucă 
să întrebe în stânga şi-n dreapta... 

Mason nu mai continuă. 

- Am înţeles, spuse Deke. Ce vrei să fac? 

- La magazin ai o mulțime de clienţi. Pe de altă parte, 
tot oraşul se perindă pe la cafeneaua lui Becky. Oamenii 
vorbesc. Vreau să fiţi atenţi la orice discuţie despre cada- 
vrul lui Brinker. 

- La naiba, de parcă ar fi vreun locuitor din Sum- 
mer River care să vorbească despre altceva! Însă Brinker 
avea doar nouăsprezece ani când şi-a găsit sfârşitul. Am 
impresia că, dacă există vreo informaţie utilă, aceasta ar 
veni de la oameni care erau mai aproape de vârsta lui în 
acel moment. Tu, de exemplu. 

- Lucy şi cu mine ne vom ocupa de asta. Dar aş vrea 
să știu dacă vreunul dintre localnicii mai în vârstă ma- 
nifestă un interes care trece dincolo de nivelul normal 
de curiozitate. 

- O să văd ce pot face, spuse Deke, apoi dădu pe gât 
ultima gură de whisky. 

- Mulţumesc. Mason se ridică şi adună paharele. 
Trebuie să dorm. Am nevoie să concep un plan înainte 
ca Lucy să apuce să deschidă prea multe dulapuri. Nu 
știm ce-ar putea să cadă din ele. 

- Summer River este un orăşel tipic, zise Deke. Plin 
de secrete. Plin de dulapuri. 

Mason se îndreptă spre trepte. 

Joe se ridică anevoie în picioare şi traversă încăpe- 
rea ca să-şi aşeze capul pe genunchii lui Deke. Îl privea 
cu ochii lui ca de lup. Deke îi puse mâna pe creștet. 
Comunicau în tăcere, aşa cum făceau adesea pe timp 
de noapte. Erau doi războinici bătrâni lăsaţi la vatră, se 
gândi Deke. Se înțelegeau unul pe altul așa cum nu s-ar 
mai fi înţeles decât cu alt războinic. 

Se gândea la conversaţia pe care o avusese cu nepotul 
său. Un lucru era clar; Mason arăta mult mai bine decât 
în urmă cu câteva săptămâni, când apăruse pe veranda 
din faţă cu o geantă pe umăr. Ochii lui aveau aceeaşi ex- 
presie ca a puştiului de treisprezece ani care îl așteptase 
odinioară în biroul agenţiei de protecţie a copilului, de 
parcă ar fi fost martor la sfârşitul lumii și nimic din 
ce avea să-i aducă viitorul nu-l mai putea surprinde. 

Acel puşti de treisprezece ani părea că nu va mai râde 
din nou sau că nu va mai avea încredere în nimeni, cu 
excepţia fratelui său mai mic. Dar în el ardea o voinţă 
de fier. Pe patul de moarte, tatăl lui îi încredinţase o 
misiune pe care trebuia s-o ducă la capăt. Misiunea de 
a-l proteja pe Aaron. O singură privire către Mason 
îi dăduse de înţeles lui Deke că băiatul avea s-o ducă la 
îndeplinire chiar şi cu preţul vieții. 

Potrivit funcţionarilor din serviciul de protecţie a co- 
pilului, Mason avusese probleme cu gestionarea furiei. 
Se manifestase agresiv în cele trei centre de plasament 

prin care trecuse împreună cu Aaron într-o perioadă de 
trei luni. În dosar erau consemnate bătăi cu alţi băieți 
şi un incident în care Mason fusese acuzat de atacarea 
unui adult, ruda unuia dintre părinţii adoptivi. Cei de 
la protecţia copilului, bine intenţionaţi, sugeraseră şe- 
dinţe de consiliere. 

Deke fusese însă destul de sigur că, indiferent de 
ceea ce se întâmplase în centrele de plasament, Ma- 
son nu făcuse decât să-și protejeze fratele mai mic. 
Işi dădea seama de asta şi după uşurarea din privirea 
asistentei sociale, care se apucase să întocmească ac- 
tele atât de repede, că îi zăpăcise pe toţi. Intr-o oră, 
Deke stivuise lucrurile băieţilor în SUV şi porniseră 
la drum. 

Viaţa se schimbase pentru toţi trei în acea zi. 

Odată ajuns la maturitate, Mason nu plecase pe front 
peste mări şi ţări, ci se înrolase într-un alt fel de război, 
cel cu răufăcătorii din Statele Unite. Avea o nouă misiu- 
ne. Când Deke îl găsise la uşa din faţă, în urmă cu două 
săptămâni, îşi dăduse seama că Mason nu se întorsese 
în Summer River pentru că avea nevoie de o pauză, aşa 
cum susținuse. Avea nevoie de vindecare. 

Deke recunoscuse întunericul din ochii nepotului 
său deoarece, în ciuda consilierii şi a medicamentelor, 
și el vedea umbre similare când se uita în oglindă. 

Mason se întorsese în Summer River purtând pe 
umeri O greutate imensă, aceea a unui om care ştie că 
nu şi-a îndeplinit misiunea. 

Telefonul lui Lucy sună chiar în clipa în care ea des- 
chidea dulapul din dormitorul Sarei. Se uită la numele 
de pe ecran, inspiră adânc şi răspunse. 

- Bună, mamă. Sunt în regulă. Totul e sub control. 

- Ce naiba se întâmplă acolo, în Summer River? 
o întrebă Ellen. 

Lumea universitară avea propriul ei accent, rece, 
hotărât, în genul „Eu tocmai ce am publicat un nou 
articol... tu ce-ai făcut în ultima vreme?“, care îi irita 
întotdeauna pe cei din afara bulei academice. În acea 
dimineaţă însă, glasul de obicei perfect modulat al lui 
Ellen trăda o notă de îngrijorare. 

- Se pare că ai aflat de la ştiri, spuse Lucy. 

- Au descoperit trupul lui Tristan Brinker în șemine- 
ul Sarei? Vocea lui Ellen crescu ușor în intensitate la ros- 
tirea ultimelor cuvinte. Nu pot să cred. Conform presei, 
autorităţile presupun că el ar fi fost Violatorul în Serie 
despre care s-a vorbit atât pe atunci. 

Lucy se uita la rochiile cu imprimeuri exotice, fus- 
tele lungi şi bluzele largi care fuseseră înghesuite într-o 
parte a dulapului Sarei. Nici o urmă de ţinută lejeră 
din ţara vinului. Fusese o adeptă convinsă a curentului 
New Age. 

- Există unele indicii convingătoare că Brinker și 
Violatorul în Serie erau una și aceeași persoană, zise 
ea. Sara pare să fi fost sigură de asta. Alături de cadavru 
era un ziar cu un articol despre violator. Deși nu sunt 
probe certe, poliţia locală merge pe această teorie. 

- Nici nu-mi pot imagina ce șocant trebuie să fie 
să vezi un corp căzând din şemineu. Mai ales din şe- 
mineul mătușii tale. Era vegană, pentru numele lui 
Dumnezeu! 

- L-a omorât, mamă. Nu l-a mâncat. 

Ellen trecu peste ironia fiicei sale. 

- Se opunea din toate puterile războiului. Violenţei. 
Armelor. 

- Nu a folosit un pistol. Se pare ca arma a fost un 
vătrai. L-am găsit şi pe acesta în interiorul căminului. 

- Mi-e imposibil să mi-o închipui pe mătușa ta uci- 
pând pe cineva, mai ales în ceea ce pare a fi un act 
premeditat. 

- Se spune că majoritatea oamenilor pot şi vor ucide 
în condiţiile potrivite. 

- Da, ştiu. A fost un caz celebru acum câţiva ani, 
când o profesoară universitară şi-a omorât câţiva colegi 
pentru că nu i s-a dat postul pe care-l dorea. 

- Ei, poftim, făcu Lucy. 

Cum crescuse într-o familie de universitari, nu avea 
nici o problemă să-şi imagineze un astfel de scenariu. 

- Totuşi, nu pot mă împac cu ideea că Sara a comis 
O crimă. 

- A fost oarecum deconcertant, admise Lucy. Din 
fericire, nu am fost singură când am găsit cadavrul. Ma- 
son era cu mine. 

- Cine este Mason? întrebă Ellen. Tipul care se ocu- 
pă de renovarea casei! 

Lucy zâmbi. 

- Nu chiar. Nu-l ţii minte pe Mason Fletcher? 

- Nu. 

- El a fost cel care m-a adus acasă în noaptea ultimei 
petreceri a lui Brinker. 

- Acum îmi amintesc numele. E tânărul care a con- 
vins-o pe Sara că ar trebui să pleci imediat din oraş. 
A trebuit să anulez o conferinţă ca să vin să te iau de la 
aeroportul din San Diego. 

- Uau. Mason i-a spus că trebuia să părăsesc Sum- 
mer River? El e motivul pentru care Sara mi-a făcut vânt 
a doua zi? La naiba, ar fi trebuit să ghicesc. 

- Tot ce ştiu este că Sara m-a sunat în dimineaţa ace- 
ea, spunându-mi că un tânăr pe nume Mason venise 
s-o avertizeze că erai în pericol. Urma să te conducă la 
aeroportul din San Francisco şi să te urce în primul 
avion către San Diego. Mi-a zis să vin să te iau şi să nu 
te scap din ochi până nu mă suna ea ca să mă anunţe că 
totul era în regulă. 

- Deci aşa au stat lucrurile. Nu mi-a spus niciodată 
toată povestea. Lucy se opri să reflecteze câteva clipe, 
apoi întrebă: Te-a sunat ca să confirme că totul era 
în regulă? 

- Da, peste o săptămână. Dar avea o voce ciudată. 
Mi-a spus că erai în siguranță, dar nu o mai puteai vizita 

în Summer River. Era o decizie irevocabilă pe care nu a 
vrut să mi-o explice. 

Lucy închise uşa dulapului ca să nu mai vadă şirurile 
dezordonate de haine. 

- Nu voia să dorm într-o casă cu un mort în șemi- 
neu. Karma negativă. 

- O, Doamne! L-a omorât în săptămâna aceea, 
nu-i aşa? 

Șocul şi uimirea răzbăteau din glasul lui Ellen. 

- Se încadrează în cronologia evenimentelor. Îţi amin- 
teşti şi altceva despre reacţia Sarei la întâmplările din 
acea săptămână? 

-Nu sunt sigură... au trecut treisprezece ani de 
atunci. Să-ţi spun adevărul, m-am gândit la început 
că Sara exagera. Ştiam că n-ai fi atât de proastă încât 
să te faci pulbere la o petrecere și să te pui în pericol. 
Apoi mi-a explicat că nenorocitul a vrut să te drogheze. 

- Se crede că Violatorul în Serie folosea un drog spe- 
cial pentru asta. 

- Ei bine, riscul ca tu să fii drogată explica panica 
Sarei. M-am panicat şi eu, la fel şi tatăl tău. De aceea am 
anulat participarea la conferinţă și de aceea Richard și 
cu mine ne-am asigurat că n-ai fost niciodată singură 
în acea săptămână. Nu ne-am liniştit decât atunci când 
Sara ne-a sunat să ne spună că Brinker dispăruse, fiind 
considerat mort, și că tu erai în siguranţă. 

-Imi aduc aminte. Tu și tata nu m-aţi scăpat nici 
o clipă din ochi. Ba chiar m-aţi pus să asist la cursurile 
voastre ca să nu rămân singură. 

- Eram amândoi foarte îngrijorați. Am vrut să mer- 
gem la poliţie, dar nu aveam nimic în afară de suspiciu- 
nile mătuşii tale. Dă-mi voie să-ți spun că Richard şi cu 
mine nu ne-am simţit niciodată atât de ușuraţi ca atunci 
când am primit telefonul prin care Sara ne-a anunţat că 
Tristan Brinker era considerat mort. 

Amintirile acelei perioade pluteau prin mintea lui 
Lucy. Nu înţelesese cu adevărat ce se întâmplase, dar 
simţise că părinţii ei fuseseră uniţi în săptămâna ace- 
ea, legaţi de dragostea față de ea. Ba chiar, în naivitatea 

ei adolescentină, îndrăznise să spere că aveau să renunţe 
la noii lor parteneri și să se recăsătorească. Desigur, mica 
fantezie fusese spulberată odată cu apelul prin care Sara 
îi anunţase pe Ellen și pe Richard că pericolul trecuse. 

~ Singurul lucru pe care-l ţin minte este că, în afara 
îngrijorării pentru siguranţa ta, Sara era neliniştită în 
privinţa tânărului care te-a adus acasă în acea noapte, 
spuse Ellen. 

- Mason. Numele lui este Mason Fletcher. 

- Mason Fletcher, da. 

- li era teamă că putea fi în pericol? 

- Mi-a dat această impresie. Cred că ceea ce o alarma 
era posibilitatea ca el să încerce să se ocupe personal de 
Brinker. A spus că nu voia ca Mason să facă asta. 

- Mătuşa Sara era îngrijorată pentru amândoi. 

- Așa că a scăpat de sursa problemei. Definitiv. 
Cine ar fi bănuit că mătușa ta putea să dea dovadă de 
o asemenea ferocitate? Trebuie să fi fost incredibil 
de traumatizant pentru ea. Asta explică şi modificările 
din comportamentul ei. Nu a mai fost niciodată la fel 
după vara aceea. 

Lucy deschise un sertar şi se uită la maiourile de 
yoga aşezate în neorânduială. 

- Umbra. 

- Poftim? 

- După aceea a părut să fie înconjurată de o umbră. 
O puteai simţi chiar și atunci când se bucura. 

- Nu ştiu la ce te referi exact, dar având în vedere 
ceea ce știm acum, probabil că a suferit de stres post- 
traumatic. Poate că asta percepeai tu. 

- Da. Dintr-odată, lui Lucy îi veni o idee. Dar n-am 
observat aceeași umbră şi la Mary. 

- Ce vrei să spui! 

-Cred că Sara a păstrat secretul faţă de Mary. Pro- 
babil că n-a vrut să o încarce cu asta. Sau, după cum a 
sugerat Mason, poate că n-a vrut să rişte ca Mary să di- 
vulge secretul din greşeală. Oricum ar sta lucrurile, Sara 
a purtat povara faptei sale pe umeri până în mormânt. 

- Aşa este. După o scurtă perioadă de tăcere, Ellen 
reluă: Apropo de Mason, îmi pare rău să aud că e tot 
acolo, în Summer River. 

- De ce? 

- Sara a simţit mereu că Mason are mult potenţial 
şi că într-o bună zi se va transforma în ceva deosebit. 
Înţeleg că asta nu s-a întâmplat. 

- Mason nu a trebuit să se transforme, zise Lucy în 
timp ce trăgea un sertar al comodei . El este acum ceea 
ce trebuia să devină. 

- Draga mea, ştii că mă enervează când vorbeşti ca 
Sara. Nu pot traduce jargonul ăsta New Age. Ce naiba 
vrei să spui? 

Nu avea cum să-l explice pe Mason, se hotări Lucy. 

- Nu contează. Mason nu trăieşte aici, în Summer 
River. E în vizită, îşi petrece puţin timp cu unchiul lui. 
Mason a ales justiţia. 

- Înţeleg. După o pauză semnificativă, Ellen întrebă: 
E polițist? 

In vocea mamei ei nu era dezaprobare, își spuse Lucy. 
Mai degrabă o tentă de dezamăgire, ca şi cum ar fi sperat 
să audă că Mason își luase doctoratul în fizică cuantică 
sau în chimie. Lucy cunoștea prea bine acest ton. Au- 
zise acelaşi regret în vocile ambilor părinţi când îi infor- 
mase că se specializa în genealogie judiciară. „Eşti sigură 
că nu vrei să mergi la universitate?“ o întrebase Ellen. 
„Ai atâta potenţial, draga mea.“ Tatăl ei fusese mai di- 
rect: „Risipeşti atâţia ani de instruire. Genealogia nu 
este o profesie, e un hobby. Nu ai nevoie de o diplomă 
ca să desenezi un arbore genealogic. Orice copil de clasa 
a șasea poate să intre pe internet şi să afle unde s-au 
născut stră-stră-străbunicii lui“. 

- Mason a fost detectiv la Omucideri timp de câţiva 
ani. Acum, el și fratele lui au o firmă de consultanţă pe 
probleme de securitate. 

- Adică e una dintre acele firme care asigură paza 
mallurilor şi a clădirilor de birouri? 

- Mai degrabă una dintre acele companii care rezol- 
vă crime neelucidate. 


126 Amanda Quick 


-Sună foarte macabru, spuse Ellen. les ceva bani 
din asta? 

- Evident, dacă ești bun. Mason şi fratele lui sunt 
foarte buni. Dar nu cred că Mason o face pentru bani. 
Cred că munca i se pare... satisfăcătoare. 

- Nu mi se pare foarte sănătos, din punct de vedere 
psihologic. 

Lucy închise un sertar şi Jesii un altul. 

- Avem nevoie de oameni ca Mason. Şi sunt destul 
de sigură că e făcut pentru asta. Uite ce e, trebuie să fug 
acum, mamă. Am o groază de treburi azi. 

- Ce treburi, mai exact? Mi s-a părut că am auzit o 
ușă închizându-se puțin mai devreme. 

- Sunt în dormitorul Sarei, îi triez lucrurile ca să le 
pot împacheta şi să scap de ele. A adunat o mulțime, ca 
să nu mai vorbesc despre antichităţile care i-au rămas 
după ce ea şi Mary au închis prăvălia. 

- A trăit în casa aia toată viaţa. Nu cred că a aruncat 
vreodată ceva. Şi ai grijă în privinţa pieselor de epocă. 
Multe sunt rarităţi. 

- Tata a zis să aduc un evaluator. 

- Bună idee. Cât ai de gând să stai în Summer 
River? 

Lucy deschise alt sertar și se uită la teancul dezordo- 
nat de cămăși de noapte, multe dintre ele brodate cu 
flori. 

- Nu sunt sigură, zise ea. Mi-am luat un concediu 
de două săptămâni de la Brookhouse. Sper să-mi fie de 
ajuns ca să pun totul în ordine. Trebuie să fac nişte re- 
parații la casă în vederea vânzării. 

- Stai acolo? 

- Nu, la un han. Gândul de a-mi petrece noaptea 
aici, ştiind că jos a fost ascuns un cadavru, era prea 
înspăimântător. Trebuie să închid acum, mamă. Te iu- 
besc. Pa. 

- La revedere, scumpo. Şi eu te iubesc. 

Era adevărat, se gândi Lucy. Îşi iubea mama, iar 
mama ei o iubea pe ea. Același lucru era valabil şi pentru 

relația cu tatăl ei. Versiunea lor de familie nu avea să fie 
niciodată subiectul unui tablou de Norman Rockwell; 
totuși, erau o familie. 

Pentru ea îşi dorea însă ceva diferit, mai bine sudat. 
Dar nu era o fire romantică. Cunoștea mult prea bine 
riscurile şi statisticile. Avea un motiv pentru care îi era 
teamă de angajamente. 

Lăsă telefonul să cadă în poşetă. Nu le vorbise părin- 
ților ei despre suspiciunile legate de moartea Sarei și a 
lui Mary deoarece amândoi s-ar fi alarmat şi ar fi sunat-o 
de zece ori pe zi ca s-o convingă să se răzpândească. Par- 
că-l şi auzea pe tatăl ei: „Lasă lucrurile astea în seama 
poliţiei“. 

Dacă e un lucru pe care îl înveţi când devii adult este 
acela că nu trebuie să le spui părinţilor fiecare detaliu 
din viața ta. 

Mai trase câteva sertare şi le evaluă conţinutul. Când 
termină, ieşi în hol şi intră în al doilea dormitor, cel pe 
care îl folosea atunci când o vizita pe Sara. 

Deschise ușa dulapului. Vederea unei grămezi de 
cutii de carton amestecate cu haine vechi îi spunea tot 
ce trebuia să ştie. Nu era imaginaţia ei. 

Atunci îi piui telefonul, aşa că se duse în cealaltă 
cameră şi-l scoase din geantă. Tocmai era pe punctul de 
a șterge încă două mesaje de la agenţia matrimonială 
când aparatul începu să sune. Se uită la ecran. Mason. 

- La fix. Tocmai voiam să te sun. 

- De ce? 

Intrase pe nesimţite în pielea polițistului, îşi dădu 
ea seama. 

- Să ştii, există un cod al bunelor maniere şi în privin- 
ţa convorbirilor telefonice. In general, nu se recomandă 
să tratezi o discuţie perfect normală ca un interogatoriu. 

- Ce dracu” s-a întâmplat? 

Lucy hotări că trebuia să renunţe la încercarea de a-l 
instrui în ceea ce priveşte bunele maniere. 

- Sunt acasă la Sara. Auzi o mașină intrând pe alee, 
aşa că spuse: Stai puţin, a venit cineva. 

- Încearcă să te concentrezi, fir-ar să fie! 

- Mă concentrez asupra musafirului neaşteptat. 

Se duse la fereastră și văzu o maşină neagră, luxoasă, 
oprind în faţa casei. Cobori o siluetă familiară, ţinând 
în mână o geantă pentru laptop. 

- E Nollan Kelly. Trebuie să închid. Te sun puţin 
mai târziu. 

- Stai, ordonă Mason. Nu-mi închide! De ce încercai 
să dai de mine? 

- Te rog nu-mi închide, îl corectă ea. 

- Lucy, jur că... 

Lucy ieși pe hol şi o luă în jos pe scară, continuând 
să vorbească în telefon: 

- Am venit astăzi ca să văd câte lucruri am de îm- 
pachetat. Mai întâi, trebuie să ştii că, deși mătuşa Sara 
rareori arunca ceva, era o persoană foarte ordonată. 
Nu înghesuia pur şi simplu lucrurile în dulapuri şi 
în sertare. 

- Unde vrei să ajungi? 

- Mi-am petrecut prima noapte aici. De curiozitate, 
m-am uitat prin dulapuri şi totul era perfect aranjat, în 
stilul tipic pentru Sara. Dar astăzi hainele şi cutiile de 
depozitare arată ca şi cum cineva a cotrobăit prin ele 
în grabă. 

- Vrei să spui că cineva a scotocit prin casă? întrebă 
el cu un glas lipsit de orice inflexiune. 

- Da. Probabil că s-a întâmplat noaptea trecută, în 
timp ce noi eram la petrecere. 

- Ce naiba poate căuta intrusul? 

- N-am idee. Tot ce pot să-ți spun e că nu pare să fi 
furat ceva. Te sun după ce termin de vorbit cu Nolan. 

Puse capăt convorbirii înainte ca Mason să-i poată 
ordona să nu închidă. 

Nolan se pregătea să sune la uşă când ea îi deschise. 

- Bună, Lucy. Zâmbetul lui era cald şi prietenos, dar 
nu reuşea să-i ascundă licărirea de teamă din ochi. M-am 
gândit să ne uităm împreună pe nişte cifre. 

- Intră, Nolan. Putem discuta în bucătărie. 

Mason își puse telefonul în buzunar şi ieşi de după 
tejghea. Trecând printr-un culoar mărginit de rânduri 
de cuie și şuruburi strălucitoare, de o parte, și o varieta- 
te de instalaţii sanitare, pe de alta, se îndreptă spre uşa 
din faţă. 

- Trebuie să plec, Deke, strigă el peste umăr. 

Bătrânul ieşi din camera din spate. 

- Unde pleci așa repede? 

- Acasă la Sara. Lucy zice că are impresia că a cotro- 
băit cineva pe acolo noaptea trecută. 

- Nenoro... Deke se întrerupse. Părea mai degrabă 
nedumerit decât alarmat. De ce ar face cineva asta? 

- O întrebare interesantă, ţinând cont de teoria 
potrivit căreia Violatorul în Serie a avut un complice. 
Respectivul ar trebui să fie destul de îngrijorat de redes- 
chiderea anchetei. 

- La dracu’. 

- Exact, zise Mason deschizând uşa. Tot ce ştiu este 
că nu vreau ca Lucy să fie singură cu cineva, chiar dacă 
n-are legătură cu cazul ăsta, şi acum e singură cu Nolan 
Kelly. 

- Kelly este agent imobiliar. Tot ce vrea e să vândă 
el casa. 

- Dă-mi voie să reformulez. Nu vreau ca Lucy să fie 
singură cu cineva care a fost la petrecerea de la ferma 
Harper în urmă cu treisprezece ani. Kelly a fost acolo 
în noaptea aceea. Era unul dintre obişnuiţii din cercul 
lui Brinker. 

Mason trecu pragul şi ieşi în lumina caldă a soarelui. 
Nu-și dăduse seama că Joe îl urma până ce ajunse la 
jumătatea străzii. Se uită în jos la câinele care se ţinea 
lângă piciorul lui. 

- Vrei să vii şi tu? Bine. Dar nu te repezi la gâtul lui 
Kelly decât dacă îți spun eu. Înţeles? 

Joe îi aruncă o privire ca şi cum ar fi zis: „Dă-mi pace! 
Ştiu ce am de făcut“. 

O femeie între două vârste se apropia de ei pe tro- 
tuar. Avea un cățeluș pufos, alb, într-o lesă roz. Ochii ei 
se măriră de teamă când îl văzu pe Joe, aşa că își trase 
căţeluşul în sus și îl ascunse sub braţ. Aflat la adăpost, 
animalul începu să latre ascuţit spre Joe, care nu-i dădu 
nici o atenţie. 

- În Summer River e o regulă strictă, îl anunţă feme- 
ia pe Mason. Toţi câinii trebuie să fie în lesă. 

Arătă spre un panou din apropiere pe care era dese- 
nată silueta unui câine în lesă. Mason îl privi, apoi făcu 
un semn spre Joe. 

- Spuneţi-i lui. 

Continuă să meargă, urmat îndeaproape de Joe. 
Când ajunseră la camionetă, deschise uşa din spate, iar 
câinele sări pe banchetă şi se culcă. 

- Încearcă să nu mă mai faci de râs, îi zise Mason. 
Dacă suntem arestaţi că am încălcat legea cu lesa, n-o să 
trag ponoasele din cauza ta. 

Joe nu se simți vizat de critică. Stătea atent, cu ure- 
chile ciulite şi cu privirea concentrată dincolo de par- 
briz, de parcă ar fi fost un soldat în misiune. 

Mason închise portiera, dădu ocol mașinii și se 
urcă la volan. Tocmai ieşea din parcare şi vira pe Main 
Street când văzu o siluetă familiară intrând în Fletcher 
Hardware. 

li era greu să şi-l imagineze pe Warner Colfax făcând 
cumpărături dintr-un magazin de bricolaj. Probabil că 
intenţiona să aplice unele presiuni asupra lui Deke. 

-li urez mult noroc, spuse Mason în direcţia lui 
Joe. 

Dacă era cineva în oraş care se putea descurca fără 
probleme cu Warner Colfax, acela era Deke. 

Era încă devreme. Valul zilnic de turişti nu avea să se 
facă simţit decât peste câteva ore. Semafoarele îi permi- 
seră lui Mason să obțină un timp foarte bun prin oraș, 
iar drumul spre casa Sarei era liber. 

Zece minute mai târziu cotea pe aleea din bătrâna 
livadă de meri. După moartea proprietarei, merele 

Gravenstein nu fuseseră culese în vara aceea, aşa că atâr- 
nau grele în copaci. 

Lângă maşinuţa lui Lucy era parcată o limuzină nea- 
gră. Dacă Nolan Kelly intenţiona să-i facă rău tinerei 
femei, era puțin probabil să lase vehiculul în faţa casei. 
Totuşi, asemenea multora în acele zile, Nolan voia ceva 
de la Lucy. 

Mason îi deschise portiera lui Joe, apoi urcară împre- 
ună treptele verandei. Atinse soneria de la intrare, dar 
nu aşteptă ca Lucy să răspundă. Când încercă clanţa, 
descoperi că uşa era deschisă, aşa că intră în hol. 

- Lucy? 

Rezistă impulsului de a adăuga: „Am venit acasă“. 

- Suntem în bucătărie, strigă ea. 

Părea bine. Mason îşi spuse că trebuia să se relaxeze. 
Exagerase. Își dădu seama că dezvoltase tendinţa ener- 
vantă de a face asta atunci când venea vorba de Lucy. 

Merse în bucătărie, cu Joe la picior. Lucy și Nolan 
stăteau alături, studiind fotografia unei case pe ecranul 
computerului. Nolan reuși să zâmbească, dar nu păru 
încântat de întrerupere. 

- Bună, Mason, zise Lucy aruncându-i o privire seve- 
ră gen „ine-te de scenariul meu“. Nolan îmi arată nişte 
anunţuri de la alte case asemănătoare din zonă ca să-mi 
pot face o idee despre preţul pe care l-aș putea cere. 

- Ţi-am spus, casa e drăguță, dar nu valorează nici pe 
departe cât terenul, replică Mason. Trase un scaun, îl 
întoarse şi îl încălecă, încrucișându-şi braţele pe spătar. 
Dar sunt sigur că Nolan ţi-a explicat deja asta. 

- Într-adevăr. Fălcile lui Nolan erau încleştate, 
însă reuşi să-şi păstreze zâmbetul. Domeniul va fi cu 
siguranță pe placul cuiva care vrea să-şi înfiinţeze pro- 
pria cramă. 

-Mă întristează gândul la toți merii aceia frumoşi 
care vor fi distruşi, dar nu militez pentru salvarea so- 
iului Gravenstein aşa cum făcea Sara. Zâmbind, Lucy 
adăugă: Până la urmă, îmi place şi vinul. 

- Mă bucur să aud asta, pentru că am cumpărătorul 
perfect pentru tine. 

- Chestia e că tata insistă ca locuinţa să fie renovată, 
ca să obțin cel mai bun preţ. 

- Sunt de acord că e un frumos exemplu de stil 
Craftsman, zise Nolan răbdător. Incerc doar să spun că 
nu trebuie să dai o mulțime de bani pe reparaţii. 

- Nu-ţi face griji, nu plănuiesc nimic de amploare. 
Nu am mulţi bani de băgat în casă. Îţi mulţumesc pen- 
tru sugestii, oricum. O să mă uit peste cifrele astea și o 
să te contactez când mă hotărăsc. 

Nolan ezită, dar vânzătorul din el trebuie să fi ajuns 
la concluzia că era mai înţelept să nu insiste. 

- Excelent, spuse în cele din urmă. Închise laptopul, 
se ridică în picioare şi scoase o cutiuţă argintie. lată 
cartea mea de vizită. Sună-mă în orice moment dacă 
ai întrebări. 

- Sigur. Cu un zâmbet călduros, Lucy se ridică la rân- 
dul ei. Te conduc. 

- Mersi. 

Mason îi urmări traversând bucătăria şi intrând în 
hol, dar Lucy îi aruncă peste umăr o privire amenință- 
toare, așa că se opri în loc, ridicându-și mâinile într-un 
gest defensiv. 

Nolan se uita oripilat spre sufragerie. 

- E greu de crezut că atâţia ani cadavrul lui Brinker 
s-a aflat în şemineul ăla. 

- Nu cred că are rost să menţionăm asta în anunţ, 
sugeră Lucy. 

- Nu, nu, sigur că nu, răspunse el repede. Dar zi- 
ceam aşa, că e ciudat. Bănuiesc că n-ai nici o idee de ce 
mătușa ta... ăăă... a făcut-o. 

- Probabil că a avut motivele ei. 

Se descurca foarte bine să facă pe inocenta, trebui 
Mason să recunoască. 

Nolan îşi înteți strânsoarea pe mânerul genţii de 
laptop. 

- Într-o clipă îți zâmbea ca şi cum îi erai cel mai bun 
prieten din lume, iar în următoarea clipă era în stare 
să-ți înfigă cuțitul în spate. Nu e greu de imaginat că a 
fost Violatorul în Serie. Nici nu vreau să mă gândesc 

unde s-ar fi ajuns dacă ar mai fi putut să acţioneze în 
vara aceea. Era inteligent, bogat şi complet nebun. 

- O combinaţie foarte rea, zise Mason. 

Nolan dădu din cap cu tristeţe. 

- Mulţi oameni au fost al naibii de uşuraţi când a 
dispărut. Ca să fiu sincer, Sara le-a făcut tuturor un bine 
că i-a scăpat de el. 

Lucy își drese glasul uşor. 

- Din câte îmi amintesc, ai făcut parte din gaşca lui 
în vara aceea. 

- Mda, încuviinţă Nolan strâmbându-se. La început 
am fost încântat. Dar ceea ce aflai, mai devreme sau mai 
târziu, despre Tristan Brinker era că aveai întotdeauna 
de plătit un preţ considerabil pentru privilegiul de a fi 
pe lista lui de favoriţi. 

Fără să aștepte un răspuns, deschise uşa și ieşi pe 
verandă. Lucy aşteptă până ce auzi motorul limuzinei, 
apoi se întoarse către Mason. 

- Te gândeşti şi tu la ce mă gândesc eu? 

- Dacă se bucură atâta că Brinker a fost omorât 
atunci, de ce pare atât de agitat? 

- Poate are legătură cu vânzarea. Comisionul e mare, 
iar el nu e singurul agent imobiliar din oraş 

- Poate. Dar cred că sunt mai multe la mijloc decât 
un comision. 

- M-a deranjat ceva din felul în care se uita în jur 
când a intrat aici, dar încă nu-mi dau seama ce. 

- Crezi că el a fost persoana care a cotrobăit prin casă 
noaptea trecută? 

- N-am idee. 

- Eşti absolut sigură că a existat un intrus? 

- Absolut. Oricine o fi fost, a încercat să lase cât mai 
puţine urme, dar mi-am dat seama că a umblat cineva 
în dulapuri, sertare şi birou. Întrebarea este ce căuta, 
şi de ce tocmai acum? Casa era neocupată de când a 
murit Sara. Ar fi putut să pătrundă oricând şi să fure tot 
ce voia. 

- Evident, descoperirea cadavrului a declanșat căutarea. 

- Da. 

- Sunt multe întrebări aici. Mason îşi dezlipi spatele 
de tocul ușii și se îndreptă. Trebuie să găsim primele 
răspunsuri. Ai chef să faci niște cercetări genealogice? 

- Care-i numele familiei? 

- Brinker. 

- Jeffrey Brinker şi cu mine făceam parte din elita fi- 
nanţelor în vremurile alea, spuse Warner. O, eram încă 
mici în comparaţie cu greii, dar eram cei mai deştepţi, şi 
o ştiam. Brinker se pricepea de minune la vrăjitul clien- 
ţilor. Treaba mea era să urmăresc pieţele și să aleg inves- 
tiţiile. Intotdeauna calculam totul la centimă înainte de 
o achiziție, dar când venea momentul deciziei mergeam 
pe instinct. Instinctele mele erau infailibile. Jeffrey şi cu 
mine făceam o grămadă de bani. 

Deke rămase tăcut. Își sprijini dosul de scaunul 
pe care îl ţinea în spatele tejghelei şi îl studie pe Colfax, 
care se uita la o vitrină cu şurubelnițe. 

Fusese surprins să-l vadă intrând pe ușă aproa- 
pe imediat ce Mason plecase. Din motive ce nu erau 
încă suficient de clare, Warner începuse să vorbească 
despre trecut ca şi cum ar fi fost prieteni la cataramă. 
Nimic nu era mai departe de realitate. În lumea lui 
Deke, un tip făcea câţiva dolari fiind parașutat de mai 
multe ori în zonele de conflict. Dacă supravieţuia, venea 
acasă și cumpăra prăvălia de bricolaj din zonă. In lumea 
lui Colfax, un tip juca la bursă, se îmbogăţea şi fonda 
O cramă. 

Deke era destul de sigur că singurul lucru pe care el 
şi Warner îl aveau în comun era vârsta. 

Colfax continua să vorbească despre legendara acu- 
rateţe a instinctului său aparent desăvârşit, dar Deke 
învățase să se încreadă în propriile instincte cu mult 
timp în urmă. Asta nu-l ajutase să facă avere, dar îl ți- 
nuse în viaţă în unele situaţii destul de urâte. Instinctul 

îi spunea în acel moment că existau numai două posi- 
bile explicaţii pentru vizita lui Colfax. Fie Warner voia 
informaţii, fie încerca să exercite presiuni. Probabil 
amândouă. 

În asemenea împrejurări, cel mai bine era să taci și să 
asculti, se gândi bătrânul militar. 

- Dar la ce bun să construieşti un imperiu dacă nu 
îl poţi lăsa moştenire generaţiilor următoare? întrebă 
Warner spre vitrina cu șurubelniţe. Brinker şi cu mine 
am fost amândoi blestemaţi în privinţa fiilor noştri. 
Al lui a murit de tânăr. Al meu s-a dovedit a fi molatec 
şi slab. 

Deke ridică din umeri. Nu exista un răspuns adec- 
vat, chiar dacă ar fi vrut să ofere unul. 

- Obișnuiam să-l invidiez pe Brinker, să ştii, conti- 
nuă Warner. Băiatul meu a fost destul de bleg încă de 
la început. Recunosc, port o parte din vină pentru felul 
în care a ajuns. Pe atunci eram prins cu dezvoltarea fir- 
mei. L-am lăsat pe Quinn în grija mamei lui, iar ea l-a 
transformat într-un băieţel prins de fusta ei, fără coloa- 
nă vertebrală. 

Deke nu spuse nimic. 

- Am avut unele speranţe când s-a însurat cu Jillian, 
acum câţiva ani. Fata aia era deşteaptă și ambițioasă. 
Ştiam că se mărită cu el pentru bani, însă m-am gân- 
dit că măcar o să-mi dea un nepot pe care să-l cresc 
eu şi care să preia frâiele la Colfax Inc. Dar nici măcar 
atâta nu a reuşit amărâtul. Jillian nu a rămas nicio- 
dată gravidă. 

Poate că Jillian nu era interesată să rămână gravidă, 
se gândi Deke, însă păstră remarca pentru sine. 

- Pe de altă parte, băiatul lui Brinker, Tristan, era al 
naibii de isteţ şi avea instinctul lui taică-său. Cam nesă- 
buit, e drept, dar asta-i o calitate la un bărbat, nu crezi! 
întrebă Colfax strângându-și pumnul. 

- Nu ştiu ce să zic, mormăi Deke, considerând că era 
momentul să spună câteva cuvinte pentru a continua 
conversaţia. A sfârşit-o prost. 

- Omorât, adică. 

- Mda, mă rog. Tot mort e. 

- Puştiul lui Brinker ar fi fost un bărbat pe cinste 
dacă ar fi trăit. 

„Mai degrabă un violator în serie, posibil criminal în 
serie“, îşi spuse Deke. 

- Ştii, am fost al naibii de bucuros când el şi Quinn 
s-au împrietenit în vara aceea, continuă Warner. Spe- 
ram că o parte din tupeul şi ambiția lui Tristan se vor 
lipi de Quinn. Dar, ca de obicei, Quinn juca rolul 
de discipol. 

- N-aş spuse că tânărul Brinker a fost un lider, zise 
Deke încrucișându-şi brațele la piept. Mai degrabă un 
ticălos de mâna-ntâi. Din câte am putut să văd, ni- 
meni, poate doar cu excepţia tatălui său, nu i-a regretat 
dispariţia. 

- Oamenii puternici sunt temuţi, nu iubiţi. Ei nu au 
prieteni, ci rivali. Le dau ordine celorlalți. 

- Asta merge cât timp ai pe cineva de încredere ca 
să-ţi păzească spatele. 

Warner pufni. 

- Habar n-ai cum se ajunge la succes, nu-i așa? Tot ce 
ai făcut în viață a fost să-ți petreci destul timp în armată 
ca să fii sigur că-ți primeşti pensia şi apoi te-ai întors în 
Summer River ca să deschizi un magazin de bricolaj. Nu 
contează. Nu asta e important. Nu de-asta am venit aici 
în dimineaţa asta. 

Deke se uită la ceas. 

- Apropo de magazin, trebuie să deschid în câteva 
minute. Vrei să-mi spui despre ce e vorba? 

Cu o străfulgerare de mânie în ochi, Warner strânse 
din dinţi. Nu era obişnuit ca alţii să-l zorească, dar reuşi 
să se abţină. 

- Ştii că Sheridan a primit acţiunile surorii mele. 

- Am auzit ceva despre asta. 

- Sigur că ai auzit, pufni Colfax. Tot oraşul vorbeşte 
despre asta. După cât se pare, nepotul tău, Mason, îi 
dă târcoale. 

Deke se încordă, trase aer în piept şi expiră până la 
jumătate, aşa cum făcea înainte să apese pe trăgaci. 

- Ce vrei să spui, Colfax? Sugerezi că Mason se vede 
cu Lucy pentru că vrea să pună mâna pe acţiunile alea? 
__ Warner se holbă neîncrezător la interlocutorul său. 
În cele din urmă, când își veni în fire, scoase un hohot 
lipsit de veselie. 

- la-o ușor, Deke! Fără supărare. Dar amândoi ştim 
că sunt o mulțime de bani la mijloc. Acţiunile alea pe 
care le-a moștenit Lucy reprezintă pachetul de control. 
Ar trebui să fii prost să nu-ţi dai seama că ar putea deve- 
ni o femeie foarte bogată dacă s-ar decide să le vândă. 

- Și? 

- Şi mă ofer să le cumpăr. Lucy poate spune ce preţ 
vrea. 

- Cred că ştie asta. 

- Ai grijă să ştie şi Mason. Dacă simte într-adevăr 
ceva pentru Lucy, îi poate face o favoare încurajând-o 
să vândă. 

- Poate nu vrea să vândă. 

Warner strânse din buze şi clătină din cap. 

- Asta ar fi o decizie greşită. 

- E o ameninţare? 

- Nu. E doar un sfat bun. Vezi tu, Deke, lucrurile 
o s-o ia razna foarte curând. Anumiți membri ai fami- 
liei mele cred că m-am înmuiat odată cu înaintarea 
în vârstă. Își închipuie că nu mă pot proteja pe mine 
și tot ce am construit. Se înşală. Lucy Sheridan înoată în 
acvariul cu rechini. Dacă nu vinde acele acţiuni cât de 
curând, o să se trezească în mijlocul unei bătălii pe pra- 
dă. Amândoi ştim că ea nu se numără printre rechini. 
Asta înseamnă că e pradă. i 

- Apreciez sfatul, Colfax. iți dau şi eu unul, la 
schimb. 

- Care? 

- Acum câteva minute mi-ai dat de înţeles că, în opi- 
nia ta, prietenii nu sunt de prea mare ajutor. 

Warner ridică din umeri. 

- Am toţi prietenii pe care îi vreau şi n-aş avea încre- 
dere în nici unul. 

- Ar trebui să ţii cont de ceva. Lucy are prieteni aici, 
în Summer River. Spre deosebire de tine, ea poate avea 
încredere în ei. 

Nu era nevoie să intre în detalii. Warner înţelesese 
mesajul. 

- Cum vrei. Dar sfatul meu e același. Cât timp Lucy 
deţine acele acţiuni, o caută cu lumânarea. Dacă are 
minte, va lua banii și va fugi. Spune-i că am zis eu asta. 

- O să-i spun. 

Warner dădu din cap aprobator. Peste câteva clipe 
se îndreptă spre ușă, unde se opri cu mâna pe clanţa 
rotundă. 

- Ştii, într-un fel e ironic, dacă stai şi te gândeşti. 

- La ce? întrebă Deke. 

- Brinker şi cu mine le-am oferit fiilor noştri toate 
avantajele pe care un părinte le poate oferi odraslei sale: 
bani, o educaţie bună, relaţiile sociale potrivite și opor- 
tunitatea de a moșteni o afacere care valorează milioane. 
Dar tu ești cel care a crescut un băiat spre a fi un bărbat 
în toată puterea cuvântului. Nu e nimeni în oraşul ăsta 
care să nu ştie că nu e bine să te pui cu Mason Fletcher. 
Deke, ticălosule, nu-mi aduc aminte când am invidiat 
ultima oară pe cineva, dar te invidiez pe tine. 

- Nu era nimic neobișnuit în testamentul lui Brin- 
ker, zise Lucy cu ochii în ecranul computerului. I-a lăsat 
totul lui Tristan. Documentul stipula că, dacă Tristan 
murea înaintea tatălui său, bunurile urmau să fie împăr- 
tite în mod egal unor rude îndepărtate. 

- Cât de îndepărtate? întrebă Mason. 

Lucy deschise o nouă fereastră pe monitor. 

- Nişte veri de pe Coasta de Est. Nu vorbim de 
sume enorme în conturi, cel puţin nu dacă iei în con- 
siderare cât valora jumătate din companie. Totalul era 
de câteva milioane. 

Mason se lungi pe scaun şi sorbi din ceaşcă. Avea 
ochii pe jumătate închişi. Era într-un fel de zonă zen, 
își spuse Lucy. Făcea scenarii și se gândea la posibilele 
deznodăminte. Mătuşa Sara i-ar fi apreciat aura de con- 
centrare profundă. 

Stăteau la masa din bucătărie, unde beau o cafea 
după plecarea lui Nolan Kelly. Mason nu fusese încân- 
tat să-l vadă pe Nolan în casă. În momentul acela, pri- 
virea lui semănase în mod straniu cu cea a unui câine. 
Avusese totuşi bunul-simţ să nu-i facă morală în legătură 
cu pericolele reprezentate de invitarea unui agent imo- 
biliar dincolo de pragul uşii de la intrare. Învăţase, deci, 
Câte ceva. 

Mason ieși din starea de contemplare şi o fixă cu o 
privire directă. 

- Ai zis că nici una dintre rudele îndepărtate nu a 
primit mare lucru de pe urma răscumpărării părţii lui 
Brinker. 

- Nu sunt expertă în fondurile de acoperire, dar se 
pare că Brinker şi-a vândut jumătatea din companie 
pentru o sumă surprinzător de mică. 

- Mă întreb de ce Brinker a renunţat la partea lui 
pentru mai puţin decât valora. 

Lucy își ridică privirea de la ecran. 

- Poate că, aşa cum se zvoneşte, după moartea fiului 
şi totodată moștenitorului său, lui Brinker pur şi simplu 
nu i-a mai păsat. Dar mai e o variantă. Poate că Brinker 
ştia că era pe moarte. 

-O avere nu mai pare așa de interesantă dacă ştii că 
nu vei trăi destul de mult ca să o cheltui şi dacă nu-ți 
pasă de cei pe care îi laşi în urmă. Mă întreb dacă și-a 
dat seama că a crescut un sociopat. 

- Faptul că era conştient de nebunia lui Tristan nu-i 
uşura neapărat durerea de tată. 

- Pun pariu că Jeffrey Brinker a ştiut că era bolnav, 
zise Mason împreunându-și mâinile la ceafă. 

- De ce eşti aşa de sigur de asta? 

- Pentru că altfel nu ar fi acceptat un preţ atât de mic. 
Era încă în floarea vârstei. Ar fi putut să se recăsătoreas- 
că şi, eventual, să încerce să aibă un alt moştenitor. 

- Ha! 

Lucy luă un pix şi bătu cu vârful ușor în masă. 

- Ce? 

- Mi-am dat seama că tot ce ai spus despre Brinker 
s-ar putea aplica şi în cazul lui Warner Colfax. Nu vreau 
să sugerez că şi Quinn este un sociopat, dar evident că 
nu e făcut să conducă o firmă. Din anumite motive, 
tatăl lui nu i-a dat niciodată nimic, cu excepţia unei func- 
ţii în departamentul de marketing, iar slujba respectivă 
e aici, în Summer River, la cramă, nu în San Francisco, 
la sediul Colfax Inc. Evident, Warner nu consideră că 
fiul lui e potrivit pentru a urca pe tron. 

- Ce vrei să spui? 

- Mă întrebam dacă nu cumva Warner n-a lăsat-o 
baltă pe prima doamnă Colfax tocmai din dorinţa de a 
încerca să facă un alt moştenitor. 

Mason fluieră încet. 

- Uau! Asta-i tare! Şi credeam că eu sunt cinic! 

- Sunt sigură că un poliţist vede tot felul de lucruri 
de-a lungul carierei, dar pot să garantez că atunci când 
vine vorba despre manipulare şi planuri machiavelice, 
nimic nu întrece războiul care se poartă în sânul famili- 
ilor atunci când e în joc o mare avere. Reformulez. Nici 
nu trebuie să fie în joc mulți bani. Sunt o sumedenie de 
poveşti cu fraţi care nu şi-au mai vorbit ani în şir pen- 
tru că unul a primit lada de zestre a mamei, iar celălalt 
oglinda suflată cu aur din sufragerie. 

- Ei bine, după cum ne-a învăţat pe amândoi expe- 
rienţa, nu există lupte mai aprige decât acelea dintre 
rude. 

- Se presupune că au drept miză banii sau puterea, 
dar în profunzime sunt întotdeauna rezultatul dinami- 
cilor familiale. Lucy lovi cu vârful pixului în masă de 
câteva ori, apoi adăugă: Şi nimic nu se compară cu arun- 
carea în joc a celei de-a doua neveste pentru a răscoli lu- 
crurile. Dacă obiectivul este ca ea să fie mai mult decât 

o bombonică la braţ, dacă treaba ei este să producă un 
al doilea moștenitor la tron, treaba se strică îngrozitor. 

In acel moment îi sună telefonul, speriind-o. Aruncă 
o privire la ecran şi făcu o grimasă, dar răspunse. 

- Da, tată. 

- Tocmai am primit un e-mail de la mama ta, spuse 
Richard Sheridan. Ce-i treaba asta cu cadavrul din şe- 
mineul Sarei? 

După tonul lui grăbit, îşi dădu seama că e în birou, 
pregătindu-se probabil pentru o întâlnire academică. 
Dar era capabil să se concentreze ca nimeni altul, așa că 
Lucy îi făcu repede rezumatul evenimentelor ştiind 
că tatălui ei nu avea să-i scape nici un amănunt. 

- Sara a fost destul de excentrică, dar e greu să ţi-o 
imaginezi omorând pe cineva, ba mai mult, ascunzând 
cadavrul în șemineu, spuse el la final. 

- Ei bine, dacă stai să te gândești, nu e aşa de uşor să 
scapi de un cadavru - nu dacă vrei să fii absolut sigur că 
n-o să fie descoperit, cel puţin pe timpul vieţii tale. 

- Recunosc, nu m-am prea gândit la problema asta, 
zise Richard sec. Dar e al naibii de ciudat! Şi probabil 
că va avea un efect negativ asupra preţului casei. Ai vreo 
şansă să nu pui informaţia în anunț? 

- Crede-mă, nu am de gând s-o menţionez. Şi mă 
îndoiesc că agentul imobiliar vrea s-o facă. 

- Acum treisprezece ani, Ellen și cu mine am fost 
uşuraţi să descoperim că Brinker a sfârşit-o prost. Ştii că 
el e motivul pentru care Sara te-a trimis înapoi în vara 
aceea, nu! 

- Da, ştiu. 

- Nenorocitul a căutat-o cu lumânarea, e tot ce pot 
spune. Când am aflat ce era să ţi se întâmple, am vrut să 
merg direct la poliţie. Sara era însă convinsă că nu avea 
nici un rost. M-am consultat cu un avocat ca să aflu la ce 
măsuri legale puteam apela - ordine de restricție, genul 
acesta de lucruri. Apoi Sara ne-a sunat pe mama ta și pe 
mine şi ne-a spus că, după toate probabilitățile, Brinker 
murise. Părea foarte... ăăă... sigură de asta. 

- Acum știm de ce. După o pauză, Lucy adăugă: Mer- 
Si, tată. 

- Pentru ce? 

- Pentru că te-ai consultat cu avocatul și... pen- 
tru tot. Apreciez faptul că ai căutat o modalitate de a 
mă proteja. 

- Sunt tatăl tău. Ce naiba voiai să fac? 

Lucy simţi cum lacrimile îi umpleau ochii. 

- Mersi. Îşi drese glasul. In legătură cu casa... 

- Ai găsit un agent imobiliar? 

- Da... ăăă... am discutat cu unul. 

- După cum am zis, ai grijă să ţii departe de ochii 
posibililor clienţi treaba cu cadavrul. 

-O să am grijă. După o scurtă ezitare, hotărî să-l in- 
formeze ce se întâmplase în ajun: Mai e o problemă. 
Poliţia a ridicat sigiliile, dar se pare că azi-noapte a fost 
un intrus în casă. Cineva a scotocit pe aici. 

- Erai acolo? întrebă Richard alarmat. 

- Nu. Stau la hanul din oraș. 

- Bine. 

- Ai informat poliţia? 

- Nu, pentru că n-am nici o dovadă. Nu lipseşte ni- 
mic, din câte îmi dau seama. Ştii cum sunt poliţiştii 
când vine vorba de urmărirea suspecţilor într-un caz de 
furt, mai ales când nimic nu s-a furat. 

- Casele goale sunt un magnet pentru vandali și in- 
truşi, toată lumea ştie asta. Ştirea despre cadavrul din 
şemineu a atras probabil multă atenţie în zonă. Poate 
nişte copii au dat buzna ca să arunce o privire. 

- Cu excepția unui amănunt: nu e nici un semn că 
ușa ar fi fost forțată. 

- Potrivit presei, un hoţ obişnuit poate descuia yala 
unei gospodării obişnuite în aproximativ şaisprezece 
secunde. 

Privirea lui Lucy o întâlni pe a lui Mason peste 
masă. 

- Da, am auzit şi asta. _ 

- Uite ce e, n-are rost să mai stai pe acolo. Impache- 
tează lucrurile Sarei și dă-le unor asociaţii caritabile. 

Sună un evaluator să-ţi dea nişte sfaturi despre valoarea 
mobilei şi a obiectelor de epocă, vorbeşte cu un antre- 
prenor din zonă ca să facă renovarea, apoi scoate casa 
la vânzare. 

- Sigur. Mersi pentru sfat, tată. 

Mason părea foarte amuzat. Probabil că avea legătură 
cu felul în care îi mulțumise tatălui ei, îşi zise Lucy. 

- L-ai contactat pe Warner Colfax în legătură cu 
vânzarea acţiunilor pe care le-ai moştenit? se interesă 
Richard. 

Lucy trase adânc aer în piept. 

- N-am discutat încă preţul. 

- Ţi-am spus, lasă avocatul să se ocupe de negocieri. 

- Am înţeles, spuse ea ascultătoare. 

Mason ridică din sprâncene. 

- Trebuie să te las acum, zise Richard. Am o întâlnire 
în câteva minute. Anunţă-mă dacă ai nevoie de ajutor. 

- Mersi pentru sfat, tată. Pa. 

- Pa. 

- Te iubesc, adăugă ea. 

Era întotdeauna prima care spunea asta. Dar Ri- 
chard răspundea întotdeauna, chiar dacă avea nevoie de 
un imbold. 

- Şi eu te iubesc, Lucy dragă. 

Lucy închise, încercând să-şi astâmpere vechea nos- 
talgie care o cuprindea întotdeauna când vorbea cu ta- 
tăl ei. Puse telefonul înapoi în poşetă. Când își ridică 
privirea, îl văzu pe Mason uitându-se la ea cu o expresie 
gânditoare. 

~- „Mersi pentru sfat, tată?“ repetă el cu sprâncenele 
uşor ridicate. 

- Mi-a dat o listă lungă cu instrucţiuni. Să vorbesc 
cu evaluatorul despre mobilă şi antichităţi, să angajez 
o firmă pentru mutări, să caut un antreprenor pentru 
renovare... E bine intenţionat. 

-lar tu obișnuieşti să asculţi cu politeţe şi apoi să 
faci exact ceea ce vrei tu să faci. 

-El ştie asta. Are dreptate, până la urmă o să fac 
lucrurile de pe listă. Deocamdată însă, mă interesează 

mai mult să descopăr ce s-a întâmplat cu mătuşa Sara 
și cu Mary. 

- Am observat că nu i-ai spus nimic despre bănuieli- 
le pe care le ai. 

Lucy sorbi din cafea şi lăsă jos cana. 

- Nici mamei. S-ar îngrijora dacă ar ști. 

Dintr-odată, privirea lui Mason se lumină. 

- Deci ţi-ai făcut un obicei: le spui alor tăi ce vor să 
audă și apoi faci după cum te taie capul. 

- Niciodată nu mi-am minţit părinţii, dar am aplicat 
întotdeauna filozofia potrivit căreia ceea ce nu ştiu nu 
le poate face rău. 

- Doar dacă nu-ţi explodează lucrurile în faţă. 

- Da, numai dacă nu se întâmplă asta. Dar amo 
armă secretă în acest caz. 

- Care? vru el să ştie. i 

- Tu. Sunt sigură că tata va fi de acord. Intotdeau- 
na a fost dornic să angajeze specialiştii cei mai buni. 
Zice că merită pe termen lung. Întâmplător, lucrez cu 
un consultant preeminent în domeniul investigaţiilor 
criminalistice. 

- Și asta vrei să le spui alor tăi dacă o dai în bară? 
Că ai lucrat cu un consultant? 

- Cu un consultant preeminent în materie de investi- 
gaţii criminalistice. 

- „Preeminent“ e un cuvânt mare, zise Mason. Apro- 
po, asta înseamnă nu foarte deștept? 

- Nu, înseamnă mai presus decât toţi ceilalți. 

Telefonul ei sună din nou. De data aceasta era un 
număr necunoscut. Acceptă convorbirea. 

- Lucy, Teresa sunt. Am sunat să văd dacă ai vrea să 
iei cina cu soţul meu și cu mine diseară. Nepoata mea a 
promis că va sta cu copiii. E un restaurant nou în oraş. 
Rafe și cu mine suntem nerăbdători să-l încercăm. 

- Mulţumesc, mi-ar plăcea foarte mult. 

- Şi, te rog, ia-l şi pe Mason Fletcher! Se ştie în tot 
oraşul că voi doi sunteţi împreună. 

- Ce repede s-a dus vestea, comentă Lucy strâmbân- 
du-se. Stai puţin, e aici! O să-l întreb dacă poate. Ţinând 

aparatul lipit de umăr, îi şopti lui Mason: E Teresa Vega. 
Ea și soţul ei ne invită la cină. Eşti liber? 

- Sigur. Spune-i că-i mulțumesc. 

Lucy duse din nou telefonul la ureche. 

-Suntem amândoi încântați de invitaţia voastră. 
Ne vedem la restaurant. 

- Perfect. Ai un pix? 

- Da. 

Lucy mâzeăli numele şi adresa restaurantului, apoi 
cele două femei îşi luară la revedere. 

- Ar trebui să ştii ceva înainte de cina cu Teresa și cu 
Rafe Vega, spuse ea după câteva momente. 

- Ascult. 

- Evident, s-a aflat în oraş că suntem împreună. 

- Ce repede. 

- Exact ce-am zis şi eu. Ai avut dreptate, un singur lu- 
cru nu s-a schimbat în Summer River de-a lungul anilor. 
Încă e un oraș mic, în multe privințe. 

Mason făcu o grimasă. 

- Probabil de-aia am fost invitați la cină. Teresa și 
Rafe vor ultimele ştiri despre uciderea lui Brinker. 

- Bineînţeles. Dar uite ce e, Teresa şi soțul ei vor în- 
cerca să ne stoarcă de informații, evident, dar noi îi pu- 
tem iscodi la rândul nostru. Teresa a crescut în Summer 
River. Ştie pe toată lumea. 

- Și soțul ei? 

- Din câte spunea Sara, e destul de nou în oraș. 
Predă la liceu. 

- Doamne, e emoționant! 

- Ce vrei să spui? îl întrebă Lucy îngrijorată. 

- Că asta o să fie întâlnirea noastră cu numărul trei. 
Mason întinse mâna şi ridică un deget: La prima întâl- 
nire am descoperit un cadavru. Ridică al doilea deget: 
La a doua întâlnire am primit tot felul de amenințări 
voalate de la o adunătură de clovni bogaţi în haine leje- 
re din Ținutul Vinului. În sfârşit, mai ridică un deget: 
A treia întâlnire ne va permite să-i interogăm pe mar- 
torii din zonă. 

- Ce vrei să spui? 

El îi adresă un zâmbet şmecheresc. 

- Vreau să spun că relaţia noastră a pornit într-un 
mod interesant. 

Cuvântul „relaţie“ o făcu să simtă un fior de nesigu- 
ranţă. Mason o tachina, se gândi. Putea să intre în rol. 

- Păi, nu cred că poţi numi trei întâlniri o relaţie, 
spuse ea încet. Dar îţi garantez că ambele întâlniri de 
până acum au fost mult mai interesante decât toate cele 
treizeci pe care mi le-a propus agenţia matrimonială 
în ultimele luni. 

- Ai zis că nici una nu a trecut de a doua ediţie, nu? 

- Da. De fapt, multe nu au trecut nici de prima. 

- Noi suntem acum la a treia. Ținând cont de statis- 
tica ta, asta înseamnă o relaţie. 

Restaurantul corespundea întru totul aşteptărilor 
legate de Ţinutul Vinului: un decor în gen bistro şi un 
meniu inovativ de pe Coasta de Vest. Un perete era 
ocupat de sticle cu soiuri locale, aranjate în rafturi din 
podea până în tavan. Paharele cu picior lung străluceau 
pe mese. Meniul îi asigura pe clienţi că aproape totul, de 
la ingredientele salatei de rucola cu brânză de capră gra- 
tinată până la ravioli preparaţi manual, era bio şi fusese 
produs la o distanţă de cel mult optzeci de kilometri, în 
unele cazuri chiar la ferma gestionată de proprietarul şi 
bucătarul-șef al restaurantului. 

Lucy era îmbrăcată cu rochia în culorile amuregului 
pe care o cumpărase pentru recepţia de la cramă. Cel 
puţin o purta două seri la rând înainte s-o dosească în 
șifonier când se întorcea la Vantage Harbor. Îşi făcuse 
totuşi o mică plăcere și-și cumpărase niște sandale cu 
toc înalt. În definitiv, o pereche nouă de încălțări era 
întotdeauna bine-venită. 

Poate că era doar imaginaţia ei, dar i se păruse că 
grupul lor de patru persoane fusese urmărit de o mulți- 
me de priviri curioase pe drumul către masă. E de ajuns 

să găsești un cadavru în şemineul mătuşii tale ca să intri 
în gura lumii, se gândi amuzată Lucy. 

Inceputul serii fu surprinzător de relaxat. Rafe și 
Mason se înţeleseră bine de la început. Când Rafe află 
că nici ea, nici Mason nu erau mari cunoscători de vi- 
nuri, comandă o sticlă de Riesling sec, explicându-le că 
era „foarte abordabil“. După ce chelnerul le prezentă 
meniul în tonuri omagiale, folosind un limbaj care ți- 
nea de domeniul poeziei, se hotărâră asupra comenzii. 

Apoi începu interogatoriul politicos. „Trebuie să ofe- 
ri ceva ca să obţii ceva“, o sfătuise Mason înainte. Lucy 
ştia că avea dreptate. Doar era prima regulă a bârfei. În 
cea mai mare parte, răspunseră la întrebări cu francheţe 
până ce sosiră antreurile. Trecură sub tăcere doar sus- 
piciunile în legătură cu accidentul de mașină în care 
muriseră Sara și Mary și convingerea lui Lucy că locuin- 
ţa fusese scotocită. Mason se arătase ferm cu privire la 
aceste două puncte-cheie. „Nu vrei să devii o ţintă și mai 
mare decât eşti deja“, o avertizase, iar ei îi fusese greu 
să-l contrazică. 

- Nu-i de mirare că vă presează cei din familia Col 
fax, spuse Rafe. Nu e nici un secret că vor înapoi acţiu- 
nile. Se spune că Warner Colfax era să facă un atac de 
cord când a descoperit că există cineva din afara familiei 
care a moştenit pachetul de control şi că are dreptul să-l 
vândă ori să-l dea oricui doreşte. 

- Colfax va plăti zdravăn pentru ele, sunt sigură de 
asta, completă Teresa. O să devii o femeie bogată, Lucy. 

- Problema e că toată lumea din familie vrea să cum- 
pere acţiunile acelea de la Lucy, explică Mason. Banii, 
evident, nu sunt o problemă. 

- Păi, în privinţa asta, Warner este cu siguranţă cel 
mai bogat din clan, observă Rafe. Aşa că îşi permite să-ți 
dea cel mai bun preţ. 

- Da, ştiu, zise Lucy. Luă o gură din soteul delicat, cu 
varză de Bruxelles şi şalotă, care acompania pastele, apoi 
reluă: Apropo de trecut, îşi aminteşte vreunul dintre voi 
ce s-a întâmplat când a dispărut Tristan Brinker? 

Cei doi se uitară unul la altul. Rafe ridică din 
umeri. 

- Trebuie s-o întrebi pe Teresa. Eu nu stăteam aici în 
urmă cu treisprezece ani. 

- Sigur că ţin minte momentul când am primit ştirea 
dispariţiei lui Brinker, zise Teresa. Toţi tinerii din oraş 
vorbeau despre asta. Se uită la Mason. Tu erai încă aici, 
trebuie să-ţi amintești agitația. 

- Da. Eram însă cam ocupat la vremea aceea. 

Teresa zâmbi. 

- Ştiu. Munceai la magazinul de bricolaj, reparai 
case vechi și, în general, te ocupai de toate pentru tine 
și fratele tău cât unchiul vostru era plecat. 

- Am auzit câte ceva la magazin, dar nu eram la liceu, 
așa că nu am aflat versiunea tinerilor despre eveniment, 
spuse Mason. 

- La vârsta asta, teoriile conspirației sunt foarte atră- 
gătoare, zâmbi Teresa. Din câte ţin minte, circulau două 
versiuni. Cea mai populară afirma că Tristan avea legă- 
turi cu traficanţii de droguri şi probabil căzuse victimă 
unei tranzacţii care mersese prost. Până la urmă, asta a 
fost şi varianta poliţiei. Al doilea scenariu susţinea că tu, 
Mason, ai avut ceva de-a face cu dispariţia lui. 

- Nu. N-am fost eu. 

- Păi, asta ştim acum. Dar pe atunci se zvonea că tu 
şi Brinker v-aţi certat în noaptea ultimei petreceri de la 
ferma Harper. 

- Am avut o discuţie, spuse Mason. Dar atâta tot. 

- Atâta tot, mulțumită Sarei Sheridan, preciză Rafe 
privindu-l sceptic. 

Mason nu răspunse. 

- Tot ce pot să vă spun e că nimeni n-a bănuit-o pe 
Sara, continuă Teresa. Ţin minte că atunci când a de- 
venit clar că Brinker dispăruse realmente şi probabil 
era mort, unii adolescenţi au răsuflat uşuraţi. Cred că 
Jillian Benson - Jillian Colfax acum - se număra prin- 
tre aceştia. Şi Nolan Kelly. Sau cel puţin aşa am văzut 
eu situaţia. 

Lucy rămase cu furculiţa în aer. 

- Am avut impresia că atât Jillian, cât şi Nolan îl plă- 
ceau pe Brinker. Sau le plăcea să fie în cercul lui. 

- Atunci când autorităţile au anunţat că Brinker dis- 
păruse şi era foarte posibil să fi murit, Jillian nu a ţinut 
doliu, spuse Teresa. Dar nu sunt sigură cu privire la re- 
acţia ei. A fost doar o impresie. La fel şi cu Nolan şi alți 
puşti. Dar eram mai mică, după cum ştii, aşa că nu mă 
învârteam în cercurile lor. 

- Brinker era mare golan, spuse Lucy. Dacă se do- 
vedește că era unul și același cu Violatorul în Serie, 
a fost mult mai periculos decât a bănuit cineva. li avea 
pe tinerii din Summer River la degetul mic în vara ace- 
ea, nu-i aşa? 

- Da, răspunse Teresa cutremurându-se. Acum că 
am copii, mă gândesc din când în când la el. Şi îmi 
fac griji. 

Pe chipul lui Rafe apăru o expresie gravă. 

- Nu eram aici în perioada aia, dar am văzut destule 
în anii mei de profesorat ca să ştiu ce situaţii grave pot 
apărea în grupurile de adolescenţi când au de-a face cu 
un sociopat puţin mai mare și charismatic. 

Teresa ridică paharul. 

-Şi când te gândeşti că tatăl lui Brinker era aşa de 
mândru de fiul lui! 

Nolan Kelly mai căută o dată prin birou, aţintind 
fasciculul lanternei spre fiecare sertar. Nu era nimic, 
în afară de nişte teancuri ordonate de hârtii, chitanţe 
vechi, cataloage de grădinărit şi genul acela de gunoaie 
care se adună de-a lungul anilor - cutii cu agrafe de hâr- 
tie, pixuri şi benzi de cauciuc. 

Abandonă biroul în care nu lăsase nici un colțişor 
nescotocit. Căutase de sus până jos prin casa pe care 
Brinker o închiriase pentru vară, dar nu găsise ni- 
mic. Nici online nu era nici un indiciu. Într-un final, 
trăsese concluzia că Brinker nu încărcase niciodată 

nenorocitele acelea de dovezi - conştient, probabil, că 
urma ar fi putut duce la el. Brinker se asigura întotdeau- 
na că urmele îi erau acoperite, se gândi Nolan. 

Presupunea că Sara descoperise colecția video a lui 
Brinker. Era singurul mod în care ar fi putut şti că Brin- 
ker era Violatorul în Serie. Și dacă știuse asta, probabil 
că ştiuse şi despre legătura cu drogurile. Dacă filmul pe 
care el îl căuta era undeva în casă, Lucy ar fi putut să-l 
descopere când împacheta lucrurile mătuşii ei. 

Se uită la ceas. Avea destul timp. Nu era nici un mo- 
tiv de panică - nu încă. li urmărise pe Lucy şi pe Mason 
intrând în restaurant cu Teresa şi Rafe Vega. Cina, în- 
tr-o atmosferă relaxată, avea să dureze destul de mult. 

Nu ştia dacă Lucy şi Mason aveau să se întoarcă la 
casa veche, dar era foarte probabil ca acest lucru să se 
întâmple, căci în Summer River nu existau multe pa- 
turi convenabile pentru un cuplu care voia intimitate. 
Era sigur că dacă Lucy şi Mason nu se culcau încă îm- 
preună, în curând aveau s-o facă. Recunoscuse privirea 
amenințătoare a lui Mason când intrase în bucătărie în 
acea dimineaţă. Lui Mason nu-i plăcea ideea ca Lucy 
să fie singură cu un alt bărbat. 

„Dacă ai şti adevărul, Fletcher...“ 

Nolan plimbă fasciculul lanternei prin cameră. Nu 
îl interesa Lucy. La naiba, la început tot ce-l preocupase 
fusese exclusivitatea pentru vânzarea casei, întrucât avea 
deja un client din Silicon Valley. Dar când apăruse în 
șemineu cadavrul lui Brinker, fusese zdruncinat. Dezas- 
trul se întrevedea la orizont. Era ca şi cum ticălosul se 
întorsese ca să-l bântuie. O parte din el așteptase toţi 
aceşti ani să se lămurească lucrurile, și acum iată că se 
întâmplase. 

Abandonă căutările. Nu avea nici un rost. Erau prea 
multe locuri în care putea fi ascunsă o casetă video ve- 
che, presupunând că Sara o găsise. 

Trase adânc aer în piept şi încercă să reflecteze. Nu 
mai avea timp. Din moment ce nu găsea înregistrarea, 
îi mai rămânea o singură opţiune. Venise pregătit. 
Cutia cu accelerator îl aştepta jos. Nu-i plăcea ideea 

de a da foc casei. Era o bijuterie. Într-adevăr, era prea 
mică pentru clientul lui, care voia să construiască un 
castel franțuzesc și o grădină cu ziduri, piscină și tere- 
nuri de tenis. Totuşi, vechiul imobil în stil Craftsman ar 
fi dat bine drept cabană pitorească pentru oaspeţi. Per 
total însă, mărimea proprietăţii valora o avere pentru 
client, nu căsuţa. 

Fasciculul îngust săgeta întunericul în timp ce se de- 
plasa prin hol. Undeva, la parter, o ușă scârțâi. O pală 
din aerul nopţii ajunse sus. Nimeni nu aprinse lumina. 
Oricine intrase, o făcuse la fel de ilegal ca și el. 

Îşi aminti târziu să stingă lanterna. Se auziră paşi pe 
scară, iar o rază de lumină se clătină în beznă. Nolan ştia 
că nu avea unde să fugă, că nu avea unde să se ascundă. 
Işi aprinse lanterna într-un gest de autoapărare şi o în- 
dreptă spre intrusul din capul scărilor, moment în care 
respiră ușurat. Instinctiv, recurse la singurul său talent, 
cel pentru negocieri. 

- Ar fi trebuit să-mi dau seama. Cred că ai venit aici 
din același motiv ca și mine. Hai să vorbim! Poate găsim 
o cale de a rezolva problema noastră comună. 

Îşi băură cafeaua și savurară desertul pe îndelete. Se 
făcuse târziu când ieșiră din restaurant. Main Street era 
tăcută la acea oră. Buticurile şi magazinele erau cufun- 
date în întuneric. Teresa şi Rafe își exprimară dorinţa 
de a se întâlni din nou înainte ca Lucy să plece din oraș, 
apoi se urcară în mașină. 

Mason o cuprinse pe Lucy pe după talie. Cum ea 
nu se îndepărtă, o trase puţin mai aproape, savurând 
senzația pe care i-o stârnea de fiecare dată atingerea ei. 
Rochia vaporoasă reușea să o facă să arate atât timidă, 
cât şi seducătoare în același timp. In liniştea generală, 
tocurile sandalelor ei băteau pe asfalt un staccato care-i 
încingea sângele în vene. 

Se gândi la opţiunile pe care le avea. Ultimul lucru 
pe care voia să-l facă era s-o ducă înapoi la han. Pe de 
altă parte, într-un astfel de orăşel nu erau multe locuri 
în care un cuplu putea avea intimitate. Se îndoia că 
Lucy avea să aprecieze invitaţia la un preludiu și poate 
chiar la mai mult pe bancheta din spate a mașinii. 

Nu că lui i-ar fi păsat. Ar fi fost încântat să facă sex 
cu ea oriunde, în orice condiţii. Dar avea mândria lui. 
Voia s-o impresioneze pe Lucy, ceea ce n-ar fi putut 
să facă pe bancheta din spate a mașinii. Era un motel 
la marginea orașului, însă ar fi părut o idee vulgară. 
Există, de asemenea, posibilitatea să treacă cineva pe 
acolo şi să-i recunoască maşina. 

Dacă însă ar fi mers puţin mai departe - de exem- 
plu la Healdsburg sau la Santa Rosa sau chiar peste 
coastă -, ar fi reuşit să găsească un motel potrivit. Pe as- 
cuns, îşi privi ceasul. Era trecut de zece. Abia pe la mie- 
zul nopţii ar fi găsit un loc anonim în care să-și petreacă 
noaptea; asta presupunând că Lucy ar fi fost de acord. 

Si mai era problema întoarcerii lui Lucy la Harvest 
Gold Inn a doua zi dimineaţă. Nu voia ca ea să se sim- 
tă jenată. Jumătate din oraș ar fi aflat că îşi petrecuse 
noaptea cu el. li păsa oare? Ar fi acceptat ideea încă de 
la început? 

Decizii, decizii. 

Hanul era acum la doar o stradă distanţă. Trebuia 
să găsească un plan, și repede. Se întrebă dacă Lucy se 
gândea şi ea la posibilitatea de a face sex. 

- Mi s-a părut interesant ce a spus Teresa, că Jillian 
s-a numărat printre cei care au primit cu ușurare vestea 
dispariţiei lui Brinker, zise Lucy. Ai văzut-o după ce am 
plecat din oraș? 

Mason își înăbuși un geamăt. Asta răspundea între- 
bării lui. Lucy nu se gândea la posibilitatea de a face sex 
cu el într-un hotel anonim. Se strădui să-şi pună gându- 
rile în ordine şi să-şi aducă aminte. 

- Pe Jillian? Sigur, am văzut-o prin oraș de câteva 
ori, dar cred că se ţinea departe de mine după noaptea 
aceea. 

-Nu mă surprinde. Ştia că o socoteai vinovată, cel 
puţin în parte, de ceea ce era să pățesc. 

- Brinker probabil că se folosise de ea ca să te ademe- 
nească. Era complicea lui. 

- Asta e o acuzaţie gravă. Probabil că nu era la curent 
cu intenţiile lui Brinker. 

- Ba da. 

O sirenă răsună undeva în depărtare, rupând tăcerea 
oraşului cufundat în întuneric. Simţind că Lucy tresări- 
se, Mason î îşi strânse degetele pe soldul ei. Ea se relaxă. 

-În oraş devii atât de obişnuit cu sirenele, încât nu 
le mai bagi în seamă. Dar când auzi una într-un orășel, 
îți atrage atenția. 

O a doua sirenă răsună în noapte. 

- Maşini de pompieri, spuse Mason. Trebuie să fie 
ceva mare. 

Se opri şi o forță şi pe Lucy să facă la fel, apoi se 
întoarse pe jumătate către direcția din care se auzeau 
sirenele. Rândul de prăvălii aliniate pe Main Street îi 
blocau vederea, dar intuiţia îi spuse ce se întâmpla. 

- La dracu”, șopti el. 

Lucy împietri. 

- Doamne! Doar nu crezi că... 

- Sirenele acelea se îndreaptă spre drumul care duce 
la casa mătuşii tale. E o singură cale de a afla sigur. 

Îi dădu drumul la talie şi o apucă de mână. Alergară 
împreună spre maşina lui. El se întrebă în treacăt cum 
putea o femeie să alerge pe tocuri, dar nu era timp să 
se gândească la abilitatea necesară pentru a îndeplini 
o asemenea sarcină. 

Lua deja prima curbă când Lucy, încordată, reuși 
să-și pună centura. 

- Trebuie să fie altceva, sugeră ea. Poate un hambar. 

- Poate. 


- Dar nu e un hambar, nu? 
- Nu cred. 


Casa era cuprinsă de flăcări. Focul vuia la ambele 
etaje. Fumul negru se ridica în vălătuci pe cerul nopții. 

Mașinile de pompieri, vehiculele de poliţie şi o salvare 
erau înghesuite pe străduţă. Furtunurile se încolăceau 
pe jos ca niște pitoni. Jeturile de apă inundaseră aleea. 

Găsi abia la marginea livezii un loc în care să parche- 
ze. Căldura era intensă, chiar şi de la distanţă. Mason se 
apropie de un polițist şi îi spuse: 

- Este Lucy Sheridan, proprietara casei. 

Omul legii dădu din cap spre Lucy. 

-Am auzit că Sara Sheridan i-a lăsat casa unei 
nepoate. 

- Mă pregăteam s-o scot la vânzare, dar se tot întâm- 
plă diverse incidente. 

- Da, cum ar fi cadavrul violatorului în şemineu, 
spuse polițistul. Şi acum asta. Şeriful n-o să fie prea 
încântat. 

Cineva strigă la poliţist, aşa că se grăbi într-acolo. 
Peste câteva clipe, unul dintre pompieri se apropie de ei. 
Pe eticheta de pe haina lui era înscris numele Leggett. 

- Sunteţi proprietara, doamnă? 

- Da. 

- E vreo posibilitate să fi fost cineva acasă? 

- Nu, din fericire. Lucy îşi strânse şalul pe umeri. 
Casa era goală. Eu stau în oraş. 

- Atunci e o veste bună. Sper că aveați asigurare. 

- Da, asigurarea premium e plătită până la sfârşitul 
anului. Aveţi idee de la ce a pornit focul? 

- Încă nu, zise Leggett. Casa era veche. Putea fi orice, 
de la cablurile electrice până la o supratensiune. Va avea 
loc o investigație după ce se liniştesc lucrurile. Asta o să 
dureze câteva zile. 

Se îndepărtă pentru a se alătura echipei lui. Lucy se 
uită la Mason. 

- Pun pariu că nu cablurile sunt de vină. 

- E o presupunere pe care n-o înghit nici eu. 

- Și mă îndoiesc că focul a izbucnit din cauza 
supratensiunii. 

- Corect, dar nu putem exclude o supratensiune 
psihică, nu crezi? 

- De ce-ar vrea cineva să dea foc casei Sarei, de ce 
acum? 

- Poate pentru că individul nu a găsit ceea ce căuta 
noaptea trecută și s-a gândit că, pentru a scăpa de orice 
dovadă incriminatorie, era o idee bună să declanșeze 
un incendiu. 

- Ce dovadă putea avea Sara? întrebă Lucy. 

- Ştia că Brinker era Violatorul în Serie. Poate ştia 
şi alte lucruri. 

- Poate. Dar în acest caz, ar fi ascuns dovezile împre- 
ună cu cadavrul. 

- Nu şi dacă ar fi crezut că scoaterea lor la iveală ar fi 
rănit niște oameni nevinovaţi. 

- Ai dreptate. Dar în cazul ăsta le-ar fi distrus dovada 
în urmă cu treisprezece ani. 

- Persoana care a dat foc casei nu putea fi sigură de 
asta. 

Lucy se uită la locuinţa care ardea. 

-Cred că asta mă scuteşte de împachetarea lucruri- 
lor Sarei şi de angajarea unui evaluator. 

- Așa zic şi eu. 

- Un lucru e cert: întâlnirea asta nu s-a încheiat aşa 
cum am crezut. 

- Mda, şi eu mă gândeam la o altfel de încheiere, 
spuse Mason. Cred că la următoarea ar trebui să plecăm 
din oraș. 

Expresia de pe chipul lui Lucy era de nepătruns. 
Ochii ei erau două oaze misterioase. 

- Ai vreo sugestie? se interesă ea într-un târziu 

- Ce-ai zice să mergem mâine pe coastă? 

- N-o să fie o întâlnire adevărată, nu? 

- Când mă lovesc de un zid, mi se pare util să trec pe 
la locul faptei. 

- Uau, o întâlnire în afara oraşului pentru a vizi- 
ta locul unde au murit niște oameni. Vezi, asta era 
ce lipsea din toate acele întâlniri aranjate de agenţia 
matrimonială. 

- Ce? 


- Originalitatea. 

De pe scaunul pasagerului, Lucy admira peisajul 
rural care trecea pe lângă ei. Din Summer River până 
la coastă erau numai șaizeci de kilometri pe o şosea cu 
două benzi care străbătea un ţinut cu relief vălurit. 
Cu câţiva kilometri în urmă, viile lăsaseră loc fermelor. 
Caprele și vacile de lapte se plimbau pe pajiști. Pe margi- 
nea drumului erau semne care făceau reclamă la brânză 
de casă și la antichităţi. 

Lucy nu se putea abtine să nu simtă gustul aventurii. 
Se îndreptau spre locul unde se produsese un accident 
mortal, dar în imaginația ei drumul către coastă părea 
punct de cotitură al relaţiei dintre ea şi Mason. 

Nu ştia exact la ce să se aştepte, dar, din motive pe 
care nu voia să le examineze prea atent, îndesase câteva 
obiecte personale în gentuţă. Şi el se gândea cam la ace- 
leași lucruri, pentru că îl văzuse strecurând o trusă mică 
de noapte în portbagaj. Dar poate totuşi îi stătea în fire 
să-şi ia cu el câteva accesorii esenţiale când pleca la un 
drum scurt. 

-E o uşurare să plec o vreme din Summer River, 
zise ea. M-am săturat să fiu principala atracţie de la ban. 
In dimineaţa asta toată lumea voia să discute despre 
incendiu. 

-Nu-i poţi învinui că sunt curioşi. Mason încetini 
înaintea unei curbe la dreapta. Asta e drumul pe care 
mergeau Sara și Mary la vechea așezare, nu? 

Lucy observă un semn ruginit. Literele erau atât de 
şterse, încât îi era greu să distingă inscripţia „Ferma 
Rainshadow“. 

- Da, ăsta e. Sara și Mary m-au luat cu ele de câteva 
ori. Aici s-au cunoscut. Într-un final s-au mutat în Sum- 
mer River, dar Sara se întorcea deseori ca să dea lecţii 
de yoga şi meditaţie micii comunități care a rezistat câți- 
va ani în vechea aşezare. Ultimii locatari de la Ferma 
Rainshadow au plecat la un an sau doi după ce Sara 
m-a trimis departe de Summer River. Dar Sara şi Mary 

opreau mereu acolo, în drumul lor spre coastă. Era un 
loc foarte special pentru ele. 

- Ştii cumva al cui e terenul? 

- Sara a spus că ultimii membri ai comunităţii alter- 
native au donat Ferma Rainshadow unei asociaţii pen- 
tru protecţia mediului. 

Fâșia îngustă de gudron nu fusese peticită sau re- 
parată de multă vreme. Peste câteva sute de metri fu 
înlocuită de un drum cu pietriș, apoi apărură la ori- 
zont scheletele de lemn şi rulotele ruginite care-i adă- 
postiseră pe vremuri pe locuitorii fermei Rainshadow. 
Mason opri. 

Coborâră din mașină și se uitară împreună la rămă- 
șițele vechii așezări. 

- Noii proprietari nu par să fie interesaţi de locul 
ăsta, observă Mason. 

Lucy își puse ochelarii de soare şi studie clădirile 
dărăpănate. 

- Poate că au uitat de el. Sau poate nu au fondurile 
necesare ca să curețe zona. E o privelişte frumoasă de 
acolo, dintre copaci. Hai să-ți arăt! 

Vechea potecă era încă parțial vizibilă. Urca pe deal 
prin vegetaţia joasă care, la înălțimi mai mari, era înlo- 
cuită de brazi Douglas şi un subarboret des. Briza ușoa- 
ră făcea ca frunzele să foşnească şi purta cu ea mireasma 
lemnoasă. Era plăcut să fie acolo, împărtășind căldura 
zilei de vară cu Mason, îşi zise Lucy. Se simţea bine. Pen- 
tru prima oară de când venise la Summer River începea 
să se relaxeze. 

- Ar fi trebuit să aducem un coș pentru picnic, 
zise ea. 

- Stai, spuse Mason. 

Ordinul fusese dat în şoaptă. Oare văzuse un şarpe? 
Lucy se opri şi se uită la el peste umăr. 

- Ce e! 

Dar el nu-i dădea atenţie. Studia o tufă deasă, verde, 
de bambus. 

- O, la naiba, şopti ea. Aşa ceva nu creşte aici. 
Ce-i asta? 

- Este un paravan pentru acoperirea ţevii, o lămuri 
Mason. 

Atunci văzu şi ea tubul negru, ca un șarpe, care ieşea 
printre tulpini. Spuse oftând: 

- Cred că putem sări peste privelişte. 

- Da. 

El se uită roată, cercetând împrejurimile. Cum nu 
observă nimic alarmant, o luă pe Lucy de braţ, o poziţio- 
nă în faţa lui şi, împingând-o uşor o struni în vale. 

- Mergi. 

Ea nu se opuse. 

- Te descurci cu schimbătorul manual? o întrebă 
când ajunseră la maşină. 

- Păi, da, cel puţin teoretic. 

- Bine. Conduci. 

li dădu cheile. Ea se urcă la volan și trase adânc aer 
în piept. 

„Pot face asta.“ 

Mason se strecură pe scaunul pasagerului. 

- Hai! 

El se aplecă şi întinse mâna sub consolă. Se auzi un 
clic, ca şi cum ar fi fost deschisă o încuietoare. Cu colțul 
ochiului, Lucy văzu că scosese un pistol din comparti- 
mentul secret. 

„La dracu”! Vorbea serios.“ 

- Cred că asta explică de ce nu închiriezi mașini. 

Mason nu răspunse. Lucy porni motorul fără proble- 
me, dar se auzi un zgomot specific când băgă în viteză. 
Pietrişul se împrăştie sub roţi. 

- Îmi pare rău, murmură ea. 

- Condu. 

Scrâșnea din dinţi de fiecare dată când maşina fru- 
moasă se clătina peste o groapă. Mason stătea pe jumă- 
tate întors în scaun, scrutând drumul din spatele lor. 
Lucy se uită în oglinda retrovizoare și respiră ușurată 
când văzu că nu-i urmărea nimeni. 

Mason nu se întoarse la loc în scaun până ce nu 
ajunseră la capătul drumului din pietriș și intrară pe 
drumul principal. Abia atunci se relaxă. 

- Am scăpat, o informă el. Nici un SUV amenință- 
tor cu geamuri fumurii şi nici o motocicletă cu pasageri 
înarmaţi în urma noastră. O zi frumoasă pentru o plim- 
bare la o fermă ilegală de marijuana. 

Lucy inhală lacom, fiind prima gură de aer de când 
băgase maşina în viteză. 

- A fost destul de înspăimântător. Mă întreb dacă cei 
de la asociaţia pentru protecția mediului ştiu că există 
cineva care cultivă marijuana acolo, pe deal. 

Mason dosi pistolul în cutia consolei. Lucy auzi încă 
un clic când o închise. 

- Probabil că nu, răspunse el. 

-Se pare că foloseau ţeava pentru a trage apă din 
vechea fântână de pe proprietate. 

- Ferma aceea de marijuana ar putea explica ce s-a 
întâmplat cu Sara şi cu Mary. 

- Dacă aşa stau lucrurile, se alege praful de teoria 
conspirației cu familia Colfax. 

-Crezi că Sara şi Mary au fost victimele unor trafi- 
canţi de droguri care îşi apărau recolta? 

- E posibil. Dar acel bambus părea să fie plantat des- 
tul de recent pentru a acoperi ţeava. Poate că Sara şi 
Mary au apărut acolo tocmai când cultivatorii îşi insta- 
lau plantaţia. Fermele mari, ilegale, au de obicei gărzi 
înarmate şi muncitori imigranţi care îngrijesc plantele. 
Sunt o mulţime de bani în joc, şi uneori cad victime 
colaterale. 

- Prin urmare, cineva le-a urmărit pe Sara și pe Mary 
de la fermă şi le-a forţat să iasă de pe drum? 

- Ar fi un mod convenabil de a scăpa de nişte femei 
care au văzut prea multe. 

- Adevărat, spuse Lucy. Dar cultivatorii extrag apă 
din vechea fântână. Sara şi Mary cunoşteau domeniul 
Rainshadow la perfecţie. Cred că ar fi observat imediat 
ţeava şi bambusul. Ar fi înțeles ce însemnau, la fel ca 
noi. Nici ele nu ar fi zăbovit. 

- Cred că ai dreptate. E ceva ce nu se potriveşte. Să 
forţezi o maşină să iasă de pe drum e un mod compli- 
cat şi ineficient de a scăpa de cineva. Nu poţi fi sigur 

de rezultate. Oamenii supraviețuiesc accidentelor. În 
plus, scena unui accident atrage poliţia. In cazul în care 
cultivatorii ar fi vrut să le omoare, le-ar fi împușcat, le-ar 
fi îngropat cadavrele undeva în pădure şi s-ar fi descoto- 
rosit de maşină departe de aici. 

Lucy îşi înteţi strânsoarea pe volan. 

- Şi ce ne spune asta? 

Urmă un moment de tăcere înainte ca Mason să 
vorbească. 

- Indică faptul că oricine le-a ucis pe Sara și pe Mary, 
presupunând că au fost ucise, nu e un profesionist. Ac- 
cidentul pare opera unui amator hotărât, poate cineva 
care a văzut prea multe filme cu urmăriri de mașini. 

- Cineva care îşi controlează cu greu impulsurile. 

- Lipsa autocontrolului este o trăsătură comună pen- 
tru circa nouăzeci și opt de procente dintre criminalii pe 
care i-am întâlnit. 

- Şi celelalte două procente? 

- Sunt gânditori strategici. Este foarte probabil să 
aibă strategii realiste. Dar marea majoritate a răufăcă- 
torilor nu se pricep la situaţii neprevăzute. Poate pen- 
tru că sunt prea obsedaţi să-şi atingă scopurile. Obsesia 
este o altă trăsătură definitorie a celor nouăzeci şi opt 
de procente. 

- Nu ştiu când să renunţe. 

- Mai degrabă nu se pot aduna ca să renunţe. 

- Sara avea o stăpânire de sine perfectă, zise Lucy. 
Probabil de la yoga şi de la meditaţie. In plus, era foarte 
deşteaptă. 

- De aceea moartea lui Tristan Brinker a rămas ne- 
rezolvată atât de mult timp. După cum am spus, cele 
mai bune planuri se învârt de obicei în jurul celor trei 
reguli de bază. 

- Împușcă, îngroapă, închide gura. 

- Exact. Poţi opri aici, preiau eu volanul. Apropo, ai 
mers frumos. 

Dintr-un motiv oarecum ridicol, lauda o încălzi. 

- Puțin cam zbuciumat, recunoscu ea. A trecut ceva 
de când m-a învățat tata să conduc o mașină cu cutie 

manuală. Zicea că îi oferă șoferului prilejul să-și foloseas- 
că mai mult talentul și intuiţia. 

-Şi Deke a zis ceva de genul ăsta când m-a învăţat 
să conduc. În plus, singurul vehicul pe care-l aveam era 
camioneta. 

- Dar acum conduci o mașină cu schimbător manu- 
al pentru că îţi place. 

- Îmi place să lucrez cu unelte bune, confirmă el 
zâmbind. 

Lucy opri motorul şi îi căută privirea. 

- Aşa ca pistolul pe care-l ţii în sertarul secret? 

- Mă crezi sau nu, foarte rar fac uz de armă în mese- 
ria mea. Dar în rarele ocazii în care am nevoie de una, 
prefer să știu că e demnă de încredere. 

După câţiva kilometri, Mason viră pe Manzanita 
Road. Lucy îşi amintea din copilărie acel drum plin de 
farmec, printre dealuri. Carosabilul era atât de îngust, 
încât două vehicule abia aveau loc să se strecoare unul 
pe lângă altul. Nu că ar fi fost cine ştie ce trafic, îşi zise 
ea. Vechiul drum fusese abandonat cu ani în urmă, 
când se construise autostrada către coastă, însă rămă- 
sese favoritul aventurierilor la volan, al bicicliştilor și al 
pasionaţilor de motociclism. 

Caracterul spectaculos al traseului era dat de nenu- 
măratele serpentine dincolo de care versantul cobora 
dramatic, oferind senzaţia de suspendare între pământ 
ȘI cer. 

Lucy se cutremură. 

- Văd că tot nu s-au obosit să instaleze parapeti. 

- Nu. Urmărind indicaţiile GPS-ului, Mason anun- 
tă: Ne apropiem de curba în care maşina Sarei a trecut 
peste margine. Nu avem unde să parcăm, dar nu e trafic. 
O să opresc pe o porțiune dreaptă şi o să pun avariile. 
Putem merge pe jos până acolo. 

Peste câteva minute, cei doi se uitau cu atenţie 
la malul aproape vertical și la terenul accidentat de 
dedesubt. 

- E greu de imaginat că au murit oameni aici, spuse 
Lucy încet. Nu e nici un semn al accidentului. 

- Au trecut trei luni. Natura se vindecă repede. Stu- 
diind curba strânsă, Mason spuse: E locul ideal în care 
să forțezi un vehicul să iasă de pe drum. 

- Probabil că ucigașul ştia asta, se aventură Lucy. 

- Putea fi şi o coincidenţă, dar sunt de aceeași părere 
cu tine. Mai degrabă a fost opera unui individ care era 
familiarizat cu drumul. Cine a făcut asta nu putea alege 
o curbă mai periculoasă. 

- Cred că asta îi exclude pe cultivatorii de marijuana. 

- Nu, dar ţinând cont de incendiul de azi-noapte, 
înclin spre teoria ta. 

Mason tăcu, preocupat să treacă în revistă toate de- 
taliile din jur. 

- La ce te gândeşti? îl întrebă ea după un timp. 

- Mă gândesc că, dacă aș fi mers până acolo încât să 
înscenez un accident de maşină cu scopul de a omori 
doi oameni, aș fi vrut să văd ce se întâmplă. 

- Nu pricep. 

-M-aş fi asigurat că lucrurile decurg conform 
planului. 

- Ah. Lucy simţi o undă de şoc. Da, înţeleg ce vrei să 
spui. O, Doamne, crezi că ucigașul a coborât acolo ca 
să se asigure că au murit? 

- Nu prea a plouat vara asta. Seceta ajută la păstrarea 
dovezilor. Mă duc să arunc o privire. 

Mason scoase o pereche de mănuși şi un rucsac uşor 
din portbagaj şi se îndreptă spre marginea drumului. 
După o scurtă analiză a reliefului, o luă în jos, în unghi 
abrupt, folosind tufișurile de manzanita pentru a-şi 
menţine echilibrul. 

Când ajunse jos înaintă cu pași mici, oprindu-se din 
când în când ca să se uite mai atent la ceva ce Lucy nu 
putea distinge de la nivelul drumului. 

La un moment dat ridică ceva ce părea a fi o piatră 
de mărimea unui pumn şi o examină îndeaproape. Ea îl 
urmări punând obiectul în rucsac, apoi luând-o înapoi 
spre culme. 

- Ce este? îl întrebă, având senzaţia oribilă că ştia 
despre ce era vorba. 

Mason îşi dădu jos rucsacul şi scoase piatra pe care 
se uscase o pată închisă la culoare. Lucy se holbă cuprin- 
să de proază. 

- Sânge? şopti ea. 

- Poate. Așa cred, da. 

- O, Doamne! Ai avut dreptate. Ucigaşul a coborât 
acolo ca să se asigure. 

- Nu e dovada crimei, o avertiză Mason când erau 
deja în mașină. La scena unui accident urât se găseşte 
întotdeauna mult sânge. 

- Una sau amândouă erau încă în viaţă, murmură 
Lucy frângându-şi mâinile. Nenorocitul a folosit piatra 
ca să le zdrobească ţestele şi să termine treaba. Nu eşti 
de aceeaşi părere? 

- Cred că e foarte probabil ca lucrurile să se fi petre- 
cut astfel, spuse el după o scurtă ezitare. 

- Dar de ce autorităţile n-au observat rănile? 

- Victimele unui accident au suferit multe traume, 
zise Mason cu blândeţe. Şi nimeni n-a avut motive să 
bănuiască o mână criminală. Nu găseşti dovezi decât 
dacă le cauţi. 

Nici unul dintre ei nu mai spuse nimic o vreme. 

Câţiva kilometri mai încolo, după ultimul deal, înce- 
pură coborârea spre autostrada de pe coastă. Priveliştea 
ameţitoare a Oceanului Pacific explodă la orizont. Linia 
țărmului, în cea mai mare parte pustie, se întindea pe 
kilometri întregi, pură şi sălbatică. 

Se opriră într-o localitate care cunoscuse zile mai 
bune, înghesuită într-un mic golf, şi deciseră să ia prânzul 

la restaurantul de pe chei. Mâncară o supă densă, cre- 
moasă, de scoici, servită cu porţii generoase de pâine cu 
maia. Nu vorbiră mult, dar Lucy nu găsi tăcerea deran- 
jantă. Era ca şi când vederea locului accidentului arun- 
case asupra lor o vrajă sumbră. 

Când sosi nota de plată, ea întinse mâna în mod 
automat, însă Mason o sustrase rapid de pe farfurioară 
şi i-o dădu înapoi chelnerului împreună cu cardul. Lucy 
aşteptă până când rămaseră singuri. 

- Mulţumesc, zise ea oarecum băţoasă. Dar nu era 
necesar. Suntem aici din cauza investigaţiei. Eu ar tre- 
bui să acopăr cheltuielile. 

In privirea lui se citi amuzamentul. 

- Întotdeauna faci aşa la întâlniri? 

- Nu suntem la o întâlnire, spuse Lucy după o scurtă 
şovăire. Dar ca să-ţi răspund la întrebare, da, întotdeau- 
na îmi achit consumaţia. 

- Faci asta ca să te asiguri că tipul respectă egalitatea 
de putere într-o relaţie. 

- Majoritatea bărbaţilor apreciază asta, zise ea 
încordată. 

- Probabil pentru că nu înţeleg ce se întâmplă cu 
adevărat. 

- Întotdeauna faci analize psihologice la întâlniri? 
îl tachină ea ridicând din sprânceană. 

- Nu. Numai la cele interesante. 

- Să ştii că o iau ca pe un compliment, murmură 
Lucy îmbujorată. 

- Asta și trebuia să fie. Aşa procedai şi cu logodni- 
cul tău? 

- Absolut. Împărţeam toate cheltuielile. 

- Chirie? Utilităţi? 

- Nu stăteam împreună, aşa că utilităţile şi chiria nu 
erau o problemă. Faptul că plăteam pentru restul a făcut 
ca lucrurile să fie mult mai simple când ne-am despărţit. 
Nu a fost nici o discuţie despre bani. 

- Sună ca şi cum plănuiai să intri în acea căsătorie cu 
un picior deja spre uşă. Stai, îmi retrag cuvintele. Nici 

măcar nu aveai un picior înăuntru, pentru că nu stăteați 
împreună. 

- Hai să spunem că eram pregătită să mă adaptez îm- 
prejurărilor. 

Mason dădu hotărât din cap. 

- Așa-i. Erai cu un picior afară. 

- Nu ai nici un drept să vorbeşti, ripostă ea iritată. 
Cât a durat căsnicia ta? 

-Cam cinci minute. Ţi-am spus, sunt jalnic la 
comunicare. 

- Asta e motivul pentru care nu aţi avut copii! 

- Nu. El zâmbi scurt, fără veselie. Dacă trebuie să 
precizez, nu eram bun la comunicarea verbală, în rest 
mă descurcam. 

Intuiţia îi spuse lui Lucy să-şi ţină gura. După câteva 
momente de tăcere, Mason răsuflă prelung. 

- Irene a spus că voia să amânăm copiii până ce câşti- 
gam mai mulți bani. A găsit pe cineva care o ducea mai 
bine financiar. Asta a fost înainte ca Fletcher Consul: 
ting să aibă succes. 

Chelnerul se întoarse. Mason semnă chitanţa, vâri 
cardul înapoi în portofel şi se ridică în picioare. Lucy, la 
rândul ei, îşi luă hanoracul. Ezită o clipă. 

- Mulţumesc, spuse într-un final. 

Ar fi vrut ca replica să sune simplu şi grațios, dar știa 
că nu îi ieşise. Mason părea amuzat. 

- Acum cine are probleme cu comunicarea? 

Roşie la faţă, ea se îndreptă spre uşă. 

- Ştii, asta chiar a fost o ieşire frumoasă, în ciuda 
popasului la Ferma Rainshadow. La Summer River 
sunt mereu în gardă, așteptând ca încă un Colfax să iasă 
din tufişuri. 

- Lucrurile s-au animat de când ai venit în oraș, fu 
de acord Mason. Avem timp. Hai să facem o plimbare 
pe plajă înainte să ne întoarcem. 

- Un plan bun. 

Mason conduse o scurtă bucată de drum până găsi un 
loc pe faleză, deasupra plajei pline de stânci. Se îndrep- 
tară spre apă simțind sub tălpi pietricelele alunecoase. 

Briza oceanului bătea prin părul lui Lucy, stârnindu-i 
un val de încântare. Era bine să se afle acolo, singură pe 
plajă, cu Mason. 

li aruncă o privire, iar părul lui ciufulit o făcu să 
zâmbească. Arăta delicios cu hanoracul negru, jeanşii 
strâmţi şi ochelarii de soare. Ea nu mai avea şaisprezece 
ani, dar hormonii despre care crezuse că se maturizaseră 
şi poate chiar rânceziseră îi răscoleau acum sentimente- 
le și emoţiile. 

„Nu te mai holba, femeie! Câteva ore îl ai numai pen- 
tru tine. Fă ce ţi-ar fi spus mătușa Sara, trăieşte clipa.“ 

Toate bune şi frumoase, doar că ar fi vrut ca acea 
clipă să nu se termine niciodată. Nu era deloc o opţiu- 
ne realistă. 

Îşi concentră atenţia asupra plajei accidentate şi îşi 
vâri mâinile în buzunarele hanoracului pentru a se abţi- 
ne să nu facă vreun gest greșit, cum ar fi fost, de pildă, 
să-l ia de braţ pe Mason şi să-l sărute nebuneşte. Pre- 
supunând că îl putea săruta nebunește. Problemele ei 
cu angajamentul aveau unele consecințe dezamăgitoare 
când venea vorba de sex. Dar ţinând cont de îmbrăţişa- 
rea fierbinte de pe malul râului din noaptea precedentă, 
avea motive de speranţă. 

- La ce te gândești? o întrebă el. 

Prinsă pe picior greșit, îşi căută cu atenţie cuvintele 
până ce, într-un final, găsi întrebarea care o rodea încă 
de când intrase în Fletcher Hardware și îl găsise pe Ma- 
son în spatele tejghelei. 

- De ce te-ai întors în Summer River? 

Nu se așteptase la un răspuns direct, așa că fu mai 
mult decât surprinsă când primi unul. 

- Am dat-o-n bară, zise el. A murit cineva. 

li luă o vreme ca să proceseze informaţia. Zdruncina- 
tă, se opri şi se întoarse cu faţa spre el. Amândoi purtau 
ochelari de soare, aşa că ea nu-i putea citi privirea, dar îi 
observă încordarea maxilarului. 

„Umbre“, îşi spuse. Potrivit Sarei, toată lumea avea 
aşa ceva. 

- Ce s-a întâmplat? 

Din nou, nu se așteptase la un răspuns. Dar îl primi. 

- Ofeream consultanţă departamentului de poliţie 
dintr-un orășel. În urmă cu douăzeci de ani se produ- 
seseră trei crime, toate pe o rază de o sută șaizeci de 
kilometri în jurul comunităţii. Victimele erau persoane 
fără adăpost care făcuseră autostopul şi fuseseră luate cu 
maşina de ucigaș. 

- Deci nu aveau o familie care să ceară o anchetă 
amănunţită. 

- Crimele erau clar opera unei singure persoane, dar 
victimele păreau să fi fost alese la întâmplare. Omorurile 
s-au oprit în câteva luni, dar criminalul n-a fost nicioda- 
tă găsit. Dosarele au rămas nesoluţionate. Localnicii nu 
aveau banii sau forța de a continua investigaţiile. Dar 
în urmă cu câteva luni, când a avut loc o nouă crimă, 
ne-au chemat. 

- O nouă crimă care respecta tiparul celor vechi? 

- Da. Actualul şerif nu mi-a oferit prea multe deta- 
lii. Tot ce-am aflat de la Alice a fost profilul standard, 
inutil, al unui ucigaș în serie. li descria pe mai mult de 
jumătate din bărbaţii din comunitate. 

- În mod normal precizia e mai mare? 

- Mult mai mare. Softul lui Aaron e bun. Dar ca 
orice program de computer, Alice funcţionează pe baza 
datelor care sunt introduse. Regula „ce bagi, aia scoţi“ 
nu s-a schimbat niciodată. 

- Știu foarte bine că asta e regula în orice investiga- 
ție. O folosesc şi eu în meseria mea. 

- M-am uitat peste fişierele care ne-au fost trimi- 
se şi am hotărât că nu era ceva în regulă cu datele. 
Aşa că m-am dus până acolo, să văd dacă puteam iden- 
tifica problema. 

- Ziceai că ajută uneori să mergi pe teren. 

- Mi-a luat o vreme, dar într-un final mi-am dat sea- 
ma. Ucigaşul trebuia să ştie cum funcţiona softul. 

- O, Doamne, noul criminal era un angajat de-al 
tău? 


168 Amanda Quick 


- Da, oftă Mason. Plecase în urmă cu un an ca să-și 
înfiinţeze propria firmă de investigaţii. Gilbert Porter, 
unul dintre primii colaboratori ai noștri. Ştia unele căi 
de acces rezervate inițiaţilor și mai ştia şi algoritmii pe 
care Alice îi folosea la analiza datelor. 

- Așa că a putut să manipuleze rezultatele și să lase 
indicii false la locul crimelor. 

- Chiar te pricepi la chestiile astea! exclamă el 
admirativ. 

- Am crezut că m-am făcut bine înţeleasă. Şi eu lu- 
crez în domeniul investigaţiilor. 

- Încep să mă lămuresc. 

- Era şi timpul, bombăni Lucy. Zi mai departe! 

- Aşa cum spuneai, Porter a regizat crimele în aşa fel 
încât să fie sigur că ne strica rezultatele. Când mi-am 
dat seama într-un final despre ce era vorba, bănuiam 
identitatea făptașului, dar Aaron a rulat din nou pro- 
gramul ca să verifice încă o dată. Căuta un criminal cu 
cunoştinţe din interior şi o dorinţă puternică de răzbu- 
nare împotriva Fletcher Consulting. Numele lui Gilbert 
Porter era primul într-o listă foarte scurtă. 

- De ce voia să se răzbune? 

- Pentru că l-am concediat. L-am prins delapidând 
din fondurile companiei folosind nişte coduri sofistica- 
te. M-am gândit că, dacă ar fi vrut să se răzbune pe cine- 
va, eu aș fi fost ținta. Nu mi-am imaginat că va recurge 
la mijloace violente, ci am presupus că va lansa un atac 
cibernetic asupra lui Alice. M-am înşelat însă. A omorât 
doi oameni înainte să-l prind. 

Lucy îşi dădu părul de pe față. 

- Ţi-ai făcut treaba. Ai rezolvat crimele. 

- Prea târziu pentru doi autostopişti fără domiciliu. 
La dracu”, Fletcher Consulting, firma menită să le dea 
de urmă prădătorilor umani, a creat un ucigaș. 

- Rahat! 

Mason păru surprins de izbucnirea ei. 

- Nu Lai făcut să omoare pe nimeni, continuă Lucy. 
Era un monstru şi a reușit să se ascundă o vreme pen- 
tru că era camuflat perfect. Insă tu l-ai identificat şi l-ai 

prins. Dacă n-ai fi făcut asta, ar fi ucis iar și iar. Ai salvat 
toate victimele viitoare. Pe lângă asta, ai descoperit o 
breșă în softul tău care va ajuta la prinderea mai multor 
criminali. Asta contează. i-ai făcut treaba. Ce s-a în- 
tâmplat!? Porter e în pușcărie. 

- Nu, l-am prins în laţ, rosti Mason pe un ton plat. 

Ea își ţinu respiraţia. 

- Nu înţeleg. 

- lam întins o capcană. Ştiam că dacă se simte încol- 
tit va încerca să folosească arma pentru a scăpa. L-am 
omorât. 

-Ştiai că dacă mergea la tribunal era posibil să 
scape. 

Mason se uită o vreme spre oceanul zbuciumat îna- 
inte de a răspunde. 

- N-aveam destule probe pentru a-l închide. Porter 
şi-a şters urmele cu mare pricepere. 

- De-asta îţi e greu să treci peste asta, nu-i aşa? Te ma- 
cină gândul că i-ai întins o capcană şi el a căzut în ea. 

- Poate. A fost prima şi singura dată când am omorât 
un om. La naiba, majoritatea polițiștilor ajung la pensie 
fără să tragă cu arma în afara poligonului. Şi eu nici 
măcar nu eram poliţist în momentul acela, ci un con- 
sultant care purta o armă. Nu regret moartea lui Porter, 
dar ştiu că mai aveam o opţiune în noaptea respectivă. 
Aş fi putut să-l prind viu şi să sper că sistemul îl va găsi 
vinovat. Însă n-am făcut-o. 

- În schimb, crezi că ai comis păcatul de a juca rolul 
judecătorului, al juraților şi al călăului. Dar nu aşa au 
stat lucrurile. 

- Ba așa au stat lucrurile. Exact aşa au stat. Îl ştiam 
pe Porter pe dinafară. Îl studiasem. Ştiam ce va face 
dacă va fi încolțit. 

- Ai prins în capcană un ucigaș care a încercat să te 
împuşte ca să scape. Faptul că erai destul de sigur că va 
încerca să facă asta nu te face responsabil pentru decizia 
lui finală. Gilbert Porter te-a provocat la duel şi a pier- 
dut. Cum Mason păstra tăcerea, îl întrebă peste câteva 
clipe: Şi ce s-a ales de dosarele rămase nerezolvate? 

Faţa lui se încordă ca şi cum făcea un efort să-şi adu- 
ne gândurile. 

- Le-am închis pe toate trei. Nu mai avuseseră loc 
alte crime deoarece primul ucigaș fusese închis pentru o 
altă crimă, în alt stat. Acum a primit sentință pe viață. 

- Eşti un om bun, născut pentru a-i proteja pe cei- 
lalţi, spuse ea. Ştii că ești de partea legii și a ordinii. 
În noaptea aceea ai ales un alt drum, un drum mai vechi. 
Este o povară grea pentru un om de onoare, dar o să te 
descurci, pentru că sunt oameni care trebuie salvaţi și 
alți răufăcători care trebuie prinşi. Asta e misiunea 
ta, şi o s-o duci la îndeplinire, căci altfel cei buni vor 
muri, iar cei răi vor câștiga. 

Mason rămase neclintit, cu ochii fixaţi într-ai ei. 

- Nu vreau să mă întorc azi în Summer River, spu- 
se într-un final. Vreau să-mi petrec noaptea cu tine, 
aici, unde nimeni nu ne cunoaște. Vreau să fim doar 
noi doi. , 

Lucy își ţinu respirația. In definitiv, ştiuse toată ziua 
că asta urma. De aceea înghesuise în poşetă acele obiec- 
te personale. Şi el o știuse, motiv pentru care își dosise 
trusa de noapte în portbagaj. Acum trebuiau să ia o de- 
cizie, iar Mason îi lăsa ei primul cuvânt. 

Trase adânc aer în piept. 

„Irăiește-ţi clipa!“ 

- Da, răspunse ea. Mi-ar plăcea foarte mult să-mi pe- 
trec noaptea cu tine. 

El îi luă mâna şi își petrecu degetele strâns în jurul 
ei. Continuară să meargă în tăcere de-a lungul plajei. 

Lui Mason i se părea că înainta pe un cablu aflat 
la înălțime, fără plasă de siguranţă. Nerăbdarea îi făcea 
sângele să clocotească. Lucy fusese de acord. 

Era abia ora trei. Noaptea era încă departe. Să trea- 
că cu bine peste după-amiază şi seară fără să se facă de 
râs avea să implice multă voinţă din partea lui. Dar 

nu voia să strice lucrurile ducând-o pe Lucy la cel mai 
apropiat motel. Voia ca momentele acelea să-i rămâne 
în memorie pentru totdeauna, să însemne mai mult 
decât o nenorocită de întâlnire aranjată de o agenţie 
matrimonială. 

Nu îi dădu drumul la mână până la încheierea lun- 
gii plimbări pe plajă, când urcau pe potecă spre mași- 
nă. O parte din el nu voia să-i dea drumul nici măcar 
atunci. Nu numai că o voia, ci avea nevoie de ea. Era 
o rază de soare ce străpungea ceața rece şi gri care îi 
acoperise sufletul. 

Tinea discursul unui nebun, se gândi el. Bine, avea 
niște probleme din cauza evenimentelor petrecute în 
urmă cu două luni, dar nu era chiar aşa de dat peste 
cap. Problemele lui erau doar niște unduiri pe suprafața 
unui iaz în comparaţie cu valurile întunecate cărora le 
supraviețuise Deke în anii de militărie. 

Acum ştia că fulgerul care îl lovise cu o zi în urmă, 
când Lucy intrase în prăvălia de bricolaj, nu fusese 
ceva întâmplător. Universul încerca să-i spună ceva. 
Vederea lui Lucy fusese de ajuns ca pâcla să se risipeas- 
că. Fusese din nou conştient de căldura soarelui. Se 
simţise revigorat. 

Asta nu era însă nimic în comparaţie cu ceea ce sim- 
tea în acel moment. 

Lucy avea să-şi petreacă noaptea cu el. Avea să fie o 
noapte importantă, poate cea mai importantă noapte 
din viaţa lui. Nu trebuia s-o dea în bară. 

Când se întoarseră la mașină îşi verifică rapid telefo- 
nul, căutând adresa hotelului pe care îl găsise pe inter- 
net în dimineaţa aceea. Inainte de a pleca din oraș își 
petrecuse o oră studiind ofertele de cazare din vecinăta- 
tea micii comunităţi de pe coastă. Voia un loc frumos, 
elegant, de înaltă clasă. Doar ca să fie sigur. În momen- 
tul respectiv nu avusese nici un motiv real să spere că 
Lucy va fi de acord să-și petreacă noaptea împreună, dar 
dacă ea ar fi spus da, voia să fie pregătit. Nu voia s-o 
ducă într-o văgăună ieftină şi murdară. 

Găsise o pensiune care părea să corespundă cri- 
teriilor. Preţul era mare, vreo două sute de dolari pe 
noapte , dar nu îi spuse asta lui Lucy. Ultimul lucru pe 
care-l voia era încă o neînțelegere pe tema împărţirii 
cheltuielilor. 

Fu ușurat să descopere că, măcar pe exterior, Ocean 
View Lodge se ridica la înălțimea publicităţii. Clădirea 
proaspăt renovată, rustică, era cocoţată pe deal şi oferea 
o privelişte romantică asupra țărmului. Parcă maşina la 
intrare și îi spuse lui Lucy: 

- Mă întorc imediat. 

- Vin cu tine la recepţie, zise ea întinzând mâna spre 
poşetă. 

- Nu. Mă ocup eu de asta. 

Ea clipi şi păru nesigură pentru un moment. Poate 
că tonul lui fusese prea ferm. Poate o dăduse deja în 
bară. Tocmai în acel moment, nenorocitul ei de telefon 
îşi alese să sune. Când Lucy îl scoase să se uite la ecran, 
Mason trânti portiera şi se grăbi spre recepţie. 

Rezervă cea mai frumoasă cameră pe care o aveau 
disponibilă, după care se întoarse la maşină. Fu cam 
jenat când îşi scoase trusa din portbagaj, însă Lucy se 
prefăcu a nu observa. Cel puţin nu îl tachină că venise 
pregătit pentru a-şi petrece noaptea acolo. 

Când ea întinse mâna către bancheta din spate ca 
să-şi ia geanta, Mason îşi dădu seama că aceasta cântărea 
o tonă. Ştia că femeile cară întotdeauna o cantitate in- 
credibilă de lucruri în gențţile şi poşetele lor, însă aceasta 
părea neobișnuit de grea. Îndrăzni să spere că poate şi 
Lucy venise pregătită pentru o noapte departe de Sum- 
mer River. Acest gând îl făcu să iuţească pasul. 

Spre ușurarea lui, camera arăta bine. În baia încăpă- 
toare, gresia şi oglinda străluceau. Prosoapele erau moi 
și groase. Patul era aranjat artistic. Când se uită la Lucy, 
văzu că aceasta părea încântată. 

- Este frumos, spuse ea. 

„Ura!“ li plăcea camera. Era deja la ani-lumină dis- 
tanță de nenorocitele alea de întâlniri de la agenţie. 

Mulţumit, își puse trusa pe comodă. Lucy își lăsă 
geanta pe masă și scoase dinăuntru o gentuţă mult mai 
mică, pe care şi-o agăţă de umăr. Asta răspundea la o 
întrebare, îşi zise el. Nu căra geanta masivă peste tot pe 
unde mergea. 

Coborâră înapoi în hol şi parcurseră pe jos drumul 
spre sat. Lucy admiră cele câteva prăvălioare de pe chei, 
deşi, după părerea lui, suvenire din scoici şi plută nu 
păreau a fi genul ei de artă. Mason nu se pretindea 
mare cunoscător, dar i se păru că nuanțele acuarele- 
lor din galeriile locale nu erau prea inspirate. Oricum, 
o însoţi îndatoritor pe Lucy prin toate magazinele. Voia 
ca ea să se bucure de acea zi. 

Când ea se opri pentru a mia oară să se uite într-o 
vitrină, Mason aruncă o privire la ceas, întrebându-se 
când îi putea sugera să meargă să bea ceva și să ia cina. 

- Incepi să te simţi ca într-o reclamă la medicamente 
pentru disfuncţii erectile? îl întrebă ea cu o licărire de 
amuzament în ochi. 

Surprins, el simţi că obrajii îi luau foc. Nici nu-şi mai 
amintea când roşise ultima oară. 

- Poftim? 

- Ştii tu, reclamele alea în care apar cupluri fericite 
care aleargă prin ploaie, care dansează în bucătărie, care 
cumpără flori de la un stand de la marginea drumului 
şi se aventurează pe drum într-o decapotabilă cu acope- 
rişul lăsat. Intotdeauna este şi o cascadă sau un val înalt, 
sugestiv, pe fundal... 

- A, acelea, spuse el zâmbind uşor. Nu, nu cred c-o 
să am nevoie. 

Fu rândul ei să roșească. Apoi își drese glasul şi arătă 
spre ocean. 

- Ei, în caz de ceva, avem destule valuri în apropiere. 

El râse în hohote, atrăgând atenţia câtorva trecători. 

O sărută delicat, gustând-o şi lăsând-o să simtă puţin 
din căldura care îi ardea sângele și imaginaţia. Apoi o 
urmă în magazin. 

Era o zi frumoasă, cea mai bună pe care o avusese 
de multă vreme, poate dintotdeauna - chiar dacă era 
nevoit să bată prăvăliile de suvenire şi să se uite la acua- 
rele plictisitoare. 

Lucy spusese „Da“. 

- Acum ce-o să facem? întrebă Ashley. Tu eşti cel care 
mi-ai spus că fuziunea va eşua dacă nu putem controla 
acţiunile. 

- Linişteşte-te, voi avea grijă de toate. Asta mi-e me- 
seria. Cecil adăugă zâmbind: De-asta mă plăteşte Colfax 
din greu şi mi-a dat biroul de pe colț, ţii minte? 

In momentul acela nu se găsea la biroul său din ari- 
pa conducerii de la Colfax Inc. Stătea lângă fereastra 
unei case în paragină, cu un singur etaj, aflată undeva 
în adâncul pădurii. Pe o placă din curte scria aproape 
şters „De vânzare, Kelly Proprietăţi Imobiliare“. Era 
pe piaţă de mai bine de șase luni, constatase el după 
ce trecuse în revistă anunţurile imobiliare din regiune. 
Işi dădu seama imediat de ce nu se vânduse încă. Nu 
îndeplinea nici una din cerinţele celor care se mutau 
în Ţinutul Vinurilor. Casa era dărăpănată, numai bună 
de demolat, ceea ce n-ar fi avut nici o importanţă, dacă 
proprietatea nu ar fi încălcat cerința capitală a pieței 
imobiliare: o situare cât mai bună. Situarea era proas- 
tă, într-o zonă izolată la care se ajungea pe un drum 
plin de gropi. Copacii formau un zid în jurul clădirii, 
drapând-o într-o penumbră perpetuă. Nu exista nici 
o vedere pitorească, iar terenul era mic. Nu îndeajuns 
pentru o vie. Cu alte cuvinte, era exact ce îşi dorise, se 
gândi Cecil. Un loc ideal ca să te culci cu nevasta clien- 
tului. Singura piesă de mobilier rămasă era un pat vechi 
de alamă. 

- Acţiunile nu ar fi trebuit să ajungă pe mâinile 
lui Lucy Sheridan, spuse Ashley, măsurând cu pasul 

sufrageria goală. Warner mi-a zis că, din câte știe, 
Mary plănuise să-i lase acţiunile lui Quinn. S-a înfuriat 
când a descoperit că nu-i reveneau lui, dar a presupus 
că va putea influenţa votul lui Quinn, dacă se ajunge 
la asta. 

„Warner s-a înşelat“, se gândi Cecil, întorcând spate- 
le amurgului veșnic al pădurii. 

- Evident, Mary şi-a schimbat testamentul la un mo- 
ment dat, spuse el răbdător. 

Ashley se opri. 

- Şi ce-ai de gând să faci în cazul ăsta? Warner precis 
îi va oferi lui Lucy un preţ mai bun decât ne permitem 
noi. Ar fi o proastă să nu i le vândă. 

- Fiecare om are un preţ anume, dar nu se măsoară 
neapărat în cenți şi dolari. 

- Ce vrei să spui! 

- Dacă Lucy Sheridan ar urmări numai oferta cea 
mai bună, ne-ar fi dat de înţeles. Cred că are altceva 
de gând. 

- Ce altceva să urmărească? întrebă Ashley, gesticu- 
lând cu braţele larg deschise. 

- Nu sunt sută la sută sigur, dar cred că vrea niște 
clarificări. 

- Clarificări referitor la ce anume? 

- Pare să aibă nelămuriri în legătură cu moartea mă- 
tuşii sale. 

- Ridicol! Sara Sheridan şi Mary Colfax au murit 
într-un accident de maşină. Punct. 

- Poate că lui Lucy i-ar fi fost mai ușor să creadă asta 
dacă n-ar fi descoperit trupul lui Brinker în şemineul 
mătuşii. 

Ashley se întoarse cu spatele și, privind în gol, își 
încrucişă braţele sub sâni. 

- După informaţiile din presă, Sara Sheridan l-a ucis 
pe Brinker acum treisprezece ani. Ce legătură poate 
avea moartea lui cu acțiunile? 

- Nu ştiu. Cecil veni în spatele ei, îi puse mâinile pe 
umeri și o sărută pe gât. Nu-ţi mai face griji! O să mă 
lămuresc cum stau lucrurile și o să am grijă de toate. 

- Ar trebui să ai grijă cât mai repede. Timpul nu stă 
pe loc. 

- Ce vrei să spui? 

- Warner devine tot mai nerăbdător. Eu am lungit-o 
cât am putut. Suntem căsătoriți de opt luni. După cum 
prevede contractul prenupţial, nu voi vedea nici un 
cent de la el dacă nu rămân gravidă în primul an de 
la căsătorie. 

- Ştiu. 

- Nu sunt pe punctul de a-i oferi vreun copil, aşa că 
singura mea speranță de a pune mâna pe nişte bani stă 
în fuziunea aceasta. Dacă Warner află că folosesc anti- 
concepţionale, dă divorț imediat. 

- Mai dă-mi puţin timp. 

- Spune-mi că ai un plan în legătură cu Lucy 
Sheridan. 

- Am un plan. 

- Nu mă minţi. Ashley se întoarse brusc spre el şi ros- 
ti apăsat: Ar fi suficient de rău dacă Warner mi-ar face 
vânt crezând că nu pot rămâne însărcinată. Dacă află că 
nici măcar nu am de gând să-i ofer vreun moştenitor, 
că trag de timp cu gândul la fuziunea aceasta, nu ştiu de 
ce ar fi în stare. E temperamental. 

Cecil se încruntă. 

- Crezi că ar putea deveni violent? 

- Dacă bănuiește că-l înșel, da. Cutremurată de un 
fior, Ashley întări: Da, cred că ar putea deveni violent. 

- Nu te îngrijora, zise el ridicându-i bărbia. M-am bă- 
gat în chestia asta pentru bani, aşa cum aţi făcut şi tu, şi 
Quinn, şi Jillian. Dacă fuziunea nu va avea loc, nu mă 
aleg nici eu cu nimic. Crede-mă, am tot interesul să iasă 
toate bine. 

- Știu, oftă ea. Numai că mă cuprinde frica câteo- 
dată. 

-O să am grijă de tine. 

Ashley îi zâmbi cu ochii umezi. 

- Ştiu. 

El o trase de-a lungul holului spre dormitor. Era tare 
grăbit să se culce cu nevasta clientului. 


capitolul 30 


Lucy se așteptase ca Mason s-o zorească la cină, dar, 
spre marea ei mirare, nici vorbă de aşa ceva. Ca şi când 
ar fi fost amanți vechi, de mult timp împreună şi de- 
prinşi cu mersul lucrurilor. Fără grabă. Fără presiuni. 
Pe de altă parte, toată după-amiaza observase anticipaţia 
masculină din ochii lui şi îi simţise căldura înflăcărării 
lăuntrice. De fiecare dată când o atingea, dorinţa lui era 
perceptibilă. 

Mai devreme, când el era la recepţie, îşi închisese 
telefonul. În felul ei, asta însemna o promisiune. Nu o 
promisiune pe termen lung, o promisiune de o noapte. 
Oricum, era şi asta o promisiune. 

Ştia că el era nerăbdător, numărând minutele până 
ajungeau din nou la pensiune. Dar acum, după o masă 
tihnită, din crab şi cartofi dulci prăjiţi, părea dornic să 
se lungească la nesfârșit cu cafeaua și îngheţata pe care 
le comandaseră la desert. Era ca şi când, acum că jocul 
senzual evolua corespunzător, era mulţumit s-o lase în 
ritmul ei înainte de a o duce în pat. 

Se întrebă dacă Mason ştia că nu era singurul aflat 
în echilibru precar pe culmea stâncii, privind în jos la 
apele învolburate ale dorinţei. Era încântată şi, în ace- 
laşi timp, mai nervoasă decât se așteptase. Nu ştia cum 
să interpreteze emoţiile complicate pe care le simţea. 

Intuiţia feminină îi spunea că orice s-ar fi întâmplat 
între ei în noaptea aceea avea să schimbe totul. Mason 
remarcase pe bună dreptate că ea era întotdeauna gata 
de fugă. Fusese mereu pe punctul de a-și lua tălpășița 
din fiecare relație mai serioasă pe care o avusese. 

Acum nu simţea însă că ar fi intrat șovăielnic într-o 
cameră numai ca să vadă dacă voia să rămână sau nu. 

Era nevoie de o altă metaforă. În seara aceea avea să 
plonjeze în ape necunoscute, fără colac de salvare. 

Gândul o făcu să zâmbească. Poate că, la urma ur- 
melor, reclamele pentru disfuncţii erectile, cu imagini 
de ape înspumate, aveau un sâmbure de adevăr. Expe- 
rienţa o învățase însă că lucrurile aveau întotdeauna un 
sfârşit. Mai mult, aveau tendinţa de a se termina mai 
repede decât te aşteptai. 

Deocamdată, era hotărâtă să trăiască fiecare moment 
cu bucurie. Așezată vizavi de Mason, la masa pe care 
strălucea o lumânare, își dădu seama că şi el ajun- 
sese la aceeaşi concluzie. Erau doi adulți, păşind împre- 
ună în noapte, cu ochii larg deschişi. Ce va fi mâine nu 
se ştie. 

Când veni nota de plată, nu făcu nici un gest de a-și 
scoate cartea de credit. Mason voia să-i facă noaptea asta 
cadou. Aprecie gestul. Cândva, dacă rămâneau împreu- 
nă, și ea avea să-i facă un cadou special. 

Intr-un târziu, el puse cana de cafea pe farfurioară 
şi O privi. 

- Plecăm? 

O cuprinse un sentiment neobişnuit, de siguranță. 
Îşi dorise noaptea asta; şi-o dorise din tot sufletul. 

- Da, îi răspunse. 

Merseră de-a lungul cheiului până la pensiune. Sigu- 
ranţa nu o părăsi pe Lucy cu totul, dar nu putea ignora 
tensiunea ce începea s-o stăpânească. Trebuia să fie gata 
să ofere cea mai bună reprezentaţie de pe scena unei 
vieţi erotice relativ insipide. În experienţa ei sexuală li- 
mitată, cei mai mulți bărbaţi luaseră drept bun un or- 
gasm imitat cu talent, dar intuia că Mason ar fi fost în 
stare să detecteze falsul dacă nu era o imitație perfectă. 

El deschise ușa şi o aşteptă să treacă înaintea lui. Lucy 
făcu un pas în camera întunecată, dar se opri brusc. 

„La dracu’! S-ar putea ca toată chestia asta să fie o 
mare greșeală.“ 

- Îţi iei tălpășiţa deja? o întrebă Mason cu voce moa- 
le. Pentru că, dacă ai de gând, ar fi mai bine să pleci 
acum. Îți pot lua o altă cameră pentru noaptea asta. 

- Nu, replică ea răsucindu-se brusc. Chiar nu vreau 
să plec. 

El își închise ochii o clipă. Când îi deschise din nou, 
Lucy văzu foamea ce sclipea în ei. 

- Bine, spuse el. Glasul îi era aspru şi direct. Asta-i 
bine de ştiut. Pentru că m-ai speriat rău vreo două se- 
cunde. Credeam că o iei la goană. 

- Nu, şopti ea. N-o iau la goană nicăieri. 

Mason intră în cameră, o cuprinse cu o mână și în- 
chise ușa cu cealaltă. Ea auzi clicul încuietorii. 

Încăperea era cufundată în umbre. Singurele surse 
de lumină erau lampa de veghe din baie şi o rază de 
lună care pătrundea pe la marginea draperiilor. 

Incercă să găsească întrerupătorul din perete, dar 
nu se putu mişca, prinsă de braţele lui Mason. Gura 
lui o găsi pe a ei cu sentimentul acela de nerăbdare 
şi anticipație stăpânită pe care îl ghicise în el întreaga 
după-amiază. 

„Trăieşte clipa.“ 

Era în stare de asta. Oricum, nu avea timp să se gân- 
dească la viitor, căci Mason începu s-o dezbrace. Se luptă 
puţin cu nasturii de la cămaşa lui, inhalându-i mirosul. 
Era un miros plăcut, greu de descris, sexy şi exaltant de 
viril. O euforie ciudată îi pătrunse simţurile, dându-i 
impresia că plutea. 

Mason îi trase puloverul peste cap şi-i desfăcu sutie- 
nul, apoi îi cuprinse sânii tandru în palme, dezmierdân- 
du-i sfârcurile cu degetele. Era atât de sensibilă acum, 
încât mângâierea o făcu să țipe înfiorată. 

El încremeni. 

- E dureros? 

- Nu, nu, în nici un caz. 

Lucy continuă să-i desfacă cămaşa, iar el îi atinse sâ- 
nii din nou, încet, cu grijă, apoi o sărută la încheietura 
gâtului, murmurând: 

- Miroşi atât de bine! 

Îşi cobori mâinile de pe sânii ei pe talie şi începu să-i 
desfacă jeanşii. Lui Lucy nu-i trebui mai mult ca să se 
simtă complet umedă. Nu-i venea să creadă. Nici măcar 
nu ajunseseră la pat şi era fleaşcă. S-ar fi jenat, dacă n-ar 
fi fost prea înfierbântată ca să se gândească la asta. 

Reuşi să-i desfacă ultimii nasturi ai cămășii. El şi-o 
scoase şi își trase maioul peste cap. 

Cu un țipăt ușor de surpriză, Lucy îi puse palmele 
pe piept pentru a simţi muşchii tari conturându-se sub 
pielea caldă. 

El îi desfăcu jeanşii și îi trase pe şolduri. Lucy şi-i 
dădu jos și ieşi din pantofi, aproape pierzându-și echili- 
brul. Mason o prinse cu braţul de talie să nu cadă şi își 
puse cealaltă mână între picioarele ei, cuprinzându-i lo- 
cul intim cu palma, tatonând-o prin lenjeria mătăsoasă. 

- Eşti pregătită pentru mine. 

Satisfacţia masculină şi o dorinţă nestăpânită îi ar- 
deau în voce. Când îşi strecură degetele înăuntru, Lucy 
simţi că se revărsa. Nu reacţionase niciodată astfel. 
Acum voia să fie tot mai aproape, să se scufunde în el. 
Poate că dorinţa aceasta intensă se datora tuturor luni- 
lor trecute fără nici o relaţie serioasă. Dar asta nu era o 
explicaţie corectă. Nu fusese atât de înflăcărată cu nici 
un alt bărbat. 

- Ce-mi faci tu mie... şopti ea, uşor ameţită. 

- Vreau să văd ce-ţi place, murmură el, continuân- 
du-şi explorarea. Ce-ţi place ţie îmi place și mie. 

Se gândi să-i spună că nu-i plăcea nimic mai mult 
decât vibratorul, dar nu-l adusese cu ea. Ultimul lucru 
la care se așteptase când pornise spre Summer River era 
o aventură fierbinte, de o noapte. Hotărâtă să ofere la 
rândul ei ceea ce primea - şi, după toate aparențele, 
urma să primească un tratament princiar -, Lucy îşi 
puse mâna peste șlițul jeanşilor lui. Era dur ca oţelul 
şi mare. Foarte mare. 

Îşi lăsă capul pe umărul lui şi îl atinse, simţindu-i 
excitarea prin materialul de bumbac. El gemu aspru, 
greu. 

Cu buzele apropiate de pielea lui, strânse ușor. 

- Probabil o idee nu prea bună, zise el răgușit. 

-Am o idee mai bună, şopti ea. 

li descheie cureaua și trase fermoarul în jos, apoi își 
strecură mâna înăuntru și îl cuprinse cu degetele, minu- 
nându-se de tărie şi de mărime. 

- Dacă faci aşa în continuare, termin în mâna ta, îi 
șopti el în ureche. Și cu toate că ar fi plăcut, mai bine ar 
fi în tine, adânc în tine. 

Ea își retrase mâinile şi i le puse pe piept. 

- Ăsta ar fi un scenariu foarte interesant. 

Cu un hohot gutural, Mason îi cuprinse talia între 
mâini și o ridică. O duse cei câţiva paşi până la pat și 
o lăsă din nou în picioare. Ea îşi dădu seama că purta 
nu numai chiloţii umeziţi, ci și şosetele. Gândindu-se 
că şosetele nu sporeau cu nimic atmosfera senzuală, le 
dădu jos şi le aruncă pe podea. 

În timp ce termina operaţia aceasta, Mason se dez 
brăcă, după care se duse la noptieră şi desfăcu fermoa- 
rul trusei de călătorie. Când se întoarse spre pat, Lucy 
văzu că avea un mic pacheţel argintiu în mână. 

Îşi puse prezervativul şi se aşeză pe pat alături de ea, 
începând s-o sărute până când Lucy uită de lipsa unui 
vibrator. Erecţia lui o presa ferm pe coapsă. Ştia că era 
pregătită. Îl luă în mână şi încercă să îl ghideze spre lo- 
cul fierbinte și umed dintre coapse. 

- Nu încă, spuse el. 

O prinse de încheieturile mâinilor și îi ridică braţele 
deasupra capului, apoi se aplecă peste ea, forțând-o uşor 
pe spate. Îi luă între buze un sfârc, trăgând puţin până 
o făcu să inspire adânc. În același timp, atinse din nou 
cu mâna locul fierbinte dintre picioarele ei, mângâind 
uşor. Coapsele ei începură să răspundă ritmic. Strecură 
două degete în ea și îi atinse clitorisul cu degetul mare. 

- Arată-mi cât eşti de puternică, îi ceru. 

- Poftim? 

- Vreau să văd cât de puternică eşti aici, jos. Strân- 
ge-mi degetele cât poţi de tare. 

Nedumerită, îi urmă instrucţiunile, strângându-l cu 
toate puterile adunate în acea parte a corpului. 

- Mai strâns. 

Un val de o intensitate nemaiîntâlnită îi năpădi 
trupul. Trase adânc aer în piept, surprinsă de propria 
reacție. „OK, asta îmi place“, se gândi. 

li plăcu şi lui Mason, care scoase un sunet gutural, 
undeva între geamăt și mârâit, şi îşi retrase încet degete- 
le. Lucy îl strânse mai tare, într-un efort disperat de a-l 
ține înlăuntrul ei, aşa că el își introduse din nou dege- 
tele și apăsă în sus. Ea începu să respire rapid, cuprinsă 
de o disperare ciudată. Se încordă cât putu, încercând 
să-l ţină prizonier. 

-O să mă înnebuneşti, murmură el. 

Tensiunea ajunsese de nesuportat. Lucy îşi dădu sea- 
ma că ajunsese la punctul culminant, și asta fără contri- 
buţia unui vibrator. 

Orgasmul veni din senin zguduind-o într-o serie de 
mici valuri convulsive. Voia să râdă sau să plângă sau 
să țipe, dar de-abia putu să-și tragă răsuflarea. Plăcerea 
o ameţi, o făcu zăpăcită şi euforică. 

Încă îşi mai savura încântarea când Mason își schim- 
bă poziţia, culcându-se între picioarele ei. O pătrunse 
adânc, cu tărie. Niciodată nu se simţise atât de plină, de 
compactă şi de incredibil de sensibilă. Orbită, nu putu 
decât să se apaţe de el cu toată puterea. Spatele îi era 
umed de transpiraţie sub degetele ei. O pătrunse din 
nou și din nou, până când fu cutremurată de o nouă 
serie de valuri. 

In secunda următoare, el încremeni, cu spatele ar- 
cuit, sub stăpânirea orgasmului, şi scoase un geamăt 
sălbatic de extaz. 

Un moment rămaseră lipiţi, ca şi când ar fi fost 
suspendaţi deasupra unui abis, apoi Mason se prăbuşi, 
lăsându-se greu peste ea. 

Lucy aşteptă câteva minute, dar văzând că nu dădea 
nici un semn că ar fi vrut să se miște, cel puţin nu în 
viitorul apropiat, îl îmboldi puţin. 

- Mason? 

- Mmm. 

- Mason, trezeşte-te! Eşti foarte greu. 

- Scuză-mă! 

Se retrase din ea şi se răsturnă pe spate, alături, unde 
rămase nemișcat. _ 

Lucy îşi rezemă capul într-o mână și îl privi. În um- 
bră, nu-i putu distinge expresia feţei, dar era sigură că 
avea ochii închiși. Din experienţa ei sexuală știa că după 
o partidă amoroasă bărbaţii sunt relaxaţi, chiar somno- 
Toşi, dar versiunea lui Mason de satisfacţie de după sex 
era la extrema acestei descrieri. 

- Eşti OK? îl întrebă. 

- Defineşte „OK“, mormăi el. Când ea aprinse veio- 
za de pe noptieră, îşi feri ochii cu braţul. Întotdeauna 
eşti așa de zglobie după sex? 

Ea zâmbi în timp ce căuta un răspuns. 

- Dacă stau să mă gândesc, mă simt într-adevăr 
enerpizată. 

- Energizată! 

- De obicei, în situaţii asemănătoare, vreau să merg 
acasă și să fac un duș. 

El îşi ridică braţul de pe ochi şi o privi printre gene. 

- Eşti o romantică pursânge, nu-i așa? 

- Scuză-mă! De obicei nu... 

„Prea multe informaţii, femeie.“ 

Fu însă prea târziu. Mason își dăduse seama. 

-De obicei nu-ţi petreci noaptea cu partenerul 
de sex? 

- Nu. Mi se pare prea... 

Se opri din nou, simțind că îşi săpa singură groapa. 

- Prea intim? o ajută el. 

- Poate. Să dormi cu cineva, să foloseşti aceeași baie, 
să iei micul dejun împreună. Pare ciudat. 

- Ciudat, repetă Mason pe un ton neutru. 

Ea se ridică în şezut şi trase cearșaful până la bărbie 
ca să se acopere. 

- Nu prea ştiu cum să-ți explic. Poate ar fi bine să nu 
mai spun nimic. 

- A, dar eşti în stare să nu mai spui nimic? replică el 
cu un zâmbet răutăcios. Asta-i întrebarea. 

Ea apucă prima pernă ce-i veni la îndemână şi i-o 
aruncă în faţă. El făcu o eschivă, se ridică și merse 
la baie. 

- Dacă e important pentru tine, cred că ştiu ce vrei 
să spui. 

- Despre ce? 

Apa la toaletă fu trasă, se auzi robinetul de la chiuve- 
tă, şi Mason reapăru în uşă. 

- Despre ciudăţenia situaţiei, spuse el. De când am 
divorţat, am început şi eu să simt ceva asemănător. 
Ai dreptate. E ciudat. 

I se strânse inima. Toată energia ce o însufleţise cu o 
secundă înainte se spulberă. Oare Mason sugera că voia 
să plece acum că făcuseră sex? 

- Vrei să te întorci la Summer River în seara asta? 
îl întrebă. 

- La naiba, nu! Nu am nici o problemă cu ciudăţenia 
situației în seara asta. O privi atent. Tu ce zici? 

Ea zâmbi ușurată. 

- Nici eu nu am nici o problemă cu ciudăţenia situa- 
ţiei. Tocmai asta voiam să-ți explic. 

- Atunci e totul simplu. Stăm până mâine. 

Merse la comodă şi luă câteva pacheţele de staniol 
colorate. Când se întoarse cu faţa, Lucy văzu că era din 
nou excitat. Aruncă pacheţelele pe noptieră, unde aveau 
să fie la îndemână, apoi stinse lumina, se urcă înapoi în 
pat şi o trase spre el. 

- Spune-mi, care-i problema acum? o întrebă, sim- 
ţindu-i reticența. 

- Mai e ceva ce trebuie să știi, zise ea repede. Noap- 
tea asta a fost deosebită pentru mine. 

- Şi pentru mine, șopti el mângâind-o pe obraz. 

- Vreau să spun, foarte diferită. 

- Da! Cum așa? 

Întunericul îi dădu curaj şi o doză de nepăsare. Puse 
mâna pe coapsa lui şi îl mângâie. 

-Nu ţi-am dat prilejul să-mi admiri talentele 
actoricești. 

El o sărută pe umăr. 

- Vrei să spui că nu mi-ai dat prilejul să admir repre- 
zentația demnă de un Oscar a imitării orgasmului? 

Lucy se ridică aşa de brusc, încât aproape îl lovi 
în bărbie. 

- Ştiai? 

- După toate explicațiile despre promisiuni, mi-am 
zis că despre asta trebuie să fie vorba. Mi-am zis că ar fi 
bine să ne lămurim de pe acum, ca să nu ieși pe scenă la 
un moment nepotrivit şi să strici lucrurile. 

Ea rămase mută câteva clipe. 

- Arogantule...! 

Nu putu spune mai multe, că izbucni în râs. Văzând 
că Mason se molipsise de veselia ei, apucă o pernă şi-l 
lovi cu toate puterile. 

El îi smulse perna din mână şi o trase la piept, apro- 
piindu-i capul și buzele de buzele lui. 

- În noaptea asta e altfel. 

- Da, murmură ea. 

O sărută. Încă o dată, Lucy se lăsă dusă de el în 
noapte. 

Mason îşi savura a doua ceașcă de cafea, după cum 
savura şi ceața matinală de deasupra oceanului, ultima 
îmbucătură de gofră înmuiată în unt și sirop şi imaginea 
lui Lucy care şedea vizavi de el la masa cu micul dejun. 
Se putea obişnui cu dimineţi de genul acesta. 

De fiecare dată când se uita la Lucy, şi se uita cam 
tot timpul, amintirea nopţii îi înfierbânta sângele. Era 

plăcut să fie în cafeneaua aceea mică și să aştepte cu ne- 
răbdare încă o zi petrecută împreună. Mai mult ca orice, 
voia să fie în postura de a aştepta cu nerăbdare încă o 
noapte petrecută împreună. Ştia însă că nu era posibil, 
cel puțin nu imediat. Mai întâi trebuia să se clarifice 
situația din Summer River pentru ca Lucy să-şi poată da 
seama încotro se îndrepta relaţia lor. 

Telefonul ei sună în timp ce el tocmai înghiţea ulti- 
ma bucată de gofră. Nu era veşnicul ciripit indicând alt 
mesaj de la agenţia matrimonială, dar Lucy se încruntă 
când privi ecranul. Mason știu că perspectiva unei zile 
grozave tocmai îşi luase zborul. 

- Da, sunt Lucy Sheridan... Nu, nu sunt în oraş... Da, 
am intenția de a mă reîntoarce la Summer River astăzi... 
Înţeleg... Pentru Dumnezeu, sunt siguri?... Înţeleg... Da, 
bineînţeles, dar mă tem că n-am nici cea mai mică idee 
despre ce se petrece. Îşi consultă ceasul, apoi reluă: Da, 
vom ajunge până la prânz. Da, domnul Fletcher este cu 
mine. Unde? Suntem pe coastă... Da, toată noaptea... 
La ora unu, astăzi. Bine. Vom fi amândoi la secţie. 

Inchise telefonul și îl privi pe Mason. 

- Era şeful poliţiei, Whitaker. Criminaliştii au exa- 
minat casa Sarei în dimineaţa asta. Au găsit un trup 
în cenușă. 

- La naiba! 

Mason simţi un vechi frison familiar. Trecutul se în- 
torsese să-l bântuie pe un locuitor din Summer River. 
Așa se întâmpla cu toate cazurile neelucidate. Aruncau 
umbre asupra celor vii până când cineva le punea punct. 
Metodic, înghiţi îmbucătura şi puse furculiţa jos. 

- L-au identificat? 

- Nu. Ochii tinerei femei se umbriră de neliniște. 
Corpul a fost ars aproape complet, dar, potrivit lui Whi- 
taker, există indicii că ar fi Nolan Kelly. Zice că nimeni 
nu l-a văzut de când a plecat de la serviciu ieri-seară. l-au 
găsit maşina parcată în pădure, cam la o jumătate de 
kilometru de casă. 


- Hm. 

- E groaznic să te gândeşti la asta. Am vorbit cu el în 
bucătărie ieri-dimineaţă, şi acum nu mai e printre noi. 
Ce moarte oribilă! 

- Dacă presupui că a murit ars în incendiu. 

Lucy clipi. 

- La ce anume te gândeşti? 

- Nu ştiu nimic deocamdată. Imi pun numai între- 
bări. Criminaliștii cred că el a aprins focul și apoi a că- 
zut pradă flăcărilor? 

- Whitaker nu mi-a spus nimic. Vor face o autopsie. 

- Asta nu va dezvălui prea multe dacă trupul este 
carbonizat. 

- Ce naiba făcea în casa mea, în mijlocul nopţii? 

- N-avem cum şti încă, dar am o teorie provizorie. 
Mason făcu semn chelnerului cerând nota și continuă: 
Kelly ar putea fi intrusul care a scotocit prin casă alaltă- 
ieri-noapte. Nu a găsit ce-a căutat, aşa că s-a întors ca să 
distrugă dovezile despre care credea că se află acolo. 

- Dovezi care să arate că el a fost fotograful care la 
ajutat pe Brinker? 

- Probabil. Dar sunt și alte posibilităţi. 

- Ca de pildă? 

Chelnerul se apropie cu nota de plată. Mason îşi 
scoase portofelul. i 

- Kelly a fost comerciant toată viaţa. Incepuse prin 
a vinde marijuana în liceu. Se zvonea că distribuia un 
halucinogen în cercul lui de cunoştinţe. Și dacă el a 
fost Violatorul în Serie, ştim că folosea droguri ca să-şi 
adoarmă victimele. 

- Crezi că Nolan îi făcea rost de droguri lui Brinker? 

- Brinker primea de la cineva drogurile acelea scum- 
pe. Era probabil prea deştept ca să se implice direct, dar 
nu m-aș mira dacă l-ar fi convins pe Kelly să-i facă rost de 
droguri, presupunând că tipul avea relaţiile necesare. 

- Kelly avea optsprezece ani, numai cu doi ani mai 
mare ca mine, zise Lucy înfiorată. 

- Brinker obișnuia să atragă și să manipuleze tineri, 
spuse Mason punând nişte bani pe masă. Dacă stăm 

să ne gândim, era șeful unui fel de cult şi practica o 
religie cu sex, droguri și rock and roll. Micile plăceri 
ale tinereții. 


capitolul 32 


Leonard Whitaker se transferase cu cinci ani în urmă 
de la o secţie de poliție de mărime medie din sudul Ca- 
liforniei şi nu ascundea nimănui că abia aştepta să iasă 
la pensie. Voia ca „Problema Sheridan“, cum o numea, 
să fie clarificată înainte de a preda insigna. 

Whitaker puse o mulțime de întrebări la care Lucy 
răspunse conştiincios în timp ce Mason stătea în spatele 
ei, rezemat cu un umăr de perete, cu brațele încrucișate. 
Nu interveni în interogatoriu, dar își făcu simțită pre- 
zenţa. Ca un bodyguard, se gândi ea. 

In ciuda tuturor eforturilor ei de a se arăta coope- 
rantă, cele mai multe răspunsuri se reduceau la câte o 
variantă de „Nu ştiu. 

La sfârșitul interviului, Whitaker se rezemă mai co- 
mod în scaun şi o fixă pe Lucy pe deasupra ochelarilor 
de citit. 

- Încă o dată, domnişoară Sheridan. Sunteţi absolut 
sigură că nu ştiţi ce motive ar fi putut avea Kelly să vă 
dea foc la casă? 

- V-am mai spus, tot ce pot să vă ofer sunt presu- 
puneri, rosti ea calm. Poate a crezut că în casă era ceva 
ce l-ar fi putut conecta cu Brinker şi cu trecutul, dar e 
numai o supoziţie, n-am nici o dovadă. 

- Vom avea în vedere aspectul acesta. Dar casa ca ata- 
re? Spuneaţi că ţinea morțţiş să intermedieze vânzarea. 

- Da, a fost foarte insistent. Spunea că are un client 
în Silicon Valley care vrea să deschidă o cramă şi că pro- 
prietatea e ideală pentru asta. 

- Dar dumneavoastră trăgeaţi de timp. Voiaţi să vin- 
deţi casa pe cont propriu şi să-l scoateţi din combinaţie. 
La o asemenea proprietate, comisionul agentului ar fi 
fost substanţial. 

Ea bătu cu degetele pe braţul fotoliului. 

- Mă ocup de alte tranzacţii în momentul de față. 

Whitaker ridică sprâncenele. 

- Alte tranzacţii, cum ar fi acţiunile de la Colfax Inc. 
pe care le-aţi moştenit? 

- Văd că sunteţi la curent. 

- Tot orașul știe de ele, mârâi Whitaker. Și mai ştie şi 
că membrii familiei Colfax îşi scot ochii din cauza unei 
oferte de fuziune. Nu am studii de economie şi habar 
n-am despre fuziuni, însă, dacă aş fi în locul dumnea- 
voastră, i-aș vinde acţiunile lui Warner Colfax şi aş ieși 
din haita de câini furioși înainte de a fi muşcat. 

- Vă apreciez opiniile, spuse Lucy. 

Mason făcu o mișcare și se desprinse de perete. 

- Şi mai este un aspect care ar merita să fie luat în 
considerare. 

Ceilalţi doi îl priviră surprinși. 

- Ce anume! întrebă Whitaker. 

- Terenul livezii e valoros, dar casa nu are probabil 
nici o importanţă pentru cumpărătorul pe care Kelly îl 
avea în minte. E o ilustrare reușită a stilului Craftsman, 
dar e mică. Ştiţi cum sunt cei care se instalează aici ca să 
se ocupe de vinuri. Au tendinţa de a clădi vile și anexe 
impozante. În cel mai bun caz, casa Sarei ar fi fost potri- 
vită pentru oaspeţi sau ca locuinţă pentru administrato- 
rul domeniului. 

- Deci incendierea ei nu ar fi scăzut valoarea totală a 
proprietăţii, conchise Whitaker. 

- Exact. Kelly tot ar fi primit un comision serios de 
pe vinderea terenului. 

- Dar asta nu explică de ce ar fi dat foc casei, 

- Poate că a crezut că îi va forța mâna lui Lucy. Dacă 
n-ar fi fost casa, Lucy nu ar mai fi avut de ce să terpiver- 
seze vânzarea. 

- Hm, făcu Whitaker, nepărând convins. 

- Da, nici mie nu-mi place situaţia, spuse Mason. 
Dar singura explicaţie pentru incendiu e cea sugerată 
de Lucy. Kelly era îngrijorat că în casă exista ceva care 

să-l incrimineze. Lucy era pe punctul de a împacheta 
documentele şi lucrurile mătușii sale. 

-Şi Kelly se temea să nu găsească un element com- 
promițător pentru el, încheie Whitaker. 

-Orice ar fi fost, era probabil legat de trecut şi de 
descoperirea trupului lui Brinker. Până în acel moment, 
Nolan Kelly nu a arătat decât un interes strict profesio- 
nal pentru locuinţa Sarei. 

Șeful poliției notă ceva într-un carnet. 

- Asta-i tot pentru moment, spuse el. Vă mulţumesc 
pentru cooperare, domnişoară Sheridan. 

- Cu plăcere. 

Lucy se ridică şi îşi luă poşeta. Din pragul uşii i se 
adresă lui Whitaker: 

- Nu am de-a face cu problemele legale, dar meseria 
mi-a conferit o anumită experienţă cu relaţiile familiale 
complicate. 

-Chiar așa, zise Whitaker consultându-şi notițele. 
Lucraţi pentru o firmă de genealogie judiciară. Aşa afa- 
cere mai zic şi eu. Am un unchi care a plătit o grămadă 
de bani pentru arborele genealogic al familiei, și ce să 
vezi? Avem cu toţii sânge regal. Cine să-şi fi închipuit? 
Am un blazon autentic, şi unchiul meu poartă inel cu 
sigiliu pe degetul mic. 

- Domnule Whitaker, ce vreau eu să spun... 

- Trebuie să-ţi precizez însă că am fost cam suspicios 
când am văzut arborele cu pricina. N-am putut să trec 
cu vederea faptul că unul dintre așa-zişii specialişti an- 
gajaţi de unchiul Bud nu l-a pus în diagramă pe fratele 
meu, care e încă în floarea vârstei. Şi așa-zisul expert a 
reușit să greşească numele mijlociu al tatălui meu şi a 
încă două dintre rudele mele. Prin urmare, nu mi-am 
bătut capul cu generaţiile mai îndepărtate. 

- După cum vă spuneam, sunt expertă în genealogie 
judiciară, continuă Lucy neabătut. Din experienţa mea, 
răspunsul la genul de întrebări pe care ni le punem cu 
toții acum se află undeva în dinamica familială. 

- Dacă te referi la Brinker, nu se prea putea lăuda 
cu cine ştie ce familie. Nu a apărut încă nimeni care 

să revendice trupul. Cazul acesta e închis, după părerea 
mea. Din motive pe care nu le vom şti niciodată precis, 
dar mai mult ca sigur pentru că o atacase pe mătuşa ta, 
ea i-a spart capul cu vătraiul. Dacă mi-ar sta în fire să 
pariez, aş pune rămăşag că teoria inițială este corectă. 
Probabil avem de-a face cu o tranzacţie de droguri care 
n-a mers. 

- la staţi așa, strigă Lucy năpustindu-se spre birou. 
Insinuați că mătuşa mea era amestecată în afaceri cu 
droguri? Asta-i o minciună sfruntată. 

- Adevăr sau minciună, pe mine nu mă interesează. 
Am spus, cazul este încheiat. Ce mă interesează acum e 
moartea lui Kelly, și nu cred că se găseşte vreun răspuns 
la asta în dinamica familiei lui. Tatăl i-a murit acum 
câţiva ani. Mama s-a recăsătorit și s-a mutat în Florida. 
După câte ştiu eu, nu mai e nimeni altcineva. 

- Care este teoria dumneavoastră despre cazul aces- 
ta? îl întrebă Mason. 

Whitaker oftă adânc şi se calmă. 

- Când o să am una, o sa ţi-o spun negreşit. 

- Despre ce voiai să discutăm, Jillian? 

Jillian trase aer în piept, apoi vorbi: 

- Vreau să ştiu cât ţi-a oferit Warner pentru acţiuni. 
Oricât ar fi, Quinn şi eu putem să-ți dăm aceeași sumă. 
Dacă nu vom avea bani gheaţă pe moment, vom face 
rost când se va încheia fuziunea. 

- Am altele pe cap acum, zise Lucy. Dacă n-ai aflat 
încă, Nolan Kelly a murit în incendiul care a distrus 
casa mătușii. 

Erau în parcul fermei Harper, pe malul râului. Lucy 
nu-şi putea explica de ce alesese parcul pentru întâlnire, 
dar, dintr-un motiv sau altul, fusese primul loc ce-i veni- 
se în minte când Jillian o sunase să-i ceară o întrevedere. 
După voce, părea că plânsese. 

Parcul în care domnise Brinker în nopţile de vară 
din urmă cu treisprezece ani arăta cu totul altfel. Infuzia 
de bani în economia locală, combinată cu un consiliu 
municipal preocupat de treburile comunităţii făcuseră 
minuni. Nemaifiind neglijat şi năpădit de buruieni, 
pământul se transformase. larba crescuse suculentă şi 
verde. Erau trasee amenajate pentru plimbare, alergat 
şi mers cu bicicleta. Familiile luau picnicul pe mesele 
de lemn plasate sub copaci. Erau două zone pentru câi- 
nii fără lesă, una pentru câini mari şi una pentru câini 
mici. Toată lumea ştie că, în funcţie de talia patrupedu- 
lui, proprietarii au temperamente foarte diferite, aşa că 
trebuie ținuți separat. 

- Am aflat despre Nolan, murmură Jillian. Vestea 
m-a îngrozit. Am fost colegi de liceu, după cum ştii. Se 
spune că s-a dus la casa mătuşii tale cu intenţia de a o 
incendia şi că l-au cuprins şi pe el flăcările. 

- Asta e teoria curentă. 

- Am auzit ca şeful poliţiei v-a interogat pe tine şi pe 
Mason Fletcher astăzi. 

- Da. Dar zi-mi, cei care colportează toate bârfele 
astea au vreo idee asupra mobilului care lar fi putut 
determina pe Nolan să declanșeze incendiul? 

- Nu, răspunse Jillian după o clipă de ezitare. Unii 
spun că l-ai făcut să intre în panică amânând scoaterea 
pe piaţă și răspândind vestea că vrei să renovezi. Toată 
lumea ştie că terenul e valoros, nu casa. 

- Nu cred că i-a dat foc numai ca să mă forţeze pe 
mine să-l iau de agent. Cu ochii la râu, Lucy adăugă: 
Cred că motivele lui aveau legătură cu descoperirea tru- 
pului lui Brinker. E greu să ţii trecutul îngropat. 

Jillian tăcu un moment. Când vorbi din nou, păru 
extenuată şi resemnată. 

- Indiferent cât de mult încerci, trecutul tot te ajun- 
ge din urmă şi te bântuie. 

- Te-ai întrebat vreodată ce s-a întâmplat cu Brinker 
când a dispărut! 

- În fiecare clipă, în fiecare oră, în fiecare zi a vieţii 
mele, luni şi ani întregi m-am tot întrebat unde era. 


Un înger păzitor 193 


Lucy o privi mirată. 

- Chiar? 

- Da. Nu puteam crede nici în ruptul capului că 
murise. 

- Ţi-a fost dor de el? o întrebă Lucy cu oarecare 
precauţie. 

Jillian îşi încordă pumnul pe cureaua genţii de umăr. 

- Nimeni nu s-a bucurat mai mult ca mine când a 
fost pronunţat oficial decesul, dar îndoiala continua să 
mă roadă. Undeva, în adâncul sufletului, eram sigură 
că va reveni într-o zi să mă chinuie. Acesta era sportul 
lui preferat: să chinuie oamenii. 

Lucy încremeni. 

- Am crezut că îți plăcea de el. 

- Sigur, la început. Până când am devenit una dintre 
victimele lui. Când mi-am dat seama că era un dement, 
a fost prea târziu. 

- Nu vrei să-mi spui ce s-a întâmplat? 

Jillian strânse din buze. 

- De ce? 

- Pentru că m-ar ajuta să înţeleg de ce Nolan Kelly a 
murit dând foc casei mătușii mele. 

După un lung moment de reflecţie, Jillian porni aga- 
le pe poteca umbroasă de pe malul râului. 

- Bănuiesc că nu mai contează acum. Viaţa mi se 
destramă complet. Nu mai am mare lucru de protejat. 

- Kelly fusese implicat în traficul de droguri acum 
treisprezece ani, când Brinker făcea pe fluieraşul din 
Hameln? o întrebă Lucy pășind în ritm cu ea. 

- Fluierașul din Hameln! Jillian clătină din cap. 
Da, asta îl descrie bine pe ticălos, nu-i aşa? Eram cu to- 
ţii sub vraja lui. Cu toţii, în afară de Mason Fletcher, 
bineînţeles. 

- Povestește-mi despre Kelly! 

- Păi, toată lumea știa că el îi furniza lui Brinker dro- 
gurile de marcă ce păreau să-i fie mereu la îndemână. 
Nolan avea relaţii în mediul acela. Avea relaţii peste tot, 
ţii minte? 

- Nu. Veneam aici numai în timpul verii şi uneori în 
weekend. Nu am mers la școală în Summer River, așa 
că nu eram la curent cu multe bârfe. Pe lângă asta, Kelly 
era cu doi ani mai mare ca mine. 

- Ciudat cum trecerea timpului schimbă lucrurile, 
nu-i așa! zise Jillian cu amărăciune. Acum treisprezece 
ani Mason Fletcher te considera o puştoaică. Acum se 
pare că sunteţi foarte apropiaţi. 

- Vorba se răspândeşte repede. 

- Toată lumea știe că aţi ieşit ieri împreună și nu v-aţi 
întors în oraș decât azi-dimineaţă. Aruncându-i o privi- 
re, Jillian adăugă: Am auzit ca aţi mers pe coastă. 

-Nu e un secret. Poţi să-mi mai povesteşti câte ceva 
despre Nolan Kelly? 

-Nu ştiu ce altceva să-ți spun. Acum treisprezece 
ani, el făcea rost de droguri pentru petrecerile lui Brin- 
ker. Presupun că Brinker îl plătea foarte bine, pentru că 
Nolan era întotdeauna îmbrăcat după ultimul răcnet şi 
avea cele mai grozave electronice, nou-nouţe. 

- Părinţii lui Kelly nu se întrebau cum de fiul lor își 
permite ultimele noutăţi? 

- Părinţii lui erau divorţaţi. Nici unul nu-i dădea 
prea mare atenţie. 

Lucy se opri pe potecă. 

- Ce ţi-a făcut Brinker de te-a înfricoșat așa de tare? 

Jillian se opri şi ea, scoase ochelarii de soare din po- 
şetă şi şi-i puse la ochi. 

- Nu mai contează acum. 

- Ai zis că ai fost una dintre victimele lui. Te-a drogat 
şi te-a violat și a înregistrat totul pe video? 

Jillian rămase cu gura căscată. Furia şi panica îi ful- 
gerară în ochi. 

- Cum de ştiai asta? reuși ea să îngaime. 

- E ceea ce plănuia să-mi facă şi mie în noaptea ace- 
ea, chiar aici în parc, nu-i aşa? Câte alte fete nu a rănit şi 
umilit în felul acesta? 

-Nu ştiu, oftă Jillian strângând ca în cleşte bretea- 
ua genţii. Nu pot fi sigură, pentru că Brinker îşi păstra 

secretele cu strășnicie. Sunt sigură însă că el era Viola- 
torul în Serie. 

-A făcut vreodată publică vreo înregistrare cu 
violul tău? 

- Nu. Jillian se strâmbă. Nu te prinzi că folosea înre- 
gistrarea ca să mă şantajeze!? 

- Era bogat. Ce-i trebuia lui de la tine? 

- Nu voia bani. Voia să-i procur alte victime. 

Lucy îngheţă. 

- Da, bineînţeles. De aceea m-ai invitat la petrecere 
în noaptea aceea. 

- Ai fost primul meu caz, ca să spun așa. Ştiu că sună 
sinistru, dar cred că pusese ochii pe tine pentru că o ura 
pe mătuşa ta. 

- Voia s-o rănească pe Sara? De ce? Ce-i făcuse? 

- Nu ştiu nimic precis. Nu-i stătea în fire să-mi facă 
confidenţe. Dar dacă privesc înapoi la cum stăteau lu- 
crurile atunci, cred că... îi era frică de ea. 

- De ce! Ea n-ar fi fost în stare să-i facă niciun rău. 
El era Brinker, fiul lui Jeffrey Brinker. Cum să-l fi putut 
pune ea în vreun pericol? 

Jillian oftă. 

- Poate pentru că ea şi-a dat seama ce era el în realita- 
te - un monstru. Mi-a spus odată că Sara Sheridan era o 
vrăjitoare. Vorbise sarcastic, încercase să glumească, dar 
ţin minte că sunase fals. Dacă îi era într-adevăr frică de 
ea, probabil voia s-o aibă la mână. De aceea mi-a spus să 
te aduc la petrecere în noaptea aceea. 

- Îşi închipuia cumva că un film cu mine fiind viola- 
tă i-ar fi dat vreun avantaj asupra Sarei? 

- l-ar fi provocat o rană cumplită, asta e clar. Brinker 
se pricepea la torturi de genul ăsta. Vorbind numai pen- 
tru mine, îi voi fi pe veci recunoscătoare mătuşii tale că 
i-a venit de hac. Aș fi preferat însă ca, toţi anii ăştia, să fi 
știut că într-adevăr murise. Aș fi dormit mai bine. 

- Dacă Brinker a fost Violatorul în Serie, crezi că No- 
lan Kelly era cel care a filmat violurile pentru el? 

- Cum? Jillian mai că pică în fund. Nolan? Stai 
puţin, vrei să spui că se ascundea altceva sub toate vio- 
lurile astea? 

- Ar fi o posibilitate. La momentul respectiv, unul 
dintre detectivi susținuse că doi oameni erau implicaţi 
în comiterea crimelor, Brinker şi cameramanul. 

- N-am auzit asta niciodată. Ştiu precis că Nolan nu 
fusese în cameră în noaptea în care Brinker m-a vio- 
lat. Eram numai pe jumătate conștientă. Brinker voia 
să știu ce mi se întâmplă. Insă chiar și dacă ar fi avut 
un complice la celelalte violuri, nu-mi vine să cred că a 
fost Nolan. Unul dintre motive ar fi că Nolan nu şi-ar fi 
putut ţine gura. 

- Asta-i adevărat. 

- Oricum ai lua-o, Sara Sheridan ne-a făcut o favoare 
tuturor. Nici nu ştim câte femei a salvat. 

- Îmi pare rău că n-a putut să te salveze pe tine. 

- Într-un fel, m-a salvat, spuse Jillian. L-a oprit pe 
Brinker înainte ca el să mă forţeze să-i găsesc o altă victi- 
mă. Tu ai fost prima și ultima mea încercare. 

Lucy părea că ascultă șoapte ce o făceau să înţeleagă 
trecutul. 

- lar tu ai încercat să mă salvezi apelând la Mason, 
nu-i aşa? Ştiai că el nu va sta cu mâinile în sân în timp 
ce o copilă ca mine ar fi fost violată. 

- Nu ştiam ce altceva să fac, murmură Jillian privind 
spre malul opus. Eram înnebunită în ziua aceea, cu 
gândul la ceea ce avea să se întâmple. Mi-era groază de 
Brinker, dar nu voiam să fiu responsabilă pentru răul 
ce urma să ți se întâmple ţie. 

- Așa că ai cerut singurei persoane în care știai că 
poţi avea încredere să vină cu un plan de salvare. Lui 
Mason Fletcher. 

- Brinker voia să-l controleze pe Mason aşa cum îi 
controla pe ceilalți tineri din cercul lui. Dar Mason a 
fost singurul pe care nu l-a putut manipula. Să-i fi vă- 
zut mutra în noaptea aceea, când Mason şi-a croit drum 
prin mulțime ca să te ia și să te ducă acasă! În primele 

momente, Brinker rânjea ca un diavol. Crezuse că a 
prins altă victimă în capcana iadului său. 

- Brinker făcuse greșeala de a se pune cu îngerul 
păzitor. 

- Crede-mă că nu mai rânjea după ce aţi plecat voi 
doi. L-am văzut cum vă privea. Mi-a înghețat sângele în 
vine, ca să-ţi spun drept. 

- Ei, lasă-mă cu asta, spuse Mason. Chiar crezi versi- 
unea lui Jillian? 

- Da, spuse Lucy, cred. De-abia avea optsprezece ani 
și avea de-a face cu un dement care-și crease o adevărată 
sectă, un tip care o drogase şi o violase și acum o şantaja. 
S-a simţit neajutorată în faţa lui Brinker. I-a fost frică să 
le spună părinţilor sau să meargă la poliţie. Era speriată 
de moarte. Ticălosul o ameninţa cu înregistrarea şi o 
forţa să-i ducă la îndeplinire ordinele, adică să mă mo- 
mească pe mine spre el. Aşa că s-a întors spre singura 
persoană care, în opinia ei, mă putea ajuta. Persoana 
asta erai tu. 

- Planul mai avea un avantaj: Brinker nu putea afla 
că-l trădase, completă Mason. 

Scoase dintr-o cutie de carton câteva truse de şuru- 
belniţe. Fiecare trusă conţinea un sortiment de șurubel- 
niţe de precizie de mărimi diferite, cu mânere de un roz 
fluorescent, iar ambalajul era în aceeași nuanţă. Deke 
descoperise că femeile erau înnebunite după şurubelni- 
te prezentate atrăgător. Comandase cincizeci de truse, 
toate de un roz şocant. 

- Ei, a fost cu siguranţă mai bine decât să nu fi avut 
nici un plan, i-o întoarse Lucy. 

Erau în magazia prăvăliei de bricolaj. Mason se re- 
trăsese în locul acela îngrămădit ca să poată chibzui în 
liniște. Aranjarea accesoriilor pentru instalaţii sanitare, 
a balamalelor şi a șurubelniţelor îl ajuta să-şi pună gân- 
durile în ordine. Lucy venise de puţin timp. li auzise 

pe Deke şi Joe salutând-o, şi după aceea unchiul lui o 
trimise în magazie. 

Mason văzuse din prima, după expresia serioasă 
a chipului ei, că se întâmplase ceva. Când îi spusese des- 
pre întâlnirea cu Jillian, el replicase cu primele cuvinte 
ce-i veniseră în cap: „Ce naiba ţi-ai închipuit că faci? 
Cum să te întâlnești singură cu ea?“ 

Vorbele astea nu merseseră bine. Văzând iritarea şi 
încăpăţânarea din ochii ei, își dăduse seama că o scrân- 
tise. Mormăise o scuză slăbuţă, ceea ce nu făcuse decât 
să-i agraveze situaţia. Lucy îl informase ţâfnoasă că între- 
vederea avusese loc în parcul fermei Harper, sub ochii 
sutelor de vizitatori. Mason recunoscuse că fusese preca- 
ută, însă gândul la discuţia ei cu Jillian îl irita. 

- La naiba, trebuia să mă suni înainte de a accepta să 
o întâlneşti, îi zise acum. 

- Dă-mi un singur motiv întemeiat pentru care ar fi 
trebuit să-ți cer permisiunea. 

- N-am nici un motiv întemeiat, mărturisi el după o 
clipă de gândire. | 

- Sigur că n-ai. Acum treisprezece ani, să apeleze la 
tine şi să-ți dezvăluie planul lui Brinker a fost singurul 
mod în care Jillian s-a putut proteja şi pe ea, şi pe mine. 

Mason aşeză trusele de șurubelniţe roz pe un banc 
de lucru. 

- Ai înghiţit povestea lui Jillian pe nerăsuflate, 
nu-i aşa? 

- Te informez că nu a făcut eforturi deosebite pen- 
tru a mă convinge. Am avut o conversaţie normală, în 
cursul căreia mi-a explicat totul. 

- Nu-mi spune, lasă-mă să ghicesc! Tu ai fost aceea 
care i-a spus că, luând legătura cu mine, te-a salvat. I-ai 
dat mură-n gură povestea asta care a făcut-o să pară ero- 
ină, nu complice. 

Lucy miji ochii involuntar. 

- OK, poate că i-am pus unele vorbe în gură. Dar 
asta nu înseamnă că lucrurile nu s-au petrecut aşa cum 
am zis, chiar dacă pe atunci ea nu era complet conştien- 
tă de motivele ei. A fost de acord cu mine. 

- Sunt sigur. Bine, ce-a fost a fost. Nu uita însă că 
Jillian vrea să fie noua ta prietenă cea mai bună doar 
pentru că vrea să pună mâna pe acţiunile acelea. 

Lucy îşi încrucișă braţele, se rezemă cu un şold fru- 
mos arcuit de marginea bancului de lucru și spuse pe 
un ton rece: 

- Poate da, poate nu. Apropo, dacă aveam nevoie, 
am mai primit o dovadă că ăsta e un orășel foarte mic. 

- Cum adică? 

- Se pare că şeriful Whitaker nu e singurul cetăţean 
interesat să știe că ne-am petrecut noaptea împreună pe 
coastă, E clar că tot oraşul vorbește. 

- Ştii la fel de bine ca mine că trebuia să ne aşteptăm 
la bârfe. 

- Da, dar cum de nu au altele mai bune de bârfit? 

Mason zâmbi. 

- Ca să fiu sincer, nu cred că există altceva mai bun 
decât ce s-a întâmplat între noi doi pe coastă. 

Lucy se făcu la fel de roz ca trusele de şurubelniţe. 

- Nu la asta mă refeream, voiam să zic... 

- Nu-ţi uita gândul! 

- De ce? 

- Pentru că trebuie să plec. 

Ea îşi desfăcu braţele și îl privi suspicioasă. 

- De ce? 

-Am venit aici ca să pot medita în linişte. Mi-a 
venit acum o idee grozavă. Inspirată de întrevederea ta 
cu Jillian. 

- Unde te duci? 

- Să stau de vorbă cu Quinn Colfax, răspunse el pes- 
te umăr, din mers. Am să-i pun niște întrebări. 

- Aţi terminat cearta? îl întrebă Deke ridicându-și 
privirea de pe hârtiile în care era cufundat. 

- Deocamdată, zise Mason. 

- Păcat! Tocmai devenea interesant. 

- Ai grijă de ea! Mă duc la Crama Colfax. 

Lucy apăru din magazie. Ținea în mână una din tru- 
sele roz de şurubelniţe. 

- Poate ar fi bine să vin cu tine, Mason. 

- Nu, spuse el fără să se oprească. Vreau să discut cu 
Quinn ca de la bărbat la bărbat. Nu vrei să fii de faţă la 
aşa ceva. 

- Credeam că nu eşti bun la comunicare, strigă Lucy 
după el. 

- La genul ăsta sunt foarte bun. 

Tocmai pusese mâna pe clanţă când Lucy vorbi din 
nou. Dar nu i se adresa lui. 

- Deke, cât costă trusele astea de șurubelniţe? Mi-ar 
trebui trei. Una pentru mine şi două pentru prietenele 
mele de la Research Brookhouse. 


capitolul 35 


Deke așteptă să audă ușa închizându-se după Mason 
înainte de a se întoarce spre Lucy. 

- N-am idee ce-i cu trusele acestea de șurubelniţe, 
dar femeile le adoră. l-am dat una lui Becky de ziua ei. 
Ai fi zis că e un şirag de diamante. 

- Cred şi eu! E cadoul perfect. Practic şi cu stil în 
acelaşi timp, zâmbi Lucy. Dar sper că i-ai oferit şi nişte 
bijuterii. 

- O, da. O pereche frumoasă de cercei. Am zis întot- 
deauna că nu poţi da greș cu şurubelniţele şi bijuteriile. 
Ia liniştită cele trei truse. Ţi le fac cadou, ca mulțumire 
din partea mea. 

Lucy îl privi nelămurită. 

- Drept cine mă iei! 

- Mason tot bombănea morocănos prin prăvălie şi 
acasă de când a aterizat pe pragul meu acum câteva săp- 
tămâni. Mi-am zis că o să-şi revină el cu timpul, dar asta 
se întâmpla cam încet. Totul s-a schimbat în momentul 
în care ai apărut tu. 

Ea clipi de câteva ori, asimilând informaţia, apoi 
surâse. 

- Cred că avea nevoie de o activitate. Ceva la care 
să-și folosească talentul şi energia. 

Inţelesese, se gândi încântat bătrânul. Nu orice fe- 
meie ar fi înţeles. 

- Exact, spuse el. Avea nevoie de o misiune. 

- Ceva de făcut, o misiune, dacă vrei s-o numeşti aşa, 
zise Lucy ridicând din umeri. Şi s-a potrivit ca şi eu să 
am nevoie de un expert ca el. 

Deke o privi cercetător. 

- O situaţie în care amândoi sunteţi în câştig, nu-i 
așa? întrebă el menținând un ton neutru. 

- Să sperăm. În caz contrar, am sentimentul groaznic 
că o anume crimă va trece nepedepsită. 

- Te referi la Sara şi Mary? 

- Cu cât ne gândim mai mult Mason şi cu mine, 
cu atât sunt mai convinsă că maşina le-a fost în mod 
deliberat scoasă din drum la curba aceea de pe Man- 
zanita Road. 

- Nu te contrazic. Mason mi-a povestit despre pata 
de sânge de pe o piatră din apropiere. Sunt şi eu de 
acord că momentul în care au murit amândouă e teribil 
de suspect. Dar nu e nimeni altul mai capabil ca Mason 
să descurce o situaţie ca aceasta. 

- Te cred. 

- Îţi va da răspunsurile pe care le cauţi. Ştii că eram 
în străinătate când s-a întâmplat chestia aceea cu Brin- 
ker, acum nu știu câți ani, dar Mason mi-a trimis un 
e-mail în seara aceea să-mi spună că fuseseră unele pro- 
bleme în parc şi că avusese o confruntare cu Brinker. 
l-am răspuns îndemnându-l să fie atent. Brinker era 
genul care căuta răzbunare. Mason m-a contactat din 
nou să-mi dea de știre că Brinker dispăruse şi că po- 
liţia venise să pună întrebări la magazinul nostru de 
bricolaj. Ştiam că Brinker îl avea pe şeriful de atunci 
la mână. Incepusem să fac pregătiri de întoarcere, dar, 
înainte ca eu să fi ajuns aici, poliţia a tras concluzia că 
Brinker fusese victima unei tranzacţii cu droguri care 
n-a mers bine. Oricum, nimeni nu l-a acuzat pe Mason 
de nimic. 

- Abia recent am aflat că Mason se numărase printre 
suspecți. 

- Persoană aflată sub investigaţie, cum se zice oficial. 

Lucy îl fixă intens cu ochii ei ce păreau acum foarte 
verzi. 

- Te-ai întrebat vreodată dacă Mason avusese vreo 
legătură cu moartea lui Brinker? 

-Sigur că da. Nu era de neînchipuit o situație în 
care Mason fusese nevoit să se apere, îl omorâse pe Brin- 
ker în cursul încăierării și apoi hotărâse că era mai bine 
sa facă corpul dispărut. 

Lui Lucy îi căzu falca. 

- Crezi că Mason ar fi fost în stare de aşa ceva la 
nouăsprezece ani? 

- Îl învăţasem cam tot ce știam eu până atunci. 

- Înţeleg, murmură ea înghițind în sec. 

- Însă Mason mi-a spus că nu avusese nimic de-a face 
cu dispariţia lui Brinker. 

- Şi l-ai crezut? 

- Mason nu m-ar minţi pe mine. S-ar putea să-mi as- 
cundă câte ceva dacă crede că nu mi-ar folosi la nimic 
să ştiu, dar nu m-ar minţi în faţă. Pe lângă asta, nu avea 
nici un motiv să-mi îndruge baliverne. 

- Ştia că-i vei păstra secretul. 

- Sigur că da. Suntem rude. Oricum, cineva trebuia, 
mai devreme sau mai târziu, să-i facă definitiv vânt lui 
Brinker. Dar Mason nu mai era pe radarul poliţiei, şi 
pentru mine asta conta. Operațiunile de căutare şi sal- 
vare au încetat după câteva luni. Tatăl lui Brinker a chel- 
tuit o avere pe detectivi particulari, dar n-a reușit nici 
unul să afle nimic. Apoi Jeffrey Brinker a murit el însuși 
de un atac de cord, şi cu asta s-a încheiat povestea. 

-Şi în tot timpul acesta corpul lui Brinker fusese 
ascuns în şemineul Sarei. Noi, familia ei, habar n-aveam 
de asta, să știi. A ţinut secretul pentru ea. Era totuși cel 
puţin o persoană care ştia de trupul din şemineu. 

- Mary? 

- Da. M-am tot gândit la asta. Ea şi Sara erau foarte 
apropiate. Dar dacă este așa, nici Mary nu a spus o vor- 
bă nimănui. 

- Erau mai mult decât prietene apropiate. Formau 
o familie. 

- Într-adevăr. 

- Mai este un lucru pe care ar trebui să-l ştii despre 
evenimentele de acum treisprezece ani, spuse Deke. 

- Ce anume! , 

- Atunci s-au rezolvat toate în Summer River. Ín 
toamnă, Aaron a plecat la universitate. Mason a vândut 
casa pe care o renovase și a scos un profit frumuşel, căci 
preţurile tocmai începeau să urce. Cu o parte din bani 
i-a plătit lui frate-său taxele de facultate şi şi-a cumpărat 
o mașină nouă. Apoi s-a înscris la colegiul local la câte- 
va cursuri. A început să studieze pentru o diplomă în 
jurisprudență. 

Lucy zâmbi. 

- Mă gândeam eu că până la urmă va ajunge să lucre- 
ze în sfera asta. Dacă cineva a fost anume făcut ca să-i 
prindă pe băieţii răi, acela era cu siguranţă Mason. 

- Să-ţi spun ceva. Eu am crezut întotdeauna că avea 
o minte grozavă pentru afaceri. Prima casă pe care a re- 
parato şi a vândut-o nu a fost și ultima. A făcut bani 
buni cu vinderea de proprietăţi imobiliare de-a lungul 
anilor. Dar asta nu era o adevărată pasiune. Când l-am 
întrebat de ce a vrut să devină poliţist, mi-a spus că a 
fost ideea ta. 

- O, Doamne, râse Lucy. Am făcut o remarcă în răs- 
păr, în noaptea aceea când m-a smuls de la petrecerea 
lui Brinker. Pe moment nici măcar nu mi s-a părut ca 
mă auzise. Era prea preocupat ca să-mi ţină morală des- 
pre cum nu trebuie să mă amestec în anturajul lui Brin- 
ker. l-am replicat că nu am nevoie de un înger păzitor 
profesionist şi că, dacă are înclinația de a salva oameni, 
“ar trebui să-şi aleagă o meserie ce are de-a face cu apli- 
carea legii. 

- Toţi avem nevoie de câte un înger păzitor în viaţă. 
Sau poate de cineva care apare la momentul potrivit ca 
să ne îndrepte pe drumul cel bun. 

- Nu te contrazic. Mason așa a apărut, la momen- 
tul potrivit, când aveam nevoie de cineva să mă salveze 

în noaptea aceea, acum treisprezece ani. Nu mi-am dat 
seama de pericolul în care fusesem decât acum, când 
m-am întors la Summer River. Dar tu, Deke? Ai fost de 
mai multe ori în zone de război. Trebuie să fi avut pe 
cineva care să te ajute în unele situaţii. 

- Pe front îi aveam pe camarazii mei să-mi păzească 
spatele. Dar mai erau şi vreo doi îngeri păzitori, Mason 
şi Aaron. 

- În ce fel te-au salvat ei? 

- Să zicem că mi-au arătat drumul cel bun. Mi-au dat 
un motiv să vin înapoi acasă. 

O singură limuzină, cu inscripţia „Turul Podgoriei 
Summer River“, era parcată în spaţiul amenajat în faţa 
Cramei Colfax, altfel aproape gol. Era încă prea devre- 
me pentru degustarea vinurilor. 

Mason îşi lăsă maşina la baza scărilor ce duceau spre 
sala de degustare. 

Beth Crosby apăru din clădirea vastă ce adăpostea 
rezervoarele pentru fermentație şi liniile de îmbuteliere. 
Când îl văzu, îi făcu vesel cu mâna şi veni înspre el. 
Purta jeanşi şi o cămaşă denim, iar soarele sclipea pe 
lentilele ochelarilor ei cu rame sobre. 

- Nu-mi spune că te-ai hotărât să ne încerci vinurile, 
spuse ea. Credeam că eşti băutor de bere. 

Mason zâmbi. 

- Am venit să discut cu Quinn. E pe aici? 

- Sigur. L-am văzut acum câteva minute. Făcu un 
gest spre clădirea unde erau sala de degustare, magazi- 
nul de suvenire şi birourile Cramei Colfax. S-a dus în 
biroul lui, cred. A doua uşă după camera de degustare. 
la-o la dreapta după ce intri, n-ai cum să te pierzi. 

- Mulţumesc. 

- E adevărat că au găsit trupul lui Nolan Kelly în casa 
Sarei? Beth miji ochii ca să-i ferească de soare. Se zice că 
a dat foc casei şi a fost prins de flăcări. 

- Cam așa arată lucrurile. Dar mai sunt nelămuriri 
în legătură cu motivele lui. 

- Ştii ce cred eu? zise ea pe un ton conspirativ. Pariez 
că a vrut să-i forțeze mâna lui Lucy. Ea dăduse sfară-n 
ţară că avea de gând să renoveze casa înainte de a o pune 
pe piață. Kelly probabil şi-a pierdut răbdarea. Toată lu- 
mea știe că terenul e mult mai valoros decât casa. Este 
perfect pentru o podgorie. 

- Am mai auzit teoria asta chiar azi. Tu şi Kelly aţi 
fost colegi de liceu. Crezi că ar fi fost în stare să provoace 
incendiul numai ca să-şi ia comisionul de intermediar? 

- Poate. Dacă era suficient de disperat. Vreau să 
spun, el era primul vânzător de marijuana în liceu. 
De ce să nu dea foc la casă dacă asta îi aducea bani? 

- Ai vreun motiv să crezi că era disperat după bani 
în ultimul timp? 

-Cine ştie, oftă Beth. Eram de aceeaşi vârstă, dar 
nu am fost niciodată apropiaţi. Ne învârteam în cercuri 
diferite în liceu. Eu eram cu tocilarii, ţii minte? Nolan 
încerca mereu să intre în gaşca de top. Cred că de aceea 
începuse businessul cu droguri. Era furnizorul cel mai 
căutat în vara aceea. Pușştii de bani gata l-au acceptat 
pentru că le procura ceea ce-şi doreau. 

- Deci crezi că avea relaţiile potrivite ca să vândă 
droguri de primă calitate? 

- Bănuiesc. Ştiu doar că era în stare să procure 
orice-i cereau tinerii cu bani. 

- Şi ce-i cerea Tristan Brinker. 

Beth se strâmbă. 

- Da, toată lumea zicea că Nolan era cel care aprovi- 
ziona petrecerile lui Brinker. 

- De unde le procura? 

- Cine ştie? Din oraș, cred. Se pare că poţi face rost 
de orice în San Francisco. Ascultă, nu e treaba mea, dar 
mai bine ai fi atent când vorbeşti cu Quinn. 

- De ce? 

Beth ezită şi apoi oftă prelung. 

- În cazul în care n-ai aflat încă, lucrurile sunt destul 
de tensionate în familia Colfax. Eu sunt enologul, deci 

nu ştiu mare lucru despre partea financiară. Dar şi aici, 
la cramă, se mai aude câte ceva. Îţi pot spune că fricţiu- 
nile sunt teribile. 

- Ce crezi tu despre întreaga situaţie? 

- E relativ simplu, zise ea ridicând din umeri. Toţi, 
cu excepţia lui Warner, vor să accepte oferta de fuziu- 
ne. Dar Warner nu și-a dat seama de asta decât recent. 
Era mai preocupat de cramă decât de Colfax Inc. Acum 
că-i vede pe toţi porniţi împotriva lui, e furios. Dă vina 
pe Quinn, cred. 

- Pentru că el face presiuni pentru realizarea fuziunii? 

-~ Aşa am auzit. 

Mason studie faţada ornamentată a cramei şi grădi- 
na în care fiecare arbust era tuns la milimetru. 

- După cât se pare, Colfax nu s-a zgârcit cu întreține- 
rea domeniului. i 

- E marea lui mândrie. li place să-şi vadă numele pe 
etichete. E foarte entuziasmat de sortimentul Reserve. 

- Dar restul familiei? Le revine și lor ceva din etiche- 
tele acelea sofisticate? 

Beth căzu pe gânduri. 

- Păi, crama e biletul lor de intrare în înalta societate 
din Ținutul Vinului. Cred că sunt mulţumiţi de asta, 
în special Jillian şi iapa de prăsilă, adică noua doamnă 
Colfax. Dar ştiu foarte bine că podgoria înghite bani, în 
loc să aducă. Multe crame care pun accentul pe calitate 
și sofisticare nu aduc profit niciodată. 

- Ce excepţia lui Warner, toţi par hotărâți să vândă 
găina care face ouăle de aur. Ai vreo idee de ce? 

- E destul de simplu. După cum înţeleg eu lucrurile, 
fuziunea va face din fiecare un multimilionar. Nu e trea- 
ba mea, dar personal cred că Warner Colfax ar trebui 
să aibă votul hotărâtor în această chestiune. Colfax Inc. 
este firma lui. A construit-o de la zero. 

- Împreună cu Jeffrey Brinker. 

- Da, dar Brinker s-a retras din afacere de ani de zile. 
W/arner a adus compania la nivelul actual. 

- Dar i-a oferit postul de director general lui Cecil 


Dillon. 

Beth îi aruncă o privire întrebătoare. 

- Toată lumea zice că angajarea unui director general 
din afară e o practică obişnuită în firmele mari. Warner 
vrea șă se retragă şi să se dedice vinurilor lui. 

- Înţeleg. 

Tânăra femeie aruncă o privire la ceas şi își împinse 
ochelarii pe nas. 

-Ar trebui să mă întorc la muncă. Mă bucur că 
te-am revăzut, Mason. Ştii, o grămadă de oameni de pe 
aici spuneau că te vei alege cu o slujbă de mâna a șaptea, 
în timp ce fratele tău era deşteptul familiei. 

- Aaron este într-adevăr deşteptul familiei. 

- Se poate. Dar până acum ţi-a mers și ţie bine, zâm- 
bi Beth. Mă bucur de asta. 

-Şi ţie îţi merge bine. Mason arătă cu capul spre 
clădirea rezervorului de fermentație. Warner Colfax nu 
e singurul care-şi face un nume aici. Eticheta lui n-ar fi 
mare lucru fără un expert în enologie. 

- Mulţumesc. Am avut unele avantaje din start. 
W/arner voia să aibă ce-i mai bun din toate, de la pro- 
cesul de fermentație până la maturare şi îmbuteliere. 
Chicotind, ea adăugă: N-ai idee câte feluri de dopuri am 
încercat până m-am hotărât asupra unuia care lăsa exact 
atât aer cât voiam eu să ajungă la vin. 

- Sunt convins că ești foarte, foarte pricepută. 

- Așa cred şi eu. Vreau să fiu cea mai bună. Se înde- 
părtă de el, făcându-i cu mâna. Ne mai vedem! 

Mason urcă treptele și împinse uşa sălii de degustare. 
Turiştii din limuzină stăteau aşezaţi comod la bar, ascul- 
tând-o atent pe femeia atrăgătoare care le turna cantităţi 
mici de vin, precis cântărite, în pahare. 

- Un riesling foarte proaspăt, sec, cu o notă de caisă 
şi pară, spunea ea. Se opri în mijlocul prelegerii când îl 
văzu pe Mason pe holul marcat „Birouri“. Pot să vă ajut 
cu ceva? 

- Trec să-l văd pe Quinn Colfax, spuse el fără să se 
oprească din drum. Suntem cunoştinţe vechi. 

-O să-i spun că sunteţi aici, rosti femeia pe un ton 
mai aspru. 

- Nu-i nevoie. Quinn şi cu mine suntem amici 
vechi. 

Coti şi păşi pe un coridor decorat cu fotografii înră- 
mate reprezentând podgorii scăldate în soare. Se opri în 
faţa ușii pe care scria „Marketing şi Vânzări“. Ușa era 
deschisă. Quinn şedea la birou, studiind ecranul unui 
computer cu imagini colorate din Ţinutul Vinului. 
Avea un telefon la ureche. 

- Da, înţeleg. Voi avea grijă de asta. Simţind că era 
cineva în uşă, își răsuci scaunul și se încruntă când îl 
văzu pe Mason. Trebuie să închid acum. 

Termină convorbirea şi îl privi precaut pe vizitatorul 
neanunțat. 

- Care-i treaba, Fletcher? 

- Am să-ţi pun câteva întrebări, zise Mason închi- 
zând uşa biroului. 

- Au de-a face cu acţiunile lui Lucy? 

- Nu. Acţiunile sunt treaba ei. Am venit să discutăm 
despre Brinker şi Kelly și despre trecut. 

- La naiba! Mă temeam că de asta era vorba. Te ţin 
minte destul de bine din anii de şcoală ca să ştiu că nu 
ai de gând să renunțţi repede și să mă lași în pace. Ia loc! 
N-aş fi un director de marketing priceput dacă nu ţi-aş 
oferi un pahar cu vin. 

- Nu, mulţumesc. 

Quinn păru afectat. 

- Bine. O cafea? 

Din anumite motive, oamenii aveau tendinţa de a 
vorbi mai lejer în faţa mâncării sau a băuturii. Probabil 
era ceva primitiv, se gândi Mason. Oricum s-ar fi explicat 
psihologic, el învățase demult că era un truc eficient. 

- Da, mulțumesc. 

Quinn apăsă pe un buton. 

- Letty, fii drăguță şi adu o ceașcă de cafea pentru 
musafirul meu. Pentru mine ceai, ca de obicei. 

- Desigur, domnule. 

- Mulţumesc, spuse Quinn. Se rezemă şi îl privi pe 
Mason. la loc şi spune-mi despre ce e vorba. 

Mason se apropie. Nu simţi nici o urmă cât de vagă 
de alcool în aerul încăperii. Ori Quinn se resemna să 
bea în afara orelor de serviciu, ori folosea niște pastile 
pentru respiraţie grozave. 

- Ai auzit de Kelly? 

- Tot orașul a auzit de Kelly până acum. Idiotul a 
încercat să dea foc casei Sarei şi a ars cu casă cu tot. Este 
foarte trist, dar ce-are asta de-a face cu prezenţa ta în 
biroul meu? 

Mason examină imaginile de pe pereţi. 

- Frumoase fotografii. Tu le-ai făcut? 

- Da, chiar eu. 

- Şi cele de pe hol? 

- Şi acelea. Ce legătură au fotografiile cu asta? 

- Hai să-ţi spun ce cred eu, zise Mason întor- 
cându-se spre el. Spre deosebire de ceilalți, nu cred că 
Nolan Kelly a incendiat casa Sarei ca să-i forţeze mâna 
lui Lucy pentru vânzarea proprietăţii. 

- De ce nu crezi în interpretarea asta? Quinn se în- 
cruntă. Mie mi se pare logică. Nolan voia să facă tran- 
zacţia repede, şi Lucy trăgea de timp. 

- Nu crezi că un asemenea gest e cam excesiv chiar şi 
pentru un agent imobiliar disperat? 

- Uite ce e, Kelly a fost un comerciant bun, dar nu 
era vestit pentru standardele sale etice. Nu ştiu dacă erai 
în temă atunci, dar acum treisprezece ani Kelly le vindea 
marijuana copiilor din oraş. Toată lumea ştie că tot el îi 
procura droguri lui Brinker. 

- Am auzit. E vreun motiv să cred că încă mai era 
băgat în afaceri de genul acesta? 

- Nu. Quinn se ridică şi se duse lângă fereastră, de 
unde continuă: Cred că s-ar fi aflat. Insă năravul lui a 
rămas acelaşi. Nu ar fi şovăit să încalce legea dacă erau 
şanse mari să scape nevătămat. 

Se auzi un ciocănit uşor, așa că traversă încăperea 
să deschidă ușa. Tânăra femeie care le turnase vin tu- 
riştilor stătea în hol cu o tavă cu două căni. Firul de la 
eticheta unui pacheţel de ceai atârna pe marginea uneia 
dintre ele. 

- Mulţumesc, Letty. Quinn îi luă tava şi o aşeză pe 
o măsuţă. Asta-i tot pentru moment. Te rog să-i spui 
lui Meredith să aibă grijă de telefon până terminăm 
noi aici. 

- Desigur, domnule Colfax. 

Letty plecă, închizând uşa în urma ei. 

Mason se apropie de fereastră și privi spre dealurile 
line, acoperite de viță-de-vie. 

- Zahăr sau frişcă! întrebă Quinn. 

„Ca întotdeauna, gazda perfectă“, se gândi Mason. 

- Simplă, neagră, spuse el. Auzi cum Quinn deschise 
un pliculeţ de zahăr. Frumoasă privelişte! 

- Dacă-ţi plac viile. 

Mason se întoarse de la geam. Quinn îi înmână ceas- 
ca şi îşi luă ceaiul. 

- Te-ai simţi mai comod dacă ai lua loc. 

El însuși ocoli biroul şi se aşeză. 

Mason alese unul dintre scaunele din faţa biroului, 
vizavi de Quinn. Își umezi buzele în cafea. Era bună. 
Probabil proaspăt măcinată, făcută din boabe provenite 
de la o fermă organică ce practica tehnici sănătoase de 
creştere şi recoltare a plantelor și respecta toate criteri- 
ile de etică a muncii. Doar se aflau la Summer River, 
nu oriunde. 

Quinn bău din ceaiul său. 

- Te-ai întrebat vreodată ce s-a întâmplat cu compli- 
cele lui Brinker? întrebă Mason. 

- „Complicele?“ pufni Quinn. Picături de ceai zbura- 
ră din ceaşcă. Despre ce naiba vorbeşti? 

- M-am uitat prin dosarul Violatorului în Serie. Erau 
unele indicii că ar fi fost o a doua persoană implicată 
în violuri. 

-N-am auzit niciodată de așa ceva, se încruntă 
Quinn. Ce vrei să spui? 

- La o analiză mai profundă, sunt cel puţin doi oa- 
meni care au avut motive serioase de îngrijorare când s-a 
descoperit corpul lui Brinker în șemineu. Complicele şi 
persoana care îi procura droguri lui Brinker. 

- Ţi-am spus doar, Brinker primea drogurile de 
la Nolan Kelly, zise Quinn făcând un gest plictisit cu 
mâna. Dar ce-i cu chestia asta cu complicele? 

Mason mai luă o înghiţitură de cafea. 

- La vremea aceea fusese doar o teorie. Dar îţi dă de 
gândit, trebuie să recunoşti. 

-E cam trasă de păr, Fletcher. Dar să zicem că ai 
dreptate. Poate că a existat un complice, într-adevăr. 
După mine, cel mai probabil suspect ar fi fost Kelly. 
Ar fi făcut orice să fie în grațiile masculului alfa. 

- Respectivul fiind Brinker? 

Quinn strânse din buze. 

- Da. 

Mason bău din cafea şi privi imaginile de pe pereţi. 

- Dacă a fost într-adevăr o a doua persoană implicată 
în violuri, există suficiente motive de a crede că se price- 
pe bine la fotografie. 

- Ticălosule! izbucni Quinn. Puse ceașca de ceai pe 
tavă, foarte atent. Ochii i se înăspriră. Mă acuzi că aș fi 
fost Violatorul în Serie numai pentru că am niște foto- 
grafii atârnate pe pereţi? 

- Nu fac nici o acuzaţie... nu încă. Pun numai nişte 
întrebări. 

- Vrei un suspect care să fie priceput la fotografie? în- 
trebă Quinn cu vocea sugrumată de furie. Atunci Kelly 
e omul tău. 

- De unde şi până unde? 

- Cine crezi că a făcut toate pozele şi filmuleţele ca- 
re-i ilustrau anunţurile imobiliare? Kelly se ocupa singur 
de marketing. Intră pe site-ul lui. Quinn se cufundă în 
scaun, mormăind: Uite ce e, scuză-mă că mi-am ieșit din 
fire, dar trebuie să recunoști şi tu că, dacă dai buzna în 
biroul cuiva acuzându-l că a participat la un viol, trebuie 
să te aștepți la un pic de rezistență. 

- Bineînţeles. 

- Jur că n-am avut nimic de-a face cu înregistrările. 

- Făceai parte din primul cerc al lui Brinker în 
vara aceea. Vrei să spui că nu ştiai că era Violatorul 
în Serie? 

- Asta este exact ceea ce spun. Quinn se scărpină 
pe ceafă, apoi adăugă: Dar ai dreptate. L-am cunoscut 
pe Brinker probabil mai bine ca oricine. Şi ştii la ce a 
dus asta? De fapt, la nimic. Ştia să-şi păstreze secretele. 

- Ce a făcut și ce a zis Brinker în noaptea aceea după 
ce eu v-am lăsat singuri în parc? 

- A fost furios, se înţelege. Nu-l mai văzusem așa. Era 
rece ca gheaţa, sub zâmbetul lui. Și-a dat drumul după 
plecarea ta. A tot ameninţat. A zis că o să te facă să plă- 
teşti de o să-ţi iasă pe nas. Pe vremea aceea nu ştiam ce 
să mai cred. Dar m-a speriat rău, recunosc. 

- A ameninţat că mă va omorî? 

Quinn îşi încleştă fălcile. 

- Nu, cel puţin nu pe loc. Voia să te tortureze întâi. 
Voia să suferi. Voia să te umilească şi să te rănească. 

-Şi cum intenţiona să facă toate acestea? 

Quinn se ridică şi merse la fereastră, rămânând aco- 
lo, cu spatele spre Mason. 

- Zicea că modul cel mai sigur de a te zdrobi era prin 
Sara şi Lucy Sheridan, după care avea un plan cu fratele 
tau. Nu a specificat care. 

- Dar a menţionat-o pe Sara Sheridan, pe nume? 

- Da. Era clar că o ura, poate că îi era chiar frică de 
ea, din cine ştie ce motiv. 

- De ce? 

Quinn se întoarse spre el. 

- N-am nici cea mai vagă idee. N-avea nici un sens... 
atunci. Numai că în noaptea aceea, când scotea fum pe 
nări de furie, a dat vina pe ea. 

- Pentru ce a dat vina pe ea? 

-Nu ştiu. Îţi jur că nu am nici cea mai vagă idee 
despre ce vorbea. Era ca un nebun. După ce ai plecat, 
m-am suit şi eu în maşină şi m-am dus acasă. Mă îngrozi- 
se, să-ți spun drept. A doua zi, Brinker a plecat din oraș. 

u l-am mai văzut niciodată. M-am gândit că toate ame- 
ninţările alea erau apă de ploaie. Numai că în mai puţin 
de patruzeci şi opt de ore a fost declarat dispărut. Toată 
lumea începuse să vorbească despre o afacere cu droguri 
care n-a mers. Am vrut şi eu să cred asta, dar... 

- Dar ce? 

- Brinker era foarte atent când se ocupa de droguri. 
Nu l-am văzut niciodată luând legătura direct cu deale- 
rii. Il folosea pe Kelly ca intermediar. Şi îmi era clar că 
Kelly habar n-avea ce se întâmplase cu Brinker. De fapt, 
aveam impresia că Nolan Kelly era la fel de ușurat ca 
toţi ceilalți când a început să circule zvonul că Brinker 
ar fi fost mort. 

- Cum de tu şi cu Brinker v-aţi împrietenit în vara 
aceea? Nu aveaţi prea multe în comun, după câte şti- 
am eu, în afară de faptul că taţii voştri erau parteneri 
de afaceri. 

Quinn îşi strâmbă buzele într-un zâmbet lipsit de 
umor. 

- Să-ţi spun eu care-i culmea ironiei. Taică-meu cre- 
dea că Brinker era un model bun pentru mine. 

Lumina soarelui ce intra pieziș pe geamul din spatele 
lui Quinn devenise orbitoare. Mason se hotări să plece, 
așa că puse ceașca pe birou. 

- Mulţumesc pentru cafea. Se ridică şi merse la ușă. 
Clanţa era foarte rece când o atinse. Se opri și se în- 
toarse înspre Quinn. După ce s-a raportat dispariţia lui 
Brinker, tu ce ai crezut că s-a întâmplat? 

- La început am crezut că e vreun truc de-al lui. Dar 
când autorităţile au ajuns la concluzia că murise, am 
fost sigur că tu i-ai făcut felul. 

Lumina devenise insuportabilă. Mason îşi puse 
ochelarii de soare. 

- Asta le-ai spus polițiștilor? 

- Nu. Am spus numai că a fost o ceartă între voi doi 
și cam atât. Din partea mea, dacă l-ai omorât, mi-ai fä- 
cut o favoare nu doar mie, ci şi multor altora. 

Mason deschise uşa. Clanţa fusese rece în urmă cu 
câteva secunde, însă acum părea de gheaţă. 

- Mai e un lucru care ţi-ar prinde bine să-l ştii, zise 
Quinn încet. 

- Ce anume? 

- A fost o persoană pe care am avertizat-o de amenin- 
ţările lui Brinker. 

O senzaţie bine cunoscută îl străbătu pe Mason. 

- Lai spus Sarei Sheridan că voia să le facă rău ei, lui 
Lucy şi fratelui meu, intenţionând la final să mă atace 
pe mine. 

- N-am putut dormi în noaptea aceea. M-am sculat 
la patru dimineaţa, m-am îmbrăcat şi m-am dus cu ma- 
șina în livadă. Am parcat între copaci și am mers pe jos 
restul drumului până la casa ei. Nici măcar n-a trebuit să 
bat la uşă. Parcă m-ar fi aşteptat, sau poate că stătea de 
pază la fereastră. A ieșit pe veranda din spate în capot. 
l-am povestit despre amenințările lui Brinker. Am vor- 
bit în şoaptă amândoi. Ştiam că nu ar fi vrut s-o trezim 
pe Lucy. 

- Ce a făcut Sara după ce i-ai spus toate astea? 

- Mi-a zâmbit așa cum zâmbea ea, ca şi când ar fi 
văzut direct în adâncul sufletului tău, ca și când ţi-ar 
fi ştiut toate secretele. Mi-a mulțumit şi mi-a spus că 
va avea ea grijă de toate. Și apoi m-a îndemnat să merg 
acasă şi să uit că purtaserăm acea convorbire. Spunea că 
Brinker nu trebuie să afle pentru că nu se ştie la ce te 
puteai aştepta de la el. A avut dreptate. 

- Ca să vezi coincidenţă. Şi eu am avut o discuţie 
similară cu ea, chiar în acea dimineaţă. 

Se lăsă o scurtă tăcere. 

- Nu ţi-a trecut niciodată prin minte că ea îl omorâse 
pe Brinker? întrebă Mason. 

- Nu. Quinn râse. Cum adică, Sara Sheridan? Uci- 
gașă? Era în frunte la protestele împotriva războiului. 
A ţinut ore de meditaţie şi de yoga. Era vegană înainte 
ca asta să fie o chestie cool. 

- Trebuie să stai cu ochii pe veganii ăştia, spuse 
Mason. 

leşi pe hol şi stătu nemișcat, întrebându-se de ce 
era așa de întuneric. In cele din urmă îşi aduse aminte 

că purta ochelarii de soare. Şi-i scoase şi-i vâri în buzuna- 
rul cămăşii când intră în sala de degustare. 

Turiştii plecaseră, la fel și Letty. leşi afară. Soarele 
strălucea atât de puternic, încât îl durură ochii. Căută 
ochelarii de soare şi îi puse din nou, apoi cobori treptele 
largi ce duceau la parcare. 

Intră în mașină și se aşeză la volan, savurând lumina 
care se strecura printre frunze şi cădea în cascadă pe pă- 
mânt. Aur lichid. Lar fi plăcut să facă dragoste cu Lucy 
într-o lumină aşa de frumoasă. Dar Lucy nu era acolo. 
Trebuia s-o găsească. 

Mașina porni după câteva încercări și ieşi din parca- 
re. Șoseaua de lângă râu părea să aibă mai multe curbe 
decât îşi amintea el. Se răsucea înspre infinit. Deoda- 
tă, simţi o străfulgerare instinctivă. Răspunsurile pe 
care le căuta aveau să se găsească la capătul lui River 
Road. Tot ce avea de făcut era să urmeze şoseaua până 
la capăt. Lucy îl aştepta acolo. Imaginea era de o puri- 
tate cristalină, ca şi când viziunea lui o ilumina. Totul, 
de la crengile copacilor la liniile de pe pavaj, era atât de 
clar şi distinct, ca tras în sticlă. Culorile erau uimitoare. 
Nu fusese niciodată atât de conștient de mulțimea de 
nuanțe din natură. 

Până şi imaginea din oglinda retrovizoare era plină 
de viață. Un SUV mare, negru, se apropia rapid, ca 
într-un film. Râse, întrebându-se dacă nu cumva o luase 
pe un drum greşit şi nimerise accidental pe un platou 
de filmare. 

SUV-ul era şi mai aproape. Avea geamuri fumurii. 
Nu putu discerne faţa şoferului. Probabil vreun casca- 
dor. Începea să semene cu scena aceea din filme în care 
băieţii răi îi împing de pe şosea pe băieţii buni. 

Exact aşa cum făcuse cineva cu Sara și Mary. 

Dar accidentul acela se petrecuse pe Manzanita 
Road. Acesta era River Road. 

Oare trebuia să-i spună șoferului cascador că o luase 
pe un drum greşit? Punctul cel mai înalt de deasupra 

râului, aşa-zisul Loc de Pândă, avea să apară imediat. 
Încă o curbă. 

SUV.-ul încerca să-l depăşească. Ei, asta era o mane- 
vră prostească şi ilegală pe deasupra. Dar aşa se întâm- 
plă în filme. Băieţii răi fac lucruri prosteşti și ilegale şi le 
merge totul, cel puţin până în momentul final. 

„OK. Dacă băiatul cel rău vrea să-și rupă gâtul depă- 
şindu-mă, treaba lui. Numai că eu nu vreau să fiu în nici 
un film“, se gândi Mason. Voia s-o găsească pe Lucy şi 
să facă dragoste în lumina soarelui care se scurgea prin- 
tre copaci asemenea aurului lichid. A, da, și să păsească 
răspunsul la capătul şoselei. 

SUV-ul cel mare se poziționase în dreptul lui. Aproa- 
pe. Prea aproape. Mult prea aproape. Dintr-odată, scena- 
riul păru limpede precum cristalul. Asta era scena-cheie, 
scena în care băiatul rău îl împinge pe băiatul bun de 
pe o stâncă. 

Numai că băiatul bun nu avea chef să mai joace. Tot 
ce voia era s-o găsească pe Lucy. Blestematul de cascador 
îl împiedica. 

Apăsă tare pe frână, oprindu-se brusc. Un scrâşnet 
de metal, şi bara din spate a SUV-ului se agăţă de mas- 
ca mașinii lui. Cascadorul probabil nu se așteptase la 
schimbarea aceasta de scenariu, căci vehiculul masiv 
se răsuci ca să-și corecteze traiectoria, abia reuşind să se 
menţină pe şosea. Dispăru într-o clipă după următoa- 
rea curbă. 

Mason stătu nemișcat un timp, contemplând prive- 
liştea prin parbriz. Adrenalina i se răspândise prin corp, 
limpezindu-i gândurile. Trase mașina la marginea şose- 
lei şi opri motorul. 

Lumina strălucitoare a soarelui ardea în jurul lui. 
Se pierdu din nou în admiraţie. Unde mergea de fapt? 
Lucy. Mergea s-o găsească pe Lucy. Totuşi, nu i se părea 
o idee bună să conducă mai departe. Îşi scoase telefonul 
şi se holbă la ecran. Pe cine voia să sune? 

„Pe Lucy.“ 

Cu grijă infinită, îi atinse numele pe ecran. Ea răs- 
punse după primul apel. 

- Bună. Vreau să facem dragoste, dar nu cred că mai 
este timp, pentru că s-ar putea să mor. Așa că te-am su- 
nat să-mi iau adio. 

- Mason! Ce s-a întâmplat? 

- Eram într-un film, și cascadorul a încercat să mă 
împingă de pe şosea. 

- O, Doamne, vorbeşti de parcă ai fi beat. 

- Nu sunt. Am băut doar o ceaşcă de cafea. 

- Unde eşti? 

- Pe River Road, cred. Stai să văd! Se uită împre- 
jur. Totul pare foarte strălucitor, dar cred că sunt pe 
River Road. 

- Unde anume pe River Road? 

Părea agitată, dar era foarte răbdătoare, ca şi când ar 
fi vorbit unui copil. 

- Pe la Locul de Pândă, știi, creasta aceea pe care 
turiştii se opresc întotdeauna să facă fotografii. 

- La Locul de Pândă? Eşti sigur? 

- Aproape sigur. Cum se auzea un motor ambalat în 
apropiere, Mason spuse: Trebuie s-o iau din loc. Cred că 
vine cascadorul înapoi. 

- Ce cascador? Ascultă, nu te clinti de acolo! Mă în- 
țelegi? Stai exact unde eşti. Deke și cu mine venim cât 
de repede putem. 

- La revedere, Lucy. i 

SUV-ul uriaş se apropia. Il auzi încetinind la curbă. 

- Cred că ar trebui să mă dau jos din mașină. 

Inchise telefonul şi se chinui să-şi desprindă cen- 
tura de siguranţă. Un nou val de adrenalină îl inun- 
dă. După ce reuşi să scoată pistolul din torpedou, se 
angajă în luptă corp la corp cu portiera până reuși 
s-o deschidă. Porni împleticit spre copaci, neştiind si- 
gur de ce trebuia să se ascundă cât mai repede, dar 
bazându-se pe instinct. 

Į se învârtea capul, dar izbuti să ajungă în pădure. Se 
ascunse după niște stânci şi aşteptă, strângând pistolul 

cu ambele mâini. Un mic iaz de aur lichid strălucea lân- 
gă el. Îl privi fascinat. 

Auzi SUV-ul trecând lent prin dreptul mașinii, dar 
fără să oprească. Mason își aduse aminte ca lăsase porti- 
era din partea șoferului deschisă. Se întrebă ce conclu- 
zie trăgea din asta şoferul SUV.-ului. 

„Probabil crede că m-am aruncat în râu. L-am tras 
pe sfoară.“ 

Auzi motorul puternic ambalându-se din nou. Avea 
de-a face cu un prădător nervos pentru că nu i se dă- 
dea voie să ajungă la pradă. În cele din urmă, SUV-ul 
dispăru. 

Foarte grijuliu, Mason puse pistolul pe stâncă. Ră- 
mase pierdut în splendoarea peisajului cristalin, gândin- 
du-se la Lucy, până auzi o altă mașină. Roţi derapând. 
Uşi trântindu-se. 

- Mason? i 

Vocea lui Lucy îl făcu să se ridice în picioare. Işi luă 
pistolul de jos şi porni înapoi printre copaci. O văzu 
rezemată de balustradă, privind ţintă spre râu, cu tră- 
săturile schimonosite de îngrijorare. Alături de ea se 
afla Deke. 

- Bună, spuse Mason. 

Lucy se răsuci la sunetul vocii sale. La fel făcu și 
Deke. 

- Mason! Am crezut că... Dar nu contează acum. 

Veni iute spre el. 

- Ce naiba se petrece aici? se răsti Deke înaintând pe 
marginea pietruită a şoselei. Dă-mi mie pistolul acela. 
Nu este indicat deloc să-l mânuieşti în starea în care 
te afli. i 

- Ştiu, oftă Mason. Insă nu mi-a venit nimic altceva 
în minte. Mi s-a părut o idee bună, pe moment. 

Îl luă un alt val de ameţeală. 

Apoi o cuprinse pe Lucy în braţe şi nimic altceva nu 
mai contă. Fără a se mai opune întunericului, se lăsă să 
alunece în adâncuri. 

SCENA CU CAMERA DE GARDĂ DE LA URGENŢE 

O echipă medicală în halate. Lucy stă la capătul patului, 
neliniştită. Deke e în picioare, cu mâna pe umărul ei. Are o 
expresie mohorâtă. 

DOCTORUL: Nu e nici o urmă de traumă. Semnele 
vitale sunt normale. 

Examinează braţele pacientului şi apoi trece la capătul 
patului, obligând-o pe Lucy să se dea din calea lui. Examinea- 
ză degetele de la picioarele pacientului. 

DOCTORUL: Nu sunt urme de înțepături. 

LUCY (scandalizată): Sigur că nu sunt urme de înţe- 
pături. Mason nu se droghează. 

DOCTORUL: În caz de SMA este o posibilitate care 
trebuie luată în calcul. Vom şti mai multe când primim 
rezultatele analizelor. 

PACIENTUL: Mă simt bine. 

Nimeni nu-i dă nici o atenţie. Nu lau auzit. 

LUCY: Ce înseamnă SMA? 

DOCTORUL: Stare mentală alterată. Sunteţi sigură 
că pacientul nu este consumator de droguri? 

DEKE: Nu, nici vorbă. Vreo două beri seara și ceva 
vin. Atât. 

DOCTORUL (către ceilalți membri ai echipei medicale): 
Duceţi-l la radiologie. Vreau o tomografie craniană. 

PACIENTUL (mai răspicat, de data asta): La naiba, mă 
simt bine! 

Toată lumea se uită la el. Lucy zâmbeşte ușurată. 

LUCY: E OK. 

PACIENTUL: Exact. Sigur ca sunt OK. Vreau să 
merg acasă. 

DOCTORUL (privindu-l sever): Vă aduceţi aminte de 
ce aţi mâncat și ați băut înainte de a fi adus aici de soţia 
și de unchiul dumneavoastră? 

PACIENTUL (îi zâmbeşte lui Lucy şi îi face cu ochiul): 
Bună, soţioară. 

Lucy se încruntă spre el cu subinţeles. Pacientul sesizează 
mesajul. Ea şi cu Deke au dat date false despre relaţia lor, 
pentru ca Lucy să poată fi admisă în sala de consultaţii. 

DOCTORUL (vorbindu-i pacientului pe un ton sever): 
Domnule Fletcher, vă aduceţi aminte ce ați mâncat şi 
ați băut înainte de a fi adus aici? 

PACIENTUL (se concentrează, serios): O cafea, cred. 

DOCTORUL: Vă aduceţi aminte că aţi suferit halu- 
cinații? 

PACIENTUL: Cred că eram într-un film. 

DOCTORUL: Mai sunteţi în acel film? 

PACIENTUL (înţelege că probabil există un răspuns corect 
şi unul greșit. Face o încercare): Nu, filmul s-a terminat. 

DOCTORUL (nu pare să-l creadă): Mă bucur. Dar, 
numai ca să fim siguri că filmul s-a terminat cu bine, 
veți sta în noaptea asta aici, domnule Fletcher. Dacă 
semnalele vitale rămân stabile şi totul e în regulă din 
punct de vedere neurologic, puteţi merge acasă mâine 
dimineață. 

PACIENTUL: La naiba! 

- Nu te mai uita aşa la mine, spuse Mason. 

- Aşa, cum? întrebă Lucy. 

- Ca şi când te întrebi dacă dau ortul popii chiar în 
secunda asta. Mason luă o înghiţitură de limonadă și 
adăugă: Mă simt bine. Noaptea petrecută la spital a fost 
partea cea mai rea. 

Şedeau în balansoar pe veranda casei lui Deke. Lucy 
îşi ţinea un picior îndoit sub ea, iar Mason își odihnea 
capul pe umărul ei. Deke îi privea rezemat de balustra- 
dă. Joe moțăia pe treapta de sus. 

Fusese o noapte lungă pentru ea şi Deke, se gân- 
di Lucy. Stătuseră la căpătâiul lui Mason, urmărind 
cu atenţie cum adormea şi se trezea agitat. Dar spre 

dimineaţă, efectele halucinogenului se disipaseră com- 
plet. O asistentă socială venise să propună şedinţe de 
consiliere pentru eventualele probleme cu dependenţa. 
Cum Mason, Lucy și Deke se holbaseră la ea uimiţi, 
asistenta socială ieșise cu o mutră lungă. Medicul de la 
urgenţe, lămurit că nu avea să fie dat în judecată pen- 
tru malpraxis din cauză că externase pacientul prea 
devreme, îi dăduse voie lui Mason să plece. Cu două 
pagini de instrucţiuni pe care el le făcuse ghem în 
mână și le aruncase la coșul de gunoi înainte de a ieşi 
pe uşă. 

- Noaptea trecută a fost cumplită, oftă Lucy. Dar cea 
mai rea parte nu a fost la spital. Cea mai rea parte a fost 
când Quinn Colfax a încercat să te omoare. 

- Da, chestia aia n-a fost prea veselă, recunoscu Ma- 
son în timp ce amesteca limonada în pahar cu un aer 
gânditor. Presupunând că a fost Quinn. 

- Ţi-a pus droguri în cafea, spuse Deke. E singura 
explicaţie logică. Bine că nu ai băut-o toată. 

Lucy se înfioră. 

- Mi se pare greu de crezut că Quinn Colfax a încer- 
cat să te otrăvească cu sânge-rece chiar în biroul lui. 

- Păi dacă n-a găsit alt loc mai convenabil, replică 
Mason. Ce-i al lui e al lui, însă. A operat ca un profe- 
sionist. Nu mi-am dat seama nici o secundă că avea de 
gând să facă aşa ceva. Mai că ne-am apropiat spiritual 
pentru că aveam amândoi acelaşi respect pentru Sara. 

Deke pufni. i 

- Un lucru e sigur. Încercarea de otrăvire n-a fost pre- 
meditată. l-a venit pe moment. Quinn nu ştiuse că aveai 
de gând să-l înfrunţi la cramă: Asta înseamnă că avea 
otrava la îndemână. 

- Ce gând oribil, gemu Lucy. Nu mai beau niciodată 
vin de la Podgoria Colfax. 

- Nu uita să eviți şi cafeaua cu care te servesc acolo, 
o sfătui Mason. 

- Organică, probabil, comentă Deke. Trebuie să ai 
grijă de chestiile astea. 

- Oare ce naiba se petrece acolo? spuse Mason. 

- Quinn Colfax a încercat să te omoare, asta e tot. În 
ochii lui Deke apăru o umbră rece. Te-a drogat și apoi a 
încercat să-ți împingă maşina în râu din cel mai înalt şi 
mai periculos punct al şoselei. S-ar fi putut să supravie- 
ţuieşti căzăturii, dar, cum ai fi început să-ţi pierzi cunoş- 
tinţa din cauza drogului, te-ai fi înecat. Asta e tentativă 
de omor cu sânge-rece. Singurul motiv pentru care nu 
am chemat poliţia e că nu aveam nici o urmă de dovadă. 
Cam asta e. Ce facem acum? 

Mason mai luă o înghiţitură de limonadă şi puse pa- 
harul deoparte. 

- Vom încerca să ne dăm seama ce se întâmplă şi să 
găsim nişte probe. 

Se ridică și cobori şovăitor treptele ca să cerceteze 
botul mașinii. Lucy îl privi neliniștită, dar el îşi recăpătă 
echilibrul fără probleme. 

În timp ce examinau cu toţii paguba, Lucy își încru- 
cișă braţele la piept şi spuse: 

- Jur că nu eu am făcut asta când am condus maşina 
încoace. 

- [mi aduc vag aminte de impact. Am pus frână brusc 
ca să-l las pe şoferul SUV-ului să mă depășească. 

-Asta probabil te-a salvat. Deke se uită mai îndea- 
proape la zgârieturile adânci. Vopsea neagră. Îţi aduci 
aminte vreun detaliu legat de vehiculul atacatorului? 

-Nu prea, oftă Mason. Eram în plină halucinație 
atunci. Chestia cu filmul. Ţin minte că mă întrebam 
dacă nu cumva nimerisem în plină scenă de urmărire 
cu mașini. Un SUV mare se apropia din spate cu viteză. 
Geamuri fumurii. Parbrizul mă orbea. N-am putut să 
văd faţa şoferului. 

- „SUV mare, negru, cu geamuri fumurii!“ Descri- 
erea corespunde majorităţii vehiculelor de pe şoselele 
de aici, bombăni Deke. Unul se întâmplă să-i aparţină 
lui Quinn Colfax. Ar fi interesant să aflăm dacă are 
vreo zgârietură. Aş putea să mă duc până la podgorie şi 
să-l caut. 

Mason cântări propunerea şi încuviinţă din cap. 

- Dacă maşina lui a fost angajată în scena urmăririi, 
trebuie să-i fi rămas nişte urme. Mă îndoiesc că o lasă 
afară, la vedere, dar nu se ştie niciodată. 

-O să mă uit cu atenţie. 

- la maşina lui Lucy, îl sfătui Mason. Toată lumea 
din oraş ştie camioneta ta şi maşina mea. 

- Bun plan, spuse Deke, privind spre Lucy. Eşti de 
acord? 

- Sigur. 

Merse pe aleea cu pietriș şi-şi luă poşeta de pe ban- 
cheta din față a mașinii. li aruncă lui Deke cheile, iar 
acesta le prinse din zbor cu aceeaşi coordonare lipsită de 
efort ce caracteriza şi jocul lui Mason cu mingea. 

Când Deke se urcă la volan, Joe se trezi din moţăială 
și se uită la el încrezător. 

- Te deranjează dacă îl iau pe Joe cu mine? 

- Nu, deloc, zise Lucy. 

Deke deschise ușa din spate. 

- Joe. In mașină. 

Câinele se repezi pe trepte şi sări grațios înăuntru, 
apoi Deke demară. 

- Dacă nu l-aş cunoaşte mai bine, aş zice că unchiul 
tău se distrează de minune, spuse Lucy. 

- Da, şi mie mi se pare că se amuză. 

- Dacă-l prinde cineva inspectând mașinile de la 
podgorie? 

- N-o să-l prindă nimeni. Unchiul Deke ştie ce face. 
Ce zici de o plimbare pe lângă râu? Vreau să-mi limpe- 
zesc mintea, să pot gândi. 

Alarmată, ea îi cercetă ochii. 

-Ce vrei să spui? ar te simți ameţit? Iar ai halucinaţii? 

- Nu, sunt bine. Nu-mi mai examina pupilele. Vreau 
doar să mă plimb o vreme, să reflectez. 

O luă de mână și îşi încrucişă degetele cu ale ei, apoi 
o luară spre râu printre copaci. 

Lucy simţi puterea strânsorii lui şi îşi spuse că putea 
să se relaxeze. Mason revenise la normal. 

- Ceea ce aproape că ţi s-a întâmplat ţie li s-a întâm- 
plat şi mătuşii Sara şi lui Mary, nu-i aşa? 

Mason se gândi un moment. 

- Poate. Dar dacă au fost drogate, asasinul nu numai 
că ar fi trebuit să ştie că se îndreptau spre coastă în ziua 
aceea, dar şi să aibă acces la coșul de picnic. Cum ar fi 
fost posibil? 

- Păi, cumpărau întotdeauna coşurile pentru picnic 
de la Becky's Garden. Dar nu-mi pot imagina că Becky 
ar fi avut vreun motiv să le facă vreun rău. 

- Nu, şi sunt sigur că nu avea nici un interes finan- 
ciar în Colfax Inc. Dar se poate ca altcineva să le fi adus 
coşurile în ziua aceea. 

- Ucigaşul ar fi trebuit atunci să le urmărească tot 
drumul, aşteptând ocazia potrivită, spuse Lucy. 

- Poate că nu au fost drogate. Poate că ucigașul pur şi 
simplu le-a împins de pe şosea. Se întâmplă. De obicei 
în filme, dar şi în realitate. Mason se opri câteva clipe, 
apoi continuă: Dar în realitate, e nevoie de un şofer 
foarte bun la volanul mașinii care dă asaltul. Și, cum am 
spus, rezultatul nu e niciodată sigur. E cam încâlcită me- 
toda asta de a te dezbăra de cineva. Încă sunt de părere 
că avem de-a face cu un amator disperat. 

- Ceea ce nu înseamnă că ar fi mai puţin periculos. 

- Într-un fel, asta îl face și mai periculos. Mai im- 
previzibil. Am identificat două direcţii de anchetă: 
banii şi drogurile. Până acum ne-am uitat numai la dro- 
guri. Cred că trebuie să examinăm situaţia financiară 
mai atent. 

Dintr-odată, Lucy simţi atmosfera plină de energie 
din jurul lui. Mason îi dădu drumul la mână, scoase 
telefonul din buzunar și formă un număr. 

- Aaron... da, sunt bine. Te-a sunat Deke? O, păi a 
fost foarte îngrijorat. Da, a fost vorba de nişte droguri, 
dar nu avem de-a face cu vreo bandă sau cu vreun cartel. 
E vorba de bani în afacerea asta. Aș vrea s-o pui pe Alice 
pe urma lor. Vreau să ştiu ce poţi afla despre situaţia 
financiară a unei companii numite Colfax Inc. 

Lucy se apropie de apă. În spatele ei, Mason con- 
tinuă să discute cu fratele lui. li dădea adresa sediului 
social al firmei. 

-... Da, ştiu că e o corporație privată. Dar asta nu 
înseamnă că n-au circulat o grămadă de informaţii des- 
pre fuziune. Intreab-o pe Alice!. Puneti cap la cap toate 
datele pe care le puteţi găsi şi să vedem ce spune ea. 
Mă interesează orice indiciu că la Colfax ar exista pro- 
bleme financiare ascunse. Da. Sună-mă când afli ceva 
concret. Mulţumesc. 

Mason închise telefonul și-l vâri înapoi în buzunar. 
Venind în spatele lui Lucy, îi cuprinse umerii. Ea zâmbi 
şi îşi așeză palma peste mâna lui, simțind cum latura 
aceea a lui care fusese făcută anume ca să vâneze răufă- 
cători era din nou excitată. 

- Intreab-o pe Alice. 

- Aaron adoră expresia asta, spuse Mason. 

- Urmăreșşti ceva, nu-i aşa? 

- Poate. Îmi imaginez un scenariu în care Cecil Dil- 
lon, a doua doamnă Colfax, Quinn şi Jillian nu sunt 
nerăbdători să se întreprindă fuziunea numai pentru că 
vor să pună mâna pe profit şi s-o ia din loc. Poate că 
sunt disperaţi să încheie tranzacţia cât mai repede pen- 
tru că știu ceva suspect în legătură cu Colfax Inc. Ceva 
ce Warner nu ştie, ceva ce poate distruge compania. Vor 
să-și ia tălpăşița cât mai pot. Dacă nu, s-ar putea să piar- 
dă totul. 

- Asta ar explica de ce sunt toți mână-n mână. Dar 
de ce să nu-i spună lui Warner? 

- Pentru că e compania lui, imperiul lui. 

- Ceea ce lasă el în urma lui, murmură Lucy. 

- Dacă află că e ceva putred la temelie, va vrea să sal- 
veze Colfax Inc. şi s-o reconstruiască, nu s-o vândă cuiva 
care nu suspectează nimic. 

- Însă, date fiind riscurile, ceilalţi se tem că în felul 
ăsta nu s-ar mai alege cu mare lucru. 

- O grămadă de mobiluri în familia aceea. 

- Dar Quinn a fost cel care a încercat să te omoa- 
re. Asta îl face suspectul numărul unu pentru moartea 


! Aluzie la site-ul Universităţii Columbia care, prin intermediul unui 
ersonaj fictiv pe nume Alice, răspunde la întrebările cititorilor. 

p J p 

(n.tr.) 

Sarei şi a lui Mary. În ambele cazuri s-a aplicat același 
plan: droguri şi un accident de mașină. 

- Pare că e vorba de Quinn, dar mai e un aspect ne- 
clar, zise Mason. O cuprinse mai strâns și o întoarse 
spre el. Ieri, când m-am trezit în mijlocul filmului ace- 
luia nenorocit... 

- Când halucinai, vrei să spui. 

- Da, când halucinam. Am tras pe marginea şoselei 
și mi-am scos telefonul. Eram suficient de conştient de 
ceea ce se întâmplă ca să ştiu că ar fi trebuit să chem 
poliţia, dar ştiam că oricine o fi fost acela care voise să 
mă împingă în prăpastie va veni înapoi să termine ce 
avea de făcut. Şi voiam ca, pentru orice eventualitate, 
să-ți spun adio. 

- M-ai speriat de moarte, şopti ea luându-i faţa în 
mâini. 

El zâmbi cu jumătate de gură. 

- Da, scuză-mă! Eram prea zăpăcit ca să mă gândesc 
la reacţia ta. Strângând-o mai tare în brațe, îi mărturisi: 
Lucy, noaptea pe care am petrecut-o împreună pe coastă 
a fost cea mai importantă noapte din viaţa mea. Cel mai 
bun lucru care mi s-a întâmplat vreodată. 

Tânăra femeie îşi dădu seama că această declaraţie 
era, cel puţin în parte, influenţată de emoţiile prin care 
trecuse văzând moartea cu ochii. Dar nu-i păsa în acele 
momente. Şi ea suferise un şoc teribil, urmat de uşura- 
rea enormă pe care i-o provocase vestea că Mason avea 
să supravieţuiască. 

- Noaptea pe care am petrecut-o pe coastă a fost cea 
mai importantă şi pentru mine. Nu o voi uita niciodată. 

El nu păru satisfăcut de răspunsul ei, dar nu insistă. 

- Lucy, îi spuse, apropiind-o de el. Micuța mea Lucy. 
Acum că ai apărut din nou în viața mea, nu mai vreau 
să te las să pleci. 

O sărută înainte ca ea să fi putut cere lămuriri în 
legătură cu fraza aceasta enigmatică. Se gândi că Mason 
trecuse prin multe în ultimele douăzeci şi patru de ore. 
Era posibil să simtă unele emoţii care urmau să dispară 

când realitatea avea să pună din nou stăpânire pe el. 
Poate că acelaşi lucru i se întâmpla şi ei. 

Dar între timp nu putea găsi nici un motiv care s-o 
împiedice de a se lăsa cu totul în voia dorinţei şi a inti- 
mității intense pe care o simţea în brațele lui. 

li întoarse sărutul cu pasiune, savurându-i gura pu- 
ternică și fierbinte. O ţinea strâns lipită de trupul lui, 
făcând-o conștientă de propria lui exaltare. 

Intr-un final, Mason își înălță capul şi se uită împre- 
jur. Erau singuri, însă constatarea nu-l linişti pe deplin. 

- Nu aici. Nu suntem în siguranţă. 

Gândul că renunţase la a face dragoste în aer liber nu 
pentru că ar fi putut apărea cineva dintr-odată, ci pen- 
tru că nu erau în siguranță îi tăie răsuflarea lui Lucy, 

- Chiar crezi că am putea fi urmăriţi! întrebă ea 
privind în jur. 

- Nu-l văd pe Quinn furişându-se să ne ia prin sur- 
prindere cu un pistol încărcat, dar nu vreau să risc nimic. 
Când facem dragoste prefer să mă concentrez asupra ta, 
nu să ciulesc urechea după zgomote de paşi. 

- Dacă spui tu. 

-Şi mai e şi pericolul de a da peste nişte uzzici, 
adăugă el. 

- Nu m-aș fi gândit niciodată la asta, recunoscu ea 
râzând. Ai dreptate. Mai bine nu facem așa ceva în 
pădure. 

Râse şi el, cu o nerăbdare tipic masculină ce răsuna 
clar în aerul limpede, încălzit de soare. O luă de mână și 
fugiră împreună printre copaci spre cabană. 

Sângele îi ardea şi se simțea plin de exaltare ştiind 
că în câteva minute avea să facă dragoste cu Lucy. Se 
repeziră amândoi pe trepte spre vechea lui cameră. Lucy 
gâfâia un pic. Sub imperiul dorinţei, ochii îi străluceau 
misterios şi feminin. 

O lăsă să cadă pe pat şi se aşeză deasupra ei, sprijinin- 
du-se în mâini. O privi de deasupra, savurând gândul 
că, măcar pentru moment, era a lui. Îl dorea, şi acesta 
era cel mai puternic drog dintre toate. 

Cu o mână îi descheie bluza. Sutienul era o bucăţică 
mică şi sexy de dantelă neagră. Îi desfăcu încheietoarea 
din faţă și îi eliberă sânii delicați. 

- Eşti aşa de frumoasă! 

Ea zâmbi. 

- Nu ştiu cât de frumoasă sunt, dar când te uiţi la 
mine aşa, sunt foarte înfierbântată. 

-Şi asta. Fierbinte. Sărutându-i un sfârc roz, mur- 
mură: Fierbinte de tot. 

- E vina ta, spuse ea începând să-i descheie nasturii 
de la cămaşa de denim. Crezi că, de atâta fierbinţeală, 
am putea da foc la cearşafuri? 

- Cui îi pasă? Mai avem cearșafuri. 

O ajută să se dezbrace și își scoase şi el nerăbdător 
hainele. Se aplecă din nou deasupra ei, separându-i 
coapsele cu piciorul. Mirosul ei de excitație îi întări toți 
mușchii. O mângâie pe șolduri și apoi pe partea cea 
mai fierbinte. 

Gemu, adunându-şi toate puterile să nu termine 
atunci, pe loc. O atinse cu gura pe pielea delicată a umă- 
rului şi o mușcă ușor. 

- E o plăcere să văd că te umezeşti așa de tare şi aşa 
de repede pentru mine. 

O mângâie, atingând punctele-cheie pe care le ştia 
din prima lor noapte împreună. Lucy se încordă în jurul 
celor două degete care o pătrunseseră. Când el începu 
să-și miște mâna, explorând-o, își ţinu răsuflarea şi-şi în- 
fipse unghiile în umărul lui. 

- Acolo, îngăimă ea. Da, acolo. 

Mason râse răgușit. 

- Înveţi repede. 

Îşi plimbă buzele pe corpul ei, începând cu sânii şi 
apoi coborând până ce o făcu să-şi înfigă degetele în 
părul lui. 

- Ce faci? strigă ea. Nu, așteaptă, nu sunt sigură că... 

Dar era prea târziu, ajunsese deja pe culmile or- 
gasmului. El simţi valurile delicate care îi străbăteau 
corpul, îi gustă esenţa. 

— Mason! 

Peste câteva clipe se prăbuşi râzând, roşie la faţă, cu 
răsuflarea întretăiată. 

- A fost grozav, spuse Lucy cu o voce şi o privire şo- 
cate. Absolut grozav! Nu am vrut niciodată să-mi facă 
cineva asta. Nu eram sigură că vreau ca tu s-o faci. 

-~ -Åi un gust delicios, spuse el începând s-o sărute iar. 
Imi place când îmi strigi numele, aşa cum ai făcut acum. 
Imi place mult. 

Il împinse ușor cu mâinile şi îi ordonă: 

- Arată-mi ce-ţi place! 

Ochii îi străluceau de curiozitate și de hotărâre. 

- Crede-mă, îmi place tot ce îmi faci, replică el zâm- 
bind larg. 

- Vorbesc serios. Vreau să ştiu ce îţi face plăcere, ce 
îți face reală plăcere. 

Mâna îi alunecă în jos pe pieptul lui spre membrul 
întărit. Mișcă uşor mâna, strângând degetele până când 
îl aduse în pragul nebuniei. 

- Asta îmi place, reuşi el să bolborosească. Fără pic 
de îndoială. 

Ea râse, îl rostogoli pe spate şi îl sărută pe gât, pe 
piept şi tot mai jos. Când îi simţi limba atingându-l, 
Mason ştiu că atinsese punctul critic. 

- Acum, zise el. Chiar acum trebuie să te pătrund. 

O apucă de braţe și o trase deasupra astfel încât 
ea să-l încalece. Cu o mână se ghidă înăuntrul ei, ţinân- 
du-și răsuflarea, încercând din răsputeri să se abţină, să 
se controleze. Intră adânc în căldura ei umedă. Lucy 
încercă să se ridice şi să alunece înapoi ritmic, dar el 
o prinse de șolduri și îşi impuse cadenţa. Muşchii ei îl 
strângeau atât de ferm, încât nu mai putu suporta. 

Orgasmul îl izbi cu un iureş de senzaţii. Se abandonă 
în voia valului care îl duse spre mare. 

Totul se ducea dracului. 

Planul conceput cu atâta grijă se destrăma sub ochii 
lui, își zise Quinn. La naiba, întreaga lui viață mergea 
într-o direcţie greșită din vara lui Brinker, cum se obiş- 
nuise să-i spună. 

Era ca şi când ar fi condus pe o şosea întunecată 
ani în şir, iar acum se rătăcise de-a binelea. Luase câte- 
va curbe greşite încercând să găsească drumul cel bun, 
dar fiecare eroare de calcul înrăutăţise lucrurile. Ar fi 
trebuit să părăsească firma Colfax în vara când Brinker 
intrase în viața lui, fascinant și aparent invincibil până 
în noaptea când Mason Fletcher îl înfruntase. 

Mânia lui Brinker fusese teribilă. Infuriat că nu reu- 
şise să-l momească pe Mason Fletcher în plasa lui, îi ju- 
rase o răzbunare lungă şi nemiloasă. Quinn fusese sigur 
că până la urmă cineva avea să moară. Într-adevăr, cine- 
va murise... Brinker. 

Dar dispariţia lui Brinker nu-i influenţase cursul vie- 
ţii, îşi spuse Quinn. Continuase să înainteze în direcţia 
greşită. În tot acel coşmar Jillian fusese singura rază de 
lumină, și acum era pe punctul de a o pierde şi pe ea. 

Luă o înghiţitură din amestecul de votcă şi suc de 
portocale pe care şi-l făcuse și se îndreptă spre fereastră 
să contemple şirurile ordonate de viță-de-vie. 

Ura podgoria aşa cum ura şi Colfax Inc. Fusese un 
moment în viața lui când crezuse că într-o bună zi avea 
să moștenească tot ceea ce construise tatăl său. Se soco- 
tea capabil să dezvolte afacerea și s-o consolideze. Se agă- 
ţase de visul acesta ani în șir, disperat să îl mulțumească 
pe un tată care nu putea fi nici măcar agreabil, darămite 
mulțumit. Ceea ce îi deschisese ochii fusese divorțul 
părinţilor săi. Când Warner se recăsătorise imediat cu 
bestia, totul devenise clar. Warner nu avusese niciodată 
intenţia să-i lase primului său născut imperiul Colfax. 
Planifica un alt moștenitor. 

Quinn ştia că atunci avusese ocazia să părăsească fir- 
ma. In loc de asta, se lăsase convins de Jillian să rămână. 

Și apoi apăruse oferta de fuziune care îi oferise şansa 
vieţii sale, şansa de a se răzbuna. Dacă fuziunea se reali- 
za, Colfax Inc. își înceta existenţa, iar el și Jillian puteau 
pleca atunci cu buzunarele pline. 

Incă o dată, alesese să rămână. Avea nevoie de bani 
dacă voia să-şi salveze căsnicia. 

In acel moment auzi pași apăsaţi pe coridor. Se 
lăsă greu în scaunul de la birou, luă încă o înghiţitu- 
ră de votcă și suc de portocale ca să-și întărească nervii 
şi aşteptă. 

Ușa se deschise brusc. Warner Colfax se năpusti înă- 
untru. 

- Ce dracu” se întâmplă? Aud că Mason Fletcher a 
venit ieri aici să stea de vorbă cu tine. Azi-dimineaţă, 
tot oraşul vorbea că a fost implicat într-un accident de 
mașină şi că a ajuns la spital. Ce căuta aici? 

Quinn se rezemă de spătar şi își încrucişă gleznele pe 
marginea biroului, apoi luă o gură de votcă. 

- Vrei să spui că marele, atotștiutorul Warner Colfax 
nu şi-a dat seama încă ce se petrece? A fost o vreme când 
ştiai tot ce se întâmplă în regatul tău. Fii atent, tată! ţi 
fuge pământul de sub picioare. 

Faţa lui Warner deveni stacojie. 

- E trei jumate. Cât ai băut deja? 

Quinn își privi gânditor paharul. 

- Primul pe ziua de azi. Am hotărât că a venit timpul 
să sărbătoresc. 

- Ce să sărbătoreşti! i 

- Plecarea mea de la Colfax Inc. Îmi dau demisia în- 
cepând de azi. Ce altceva ar fi de sărbătorit? 

Warner își sprijini mâinile pe birou şi se aplecă îna- 
inte cu o privire fulgerătoare. 

- Despre ce naiba vorbeşti? 

- De unde să încep? zise Quinn rotind paharul între 
palme. Să încep cu faptul că Lucy Sheridan refuză să-și 
vândă acţiunile ţie sau oricui altcuiva, pentru că bănu- 
ieşte că Sara şi Mary au fost omorâte? 

- Ridicol! Au murit într-un accident de mașină. Toa- 
tă lumea ştie asta. 

- Nuss sigur că Lucy înghite așa ceva. 

Warner se încruntă brusc. 

- De aceea e aşa de al naibii de încăpățânată în pri- 
vinţa acţiunilor? 

- Da, şi nu e singura căreia accidentul i se pare sus- 
pect. De-asta a venit și Fletcher ieri. 

- La naiba! Ce voia de la tine? 

- Nişte răspunsuri. Părea să fie interesat în mod de- 
osebit de trecut. Așa că i-am spus ceea ce ghicise deja, 
că acum treisprezece ani Brinker se înfuriase că Fletcher 
nu voia să intre în gaşca lui de acoliţi. l-am mai spus şi 
că, salvând-o pe Lucy Sheridan în cursul ultimei petre- 
ceri din parc, îl scosese din minţi pe Brinker. 

-O salvase de la ce? 

- Cred că Sara Sheridan avusese dreptate. Cred că 
Brinker a fost Violatorul în Serie, oftă Quinn. Nu mă 
îndoiesc nici o clipă că a intenţionat s-o violeze pe Lucy. 
Fletcher auzise nişte zvonuri, de aceea a apărut. 

- Ştiai că Brinker a fost Violatorul, sau e doar o su- 
poziție recentă? 

- Nu am ştiut nimic atunci, dar acum sunt absolut 
sigur. S-a folosit de mine cum s-a folosit de toți ceilalți, 
însă nu eram prieteni. Nu mi-a făcut niciodată confi- 
denţe. Numai că a fost aşa de nervos în noaptea ace- 
ea, după ce Fletcher l-a avertizat să nu se mai apropie 
de Lucy Sheridan, că s-a dat oarecum pe faţă. A înce- 
put să amenințe. Când l-am lăsat acolo, lângă râu, fă- 
cea practic spume la gură. M-am hotărât să fac unicul 
gest nobil din viaţa mea și s-o previn pe Sara Sheridan 
că Lucy era în pericol. Dimineaţă, aflând că Brinker 
plecase, mi-am zis că îi era frică de Fletcher, cu toată 
bravada lui. 

Warner arăta de parcă îl lovise cineva în cap. 

- Nu mi-ai spus nimic din toate astea. 

- De ce să-ți fi spus? Tu mi-l dădeai ca model pe Brin- 
ker, îţi aduci aminte? Imi tot spuneai ce puternic e, cum 
va fi într-o zi o adevărată forţă care va marca lumea afa- 
cerilor. Şi poate că ar fi fost dacă ar fi trăit. Făcând cu 
ochiul, Quinn adăugă: Intre noi fie vorba, întotdeauna 

m-am gândit că Fletcher a fost cel care i-a făcut de pe- 
trecanie. Cine ar fi crezut că Sara Sheridan era în stare 
de aşa ceva? 

- Nu cred o iotă din toată aiureala asta. Eşti beat 
şi delirezi. 

- În cazul ăsta, poate că nu te interesează nici să auzi 
că preţiosul tău director general se culcă voios cu noua 
ta soţie şi iapă de prăsilă. 

Warner se holbă la el. 

- Ţine-ţi naibii gura, beţivule! 

- Crede-mă! Toată lumea ştie. Orice moştenitor 
pe care ţi-l va oferi va avea ADN-ul lui Cecil Dillon. 
Dar asta iese din discuţie, pentru că nu am impresia că 
Ashley intenţionează să rămână însărcinată cu vreunul 
dintre voi. E în afacerea asta numai pentru bani. Mare 
greşeală din partea ei. Dar e suficient de deşteaptă ca 
să ştie când să-ţi ia tălpășiţa. Îndată ce înţelege că fuziu- 
nea nu va mai avea loc, îşi umflă bijuteriile şi Porsche-ul 
și dispare. 

- Nu-i adevărat. Pe chipul lui Warner apărură pete 
de furie. Nimic din toate astea nu e adevărat. Mă jur că 
dacă nu încetezi cu astfel de vorbe... 

- Dacă nu încetez, ce vei face? Quinn trânti paharul 
pe masă şi se ridică în picioare. Mă scoţi din testament? 
Fă-o, tată! Să fiu al naibii dacă-mi pasă! 

- Şi nu vei pleca de la Colfax Inc., continuă Warner, 
dar vocea îi tremura acum. Eşti supărat că nu ţi-am ofe- 
rit postul de director, dar nu-l meritai. Erai prea slab ca 
să conduci compania mea. 

Quinn zâmbi. 

- Ştii ce? Ai dreptate. Nu am stomacul destul de tare 
pentru Colfax Inc. Bine că am umflat destui bani acum 
şase luni, când am început să am suspiciuni în legătură 
cu minunata stare financiară a companiei. 

- Minunata stare financiară? Ce vrei să spui? 

- Coboară cu picioarele pe pământ, tată! Ştii ce se 
spune în lumea investiţiilor. Dacă pare prea frumos ca 
să fie adevărat, este prea frumos ca să fie adevărat. 


A 

-Îmi spui că știi ceva ce eu nu ştiu despre compa- 
nia mea! 

- Îţi spun că îl suspectez pe Cecil Dillon, care de câ- 
teva luni îţi pune sub nas nişte cifre incredibile. Îţi mai 
spun și că m-am săturat până peste cap de munca pe 
care o am de făcut aici. Prin urmare, îmi dau demisia 
chiar acum. 

Warner clipi nedumerit. Deschisese gura să riposte- 
ze, însă nu-i ieşea nici o vorbă. În mod clar, nu-i trecuse 
prin minte că într-o bună zi fiul lui ar fi putut să-i în- 
toarcă spatele. 

- Cum rămâne cu Jillian, atunci? îngăimă el în cele 
din urmă. Ştii bine că are şi ea un cuvânt de spus despre 
demisia ta. 

- Jillian e liberă să procedeze cum vrea, dar cred că e 
corect să presupun că nu-mi va lua partea. În ciuda apa- 
renţelor, nu sunt un prost. Îmi dau seama că a stat cât a 
putut cu mine din aceleaşi motive din care stă şi iapa de 
prăsilă cu tine. l-au plăcut banii şi poziţia socială. 

Posibilitatea ca Jillian să-l lase îi rodea stomacul. Stă- 
tuse atâta timp la companie numai de dragul ei. Ştia 
cât era de important pentru ea să fie asociată cu fami- 
lia Colfax. În adâncul sufletului era foarte sigur că din 
cauza asta îl luase de bărbat. Numai el era de vină că 
o iubise. 

- Nu cred nimic din toate astea, şopti Warner cu o 
voce subţire, mult prea furios ca să fie în stare să vor- 
bească normal. O grămadă de minciuni, nimic altceva. 

Quinn dădu din cap. 

- Crezi ce vrei. Nu mă mai interesează. Nu m-a in- 
teresat niciodată, dacă stau să mă gândesc. Numai că 
mi-au trebuit toți anii aceștia ca să-mi dau seama. 

Warner se răsuci şi ieşi din birou. 

Quinn aşteptă ca uşa să se închidă în urma lui, apoi 
se prăbuși în scaun, covârşit de durere şi furie. Luă pa- 
harul pe jumătate gol şi îl azvârli într-un perete. Ciobu- 
rile se risipiră pe podea, iar votca și sucul de portocale 
stropiră o fotografie cu viile familiei Colfax. 

Ciudat cum actul acesta mărunt de violență îi lim- 
pezi mintea. Pentru prima dată după vara lui Brinker, 
Quinn știu ce avea de făcut. Era cazul să se maturizeze şi 
să se poarte ca un bărbat în toată puterea cuvântului. 

Chiar atunci, Jillian apăru în pragul ușii. Se uită la 
sticla spartă și la sucul ce se prelingea pe perete. Când 
îşi întoarse ochii spre el, Quinn citi în ei o spaimă imen- 
să. Durerea îi străpunse sufletul. 

- Ce s-a întâmplat aici? întrebă ea. Tocmai intram în 
clădire când l-am văzut pe Warner plecând. Era furios. 

- Ce s-a întâmplat e că mi-am dat demisia. N-o să 
mai lucrez la Colfax. De fapt, n-o să mai lucrez în nici o 
funcţie pentru tatăl meu. 

Jillian îl fixă cu privirea o eternitate, i se păru lui. 

- Şi ce-ai de gând să faci? 

- Habar n-am. Respiră adânc şi hotări să-i mărtu- 
risească: Las totul, Jillian, compania, podgoria, banii. 
Te înţeleg dacă nu vei fi alături de mine. 

Ea se duse să închidă ușa. 

-Crezi că m-am măritat cu tine pentru numele 
Colfax și pentru banii familiei tale? 

- Nu știu, zise el ridicând din umeri. 

- Atunci îți spun eu adevărul. Mai întâi însă, trebuie 
să-mi spui tu ceva despre trecut. 


capitolul 42 


Mason își încheia catarama de piele neagră de la 
jeanşi când îi sună telefonul. 

- Exact la fix, îi spuse lui Lucy. 

Se îndreptă spre măsuţa de la capătul patului. 

Lucy, care își încheia bluza peste sutienul de dantelă 
neagră, îi zâmbi prin oglinda de toaletă. 

- Arăţi bine așa, o complimentă el, simțind cum se 
înfierbânta din nou. 

Ea își vâri bluza în jeanși. Ochii îi străluceau sexy şi 
zburdalnic. 

- Arăt bine când sunt îmbrăcată? 

- Şi îmbrăcată arăţi bine, dar voiam să spun că arăţi 
bine, foarte bine, după sex. Eşti toată roz şi moale, şi 
dulce. Renunţând să mai găsească alte adjective, Mason 
încheie: Ştii tu ce vreau să zic. Arăţi bine. 

Telefonul sună din nou. Se uită la ecran și toată fier- 
binţeala pe care o simţise își schimbă obiectul. 

- Ai ceva pentru mine, Aaron? 

- Poate că da, poate că nu. 

Lucy se aşeză pe pat să-și pună pantofii. Arcurile 
vechi scârțâiră tare. 

- E cineva cu tine? întrebă Aaron. Unchiul Deke? 

-Lucy e cu mine, zise Mason, dintr-odată con- 
ştient că purta acea discuţie în dormitor. Spune-mi 
ce-ai aflat. 

- Ei, aşa cum am prevăzut noi, puţinele bilanţuri fi- 
nanciare pe care le-am găsit par să fie curate. Cam prea 
curate. Am rugat-o pe Alice să se uite peste ele. Alice 
spune şi ea că arată corect. Surprinzător de corect, date 
fiind fluctuațiile de pe piaţă din ultimii ani. Dar aici e 
clenciul. Acum două luni, unul dintre contabilii de la 
Colfax a fost concediat pe neașteptate. Pur și simplu 
a dispărut. Potrivit zvonurilor din reţelele de socializare, 
ar fi fost prins sustrăgând fonduri. 

Mason o privi pe Lucy care se agita punând camera 
la punct, aranjând patul. Arăta adorabil. Piesa veche de 
mobilier se lovi de perete când ea fixă un capăt al cear- 
şafului sub saltea. 

- Ce-ai zis? întrebă Aaron. 

- Nimic. Ai mai aflat ceva? 

- Alice l-a marcat pe contabilul dat afară cu un ste- 
guleţ roşu, să spun aşa, deşi e o practică obişnuită ca 
firmele să nu vorbească dacă surprind pe cineva sustră- 
gând bani. M-a făcut curios, aşa că am început să mă uit 
cu mai multă atenţie la asta. Am găsit alte zvonuri în 
câteva forumuri pe internet unde angajaţii nemulţumiţi 
își varsă focul. 

- Ce fel de zvonuri? 

Lucy aranja colţurile plapumei. Patul gemu. 

- Ce face Lucy? Îţi mută mobila? se interesă frate- 
le lui. 

- Spune-mi despre zvonuri, Aaron! 

- Dar voi unde sunteţi? 

- La cabană. Zvonurile, Aaron! Acum! 

- A, da, bine, zvonurile. Un tip a formulat niște acu- 
zaţii voalate la adresa Colfax Inc. Alice şi cu mine cre- 
dem că e foarte probabil ca afirmaţiile să fi fost făcute de 
contabilul concediat. Spune că a fost dat afară pentru 
că a descoperit nişte discrepanțe în situaţia financiară 
a companiei. 

- Continuă! 

- Când a expus aceste probleme conducerii, i s-a 
spus că vor fi examinate, A doua zi a fost concediat fără 
preaviz şi i s-a dat de înţeles că era suspectat de delapi- 
dare. I s-a promis că nu se vor lua măsuri împotriva lui 
dacă nu face zarvă. Un tip din garda de securitate la 
escortat până la maşină. 

- Poți cumva să-l găseşti pe acest contabil? 

- Am adresa lui. 

Lucy trecu pe lângă Mason şi se opri în ușă. 

- Mi se pare că am auzit o mașină, șopti ea. Poate 
e Deke. 

Dispăru pe coridor, iar peste câteva secunde i se 
auziră paşii pe trepte. 

- Ce-a zis? întrebă Aaron. 

- Nimic. Mason ieși repede din cameră şi porni 
pe scări. Deke a plecat acum o oră să arunce o privire pe 
la Crama Colfax. Cel care m-a drogat ieri a încercat şi 
să mă arunce în prăpastie. Credem că mașina aparţine 
cuiva de la companie. 

-Cum dracu”? Unchiul Deke nu mi-a spus partea 
asta. Eşti OK? 

-Sunt bine, numai că situaţia pare să se complice. 
De aceea vreau ca tu să vorbeşti cu contabilul. Vreau să 
ştiu ce a găsit atât de suspect în bilanţurile firmei încât 
a simţit nevoia să alerteze conducerea. 

- Şi dacă nu vrea să vorbească? 

- Asta-i problema ta, zise Mason fără a se opri din 
mers. Te gândești tu la o soluție. Dacă nu merge nimic 
altceva, încearcă să-l mituieşti. 

- Hei, ești pe scări acum, nu-i aşa? exclamă Aaron 
mândru, ca şi când ar fi rezolvat o problemă teribil de 
încâlcită. Iţi aud paşii. Tu şi cu Lucy eraţi sus, în dor- 
mitorul tău, când am sunat. Am auzit şi patul scârțâind 
acum câteva minute. 

- Du-te și găseşte-l pe contabil! 

Mason tocmai ajunsese la parter când Lucy deschise 
uşa. Deke şi Joe urcau pe treptele verandei. Joe o luă 
imediat spre bucătărie să-şi adulmece mâncarea şi apa. 

Deke o măsură de sus până jos pe tânăra femeie. Ma- 
son îi aruncă și el o privire şi văzu că părul îi era aranjat 
altfel. Fusese prins în coadă înainte de a face dragoste. 
Acum îi atârna pe umeri. 

Deke ridică din sprâncene și zâmbi pe sub mustăţi, 
ca un cunoscător, dar avu bunul-simţ să nu facă nici un 
comentariu despre schimbarea coafurii. In loc de asta, 
închise uşa și se uită la Mason. 

- Vestea proastă e că nu SUVuul lui Quinn te-a acro- 
şat ieri. Al lui era în parcarea privată din spatele cramei 
şi nu are nici o zpârietură. 

- Ai şi vreo veste bună? 

- Depinde cum vrei s-o iei. Compania are o ade- 
vărată flotă de SUV-uri, din care Quinn se putea ser- 
vi după bunul plac. Nu-mi dau seama dacă lipseşte 
vreo maşină. 

- Cred că e momentul să vorbim cu directorul 
general. 

- Vin cu voi, zise Lucy luându-și geanta de pe masă. 

- Nu, rosti Mason ferm. 

Ea îl privi fix. 

- Ţi-a trecut vreodată prin minte că ai tendinţa de a 
spune „Nu“ ca principiu general de acţiune? 

- În experienţa mea, „Nu“ este de obicei cel mai po- 
trivit răspuns în orice situaţie. 

- Nu fi ridicol! Gândeşte-te puţin, Cecil Dillon vrea 
cu orice preţ acţiunile Colfax. Dacă îl ajunge disperarea, 

după cum credem noi, va fi mai înclinat să vorbească în 
prezența mea. Oamenii încep să dea din gură când au 
nevoie de ceva. 

- Aşa cum dai și tu din gură acum? 

Spre amuzamentul lui Deke, Lucy își ridică ochii 
spre tavan asemenea unei martire. 

- Lucy are dreptate. Pe lângă asta, veţi fi amândoi 
mai în siguranţă dacă sunteţi împreună. 

- Exact, spuse ea triumfătoare. 

- Cum nu cred că Dillon a încercat să mă arunce ieri 
în prăpastie, nu-i mare lucru dacă vii şi tu cu mine. 

- Îmi place când te dai bătut atât de politicos, chi- 
coti Lucy. 

Joe apăru şi el pe hol, plin de speranţe. 

- La naiba, poţi să vii şi tu cu noi, oftă Mason. 

Nu apucă să termine, că patrupedul o luă aţă 
spre ușă. 

- Aaron m-a sunat acum câteva minute, îi zise Ma- 
son unchiului său. A aflat despre un contabil concediat 
de la Colfax. E posibil să fi fost o tentativă de a ascunde 
niște probleme financiare cam în același timp în care a 
apărut oferta de fuziune. 

- Asta ar explica de ce unii membri ai familiei vor 
să vândă totul și să dispară, cât mai este vreo speranţă 
de câștig. 

- Am impresia că nimeni nu l-a informat pe Warner 
Colfax că firma lui e pe punctul să facă implozie. 

- Ce interes ar avea să-l informeze? Mă îndoiesc că 
el ar fi dispus să se retragă, indiferent de împrejurări. 
După cum interpretez eu situaţia, va lupta ca un diavol 
să-şi salveze compania. Are de gând s-o lase celui de-al 
doilea fiu. 

- Care al doilea fiu? 

Deke se strâmbă. 

- Asta e la latitudinea celei de-a doua doamne Col- 
fax. Warner e foarte dezamăgit de actualul moștenitor. 
Nu m-aș mira să planifice un înlocuitor pentru Quinn. 

- Asta mi-a zis şi Lucy. Oare Quinn își dă seama cum 
stau lucrurile? 

- Poate că bea prea mult în ultimul timp, dar nu zice 
nimeni că e un prost. 

Mason examină cu atenţie mica vilă în stil medi- 
teraneean care servea drept casă de oaspeţi pentru vizita- 
torii companiei Colfax. Draperiile erau trase la ferestre. 
Un SUV negru era parcat în faţă. „Trebuia să-l luăm în 
calcul pe Cecil Dillon de la început“, se gândi el. 

Pe proprietate se mai aflau trei vile, dar în faţa lor nu 
era parcată nici o mașină. 

- Nu ţi se pare ciudat că draperiile sunt trase? întrebă 
Lucy. Poate doarme. 

- La patru după-masa! Mason îşi desfăcu centura de 
siguranţă. Se poate să-și facă siesta, dar e mai probabil 
să aibă nevoie de discreţie. 

- Situaţia poate deveni cam neplăcută dacă e în pat 
cu a doua doamnă Colfax. 

- Nu am venit să discutăm cum doarme Dillon. Tot 
ce ne interesează este activitatea lui la compania Colfax, 
replică Mason. După un moment de gândire adăugă: 
Dar asta nu înseamnă că a doua doamnă Colfax nu va 
fi printre subiectele noastre de discuţie. Parcă văd că a 
fost implicată de la început în escrocherie. 

Lucy ieşi la rândul ei din maşină. Joe scheună uşor, 
așa că Mason îi deschise portiera din spate. 

- Poţi veni şi tu, dar trebuie să fii cuminte! Să nu faci 
pipi pe treptele din faţă, cel puţin nu până vom termina 
cu Dillon. 

Cu urechile ciulite, câinele sări vesel jos. Şezu răbdă- 
tor când Mason îi ataşă o lesă. 

- Nu cred că Dillon va fi încântat că-l ducem pe Joe 
înăuntru, remarcă Lucy. 

- Va aştepta afară. 

Mason apăsă butonul soneriei, însă nu răspunse ni- 
meni. Bătu de câteva ori. 

Joe mârâi ușor, cu privirea fixată asupra uşii. 

- Ce are? şopti Lucy. 

- Nu ştiu. 

Dinăuntru se auziră nişte paşi grăbiţi. „Un băr 
bat“, îşi zise Mason. Se îndrepta spre partea din spate 
a casei. 

- Se pare că l-am întrerupt într-adevăr pe director de 
la o şedinţă, spuse el. 

Cobori treptele, luându-l pe Joe cu el. Lucy trebui să 
alerge ca să ţină pasul. Când cotiră, Mason se opri ca 
să deschidă o poartă. 

Ajunseseră într-o grădină perfect îngrijită când ușa 
din spate a casei se deschise brusc, iar Cecil Dillon 
dădu buzna pe verandă. Când îi văzu pe Mason, Lucy și 
Joe, înlemni. 

- Nu înţelegeți. Nu am făcut-o eu. 

Mason desprinse lesa câinelui. 

- Joe, stai de pază! 

Joe păși înainte şi se postă în faţa directorului. Cecil 
se uită la el cu oroare şi furie. 

- Cheamă-ţi câinele înapoi! 

- Nu-ţi face nimic atâta timp cât nu te mişti, spuse 
Mason. Eşti înarmat? 

- Nu am pistol, jur! Cel dinăuntru nu e al meu. 

- Pune-ţi mâinile la spate! 

Cecil îl ascultă. Mason scoase cătușele de plastic pe 
care le avea în buzunar, i le puse pe încheieturi, după 
care îi pipăi hainele. 

- Stai jos la pământ, îi ordonă el. 

Cecil se așeză. Joe nu-l slăbea o clipă din ochi. Ma- 
son o privi pe Lucy. 

- Sună la 911 şi vino cu mine! Stai în aşa fel încât să 
te pot vedea. Nu vreau să rămâi singură cu Dillon. Dacă 
face vreo mişcare, Joe are grijă de el. 

- Am înțeles, spuse Lucy scotocind în poşetă după 
telefon. 

Mason, văzând că era fascinată de schimbarea ce se 
petrecuse cu Joe, o lămuri: 

- Câine de luptă ieșit la pensie. 

- Înţeleg. 

Lucy formă numărul poliţiei. 

- Trebuie să mă ascultați. Nu am fost eu. Blestema- 
tul mi-a înscenat toată treaba. 

- Cine e în casă? întrebă Mason. 

- Ashley Colfax. Probabil că a urmărit-o până aici, 
după care a împuşcat-o. Acum câteva minute, când am 
ajuns, am găsit-o în sufragerie. Pistolul e încă acolo. Nu 
l-am atins. A făcut în aşa fel ca să mă vâre în bucluc, vă 
spun sincer. 

- Cine? 

- Warner Colfax. Evident, a aflat că eu şi cu Ashley 
aveam o relaţie. Proasta, probabil s-a dat de gol. 

Mason intră în vilă, urmat îndeaproape de Lucy. 
Nu trecu mult până s-o vadă pe Ashley. Era întinsă pe 
podea, cu faţa în jos, în prima cameră. Sângele încă ţâş- 
nea din plaga pe care o avea în spate. Mason o întoarse 
cu grijă. Locul prin care ieşise glonțul arăta şi mai rău. 
Îşi scoase cămaşa şi o apăsă peste rană. 

- Încă trăieşte. Spune-i dispecerului că avem nevoie 
de o ambulanţă. 

- Warner Colfax a fost luat la interogatoriu, spuse 
Mason. Recunoașşte că pistolul îi aparţine, dar jură că 
nu el a tras în Ashley. 

- Ce face Ashley? întrebă Lucy. 

- A suportat bine operaţia. A pierdut mult sânge, 
dar doctorul spune că probabil îşi va reveni. Nu ştie cine 
a împușcat-o. Glonţul a lovit-o în spate, nu a văzut 
cine a tras. Crede că a fost Warner Colfax, dar Whitaker 
spune că îl cercetează foarte serios şi pe Cecil Dillon. 

- Toată lumea ştie că, dacă o femeie e omorâtă, po- 
liţia îl pune pe soţ sau pe amant în capul listei suspec- 
ilor, zise Lucy. Observând că Mason şi Deke o priveau 
uimiţi, le explică: Imi plac filmele polițiste. 

- Ei, în cazul ăsta, Whitaker are atât un soţ, cât și un 
amant pentru lista suspecților, spuse Deke. 

Se adunaseră din nou pe veranda cabanei lui. Lucy 
şi Mason ședeau în balansoar, iar Deke se rezemase de 
balustradă. Joe se tolănise pe treapta de sus, fără îndato- 
riri de serviciu pentru moment. 

- Nu ştiu dacă asta contează, dar înclin să-l cred pe 
Cecil, mărturisi Lucy. 

Mason şi Deke o priviră din nou, de data asta ca și 
când ar fi spus o mare prostie. 

- Pentru că afirmă că nu a făcut-o? râse Mason. Să-ţi 
zic un secret. Suspecţii întotdeauna susțin că sunt 
nevinovați. 

- Ştiu asta, răspunse ea. Dar gândeşte-te puţin! Are 
un motiv excelent s-o țină pe Ashley în viață, cel puțin 
până are loc fuziunea. Pe deasupra, e mult prea deştept 
ca s-o omoare în propria lui casă. 

-O ceartă între îndrăgostiţi? sugeră Deke. 

- Nu cred că Cecil Dillon e genul care să-și lase emo- 
tiile s-o ia razna şi să împiedice astfel o fuziune de un 
miliard de dolari. 

- Sunt de acord cu tine, zise Mason. Nu-l văd ca pe 
un tip neglijent. A-ţi împuşca amanta în casa în care lo- 
cuiești întrece orice limită a neglijenţei. E pur şi simplu 
o dovadă de prostie. Numai dacă... 

- Numai dacă ce? îl îmboldi Lucy. 

- Numai dacă nu vrei să-i faci pe toţi să creadă că a 
fost o înscenare, şi astfel Warner Colfax să fie principa- 
lul suspect. i 

Telefonul îi sună. Il scoase și se uită la ecran, apoi 
răspunse. 

- Fletcher. 

Urmă o scurtă tăcere în timp ce Mason ascultă foar- 
te atent. 

- Mulţumesc, domnule Whitaker. Mă bucur că mă 
ţineţi la curent. Da, asta schimbă multe lucruri. 

Incheie convorbirea şi privi spre Lucy şi Deke. 


- Era şeriful Whitaker. A primit rezultatele autopsiei 
lui Nolan Kelly. 

- O, Doamne, cu atâtea pe cap, am uitat complet de 
Nolan, spuse Lucy. Au descoperit ceva ce noi nu știm 
deja? 

- Da. Se pare că Nolan a fost împuşcat înainte să 
ardă în incendiu. 

- Vai de mine! exclamă ea înfiorată. Asta schimbă 
totul, nu-i aşa? 

- Pune situația într-o nouă lumină, confirmă Mason. 

- Ce naiba se petrece de fapt? 

- Nu ştiu, dar legătura cu drogurile rămâne. Am im- 
presia că, măcar în parte, problemele de acum îşi găsesc 
explicaţia în trecut. 

- Poate că ne-ar ajuta să mergem până la origini şi să 
trasăm un arbore genealogic, propuse Lucy. 

- Al cărei familii? pufni Deke. Colfax? Familia ta? 
A noastră? 

- Nici una, nici alta. Clanul care mă interesează este 
cel pe care l-a adunat Brinker în jurul lui în vara aceea, 
acum treisprezece ani. 

- Și cum naiba o putem face? 

- Lasă treaba asta pe mâna mea, spuse Lucy ritos. 
Doar mă ocup cu alcătuirea arborilor genealogici, 
nu-i aşa? 

- Îți mulţumesc pentru că ai acceptat să mă ajuţi, 
Teresa. Lucy puse o foaie de hârtie pe masă şi luă un 
creion. Există programe de computer pe care le putem 
folosi la construirea arborilor genealogici, dar acesta 
este oarecum deosebit. 

- Te ajut cu plăcere, spuse Teresa. Mi se pare un 
proiect interesant. 

Şedeau la o terasă din piaţa centrală, la umbra copa- 
cilor. Pe masă erau două pahare de ceai cu gheaţă cum- 
părate de la o cafenea din apropiere. 

- De ce vrei să trasezi o diagramă care să-i includă 
pe toţi cei implicaţi în micul cult al lui Brinker în vara 
aceea! vru Teresa să ştie. 

- Pentru că îi va ajuta pe detectivi să afle cine le-a 
ucis pe mătușa Sara și pe Mary. S-ar putea să ne îndrepte 
şi spre persoana care l-a împușcat pe Nolan Kelly şi a dat 
foc casei Sarei. 

Teresa trase aer în piept şi expiră prelung. 

- Chestia devine din ce în ce mai ciudată. Pot înţele- 
ge de ce ar fi vrut Nolan să ardă casa și să distrugă orice 
dovadă care l-ar fi legat de Brinker și de comerţul cu 
droguri din trecut, dar nu-mi imaginez de ce ar fi vrut 
cineva să-l împuște. 

- Mason spune că atunci când e vorba de droguri se 
găseşte întotdeauna câte unul care să apese pe trăgaci. 
Violenţa face parte intrinsecă din business. 

- Dar asta înseamnă că Nolan încă mai făcea trafic, 
se strâmbă Teresa. Asta este partea pe care nu mi-o 
prea pot imagina. Adică... părea aşa de normal. Doar 
era membru al Camerei de Comerţ, pentru numele 
lui Dumnezeu! 

- Hai să începem cu Brinker şi Kelly, propuse Lucy. 
Toată lumea pare să fie de acord că Nolan procura dro- 
gurile pe care Brinker le punea apoi în așa-zisele bău- 
turi energizante destinate puștilor din cercul lui. Asta 
înseamnă că Nolan era confidentul lui Brinker. 

Desenă un dreptunghi în centrul paginii şi scrise 
numele lui Brinker în el. Apoi trasă o linie scurtă spre 
un alt dreptunghi conţinând numele lui Kelly. 

Teresa o privea cu atenţie. 

- La final, schema ta va arăta precum cele nouă cer- 
curi din infernul lui Dante. Se pare că Brinker a rănit 
pe fiecare om pe care l-a atins. 

-Şi a savurat fiecare fărâmă de durere pe care a 
provocat-o. 

- De-a dreptul psihopat. 

- O, da. 

Lucrară încontinuu timp de o oră. Împreună reușiră 
să-şi aducă aminte de majoritatea tinerilor care făceau 
parte din cercul intim al lui Brinker în urmă cu treispre- 
zece ani. De câteva ori Teresa își consultă telefonul pen- 
tru a verifica unele nume pe internet. Câţiva plecaseră 
din oraş, iar unul dintre ei murise. 

Când terminară cu primul grup, începură să lucre- 
ze pe cercuri mai îndepărtate de centru. La momentul 
potrivit, Lucy îşi înscrise propriul nume într-un drept- 
unghi şi îl legă prin linii de Jillian, Sara şi Mary. 

- Devine din ce în ce mai complicat, nu-i aşa? spuse 
Teresa după un timp. Pare că toţi localnicii sunt cumva 
legaţi de Brinker, chiar dacă indirect. 

- După cum se spune, fiecare persoană de pe planetă 
este legată de oricare altă persoană prin cel mult șase 
grade de separare. Dar cred că am construit un arbore 
destul de complex. Hai să tăiem câteva ramuri, să ve- 
dem cu ce rămânem. 

- Cum hotărâm cine cade sub secure? 

- Să ne concentrăm pe stupefiante. Kelly făcea rost 
de droguri de marcă de la cineva. Nu le prepara în sub- 
solul personal. 

- Nu, Kelly n-a fost bun la chimie. Era comerci- 
ant. Le primea de la cineva. Probabil vreun dealer din 
San Francisco. 

- Dacă e aşa, poate că şi-a păstrat relaţia de business 
în ultimii treisprezece ani. 

- De ce spui asta? o întrebă Teresa nedumerită. 

Lucy ezită. Mason îi ceruse insistent să nu dezvăluie 
faptul că fusese drogat. 

- Deoarece sunt convinsă că, de fapt, cineva a folosit 
halucinogene ca să le drogheze și să le ucidă pe mătuşa 
Sara şi pe Mary, spuse într-un târziu. 

Teresa păru mai întâi surprinsă, apoi din glas îi răz- 
bătu compătimirea: 

- Lucy, accidentele de circulaţie nu sunt o raritate. 

- Ştiu, dar cadavrele nu apar din senin în şemineuri. 
Crede-mă! Drogurile sunt legătura, sunt sigură de asta. 

- OK, nu am de gând să te contrazic. Să mergem 
mai departe, să vedem unde ne duce pista droguri- 
lor. Teresa studie cu atenţie diagrama, iar peste câteva 
minute anunţă: Nu ne duce nicăieri. Legătura cu dro- 
gurile începe şi se sfârşeşte cu Kelly, şi el este mort. 
Ce facem acum? 

Lucy oftă. Intuiţia ei de expert în genealogie judicia- 
ră îi spunea că răspunsul trebuia să fie undeva în arbo- 
rele pe care-l construise în jurul lui Brinker. 

- N-am idee, recunoscu ea. Se ridică de la masă şi 
își adună hârtiile. Poate că n-a fost o idee așa de bună. 
Sunt expertă în genealogie, nu detectiv. Sper ca Mason 
să se uite la diagrama asta şi să vadă nişte conexiuni pe 
care eu nu.le văd. 

- Bună idee, zise Teresa apucându-se să adune paha- 
rele goale. Era cu trei ani mai în vârstă decât noi. Avea 
alt cerc de cunoştinţe. 

- Asta e o observaţie bună. Mulţumesc. 

-N-ai de ce. A fost o experiență interesantă. Asta 
faci tu în meseria ta? 

- Da, de obicei. Caut moştenitori pierduţi. Ce am 
făcut aici e o cercetare de alt gen, şi probabil de aceea 
nu am ajuns prea departe. 

Teresa își consultă ceasul de mână. 

- Ar trebui să mă întorc la magazin. După-amiezile 
de vară sunt întotdeauna aglomerate. Probabil că asis- 
tenta mea se întreabă unde am dispărut. 

- Toţi turiștii caută îmbrăcăminte potrivită pentru 
Ţinutul Vinului, spuse Lucy zâmbind. 

- Se poate să fie un domeniu de nișă, dar e nișa mea. 
Să mă ţii la curent dacă găsești altă metodă de a identifi- 
ca relaţiile lui Nolan din lumea drogurilor. 

- Te voi ţine la curent. 

Teresa traversă piața și dispăru pe strada principală. 

Lucy rămase tăcută un timp. li scăpase din vedere 
ceva important, era sigură de asta. 

În cele din urmă, dându-se bătută, își puse poșeta 
pe umăr și se înapoie la han. Odată ajunsă în cameră, 

se duse imediat în baie ca să se aranjeze. Uitându-se în 
oglindă, se gândi la noaptea petrecerii de atunci. Deşi 
trecuse atâta vreme, lucrul la arborele lui Brinker îi tre- 
zise amintirile. 

Poate că nu pusese întrebările potrivite. Ea şi Tere- 
sa se uitaseră numai la cei din cercul intim al lui Brin- 
ker. Poate că ar fi trebuit să-i ia în calcul pe aspiranţii la 
acea poziţie. 

La ultima petrecere a lui Brinker nu fusese singura 
participantă din afară. Mulţi alții se învârteau pe margi- 
ne, ca moliile atrase de flacără. 

După cum spunea Mason, uneori e bine să revezi 
locul crimei. Prin urmare, peste câteva minute era la 
volan, în drum spre parcul fermei Harper. 

Ca de obicei, era plin de oameni care-şi plimbau 
câinii, alergau sau făceau plajă. Găsi un loc de parcare 
aproape de vechea fermă unde își ţinea Brinker petrece- 
rile, apoi scoase diagramele din poșetă şi le studie una 
câte una, încercând să-și amintească unde fusese fiecare 
în noaptea aceea. Îşi aminti cuvintele Teresei: „Kelly nu 
era bun la chimie“. 

Un nume aflat în schemă foarte departe de Brinker 
îi sări dintr-odată în ochi. Puse hârtia pe o masă de pic- 
nic și îl încercui de două ori. 

„Iu ai fost. Ai fost acolo tot timpul.“ 

Se grăbi spre parcare, descuie mașina şi se strecură 
la volan. Lăsând portiera întredeschisă ca să se poată 
bucura de răcoarea brizei, își luă telefonul. Tocmai găsi- 
se numele lui Mason pe lista de contacte când ușa din 
dreapta se deschise brusc, iar Beth Crosby se aşeză pe 
locul pasagerului. Ţinea în mână un pistol. 

- Dă-mi telefonul, se răsti ea. Când Lucy i-l înmână, 
Beth îl aruncă pe geam, adăugând: Acum vom face o 
plimbare prin zona pitorească de pe River Road. Închi- 
de portiera! 

Lucy îşi dădu seama că încă ținea în mână diagrama 
cultului lui Brinker. Când se răsuci să închidă ușa, lăsă 

hârtiile să cadă afară. Vântul avea să le ducă de-acolo cu 
siguranță, îşi zise ea crispată. 
- Porneşte maşina, îi ordonă Beth. 

- Deci te-ai prins, nu-i aşa? spuse Beth. 

- Că tu erai cea care îi preparai drogurile lui Brin- 
ker? Da. Eşti singura din arborele lui genealogic care 
se pricepea la asta. În liceu erai olimpică la ştiinţe. 
În anul acela începuseși să studiezi enologia la colegiu. 
Probabil făceai o mulțime de cursuri de chimie. 

- Eram pasionată de ştiinţe, iar chimia mi-a plăcut 
în mod deosebit. Am început să experimentez cu halu- 
cinogene în ultimul an. Dintr-odată, Beth se încruntă. 
Ce vrei să spui cu arborele genealogic al lui Brinker? Nu 
avea altă familie în afară de tatăl lui. 

- Am alcătuit o diagramă cu numele tuturor celor 
din anturajul lui Brinker de acum treisprezece ani. 
A ieşit foarte asemănătoare cu un arbore genealogic. 

- Deci asta făceați tu şi cu Teresa mai devreme? M-am 
neliniștit când v-am văzut împreună. Totuşi, după aceea 
m-a salutat ca şi când nimic nu s-ar fi întâmplat, aşa că 
mi-am spus că totul era în regulă. Insă când te-am văzut 
ieşind de la han şi venind cu maşina încoace, am avut o 
presimţire neplăcută. 

- Nu m-am lămurit decât atunci când am ajuns aici 
și am început să formulez întrebările potrivite. Spu- 
ne-mi, cum ai ajuns să-i procuri droguri lui Brinker? Nu 
făceai parte din cercul lui. 

- Nolan Kelly m-a contactat. Am fost colegi de şcoa- 
lä. Ştia că mă pricep la substanţe foarte speciale şi voia 
să-l impresioneze pe Brinker. 

-Cât ţi-a plătit Brinker? 

- Nimic. 

- Adică i-ai oferit drogurile gratis? De ce ai făcut așa 
ceva? Stai, nu-mi spune! Erai îndrăgostită de el. Voiai 
să-i intri sub piele. 

- Taci din gură, mârâi Beth. Nu știi ce vorbeşti. Brin- 
ker avea nevoie de mine. Numai cu drogurile mele a 
putut ajunge o vedetă aici, în Summer River. Şi numai 
cu drogurile mele a putut face înregistrările cu toate 
curvele alea. 

- Te rog, nu-mi spune că tu ai filmat violurile. Asta 
ar fi prea de tot. 

- O meritau, toate au meritat-o. Erau genul de fete 
de bani gata care-şi băteau joc de una ca mine. 

- Erai sigură că Brinker avea să se îndrăgostească de 
tine când îşi dădea seama că îi erai indispensabilă. 

- Şi-ar fi dat seama că mă iubea dacă mătuşa ta nu 
l-ar fi ucis, se răsti Beth furioasă. Am ştiut că i se întâm- 
plase ceva groaznic când a dispărut. Venise să mă vadă 
după ultima petrecere. 

- Ce voia? 

- Droguri. Dar mi-a spus că voia să-i fac ceva deose- 
bit. Ceva mai tare, ceva ce ar fi putut fi letal. Tot vorbea 
despre cum îi va omorî pe toți cei care aveau vreo legă- 
tură cu Mason Fletcher. M-a speriat. 

- Ştiai că, dacă un număr considerabil de oameni 
începeau să moară de supradoze într-un loc aşa de mic 
precum Summer River, ar fi urmat o investigație care, 
mai devreme sau mai târziu, ar fi dus direct la tine. 

- Nu ştiam ce să fac, spuse Beth pe un ton ce trecuse 
într-o clipită de la mânie la timorare, ca şi cum ar fi re- 
trăit sentimentele de atunci. Mă temeam că, dacă nu îi 
voi da drogurile, nu va mai avea nevoie de mine. 

- Nu a avut niciodată nevoie de tine. S-a folosit de 
tine. 

- Nu mai vorbi așa. Nu înţelegi ce a fost între noi. 

- Sigur că nu. Deci ce i-ai spus, ultima dată când v-aţi 
întâlnit? 

- l-am spus că-mi va lua ceva timp să prepar droguri- 
le periculoase pe care mi le cerea. Mă gândeam că, oda- 
tă ce se calma, avea să-și dea seama că uciderea tuturor 
celor ce aveau vreo legătură cu Mason nu era cea mai 
inteligentă idee. 

- Şi s-a calmat? 

- Nu, recunoscu Beth. S-a enervat tot mai tare. M-a 
făcut cu ou şi cu oțet şi... m-a lovit. Mi-a spus că nu şi-ar 
putea imagina cum ar fi să se culce cu una ca mine, după 
care a plecat. Nu l-am mai văzut niciodată. A doua zi a 
apărut zvonul că părăsise oraşul. După trei zile s-a spus 
că fusese omorât în cursul unei tranzacţii cu droguri. 

- Te-ai întrebat vreodată cine a răspândit zvonurile 
respective? întrebă Lucy liniştită. 

- Cui îi păsa de aşa ceva? 

- Să presupunem că mătuşa mea a făcut-o. 

-E aproape imposibil să crezi că Sara Sheridan 
l-a ucis pe Brinker, spuse Beth cu o notă de venerație 
în voce. 

-Şi mie mi-a venit greu să cred asta la început, dar 
am ajuns la concluzia că, într-adevăr, ea l-a omorât. Pro- 
babil că el s-a întors pe furiș în Summer River ca să-și 
pună planul de răzbunare în practică. Prima lui victimă 
urma să fie Sara, numai că ea era pregătită, îl aştepta. 
L-a atras în capcană. Brinker nu luase în considerare 
faptul că practica mult yoga şi spărsese o grămadă de 
lemne pentru foc de-a lungul timpului. Era o femeie 
foarte puternică datorită acestor activități fizice. 

- Toţi anii aceştia am crezut că murise din cauza 
traficului cu droguri când, de fapt, era în şemineul mă- 
tuşii tale. 

- Tu l-ai omorât pe Nolan Kelly? vru Lucy să ştie. 

- Venise la mine în ziua în care fusese descoperit 
trupul lui Brinker, spuse Beth cu o fermitate ce arăta 
că îşi recăpătase sângele-rece. Faptul că Sara pusese în 
șemineu, lângă cadavru, un ziar cu articole despre Vio- 
latorul în Serie îl speriase. Se temea și de posibilitatea ca 
ea să fi găsit vreo înregistrare. A cercetat toată casa, dar, 
cum nu a găsit nimic, i-a venit ideea să-i dea foc. 

- De ce era îngrijorat de înregistrări? 

Beth pufni. 

- Pentru că era protagonistul uneia dintre ele. Brin- 
ker îl filmase în secret pe Nolan lăudându-se că era în 
stare să facă rost de nişte droguri tari pentru petreceri, 
pe lângă marijuana şi cocaină. După aceea Brinker 

i-a arătat filmuleţul şi l-a avertizat că, dacă îi trecea vreo- 
dată prin minte să-și descarce sufletul la poliţie, înregis- 
trarea avea să fie trimisă autorităţilor. 

- În felul ăsta îl putea șantaja. 

- Exact. 

- Tot nu pricep de ce l-ai omorât pe Kelly. 

- Nu pricepi? Se speriase după ce ai găsit corpul lui 
Brinker. M-am speriat şi eu. Ne temeam că poliţia va 
redeschide ancheta. Nolan ar fi fost interogat primul, 
deoarece jumătate de oraş ştia că el era furnizorul local 
de marijuana. Nolan era slab. S-ar fi înmuiat într-o se- 
cundă dacă poliţiştii Lar fi bruftuluit. . 

-Şi te-ar fi denunțat pe tine, completă Lucy. In 
plus, dacă poliția ar fi ajuns până aici cu investigația, 
s-ar fi putut să-și dea seama că tu erai cea care a filmat 
violurile. 

- În cazul cel mai fericit, m-aş fi ales numai cu cari- 
era de enolog ruinată. Nu-l puteam lăsa pe Kelly să-mi 
distrugă munca de atâţia ani. 

- Brinker avea un film şi cu tine? 

- Da. În care râdeam de violuri, murmură Beth, din 
nou înfricoşată. Dar ştiam că nu lar fi folosit niciodată 
împotriva mea. Îl făcuse numai ca o glumă. 

- Bineînţeles. Totuşi, faptul că exista şi ar fi putut 
apărea printre lucrurile Sarei când le-am împachetat ar 
fi fost un motiv excelent să dai foc la casă. Nolan îţi 
dezvăluise planul lui de a porni un incendiu. Te-ai dus 
acolo în noaptea aceea, l-ai împușcat și ai dat foc casei. 

- In sfârşit, ai înţeles. 

Lucy luă o curbă. In depărtare apăru Crama Colfax. 

- Du-te în spate, la parcarea angajaţilor, îi ordonă 
Beth. Nimeni nu-ţi va vedea maşina acolo. 

Lucy privi spre parcarea clienţilor, pustie acum. 

- Unde sunt turiştii? 

- Crama e închisă astăzi, din cauza unei urgenţe de 
familie. N-ai auzit? Frumoasa doamnă Colfax e la tera- 
pie intensivă. Toţi angajaţii au fost trimiși acasă. 

- Tu ai împușcat-o, nu-i aşa? Nu Warner. 

- Voiam să mă asigur că murise, dar am auzit mașina 
lui Cecil şi n-am mai îndrăznit să trag încă un glonţ. 
A trebuit să fug de-acolo. 

Lucy conduse încet spre parcarea din spatele vilei 
mediteraneene, luându-și răgazul să treacă în revistă 
opţiunile pe care le avea la dispoziţie. Ar fi putut să 
se izbească, la viteză mică, de vreo clădire, dar ştia că 
impactul risca să declanşeze arma lui Beth. Pistolul era 
la mai puţin de un metru de ea. Beth nu ar fi ratat ţinta 
de la o asemenea distanţă. 

- Cineva a răpit-o, spuse Mason. 

Era în parcarea aproape goală din parcul fermei Har- 
per, cu telefonul lipit de ureche. Ţinea într-o mână tele- 
fonul spart al lui Lucy și o foaie de hârtie cu un arbore 
genealogic ciudat. 

- La naiba, mârâi Deke. 

- Lucy a fost aici, în parc, dar nu a ajuns înapoi 
la han. Maşina i-a dispărut. l-am găsit telefonul. Cred că 
a găsit soluţia. Numele lui Beth Crosby e încercuit pe 
arborele ăsta genealogic blestemat. 

- Nu te contrazic, dar trebuie să ne gândim puţin 
înainte de a sări în prăpastie. De ce să fi pus cineva 
mâna pe Lucy? Oferta de fuziune va fi anulată în cu- 
rând, şi Dillon trebuie să ştie asta. Totul se va duce de 
râpă. 

- Nu a fost răpită din cauza acţiunilor, spuse Mason 
cu ochii la foaia pe care era încercuit numele lui Beth. 
E o chestie personală. A fost personală de la început. 

- Dar dacă bănuielile tale despre Cecil Dillon sunt 
întemeiate... 

-Nu cred că a răpit-o el. Mason intră în maşină şi 
porni motorul. Dillon e o pasăre rară în lumea infrac- 
torilor. E un tip care-şi planifică strategiile pe termen 
lung. Nu-l văd răpind-o pe Lucy într-un parc public. Nu. 
Beth e cea care a pus mâna pe ea, sunt sigur de asta. 

- Dar de ce? 

- Din răzbunare și panică, şi lipsă de stăpânire de 
sine. Ă 

- Proastă combinaţie. În ce direcție crezi că au luat-o? 

- Spre Crama Colfax. Beth e pornită să se răzbune. 
E obsedată de asta şi speriată. Se va duce precis acolo. 
E lumea ei, creația ei. O va distruge înainte de a dispă- 
rea. Probabil plănuieşte s-o folosească pe Lucy ca ostatic. 
Sună-l pe Whitaker şi spune-i ce se petrece. 

Incheie convorbirea şi se concentră asupra drumu- 
lui. Dacă ajungea la cramă la timp - și avea să reuşească 
fără doar şi poate -, îl aştepta o situaţie clasică de luare 
de ostatici. Avea nevoie de cineva care cunoştea interi- 
orul clădirii. Formă încă un număr. Quinn răspunse la 
al doilea apel. 

- Fletcher? Ce naiba mai vrei de la mine acum? 

Mason îi explică. 

- Te-ai dus pe drumul tău după dispariția lui Brin- 
ker, nu? spuse Lucy, vrând să o facă pe Beth să vorbească 
pentru a câștiga timp. Ai găsit un alt mascul abuziv pe 
care să-l iubeşti şi să-l admiri, Warner Colfax. Ce s-a în- 
tâmplat? S-a întors și el împotriva ta? 

- Aici greşeșşti. Nu l-am iubit niciodată pe Warner 
Colfax, dar aveam o înţelegere. Eu îi fac numele celebru 
în lumea vinurilor. Şi cum mă răsplătește el? Îşi face 
planuri să mă trădeze. 

- De ce spui asta? Ţi-a dat tot ce voiai când ai obţinut 
calificarea de enolog: ultimele tehnologii, echipament 
de primă calitate - totul. 

- Am aflat că ticălosul intenţiona să mă dea afa- 
ră. Vrea să angajeze un alt specialist, mai cunoscut în 
domeniu. 

- Presupun că nu-i vei permite să facă aşa ceva. 

- Nu, zâmbi Beth. Nu se va prăbuşi numai compania 
lui Warner, ci şi preţioasa lui podgorie. A avut nevoie 

de mine, dar nu m-a apreciat niciodată. Într-un final am 
înțeles asta. 

- Cine te-a ajutat să descoperi adevărul? Stai, lasă-mă 
să ghicesc! Cecil Dillon, nu? 

- Cecil a aflat că Colfax vrea să mă înlocuiască. 

- Probabil te-a minţit. 

- De ce să mă fi minţit? 

- Pentru că avea nevoie de tine, proasto! Cu toate 
ca eşti o femeie inteligentă, eşti oarbă ca o cârtiţă când 
vine vorba de bărbaţi. 

Beth o privi fix. 

- Ce vrei să spui? 

- Gândeşte-te un moment! A fost ideea lui Cecil să 
se debaraseze de Sara şi Mary, nu-i aşa? 

- De Mary, zise Beth repede. Voia să scape numai de 
ea. Avea nevoie ca acţiunile să ajungă la Quinn, înţe- 
legi? Era îngrijorat că Mary îi va ţine partea lui Warner 
la votul pentru fuziune. Numai că Sara şi Mary mer- 
geau peste tot împreună. N-am avut ce face nici eu, nici 
Cecil când am aranjat accidentul. 

- Deci moartea Sarei a fost, ca să folosesc un cuvânt 
politicos, o pierdere colaterală. Eşti chiar bătută în cap. 
Crede-mă, Cecil Dillon te-a minţit de la început. Te-a 
folosit, cum a făcut-o și Brinker. 

- Ce-o fi cu bărbaţii ăștia? murmură Beth. Le dai to- 
tul și te calcă în picioare. Opreşte acum! 

Lucy se conformă şi-şi desfăcu centura de siguranţă. 

- Şi acum ce urmează? 

- Dă-mi cheile! Beth deschise portiera şi cobori din 
mașină, cu pistolul aţintit asupra lui Lucy. Acum ieși și 
tu, îi ordonă. Încet! 

Lucy ascultă. O tăcere ciudată stăpânea domeniul 
viticol, care părea pustiu. 

-Nu e nimeni pe aici! întrebă ea. Vreun tip de la 
securitate sau vreun muncitor? 

- Nu, şeful le-a spus tuturor s-o întindă, chicoti 
Beth. 

- Colfax le-a spus? 

-Îi ţineam pistolul la tâmplă. Cu ochii la clădi- 
rea în care se aflau rezervoarele, liniile de îmbuteliere 
şi restul echipamentelor de vinificaţie, Beth se răsti: 
Treci înăuntru! 

Lucy merse până în faţa porţii automatizate. 

- Îţi spun codul. Formează-l! 

Beth turui un şir de cifre, iar Lucy le tastă pe ecran. 
Auzi sunetul înfundat al unei încuietori. Poate reuşea să 
intre prima şi să trântească ușa în urma ei, se gândi. 

- Dă-te la o parte, spuse Beth. Deschid eu ușa. 

Planul B tocmai se evaporase, îşi zise Lucy, 

- Intră! Mişcă-te încet şi stai unde te pot vedea. 
Ai înţeles? 

- Înţeles. 

Când intră, văzu că numai partea din faţă a sălii era 
luminată de tuburile fluorescente. Jumătatea din spate 
era cufundată în beznă. Ar fi putut s-o ia la fugă într-aco- 
lo şi să se roage ca Beth să nu fie capabilă să nimerească 
O ţintă în mişcare. 

Lumina sclipea pe rezervoarele și conductele din oţel 
inoxidabil. Într-un colț, Lucy îl văzu pe Warner Colfax 
zăcând inert pe podea. 

- L-ai omorât și pe el? 

- Nu e mort - nu încă, rânji Beth. A băut din rezerva 
mea personală de apă îmbuteliată. Trebuie să-şi revină 
în curând. Îl vreau treaz, ca să fie martor la distrugerea 
preţioasei lui crame. O să ardă împreună cu ea. 

- Ce ai de gând acum? 

- Din moment ce tot eşti aici, fă-te utilă! la sticle- 
le acelea de pe raft şi pune-le în cutiile de pe cărucior. 
Când termini de umplut cutiile, o să le muţi afară şi o 
să le încarci în duba neagră. 

- Vrei să ridic navete întregi de vin şi să le încarce 
în dubă? 

- De ce nu! Eu o fac mereu. Pari destul de puternică. 

Lucy se îndreptă spre rafturile pline cu sticle de Re- 
serve, luă una cu grijă și o aşeză delicat în cutia de carton. 

- Mai repede, o îndemnă Beth. 

Warner Colfax alesese tocmai acel moment să gea- 
mă. Beth se încruntă înspre el. | 

„N-o să mai am o şansă ca asta“, își spuse Lucy. 

Beth se răsuci iute, scoase un țipăt şi reuşi să evite 
proiectilul. Sticla se sparse de podea împroşcând-o cu 
vin roşu pe pantaloni și cămașă. 

- Să te ia dracu”! Ce-ai făcut? zbieră Beth. 

O secundă sau două fu incapabilă să se miște, uitân- 
du-se oripilată la vinul preţios care se scurgea asemenea 
unui şuvoi de sânge. 

Lucy apucă altă sticlă și o luă la fugă pentru a se 
ascunde în spatele unui şir de rezervoare. 

Pistolul bubui. Lucy auzi mai multe împușcături 
în succesiune rapidă. Unele sunau ca și când ar fi lovit 
rezervoarele de oțel. 

Pentru prima dată în viaţă şi-ar fi dorit să ştie câte 
ceva despre armele de foc. Aşa, habar n-avea câte gloan- 
ţe îi mai rămâneau lui Beth în acel pistol. Dar, de fapt, 
cine ar mai fi putut număra în condiţii așa de stresante? 

Se piti după un lung şir de butoaie înalte cât un stat 
de om și încercă să respire cât mai uşor. Din fericire, sis- 
temul de aer condiţionat asigura un zgomot de fundal 
destul de puternic. 

- Cum ai putut face aşa ceva! zbieră Beth. Nici mă- 
car n-ai idee ce ai distrus. Mi-a luat trei ani să realizez 
amestecul acela exact cum voiam. Trei ani din viaţă. 

Inainta cu grijă, oprindu-se din când în când ca să se 
uite pe sub rezervoarele de fermentație. În câteva minu- 
te avea să ajungă la șirul de butoaie după care era pitită 
Lucy. Era doar o chestiune de timp. 

Timp, exact asta îi trebuia. Trebuia să tragă cumva 
de timp. Mai devreme sau mai târziu Mason avea să-și 
dea seama că dispăruse. Avea s-o găsească. 

Printre umbre, reuși să discearnă o ușă cu geamuri 
transparente care arăta ca şi când ar fi dat în vreun bi- 
rou sau într-o magazie. Ar putea să se refugieze acolo, 
dar probabil nu i-ar fi fost de prea mare folos. Beth pu- 
tea să spargă uşa şi să dea buzna în câteva secunde. 

Işi scoase pantofii şi făcu câţiva paşi de probă, des- 
cultă, sperând că sunetele de fundal îi acopereau orice 
zgomot. 

Din fericire, Beth începu din nou să vorbească. 

- Toate au mers atât de prost, se jelui ea. Nu trebuia 
să se întâmple aşa. Trebuia să ajung un enolog celebru. 

Acoperită de vorbăria ei, Lucy reuşi să înainteze câți- 
va paşi. Era aproape de ușa biroului. , 

Beth înainta neabătut printre rezervoare. Ín scurtă 
vreme, uşa de sticlă avea să-i apară în fața ochilor. 

Lucy se târî în patru labe până la uşă. Intinse mâna 
şi încercă mânerul, aşteptându-se ca uşa să fie încuiată, 
dar acesta se învârti uşor. 

Deschise uşa. Inăuntru era beznă, dar lumina din 
camera principală îi permise să distingă o mulţime de 
echipamente de laborator. 

- Laboratorul meu, ţipă Beth. Nu intra acolo! 

O luă la fugă. Lucy trânti ușa şi se retrase după bu- 
toaie, strângând în ambele mâini gâtul sticlei de vin. 

Beth se năpusti și smuci de uşă, apoi începu să trapă 
orbeşte înspre umbre. Diverse aparate se sparseră cu un 
zgomot asurzitor. 

Impușcăturile se opriră brusc tocmai când Lucy ridi- 
că sticla de Reserve ca să o lovească pe Beth în cap. 

Beth se apără instinctiv ridicând o mână deasupra 
capului. Reuși să pareze oarecum forţa loviturii, dar im- 
pactul, cioburile care zburau în jur şi şocul o făcură să se 
retragă. Pierzându-și echilibrul, se lovi de o masă plină 
cu echipamente de vinificaţie şi, în cele din urmă, se 
prăbuși nemișcată la pământ. Sângele i se amestecă cu 
vinul pe podea. 

Cu inima bătându-i nebunește în piept, Lucy se lup- 
tă să-şi recapete răsuflarea în timp ce privea fascinată 
bălțile de vin şi sânge. 

Undeva în minte, o voce îi spunea că trebuia să-l 
sune pe Mason - ba nu, să sune la 911. Trebuia să-și or- 
doneze priorităţile, dar îi era greu să gândească limpede. 
Trebuia să iasă din clădire şi să strige după ajutor. 

„OK, asta pot să fac.“ 

Auzi paşi în întunericul din spatele ei. 

Venea ajutorul. Cuprinsă de uşurare, încercă să se 
dezlipească de ușă. 

- Trebuie să-ți spun că nu mă aşteptam la asta, spuse 
Cecil Dillon. Dar un director general nu face două pa- 
rale dacă nu se poate adapta la orice situaţie. Pot să mă 
descurc şi cu scenariul acesta. 

- Bună treabă! Aruncându-i o privire lui Beth, Ce- 
cil zise nepăsător: Voiam să mă descotorosesc de ea, 
oricum. 

- Nu cred că a murit. Nu încă. Mai sângerează. 

- Va muri cât de curând. Altă victimă a focului care 
a mistuit compania Colfax. 

- Acum ar fi momentul potrivit să-ți faci socotelile 
şi s-o tuleşti din oraș, Cecil. Până nu moare nimeni. 

- Au murit deja două persoane. Sara Sheridan şi 
Mary Colfax. 

- Tu le-ai ucis. Când ţi-ai dat seama că maşina nu va 
exploda, ai ieşit imediat din locul unde stăteai la pândă 
de pe deal și le-ai omorât pe mătușa mea și pe prietena 
ei cu O piatră. 

- Beth mi-a spus despre Manzanita Road. Ne-am dus 
împreună ca să verificăm locul. Ea a fost cea care a stre- 
curat în coşul de picnic sticlele cu apă în care pusese 
droguri, dar eu însumi le-am urmărit pe şosea şi împins 
în prăpastie. Nu puteam avea încredere în Beth să nu 
încurce lucrurile. 

- Eşti un monstru. 

- Mary murise deja când am ajuns eu jos. Eram 
aproape sigur că şi Sara era pe moarte, dar încă era con- 
ştientă. Nu se putea mișca, dar mă urmărea cu ochii ei 
ciudaţi. M-a văzut cum am luat piatra. Ştia ce am de 
gând să fac, şi cu toate astea a zâmbit. 

- Cum ai putut s-o omori! întrebă Lucy în şoaptă. 

- Înainte să moară a apucat să spună ceva. „Karma.“ 
După care a mai zis: „Tu urmezi“. Ca și când mă bleste- 
ma, cățeaua. După aceea nu mi-a mai mers nimic bine. 

- Ai încercat să-l omori și pe Mason pe River Road. 

- N-am fost eu. A fost Beth. Şi proasta a reuşit să 
încurce lucrurile. Ştiam încă de când m-am angajat în 
toată afacerea asta că ea reprezenta un risc, dar aveam 
nevoie de ajutorul ei. 

- Lai obţinut cooperarea dându-i de înţeles că War- 
ner Colfax avea de gând să o înlocuiască. 

-Şi spunându-i că sunt o rudă îndepărtată de-a lui 
Brinker, fratele său vitreg, de fapt. Din câte s-a dovedit, 
Beth era sărită de pe fix. 

- Te-ai folosit de ea, dar în final n-ai mai putut s-o 
controlezi, așa că vrei s-o omori. 

- Şi pe tine, din păcate. Poţi da vina pe Beth. Nu 
avusesem niciodată de gând să-ţi fac felul. Înţeleg că asta 
i-ar atrage atenţia lui Mason Fletcher. 

- Ai un real talent de a bagateliza totul, spuse Lucy. 
Pe vremuri, în Summer River circula o vorbă: „Nu te 
pune cu Mason Fletcher“. 

- Nu m-aș pune cu Mason Fletcher, dar acum, că eşti 
deja implicată, n-am încotro. Nu sunt prea îngrijorat în 
ceea ce-l privește, ca să-ţi spun drept. Nimic nu-i poate 
conduce pe anchetatori spre mine. Totul va începe şi va 
sfârşi cu Beth. Ea are mobilul, oportunitatea, accesul la 
droguri şi o armă de foc. Asta este suficient. 

- Deci tu ești aici numai ca să închei frumos toată 
povestea. 

- Din primul moment când te-am văzut mi-am dat 
seama că vei fi o problemă. Se vedea clar în ochii tăi 
afurisiţi. Sunt exact ca ochii Sarei Sheridan. Tu Lai târât 
pe Fletcher în asta. Acum înţeleg de ce iubitul meu frate 
vitreg, de mult decedat, îl ura atât de mult. 

O umbră alunecă printre rezervoarele de fermenta- 
ţie din spatele lui Cecil. Sau poate era doar imaginaţia 
ei febrilă, se gândi Lucy. 

„Tine-l de vorbă! Ticălosul are aceleaşi defecte de ca- 
racter ca și Brinker. Se crede deșteptul lumii.“ 

- Mă gândeam eu că toate astea se trag din familie. 
Cum ai aflat că erai fratele vitreg al lui Brinker? 

- Din pură întâmplare, zâmbi Cecil. Am crescut în 
sărăcie. Mama îmi tot povestea cum iubitul ei îi dădu- 
se câteva mii de dolari și o lăsase baltă când rămăsese 
însărcinată. l-a spus să facă un avort, dar ea a cheltuit 
banii pe droguri. Când am ajuns la vârsta la care să pot 
pune întrebări, ea se droga în așa hal, încât nu puteai 
crede nimic din ce zicea. După moartea ei am dat peste 
nişte fotografii în dulap. M-au făcut curios despre istoria 
familiei mele, așa că am căutat pe internet. 

- Ai aflat că erai fiul lui Jeffrey Brinker şi că nu figu- 
rai în testamentul lui. Drept urmare, ai început să sapi 
mai adânc.. 

- Imaginează-ţi ce surpriză pe mine când am desco- 
perit cum îl trăsese pe sfoară Warner Colfax. 

- Și cum tu, la rândul tău, ai fost dat deoparte. Așa 
că ai ticluit planuri de răzbunare. 

- Cam asta ar fi, pe scurt. 

Umbra se mişcă din nou. Dillon o observă şi dădu 
să se întoarcă, moment în care Mason rosti de după un 
rezervor: 

- Jos, Lucy! 

Lucy reacţionă instinctiv la comanda lui, aruncân- 
du-se după un șir de cutii. Câteva împușcături răsunară 
în aer, apoi se auzi un pistol căzând pe jos. 

- Ticălosule, mârâi Cecil. 

Spaţiul ca o cavernă răsuna acum de paşi puternici. 

Lucy privi cu precauţie de după un şir de ambalaje. 
Îl văzu pe Cecil alergând spre ușa de la intrare, ţinân- 
du-se de umăr. 

Mason apăru de după un rezervor. 

- la pistolul ăsta, îi zise el, apoi se repezi în direcția 
uşii strigând tare: Vin spre tine, Quinn! 

Lucy ieşi de unde se adăpostise şi se îndreptă spre 
locul unde auzise pistolul căzând. După numai doi pași 
însă, simţi o durere ascuţită în piciorul desculț. Se opri, 
privi în jos şi văzu sânge. 

- La dracu’, la dracu”, la dracu”. 

Îşi ridică piciorul şi smulse aşchia de sticlă. Sânge- 
le ţâşni din rană. Ar fi trebuit să doară, se gândi ea, 
dar nu simţi nimic altceva decât o curioasă senzație de 
amorţeală. 

Inaintă șchiopătând şi se aplecă să ridice arma lui 
Cecil. Nu ţinuse niciodată în viaţa ei un pistol. Era sur- 
prinzător de greu. 

Din celălalt capăt al clădirii se auzeau strigăte. Porni 
într-acolo, lăsând o dâră de sânge în urmă. 

- Mason! 

- Rămâi acolo, îi ordonă el. 

Era întors cu spatele spre ea, cu pistolul în mână. 
Lucy înţelese situația pe loc. 

Warner Colfax își venise în fire. Cecil îl ţinea de gât 
cu braţul rănit, iar în mâna sănătoasă avea un tirbușon 
vechi, imens. Vârful ascuţit al uneltei era îndreptat spre 
gâtul lui Colfax, care îngheţase de groază. 

- Las-o baltă, Dillon! S-a terminat, zise Mason. 

-E vina lui Colfax, spuse Cecil răguşit de furie. 
Totul e din vina lui. L-a înșelat pe tata, și tata m-a înşe- 
lat pe mine. 

- Dacă-l omori nu rezolvi nimic din toate astea. 

Warner reuşi să deschidă gura. 

- Nu l-am înșelat pe Brinker, jur! 

- Minţi, se răsti Cecil. Ştiai că nu judeca limpede. 
Tocmai aflase că era bolnav de inimă şi că fiul lui fuse- 
se declarat mort. Ai vrut să profiţi şi i-ai făcut o ofertă 
jalnică pentru partea lui din companie. Am citit toa- 
te documentele, ticălosule! Nu mă las până nu te văd 
la pământ. 

Cecil ridică tirbuşonul şi se pregăti să-l înfigă în gâ- 
tul lui Colfax. i 

- Nu, ţipă acesta. Te rog, nu! Îţi plătesc tot ce vrei. 

- Nu am nevoie de banii tăi. Aveam de gând să dis- 
trug tot ce ai şi să dispar cu milioanele din conturi. Dar 
asta nu se va întâmpla acum, așa că te vreau mort. Măcar 
atât pot face ca să-i răzbun pe iubiții mei părinţi. 

Quinn apăru din umbră ţinând în mână o sticlă 
cu vin. Lo trânti în cap lui Cecil cu o mișcare precisă, 
făcându-l să se clatine într-o parte, să geamă și să cadă 
la pământ. 

Warner Colfax se zbătu frenetic să scape din strân- 
soare. Se holbă la Cecil şi apoi la Quinn, fără să înţelea- 
gă nimic. Quinn afişă un zâmbet firav. 

- Ca să vezi ce se întâmplă când îţi alegi directorul 
general în funcţie de ceea ce-ţi spune instinctul. 

Sirenele se distingeau mai clar acum. Lucy auzi pri- 
mele vehicule intrând în parcare şi frânând brusc. 

Mason îi aruncă o privire. Vru să spună ceva, apoi 
văzu sângele care-i curgea din picior. 

- Eşti rănită. 

- Nu-i nimic. Am călcat pe nişte cioburi. Nu-ţi face 
probleme. Sângele de pe podea e și al lui Cecil. 

Mason îi luă pistolul şi-l înmână lui Quinn. 

- Nu-i scăpa din ochi. 

- Nu mai pleacă ei nicăieri, spuse Quinn. 

- Fii atent la Beth! E acolo, lângă laborator. Şi-a pier- 
dut cunoştinţa, dar s-ar putea să-și revină. 

- Înţeles. 

Mason îşi vâri pistolul sub curea și o ridică pe Lucy 
în braţe. 

- N-am nimic, crede-mă! 

O duse afară, la lumina soarelui. 

- Avem nevoie de un medic aici, spuse el pe un ton 
autoritar. 

Prin parcare mişunau o mulţime de poliţişti, pompi- 
eri şi asistenţi medicali. Deke şi Joe se desprinseră din 
haos şi veniră spre Mason şi Lucy. 

- Are ceva! întrebă Deke. 

- Sunt bine, spuse ea. E doar un pic de sânge. 

Un bărbat în uniformă se grăbi spre ei cu o trusă 
medicală în mână. 

- Să vedem care-i problema aici, spuse el privindu-l 
pe Mason. 

- Nu-i chiar aşa de rău, spuse Lucy. 

Fără s-o bage în seamă, Mason îi explică laconic 
paramedicului: 

- Sticlă spartă. 

- Du-o la ambulanţă, o s-o consult acolo. 

Şeriful Whitaker își făcu şi el apariţia. 

- Care-i situaţia înăuntru? 

- E sub control, îl informă Mason. Quinn e acolo, vă 
va explica totul. Insă aveţi nevoie de nişte medici. Sunt 
trei oameni la pământ, inclusiv Beth Crosby şi Cecil 
Dillon, care trebuie arestați. 

Il ocoli pe Whitaker ca să se îndrepte, cu Lucy în 
brațe, spre ambulanţă. 

- Nu-i chiar atât de rău, spuse ea. Serios. 

Mason o ignoră. 

După două zile se adunară pe veranda cabanei lui 
Deke pentru ceea ce el numea o şedinţă de analiză. 

Lucy stătea din nou pe balansoar cu Mason. El o 
ținea strâns cu o mână pe după umeri, ceea ce nu-i dis- 
plăcea deloc. OK, cam exagera cu atitudinea protectoa- 
re, dar nu acesta era cel mai mare defect de caracter la 
un om; nici pe departe. 

Îşi rezemase piciorul rănit de un colţ al leagănului. 
Nu se putea lăuda decât cu câteva suturi şi un bandaj, 
după toate prin câte trecuse. 

Deke era la locul lui obişnuit, rezemat de balustradă. 
El şi Mason aduseseră nişte scaune de bucătărie pentru 
Quinn și Jillian. Fiecare avea câte un pahar de limonadă 
făcută de Lucy. 

- Îmi cer scuze pentru că am irosit atâta vin de co- 
lecţie, spuse Lucy. Vă asigur că aș fi ales o marcă mai 
ieftină dacă aş fi avut timp să mă uit puţin pe rafturi. 

Quinn pufni în râs. 

- Te asigur, fiecare strop vărsat a meritat toţi banii. 
O asemenea publicitate nu se poate cumpăra cu bani. 

Veştile s-au răspândit prin toată California de Nord. 
Pasionaţilor nu le place nimic mai mult decât o poveste 
bună la un pahar de vin. Marca Reserve a bătrânului a 
devenit dintr-odată faimoasă; la fel şi producătorul, deşi 
nici unul, nici altul din motivele la care s-ar fi aşteptat. 

Jillian zâmbi. 

-Pe piaţă, preţul sortimentului Reserve a crescut 
de patru ori. Mai mult, succesul acesta se va răsfrânge 
asupra altor mărci de-ale noastre. Warner va fi încântat 
după ce va trece peste şocul pe care i l-a produs conşti- 
entizarea faptului că are un instinct oribil la alegerea 
soțiilor şi a directorilor generali. 

- Greu de crezut că tot ce s-a petrecut aici în ultimele 
zile îşi are rădăcina în trecut, spuse Quinn. 

Lucy făcu vânt balansoarului cu un deget de la 
picior. 

- În meseria mea, asta e una dintre primele lecţii pe 
care le învăţăm. 

- Trebuie să recunosc că același lucru e adevărat şi în 
domeniul meu, zise Mason. 

Deke dădu din cap cu un aer grav. 

- E valabil şi pentru fosta mea profesiune, fără nici 
o îndoială. 

- Războiul? întrebă Quinn ridicând din sprâncene. 

Deke trase o înghiţitură de limonadă prin pai şi 
încuviințţă. 

- Dacă vrei să ştii de ce se războiesc popoarele, arun- 
că o privire la istoria lor. 

Jillian se întoarse spre Mason. 

- Ce te-a făcut să-ți dai seama că poţi avea încredere 
în Quinn? De ce l-ai sunat în drum spre cramă? Nu cre- 
deai că el fusese acela care te-a drogat și a încercat să te 
împingă în prăpastie! 

Mason îl privi pe Quinn. 

- Ai fost pe lista mea de suspecți un timp. Era însă 
un detaliu care mă sâcâia. Nu aveai cum să fi ştiut că 
îmi voi face apariţia la biroul tău în ziua aceea. Era 
posibil, desigur, să ai la îndemână o anume cantitate 

de halucinogen ca s-o foloseşti pe niște tipi prea băgă- 
cioşi, aşa, ca mine. Dar puţin mai devreme mă întâlni- 
sem cu Beth. Ea știa că aveam de gând să te vizitez. 

- A înţeles că voiai să-mi pui întrebări şi asta a spe- 
riat-o. Le-a spus anchetatorilor că l-a informat imediat 
pe Dillon despre noua turnură a situaţiei. Ştiind că eu 
le ofer întotdeauna oaspeţilor ceva de băut, i-a venit 
ideea să te drogheze. Evident, Dillon a încercat s-o 
convingă să nu facă nimic, pentru că ştia că va încurca 
lucrurile. Numai că ea La ignorat. A luat o porţie de dro- 
guri din laborator şi te-a urmat în sala de degustare. 

- Lipsă de stăpânire de sine, comentă Mason. 

- Când Quinn a sunato pe Letty cerându-i să facă 
cafeaua, Beth şi-a zis că venise şansa ei, interveni Jillian. 
S-a oferit să toarne cafeaua și ceaiul pentru că Letty era 
ocupată cu turiştii în camera din faţă. Dar s-a asigurat că 
Letty avea să ducă tava în birou. 

- Ai suspectat-o vreodată pe Letty? întrebă Quinn. 

- Doar un moment, zise Mason. Nu avea legături 
strânse cu familia Colfax, nici cu Dillon sau cu oraşul 
în general. Lucra la degustări numai cu jumătate de nor- 
mă. Dar tu i-ai luat tava din mână când a intrat în birou 
și te-am auzit deschizând un pacheţel cu zahăr. 

- Deci era clar că eu eram suspectul, spuse Quinn, 
apoi îşi îndreptă privirea spre Lucy. Cum le-a otrăvit 
Beth pe Sara şi pe Mary? 

-Ca mulţi alţi localnici, le ştia obiceiurile. Ştia că 
întotdeauna când mergeau în excursii pe coastă îşi co- 
mandau coșul de picnic de la Becky's Garden. Dacă 
vremea era bună, se opreau să mănânce lângă vechea 
fermă. În ziua aceea, Beth a intrat în local tocmai când 
Sara îşi lua coșul. 

- Becky şi-a adus aminte că Beth purta un rucsac mic 
și că s-a oferit să ducă ea coșul la mașină, spuse Deke. 
A pus coşul în portbagaj în timp ce Sara și Mary erau 
înăuntru, achitând nota de plată şi schimbând o vorbă 
cu Becky. 

- În coş erau două sticle cu apă, adăugă Mason. Beth 
le-a înlocuit cu altele pe care le adusese în rucsac. 

- În care pusese droguri, completă Lucy. Exact cum 
obișnuia să facă odinioară, când îi fabrica lui Brinker 
băuturile aşa-zis energizante. Era un anume risc ca 
Sara şi Mary să nu se oprească acolo în ziua aceea, însă 
prognoza meteo era bună, aşa că n-aveau motive să-și 
schimbe obiceiul. 

- Dar nu ea, ci Cecil Dillon le-a urmărit şi le-a ucis, 
preciză Mason. 

- Ticălosul, şopti Lucy. 

Mason o strânse de umeri. 

- Cum s-au cunoscut Beth şi Cecil Dillon? întrebă 
Jillian. 

- Dillon ştia cine era Beth chiar de la început, ex- 
plică Mason. De fapt, ştia cine erau toţi cei implicaţi, 
pentru că făcuse cercetări amănunțite. 

- Dar cum a aflat secretele lui Brinker? 

- Când a aflat că avea un frate vitreg care dispăruse 
în circumstanţe bizare şi un tată bogat care-l abandona- 
se, Dillon a devenit obsedat de ideea de a-şi câștiga moş- 
tenirea care, după părerea lui, îi revenea de drept, spuse 
Lucy. A făcut legătura când a descoperit-o pe bătrâna 
mătușă a lui Brinker. 

- Brinker era prea inteligent ca să-şi ţină înregistrările 
cu violurile în casa pe care o închiriase în Summer River, 
zise Mason. În schimb, făcea drumuri periodice la San 
Francisco ca să-și viziteze mătuşa. Își păstra filmările și 
notițele într-un geamantan ascuns în subsolul casei. 
Şi acolo au rămas toate până când Cecil Dillon a dat de 
urma mătușii. Când a început să pună întrebări despre 
fratele vitreg pe care nu-l cunoscuse, femeia, impresio- 
nată, i-a dat singurul lucru care-i rămăsese de la Brinker. 

- Adică geamantanul de la subsol, spuse Quinn. Fil- 
mele probabil se deterioraseră cu timpul, dar carnetele 
cu notițe se păstraseră bine. 

- Înregistrările nu i-au fost de nici un folos lui Dil- 
lon, zise Mason. Nu-l interesa un şantaj mărunt. Dar 
când a citit carnetele şi-a dat seama că pusese mâna pe 
tot ce avea nevoie ca să-și ducă la bun sfârşit planurile 
de răzbunare. 

Chipul lui Jillian fu străbătut de o expresie în care 
se citea agonia. 

- Ce s-a întâmplat cu conţinutul geamantanului? 

- Dillon le-a spus poliţiştilor că a distrus tot ce gă- 
sise în geamantan, o informă Mason. Dacă e adevărat 
sau nu... Oricum, înclin să-l cred. Şi Whitaker îl crede. 
N-au găsit nimic când au percheziţionat apartamentul 
şi biroul lui Dillon. 

Jillian îşi muşcă buza. Pe gene îi străluceau lacrimi. 

- Dar nu putem fi absolut siguri? 

Soţul ei se aplecă şi îi cuprinse mâna în mâinile lui. 

- Ți-am mai spus, draga mea, nu contează. Dacă ve- 
chile filme reapar, vom vedea ce avem de făcut la mo- 
mentul respectiv. 

Jillian îi zâmbi printre lacrimi şi îi ţinu strâns mâna. 

Quinn îşi îndreptă privirea spre Mason. 

- Îl ştiu pe Dillon. Dacă a păstrat preţiosul material 
pentru șantaj, atunci îl vom găsi pe computerul lui. Nu 
l-ar fi lăsat undeva unde să nu îl poată supraveghea. 

- Şi aici intră în scenă fratele meu, Aaron. Whita- 
ker a cerut ca Fletcher Consulting să realizeze o analiză 
amănunţită a hard drive-ului din computerul lui Dil- 
lon. S-au găsit multe materiale compromițătoare, dar 
numai în legătură cu dezastrul financiar pe care Dillon 
îl orchestrase la Colfax Inc. 

- Ştiam eu că pune ceva la cale, oftă Quinn. O sim- 
team. Dar când am încercat să-i împărtășesc tatei bănu- 
ielile mele, mi-a spus că el are un instinct care nu dă 
greş când vine vorba despre identificarea talentului. Era 
convins că Dillon e de o inteligenţă sclipitoare. 

- Dillon se pricepe la fel de bine ca fratele lui vitreg 
să-și orbească victimele cu charisma şi cu șarmul lui. 

- Talent de familie, probabil, murmură Lucy. 

Mason o privi pe Jillian. 

- Aaron a făcut şi cercetări online. Nu a găsit nici 
urmă din filmările acelea. 

- Dar n-avem cum să fim siguri, spuse Jillian. 

- Nu, întări Quinn. Dar nu contează. Nu poţi să te 
dai bătut în faţa şantajului. Dacă o faci, nu se termină 

niciodată. Tot aşa cum nu poți să cedezi în fața unui dic- 
tator. lar eu vorbesc din experienţă. Când mă gândesc 
la toţi anii aceştia în care am încercat să-i demonstrez 
tatei că sunt exact ceea ce şi-a dorit el... 

- Zilele acelea s-au dus, spuse Jillian. 

- Da, s-au dus, replică el zâmbind. 

-Şi ce urmează acum? îi întrebă Lucy pe cei doi 
soţi. 

-Tata a venit să mă vadă azi-dimineaţă când îmi 
împachetam lucrurile din birou. E încă şocat, spuse 
Quinn. 

-Mai ales că şi-a dat seama că acela care i-a salvat 
viaţa acum două zile a fost fiul pe care-l dispreţuise atât, 
adăugă Jillian. 

-Chiar aşa, i-ai salvat pielea, Quinn, spuse Mason. 
Aș fi încercat un glonţ, dar şansele de a-l lovi numai pe 
Dillon înainte ca el să fi înfipt tirbuşonul în gâtul lui 
Warner erau cam mici. La naiba, riscam să-l lovesc di- 
rect pe tatăl tău. Sau pe tine, că erai chiar în spatele lor. 
Dillon era hotărât să-și ducă la bun sfârşit răzbunarea, 
şi e greu să stopezi o asemenea obsesie la un om scăpat 
de sub control. 

Quinn ridică din umeri. 

- Tata mi-a dat clar de înţeles că are de gând să divor- 
ţeze de iap... vreau să spun, de Ashley... şi să se dedice 
reconstruirii companiei Colfax. l-am urat succes. Mi-a 
propus să mă ocup eu de cramă. 

Jillian păru dezgustată. 

- Warner a crezut că-ţi face o ofertă pe care nu poți 
sau nu vrei s-o refuzi. 

- Am refuzat, spuse Quinn. Ceea ce l-a înfuriat pe 
bătrân, pentru că-l punea în încurcătură. Ştie că nu are 
cum să se ocupe simultan de aducerea companiei pe 
linia de plutire şi de podgorie. Va avea de ales, ori una, 
ori alta. Pariez că va vinde crama. 

- Quinn şi cu mine avem planurile noastre, anunţă 
Jillian. Vom vinde o parte din terenurile pe care le-am 
adunat în ultimii ani mulțumită sfatului lui Nolan Kelly 
şi moştenirii venite de la mătușa Mary. Vom folosi banii 

ca să cumpărăm şi să renovăm vechiul han Golden 
Harvest din centru. Vrem să facem din el o destinaţie 
de neocolit pentru cei ce vizitează Ţinutul Vinului. 

- Dacă e ceva ce am învăţat lucrând la Colfax e cum 
să promovez imaginea stilului de viață din Ţinutul 
Vinului, spuse Quinn. Pot să fac hanul faimos. 

- Cu aproximaţie, cât crezi că valorează vechea livadă 
de meri a mătușii? îl întrebă Lucy. 

Quinn îi spuse o cifră. 

- Păi înseamnă că Nolan Kelly nu a încercat să mă 
tragă pe sfoară. 

- Nu. Nolan era un agent imobiliar al naibii de bun. 

- Care-i situaţia cu acţiunile de la Colfax Inc.? se in- 
teresă Deke. 

- Nu fac multe parale acum, răspunse Quinn, dar 
tata e genial în materie de investiţii. Dacă există cineva 
care să poată salva compania, acela e el. Vă sfătuiesc să 
vă păstraţi acţiunile. 

- Nu, spuse Lucy. Ţi le dau ţie. Acţiunile sunt pro- 
blema ta acum. 


capitolul 51 


După trei zile, Mason propuse o excursie pe coastă. 
De data asta nu se puse problema să-şi ia pe furiş câteva 
obiecte personale. În portbagaj erau două genţi de voiaj 
Mici, pentru un sejur de o noapte. 

O luară pe şoseaua principală. Nici unul dintre ei 
nu sugeră un ocol pe la vechea fermă, cu porţiunea 
de drum unde Sara și Mary fuseseră ucise. 

Scopul excursiei nu era să revadă locul crimei, se 
gândi Lucy, ci să se simtă bine împreună. 

Ştia că amândoi căutau să întrezărească viitorul. Cu 
toate acestea, pe tot parcursul călătoriei reuşiră să discu- 
te despre orice altceva în afară de relaţia lor. 

Ceaţa matinală se topise în soare când atinseră cul- 
mea ultimului deal şi văzură întinderea lungă de coastă 
sălbatică. Mason parcă maşina pe stâncile de deasupra 


Un înger păzitor 274 


plajei, apoi îşi puseră gecile și ochelarii de soare şi por- 
niră spre malul apei. Pe Lucy încă o deranja tăietura din 
talpă, însă cobori până pe mal cu foarte puţin ajutor din 
partea lui Mason. 

Soarele licărea pe apă. O briză vioaie îi încurcă părul 
lui Lucy. Când Mason îi luă mâna, ea i-o dădu fără să 
ezite, bucurându-se să-i simtă degetele calde şi puternice. 
Un timp merseră așa în tăcere. Zgomotul valurilor care 
se spărgeau de malul pietros făcea conversaţia inutilă. 

Mai devreme sau mai târziu trebuiau să vorbească, își 
zise Lucy. Dar era pe undeva speriată să înceapă o discu- 
ție care nu s-ar fi sfârşit aşa cum şi-ar fi dorit ea. 

„Mi-e frică.“ 

Imaginea doamnei doctor Peterson, aşezată la birou, 
puse stăpânire pe imaginaţia ei. li vedea părul cărunt, 
perfect coafat, şi figura impasibilă. 

„De ce anume ţi-e frică, Lucy?“ 

- Ei, la naiba, spuse ea cu voce tare. 

- Nu-i foarte promițător să începi o convorbire așa, îi 
atrase Mason atenţia. Care-i problema? 

-Nu-i nici o problemă, râse ea. Tocmai m-am lă- 
murit că nu am, de fapt, nici un fel de problemă cu 
angajamentul. 

- Felicitări! Dar ţi-aș fi putut spune eu asta. 

- Așa crezi? 

-Cine îşi riscă viața, plus nişte acțiuni în valoare 
de câteva milioane de dolari, ca să caute dreptatea pen- 
tru două femei care, cum crede toată lumea, au murit 
într-un accident - ei bine, nu aș zice că acea persoană 
are probleme cu angajamentul. Dimpotrivă, asta arată 
că se poate angaja din tot sufletul. 

- Nu-i chiar așa, murmură Lucy. 

El zâmbi. 

- Sigur că nu, dacă vrei să bagatelizezi lucrurile. 

- Fii atent! Asta nu e o bagatelă. N-am avut niciodată 
probleme cu angajamentul, dar problema mea este că 
n-am vrut niciodată să risc. 

- Spuse femeia care a spart o sticlă în capul unui uci- 
gaș nebun, înarmat cu un pistol. 

- Nu-i cel mai bun exemplu al încercărilor mele 
de a evita riscul. În situaţia aceea n-aveam nici o altă 
opţiune. 

- Unii înlemnesc în asemenea situații. 

Ea se încruntă. 

- Şi ce rezolvă cu înlemnitul? 

- Nimic. Dar o persoană cu teamă de risc ar merge 
pe calea asta. Să judeci rapid în plină acţiune... multor 
oameni nu le vine în mod natural. 

- Ne îndepărtăm de subiect. 

- Care era subiectul? 

- Eu şi problemele mele. 

- Deci totul e despre tine. 

- Absolut. Lucy se opri şi se întoarse spre el, forțân- 
du-l să rămână în loc. Ascultă, Fletcher. Tocmai am avut 
O revelaţie. 

Mason zâmbi. 

- Şi, ca orice om care tocmai a avut o revelaţie, 
de-abia aştepţi să o împărtăşeşti lumii întregi. 

- Nu-mi pasă de lumea întreagă, dar admit că simt 
nevoia să ţi-o comunic ţie. 

- De ce mie? 

- Pentru că tu mi-ai inspirat-o. Psihologa mea era 
convinsă că am probleme de loialitate, dar adevărul este 
că am fost întotdeauna foarte precaută când era vorba 
să am încredere în cei din jur. 

- Să fii precaut nu e rău. E o tactică inteligentă de 
supravieţuire. 

- Asta ziceam şi eu. Ca sa fim corecţi cu doamna 
doctor Peterson, bănuiesc că e uşor să confunzi un simţ 
al precauţiei foarte dezvoltat cu incapacitatea de a te 
angaja într-o relaţie. Spre lauda ei, cred că începea să 
se apropie de problema reală, numai că am concediat-o 
înainte de a ajunge la revelația cea mai importantă. 

- Eşti sigură că nu exagerezi cu analiza? 

- Încerc să-ţi descriu revelația mea. 

- Aşa-i. 

- Chestia e că există o diferenţă între a fi foarte pre- 
caut şi a avea probleme de angajament. 

- Bun. Şi ce-i cu asta? 

- Ce vreau să spun e că, după ce am trecut prin tot 
ce am trecut, am ajuns la concluzia că viaţa e prea scurtă 
ca să fii din cale-afară de prudent. 

- Adică vrei să te apuci de sărituri cu schiurile şi de 
bungee jumping? 

- Nu. Vreau să-ți spun că acum treisprezece ani 
mi-am făcut o idee despre cum aş vrea să fie omul cu 
care m-aş căsători. Puternic şi statornic, desigur, însă 
chiar atunci, la numai şaisprezece ani, ştiam că va fi un 
om care se va ţine de cuvânt chiar dacă ar trebui să 
meargă până-n iad şi înapoi. Acum îmi dau seama că, 
de-a lungul timpului, am măsurat fiecare tip după stan- 
dardul acesta. Nu a fost drept. Nici pentru ei şi nici pen- 
tru mine. Nu-i bine să faci asemenea comparații. Fiecare 
e diferit. Fiecare are puncte slabe și puncte tari. Dar eu 
nu mă puteam împiedica să-i compar cu tine. 

- Stai un pic, o întrerupse Mason, vrei să spui că eu 
eram etalonul? 

- Tu erai prototipul pe care-l aveam în minte când 
completam chestionarele matrimoniale online. Adică... 
bineînţeles, dacă nu punem la socoteală chestia cu ne- 
priceperea ta în materie de comunicare. Abilitatea de 
a-ți exprima gândurile şi sentimentele mi s-a părut întot- 
deauna foarte importantă. 

- Să nu-mi spui că m-ai purtat în gând ca pe-o flacără 
timp de treisprezece ani. Nu-mi vinde gogoşi. 

- Nu era nici o flacără, nu chiar. Am avut multe de 
făcut. Am fost ocupată. 

Mason privi împrejur amuzat. 

- Cu ce? 

- Am crescut, am mers la facultate, am călătorit, am 
cunoscut oameni noi, mi-am construit o carieră care-mi 
place. Pe scurt, mi-am trăit viaţa și a fost bine, iar când 
nu era bine, era... interesant. 

- Interesant, zâmbi el. Să fie ăsta felul optimistului 
de-a spune că se ducea toată șandramaua de râpă? 

- Ideea pe care voiam... 

- Aveai o idee? 

- Ideea pe care voiam să ţi-o comunic era că mă între- 
bam ce aș fi vrut eu într-adevăr de la viaţă. 

- Şi te-ai lămurit? 

- O, da. Şi era singurul lucru pe care-l asociam cu un 
risc de neasumat. 

- Vrei o familie. 

Lucy se uită direct la faţa lui, încercând să-i citească 
expresia, dar era greu, din cauza ochelarilor de soare. 

- Cum de ţi-ai dat seama? 

- Ei, nu mă subestima. Sunt detectiv, zâmbi el. 

- A, da... Lucy tuşi ușor. După marele meu eşec cu 
logodna, m-am gândit să abordez problema căsătoriei 
şi a viitoarei familii cu toată grija și atenţia posibile şi în 
mod foarte științific. 

- Chestia cu agenţiile matrimoniale online. 

- Am întâlnit nişte tipi foarte drăguţi. Educaţi, cu 
succes în carieră, interesanţi. Oameni care nu aveau 
cazier judiciar. 

Mason dădu din cap aprobator. 

- Întotdeauna un plus, zic eu. 

- Bărbaţi care spuneau că-și doreau ceea ce îmi do- 
ream și eu: o familie. 

- N-ai putea să grăbești puțin povestea? Cred că mi 
s-au urcat aburii la cap, mai am puțin şi leşin. 

Ea continuă fără să-l bage în seamă: 

- Cu toate că, după aleoritmurile computerului, unii 
dintre acei bărbaţi satisfăceau toate cerinţele, nici unul 
nu a fost bun pentru mine. 

-Unde duce toată povestea asta? Că mi se face 
foame. 

- Unde naiba crezi că duce povestea asta? izbucni ea. 
Tot încerc să-ți spun că n-am avut noroc cu agenţiile 
matrimoniale online din cauză că tu nu erai înscris pe 
nici una din listele lor. 

- Mă căutai pe liste? 

- Nu pe tine. Alegându-și atent vorbele, Lucy urmă: 
Nu conştient. Căutam pe cineva ca tine. Cam ca tine. 

- Vrei să spui că nu sunt exact bărbatul visurilor tale? 
Că dacă vrei să spui asta, să știi că e prea de tot pentru 
egoul oricărui tip. i 

De data asta Lucy se înfurie. Il apucă cu ambele 
mâini de marginile canadienei și spuse răspicat: 

-Ce îți spun este că nu mă uitam după bărbatul 
visurilor mele. Mă uitam după bărbatul real. Numai 
că nici eu n-am ştiut asta decât atunci când am intrat 
în magazinul de bricolaj Fletcher și te-am văzut acolo, 
din nou. 

El îi cuprinse faţa în palme şi îi oferi zâmbetul acela 
tandru care îi putea opri inima în loc. 

- Păi de ce n-ai spus asta de la începutul discuţiei? 
După cum ştii, comunicarea verbală nu este punctul 
meu forte. 

- Să te ia naiba, Fletcher! Te descurci foarte bine 
când ai chef. 

- Nu văd nici o problemă în asta. Deci m-ai găsit. 

- Da. Şi e perfect. Pentru moment. 

- Te gândeşti numai pe termen scurt? întrebă el cu 
o voce plată. 

- Da, spuse ea zâmbind larg. Nimic nu durează pen- 
tru totdeauna. Să ştii că nu mă interesează devotamen- 
tul până la moarte. Am de gând să practic ce m-a învăţat 
mătușa Sara, să trăiesc clipa. Nu mai încerc să controlez 
viitorul, iar teama de risc va rămâne doar o amintire. 

- Să-mi spui dacă am înţeles bine. Ce propui e să 
continuăm ce am început, adică, pe șleau, o simplă le- 
gătură amoroasă. 

- Da. Exact. O legătură. 

- Of, la dracu’! Mi-ai stricat toată ziua! 

Lucy păru şocată. 

- Ţi-am stricat ziua? 

- Păi, vezi tu, eu te invitasem în excursie ca să te în- 
treb dacă vrei să te măriți cu mine. Sau dacă măcar vrei 
să te gândești să te măriţi cu mine. 

Lucy nu putu scoate nici o vorbă. Nemişcată, se hol- 
ba la el fără să respire. 

- Ştiu că e prea devreme, continuă Mason. Ştiu că 
încă te mai lupți cu așa-zisa teamă de risc. Ştiu că vrei 
să fii zen şi să trăieşti clipa. Şi nu mă deranjează. Deo- 
camdată. Îţi dau timp. Dar să ştii că am şi eu planurile 
mele. Te iubesc, şi asta n-o să se schimbe. Asta înseamnă 
că te vreau orice ar fi, dar ceea ce vreau într-adevăr este 
să mă însor cu tine. Să avem o viață împreună. Vreau să 
avem copii. 

Ea îl zgâlţâi cu mâinile încleştate de canadiană. Era 
ca şi cum ar fi încercat să clintească o stâncă. 

- Să te ia naiba, de ce n-ai spus asta de la început? 

- Păi, să vedem. Poate pentru că tu ai monopolizat 
conversaţia? 

Lucy zâmbi şi îl luă de gât. 

- Am terminat cu conversaţia. Pe moment. 

El îi atinse buzele cu vârful degetelor. 

- N-ai terminat. Nu încă. 

- De ce nu? 

- Pentru că noi, cei nepricepuţi la comunicare, 
avem nevoie să ni se rostească fiecare cuvânt clar, literă 
cu literă. 

- OK, spuse ea. Literă cu literă. Te iubesc, și asta e 
promisiunea pe care ţi-o fac. Pe care ne-o fac. Nu numai 
pe moment. Pentru toată viaţa. 

- Cuvântul format de aceste litere este căsătorie, 
după părerea mea. 

-Şi a mea. 

- Zici că ţi-ai petrecut ultimii treisprezece ani pu- 
nând lucrurile la punct ca să-ți poţi asuma riscul de a 
găsi omul potrivit. Şi eu mi-am petrecut timpul căutând. 
Numai că nu ştiam ce căutam până nu te-am văzut în 
ușa magazinului. 

- Ce anume căutai tu, Mason Fletcher? 

El trasă o linie delicată în jurul chipului ei. 

- Îngerul meu păzitor. L-am întâlnit acum treispre- 
zece ani şi de atunci m-am tot uitat după el. Acum l-am 
regăsit. Şi n-o să-l scap din ochi. Te iubesc, Lucy. Chestia 
aia cu „trăieşte clipa“ nu e rea, dar, în ceea ce ne priveş- 
te, te vreau acum și pentru totdeauna. 

- Acum şi pentru totdeauna, repetă Lucy. 

Mason o sărută în lumina eternă care domnea peste 
ocean. Lucy își dădu seama că tocmai depuseseră un 
jurământ. Mai târziu aveau să-i confere un statut legal 
în cursul unei ceremonii, dar ştia că promisiunile ce toc- 
mai fuseseră rostite aveau să se împlinească. 

Acum şi pentru totdeauna. 


